
Forord 


De foreliggende kapitlene bygger pa foredrag pa Agderseminaret, som ble 
arrangert på Universitetet i Agder 13.-14. oktober 2016. Seminaret hadde - i 
likhet med denne antologien - tittelen På vandring og på flukt. Migrasjon i 
historisk perspektiv. 

Agderseminaret viderefører en lang tradisjon med årlige samlinger om his- 
toriske emner. Årlige sommerseminarer i historie ble arrangert fra 1976 og 
fram til 1999. Fra 2007 har Rådet for Forskernettverk Agder videreført denne 
tradisjonen med et seminar lagt til høsten. Forskernettverk Agder ble etablert 
året før som et tiltak for å fremme forskning om og formidling av Agders his- 
torie, og sette den inn i et videre perspektiv. Nettverket omfatter samtlige av 
landsdelens institusjoner med faghistorikere i staben, samt Historisk forening 
Agder (HIFO-Agder). Inntil 2015 ble seminarene som regel fulgt av bokutgi- 
velser. For første gang samles bidragene nå i en open access-publikasjon. 

Sju av kapitlene i denne antologien er bearbeidede versjoner av foredragene 
som ble presentert på Agderseminaret 2016. Disse er supplert med ytterligere 
to bidrag, Kariin Sundsbacks om norsk utvandring til Holland på 1600-tallet 
og Frans-Arne Hedlund Stylegars om nordmenn i det hollandske Amerika på 
1600-tallet. De ni kapitlene favner bredt: fra oversiktsarbeider til punktunder- 
søkelser, fra beskrivelser og analyser av historiske forhold til nåtidsrelaterte 
problemstillinger. Tanken er at de skal gi grunnlag for diskusjon mellom for- 
skere med ulik faglig bakgrunn, samtidig som de bør ha interesse for det all- 
menne publikum. Det overordnede målet er å bidra til en dypere forståelse av 
landsdelens sosiale og kulturelle utvikling ved å fokusere på sentrale temaer og 
sette disse inn i en større sammenheng. 

Antologien er redigert av en komité som har bestått av de seks historikerne 
som utgjør Rådet for Forskernettverk Agder: Roger Tronstad, førstearkivar ved 
Statsarkivet i Kristiansand, Kristoffer Vadum, forskningsleder ved Aust-Agder 
museum og arkiv, Leonhard Jansen, konservator ved Setesdalsmuseet / 


FORORD 


Aust-Agder museum og arkiv, Gunhild Aaby, formidlingsansvarlig ved 
Vest-Agder-museet, Bjorg Seland, professor ved Universitetet i Agder og Berit 
Eide Johnsen, professor ved Universitetet i Agder (hovedredaktør). 


Berit Eide Johnsen 
Kristiansand, oktober 2017 

Innledning 


På vandring og på flukt. Migrasjon 
ihistorisk perspektiv 


Ikke siden andre verdenskrig har flere mennesker vært på vandring og på 
flukt — over landegrenser eller innenfor eget land. Mennesker flykter fra opp- 
rør og krig. Men mange bryter også opp fra sitt hjemsted og flytter fordi de 
søker arbeid og drømmer om et bedre liv. De siste årene har vi opplevd at flere 
enn noen gang har stått ved våre grenser for å komme inn. Norge er blitt et 
flerkulturelt samfunn. 

Mange innvandrere har kommet til Norge opp gjennom tidene. Noen har 
vært på flukt, men flere har kommet for å finne arbeid. Eksempelvis kom det 
mange svensker over grensen til Øst- og Sørlandet sent på 1800-tallet og tidlig 
på 1900-tallet. I tidligere århundrer var det likevel ikke innvandring, men tvert 
imot utvandring som var det tydeligste trekket. Nordmenn reiste til Holland 
for å søke arbeid på 16- og 1700-tallet, og til Amerika på 18- og 1900-tallet. 
Mange vendte tilbake, men de fleste bosatte seg permanent i det nye landet. 
Korttidsutvandring til Spania er et fenomen som har preget vår nyere 
historie. 

Foredragene til ti forskere på Agderseminaret 2016 gjorde at noen lange 
linjer kunne trekkes gjennom de siste århundrenes migrasjonshistorie. De før- 
ste foredragene var viet utvandringen, mens de siste fokuserte sterkere på situ- 
asjon de senere årene med stor innvandring og et flerkulturelt Norge. Den 
internasjonale situasjonen, før og nå, dannet rammen rundt. Slik er også denne 
antologien disponert. 

Knut Kjeldstadli innleder med et tankevekkende kapittel om innvandring i 
fortid og framtid. Basert på egen forskning, og ikke minst bidraget til trebinds- 
verket om norsk innvandringshistorie fra år 900 til 2000 som utkom i 2003, 
tar han utgangspunkt i de som har kommet til Norge gjennom tidene, i 
et tusenårsperspektiv. Det leder over til en gjennomgang av hvordan 

INNLEDNING 


fremmedpolitikken har vært i denne perioden. Senere gjennomgås også synet 
på innvandrerne gjennom tidene. Deretter følger en drøfting av hvordan det 
har gått med mottakssamfunnene og innvandrerne i Norge, hele tiden med 
illustrerende eksempler. Etter hvert kommer nåtidsperspektivet tydeligere inn, 
gjennom en drøfting av om historiske erfaringer har relevans i dag. Kapitlet 
ender opp med et framtidsperspektiv, der forfatteren understreker at det er 
stor sannsynlighet for fortsatt global migrasjon, og at en må ta det som et pre- 
miss for samfunnsutviklingen. Både befolkningsvekst, økonomiske og sosiale 
mekanismer, mennesker på flukt og klimaendringer vil bidra til dette. På den 
bakgrunn avslutter han med å drøfte ulike modeller for å håndtere transnasjo- 
nalitet, mangfold og eksistensen av innvandringsminoriteter. Han foreslår en 
ny modell for samliv, som han kaller «enhet i mangfold», med tre typer med- 
lemskap i samfunnet: politisk, sosialt og kulturelt, basert på både deltaking, 
omfordeling og anerkjennelse. 

Neste kapittel, som er skrevet av Kariin Sundsback, handler om norske 
kvinners emigrasjon til Amsterdam og Hoorn på 1600-tallet. Det bygger på 
hennes doktoravhandling fra 2010: Life-experiences, social mobility and 
integration. The migration of Norwegian women to Amsterdam and Hoorn 
(1600-1750). Fokus i kapitlet er boforhold, arbeid og sosiale nettverk, både 
i et kvantitativt og kvalitativt perspektiv. Nederland hadde en enorm tiltrek- 
ningskraft på denne tiden pga. det gunstige arbeidsmarkedet og den sterke 
veksten i økonomi og kultur. Titusenvis av norske kvinner og menn, hoved- 
sakelig fra det vestlige og sørlige Norge, søkte lykken der. Det spesielle med 
de norske kvinnene var at mange av dem dro alene over Nordsjøen som 
unge og ugifte. De tilhørte ofte den fattigste delen av befolkningen, og job- 
bet som tjenestejenter. Derfor har det vært vanskelig å finne opplysninger 
om dem - ut over navn, alder, herkomst og bosted - i de historiske kildene. 
Men avhørsprotokoller for Amsterdam, med opplysninger om 176 ankla- 
gede og kriminelle kvinner, ga forfatteren viktige opplysninger og en forstå- 
else av hvordan det var for utlendinger nederst på samfunnsstigen å overleve 
i en fremmed by. 

Deretter følger et kapittel av Frans-Arne Hedlund Stylegar om utvandringen 
fra Norge til det hollandske Amerika på 1600-tallet. Norske kystsamfunn ble 
på denne tiden innlemmet i en nederlandsk-dominert atlanterhavsøkonomi, 
og nordmenn fant seg arbeid i hollandske byer og på hollandske skip. En del av 
dem dro videre over Atlanterhavet og bosatte seg på sørspissen av Manhattan. 

Den handelsstasjonen som senere fikk navnet Nieuw Amsterdam, og enda 
senere New York, ble etablert i 1624. Gjennom omfattende litteratur- og kilde- 
studier har forfatteren klart å identifisere og dokumentere rundt 70 norske 
personer. Noen av dem har satt tydelige spor etter seg i kildene, andre ikke. I 
kapitlet vises hvilke utfordringer en forsker står overfor i møte med kildene, 
ikke minst fordi mange nordmenn skiftet navn og endret navnets stavemåte 
etter at de utvandret. Videre presenteres en rekke av de norske utvandrerne, og 
deres kulturelle påvirkning drøftes. Til sammen danner de et nyansert bilde av 
denne lite kjente delen av norsk emigrasjonshistorie. 

Det fjerde kapitlet er skrevet av Berit Eide Johnsen, og handler om egder 
som utvandret til Amerika på slutten av 1840-tallet og begynnelsen av 
1850-tallet. Det bygger på hennes arbeid med Lillesands historie 1800-50. 
Antallet var ikke stort, men denne tidlige utvandringen er interessant av 
flere grunner. For det første reiste en god del til Texas, som senere ikke 
skulle bli noe mål for særlig mange norske emigranter. For det andre til- 
hørte flere av utvandrerne - ulikt den senere utvandringen - embetsstanden 
og de øvre sosiale lag av befolkningen i lokalsamfunnet. For det tredje skil- 
ler viktige forklaringer på den tidlige utvandringen seg fra hovedforklarin- 
gene på den senere utvandringen. Og for det fjerde er den knyttet til kjente 
pionérer som Johan Reinert Reiersen og Elise Amalie Tvede, gift 
Wærenskjold. Som forklaring på den tidlige utvandringen trekker forfatte- 
ren særlig fram den kortvarige internasjonale krisen fra 1847, men også 
Johan Reinert Reiersens person, ikke minst hans agitasjon gjennom 
Christianssandsposten og andre publikasjoner. Ved å gå flere av utvandrerne 
tett inn på livet avdekker hun motiver som personlige problemer og frykt 
for sosial degradering og stigmatisering, blant annet pga. skilsmisse, selv- 
mord i familien, underslag og økonomiske problemer. 

I neste kapittel er også utvandringen til Amerika tema, men nå med fokus på 
nordmenn i tvillingbyene Minneapolis-St. Paul i Minnesota. David Mauk tar 
for seg fasene i den norskamerikanske samfunnsutviklingen der mellom 1849 
og 1940. Bidraget bygger på en bok som er under utgivelse: The Heart of the 
Heartland. Ethnic Relations in the ‘Capital’ of Norwegian America, 1849-2000. 
Han identifiserer seks distinkte faser i nordmenns bosetning i området. I årene 
1849-69 var forholdene påvirket av flyktige gjennomreisende nordmenn i tett- 
stedene langs elva Mississippi. St. Paul ble anlagt på 1840-tallet ved dampbå- 
tens endestasjon. Perioden 1869-1914 var et høydepunkt i utviklingen, med 

stor andel skandinaver. Den var preget av livet i de skandinaviske koloniene, 
som var ufullstendig integrerte fremmedkulturer. Arene 1914-25 bar preg av 
forholdet mellom ulike grupper i en etnisk hovedstad, som for øvrig hadde den 
største og ledende norskamerikanske bosetningen i USA. Neste periode, 1925- 
40, var karakterisert av sosiale relasjoner i et godt etablert, men utfordrende 
etnisk samfunn. Ustabilitet og store endringer førte til rask amerikanisering. I 
årene 1940-75 var det dominerende trekket interetniske forhold i et aldrende 
og geografisk spredt etnisk samfunn med innflytelsesrike eliter. Den sjette og 
siste fasen, 1975-2000, bar preg av norskamerikanske måter å bevare en post- 
etnisk ancestry-gruppe på i et storbyområde. Det er de fire første av de seks 
fasene som analyseres nærmere i kapitlet. 

Med Ann Elisabeth Laksfoss Cardozos kapittel om norske sesong- og 
arbeidsmigranter i Alicante 1965-2015 er vi fremme ved nyere og nåtidig 
utvandring. Kapitlet bygger på hennes doktoravhandling som er under arbeid, 
Mer enn sol og varme. Transnasjonale norske migranter i Alicante 1965-2014. 
Det allmenne inntrykket er norske pensjonister og uføretrygdede på «evig 
ferie» i Spania, påpeker hun. Men her utforskes et mindre kjent aspekt av feno- 
menet nordmenn i Spania, nemlig de som arbeidet der. Kapitlets tema er hvor- 
dan det har vært å jobbe i Alicante, hva nordmenn har jobbet med der, hvordan 
de har skapt arbeidsplasser for andre, og om den norske velferdsstaten har 
skapt arbeidsplasser der. På grunnlag av 77 informantintervjuer konkluderer 
hun med at mange av de som jobbet i Alicante, har solgt boliger og undervist 
norske pensjonister i spansk. Men de har også vært engasjert innen turisme, 
annen form for salg, bank- og forsikringstjenester, skole, kirke samt helse- og 
omsorgstjenester. De har ofte dannet egne foretak, men også vært ansatt i 
spanske bedrifter og blitt engasjert av den norske velferdsstaten. Offentlig 
spansk sektor har i praksis vært lukket. Mange yngre nordmenn har jobbet 
innen turistnæringen, helsesektoren og eiendomsformidling. «Mangesysleri», 
dvs. flere ulike jobber samtidig og over tid, har også vært typisk. 

Øyvind Tønnessons kapittel har tittelen «Flyktninger, fred og sikkerhet. 
Moral eller realisme i Nobels fredspris" historie?». Her viser han hvordan og 
hvorfor mennesker på flukt har vært, og fortsatt er, et viktig tema i den bredere 
debatten om årsaker til krig og betingelser for fred. Han gir først et riss av den 
internasjonale fredspolitiske utviklingen fra slutten av 1800-tallet til dannel- 
sen av Folkeforbundet etter første verdenskrig. Deretter gjør han rede for 
fremveksten av det internasjonale flyktningregimet i mellomkrigstiden, som 

ikke minst knyttes til Fridtjof Nansens navn og til Folkeforbundet som inter- 
nasjonal politisk arena. Andre verdenskrig, holocaust og den kalde krigen satte 
i noen grad det internasjonale flyktningproblemet i et nytt lys. Tønnesson hev- 
der at det internasjonale flyktningregimets utvikling inngikk i en fredspolitisk 
dynamikk, der realiseringen av humanitære idealer kunne ses på som målet, 
men der den aktuelle historiske konteksten hele tiden var avgjørende. De siste 
35 årene har Nobels fredspris ikke blitt tildelt personer eller organisasjoner 
som har hatt flyktninger som sitt primære arbeidsfelt, men sammenhengen 
mellom flyktningstrømmer og krig er likevel langt fra svekket, konstaterer 
han, og avslutter med å gi en historisk og fredspolitisk begrunnelse for igjen å 
gi en fredspris til en flyktningorganisasjon. 

De to siste kapitlene i denne antologien tar for seg aktuelle temaer knyttet til 
innvandrere i Norge i dag. Hanne Haaland og Hege Wallevik drøfter frivillig 
sektor som inngangsport til det norske samfunnet. Innledningsvis konstaterer 
de at arbeidslivet har blitt tillagt en sentral rolle i den sammenhengen. Men 
gjennom egen forskning på innvandrerkvinners inngang til arbeidslivet på 
Sørlandet har de konstatert at arbeidslivet ikke alltid fungerer som den inte- 
grasjonsarenaen den var tenkt å være. Tvert imot kan lønnet arbeid noen gan- 
ger, paradoksalt nok, ha en ekskluderende effekt, i den forstand at interaksjon 
mellom arbeidstaker og det norske storsamfunnet reduseres gjennom arbeids- 
takers jobbaktivitet. I en slik situasjon blir frivillig sektor - som kan favne alt 
fra idrettslag til sekulære og religiøse foreninger, og også kan inkludere nyere 
former for frivillig arbeid — viktig. I kapitlet viser de at å se integreringsarbei- 
det fra et aktørperspektiv gir en innsikt i integreringsprosesser som er ulik den 
innsikten som genseres på systemnivå. Konklusjonen er at det er mange veier 
som leder til integrering, og at vi i større grad må anerkjenne agens på aktør- 
nivå og utforske folks evne til å skape noe eget i forhold til det som tilbys. 

I det siste kapitlet analyserer Maryann Jortveit skolen i det flerkultu- 
relle Norge. Hun ser på hvordan den mangfoldige skolen har vokst fram, hva 
det innebærer å være en flerkulturell skole, og presenterer flerkulturell pedago- 
gikk som tilnærming i opplæringen av språklige minoriteter. Som gruppe ble 
ikke minoritetsbarn i skolepliktig alder nevnt i læreplaner før i 1974. En ny 
generell del av læreplanen er nå underveis, og forfatteren mener det er grunn 
til å tro at temaer knyttet til mangfold vil bli fokusert tydeligere enn før. Også 
lovverket trekker hun fram som relevant for skolen, fordi elever med annet 
morsmål enn norsk og samisk har særskilte rettigheter. Forfatteren omtaler 

flere mater å organisere undervisningen på, for hun går nærmere inn på hva 
det innebærer å være en flerkulturell skole. Det dreier seg om innholdet i 
undervisningen, synet på kunnskapen, likeverdig pedagogikk, reduksjon av 
fordommer samt styrking av skolekultur og sosiale strukturer. Hun understre- 
ker behovet for å sette minoritetsspråklige elevers opplæringssituasjon på 
dagsordenen, og at alle lærere har ansvar for at elevene får et relevant lærings- 
utbytte. I den sammenhengen peker hun på inkludering som et sentralt tema. 

Not since the 1940s have more people been on the move than today - across 
borders or in their own country. People flee from rebellion and war, but many 
also emigrate because they are looking for work and because they dream of a 
better life. In recent years, Norway has received large numbers of immigrants 
and has become a multicultural society. 

The lectures of ten researchers at a seminar entitled På vandring og på flukt. 
Migrasjon i historisk perspektiv (On the move and fleeing. Migration in a histo- 
rical perspective) in 2016 allow the history of migration to be seen in a long 
historical perspective. The first lectures were devoted to emigration as a phen- 
omenon with a long time span, while the later ones focused more strongly on 
the situation in recent years, with large-scale immigration and the emergence 
of a multicultural Norway. All the lectures saw the movement of people and its 
consequences against the background of the international situation, both in a 
historical perspective and in the context of our contemporary world. This is 
also the case with this anthology. 

Knut Kjeldstadli starts with a thought-provoking chapter about immigra- 
tion in the past and in the future. It is based on his own research, and not the 
least his contribution to the ground-breaking volumes on Norwegian immi- 
gration history from 900 to 2000, published in 2003. He begins by looking at 
immigration to Norway in a thousand-year perspective. From this starting 
point he proceeds to a review of official policy towards immigration and 
towards immigrants during this whole period, and of public attitudes to immi- 
grants, and how they have changed through the ages. He continues with a dis- 
cussion of recipient communities and immigrants in Norway, always with 
illustrative examples. Following on from this historical backdrop, the present- 
day perspective features more clearly, with a discussion about whether histo- 
rical experience is relevant today. The chapter concludes with a prognosis of 
future developments. The author emphasizes that there is a high probability of 
continued global migration and that this must be accepted as a premise for 
community development. Many factors will contribute to this: population 

growth, economic and social mechanisms, people on the run and climate 
changes. Against this background, Kjeldstadli discusses different models for 
dealing with transnationality, diversity and the existence of immigrant mino- 
rities. He proposes a new model of social togetherness, which he calls “unity in 
diversity’, with three types of membership in society: political, social and cul- 
tural, based on participation, redistribution and recognition. 

The next chapter, by Kariin Sundsback, examines Norwegian women’s emi- 
gration to Amsterdam and Hoorn in the 17th century. It is based on her PhD 
thesis from 2010: Life-experiences, social mobility and integration. The migra- 
tion of Norwegian women to Amsterdam and Hoorn (1600-1750). The focus of 
the chapter is on living conditions, work and social networks, both in a quanti- 
tative and qualitative perspective. The Netherlands had a huge attraction due 
to a favourable labour market and strong economic growth and cultural 
development. Thousands of Norwegians, mainly from western and southern 
Norway, travelled by sea to the Netherlands. Many of them were young, 
unmarried women. They often belonged to the poorest section of the popula- 
tion, and worked in the service industry. This has made it difficult to find 
information about them - beyond name, age, origin and place of residence - in 
historical records. However, there was one particularly useful source — legal 
records referring to 176 women in Amsterdam, some of whom were accused 
of crimes, while others were convicted criminals. These records gave the aut- 
hor not only important information, but also an understanding of how immi- 
grants at the bottom of the social ladder managed to survive in a foreign city. 

Then follows a chapter by Frans-Arne Hedlund Stylegar about emigration 
from Norway to Dutch America in the 17th century. Norwegian coastal com- 
munities were incorporated in an Atlantic economy dominated by the Dutch, 
and Norwegians found work in Dutch cities and on board Dutch ships. Some 
of them crossed the Atlantic and settled in the southern part of Manhattan. 
This trading station, which was later named Nieuw Amsterdam, and even later 
New York, was established in 1624. Through extensive literature and source 
studies, the author has identified and documented about 70 Norwegians. The 
chapter shows the challenges a researcher faces when analyzing such source 
material, not least because many Norwegians changed their name or the spel- 
ling of their name after emigrating. A number of Norwegian emigrants are 
presented, and their cultural impact is discussed. Together, they form a nuan- 
ced image of this little-known chapter of Norwegian emigration history. 

The fourth chapter, written by Berit Eide Johnsen, deals with people from 
Agder, the southernmost part of Norway, who emigrated to America in the late 
1840s and early 1850s. It is based on her work on the history of the municipa- 
lity of Lillesand from 1800 onwards. The number of people was not large, but 
this early emigration is interesting for several reasons. First of all, a great many 
settled in Texas, a state which did not attract many Norwegian emigrants later 
on. Secondly, several of them - unlike later emigrants - belonged to the upper 
social stratum of society, among them a small group of civil servants and lead- 
ing merchants. Thirdly, the main reasons for this early emigration differ from 
the main reasons for later emigration. And, fourthly, it is linked to famous 
pioneers such as Johan Reinert Reiersen and Elise Amalie Wærenskjold (née 
Tvede). Explaining what lay behind this early emigration, the author draws 
particular attention to the short-lived international crisis of 1847, but she also 
highlights Johan Reinert Reiersen’s personality, and not least his agitation 
through the newspaper Christianssandsposten. By examining some of the emi- 
grants closely and analyzing their reasons for crossing to America, she reveals 
such motives as the wish to resolve personal problems and the fear of social 
degradation and stigmatization, which could be caused by such things as 
divorce, suicide in the family, and financial problems. 

The next chapter also deals with emigration to America, but now with a 
focus on Norwegians in the twin cities Minneapolis-St. Paul in Minnesota. 
David Mauk outlines the phases of Norwegian-American community develop- 
ment there between 1849 and 1940. His contribution is based on a forthco- 
ming book with the preliminary title The Heart of the Heartland. Ethnic 
Relations in the Capital of Norwegian America, 1849-2000. He identifies six dis- 
tinct phases of Norwegian settlement in the area. In the years 1849-69, life in 
this region was influenced by itinerant Norwegians in the towns along the 
Mississippi River. St. Paul was founded as a steam boat terminal in the 1840s. 
Its development peaked during the years 1869-1914, and a large proportion of 
its inhabitants were Scandinavians. The city was characterized by incompletely 
integrated Scandinavian colonies. The years 1914-25 were marked by the rela- 
tionship between different groups in an ethnic capital, which at this time had 
the largest Norwegian-American settlement in the United States. In the next 
period, 1925-40, St. Paul was characterized by developing social relationships 
in a well established but challenging ethnic society. Instability and major chan- 
ges led to rapid Americanization. In the years 1940-75, the dominant feature 


19 


ENGLISH SUMMARY 


was inter-ethnic relationships in an ageing and geographically dispersed ethnic 
society with influential elites. The sixth and final phase, 1975-2000, featured 
Norwegian-American ways of preserving a post-ethnic ancestry group in a 
metropolitan area. The first four of these six phases are analyzed in more detail 
in the chapter. 

Ann Elisabeth Laksfoss Cardozos chapter on Norwegian seasonal and 
labour migrants in Alicante in the years 1965-2015 focuses on new and recent 
emigration. The chapter is based on her forthcoming PhD thesis Mer enn sol og 
varme. Transnasjonale norske migranter i Alicante 1965-2014 [More than sun 
and heat. Transnational Norwegian migrants in Alicante 1965-2014]. The gene- 
ral impression, she points out, is that Norwegian retirees and disabled people 
are on an “eternal holiday” in Spain. However, a lesser known aspect of the 
phenomenon of Norwegians in Spain is explored in this chapter, namely those 
who worked there. What have Norwegians’ job experiences in Alicante been? 
Who have worked there, and how have they created jobs for other people? She 
also discusses how the Norwegian welfare state has created jobs there. Based 
on 77 informant interviews, she concludes that many of those who worked in 
Alicante have been engaged in the real estate business. Some have taught 
Norwegian retirees to speak Spanish. They have also been engaged in the tou- 
rism industry, different forms of sales activities, banking and insurance servi- 
ces, schools, in church work and the health sector. They have often established 
their own businesses, but have also been employed in Spanish companies. In 
addition, some have been engaged by the Norwegian welfare state. Holding 
several different jobs simultaneously and over time has also been typical. 

Øyvind Tonnesson’s contribution is entitled «Flyktninger, fred og sikkerhet. 
Moral eller realisme i Nobels fredspris" historie?» ["Refugees, peace and secu- 
rity. Morality or realism in the history of the Nobel Peace Prize?”]. Tønnesson 
shows how and why people on the move have been, and still are, an important 
theme in the wider debate on causes of war and conditions for peace. Firstly, 
he traces the development of international peace policy from the late 1800s to 
the formation of the League of Nations after the First World War. Then he out- 
lines the emergence of the international refugee regime in the interwar period, 
not least linked to Fridtjof Nansen’s name and to the League of Nations as an 
international political arena. The Second World War, the Holocaust and the 
Cold War to some extent put the international refugee problem in a new light. 
Tonnesson claims that the development of the international refugee regime 

was part of a peace-policy dynamic, where the realization of humanitarian ide- 
als could be considered the goal, but where the contemporary historical con- 
text was crucial. In the last 35 years the Nobel Peace Prize has not been awarded 
to individuals or organizations who have had refugees as their primary field of 
work, but the connection between refugee flows and war is far from weakened, 
he maintains, and he concludes by making the case that there is a historical 
and peace policy justification for awarding a peace prize to a refugee 
organization. 

The last two chapters in this anthology cover relevant topics related to immi- 
grants in Norway today. Hanne Sortevik Haaland and Hege Wallevik discuss 
the voluntary sector as a gateway to Norwegian society. Initially, they find that 
work has played a central part in this context. However, through their own 
research on immigrant women's entry into working life in southern Norway, 
they have found that it is not always the integration arena it was supposed to 
be. On the contrary, paid jobs can, paradoxically, sometimes have an exclusio- 
nary effect, in the sense that interaction between the employee and the larger 
Norwegian society is reduced through the employee's job activity. In such a 
situation, the voluntary sector - which can range from sports teams to secular 
and religious associations, and may include newer forms of voluntary work - is 
important. Haaland and Wallevik also show that seeing integration efforts 
from an actor perspective provides insight into integration processes that is 
different from the insight generated at the system level. Their conclusion is that 
there are many roads to integration, and that we need to recognize action at 
the actor level and explore people's ability to create something special in rela- 
tion to what is offered. 

In the last chapter, Maryann Jortveit analyzes school in multicultural 
Norway. She looks at how the diverse school has evolved, what it means to be 
a multicultural school, and presents multicultural pedagogy as an approach in 
the education of linguistic minorities. As a group, school children with a mino- 
rity background were not mentioned in a Norwegian school curriculum before 
1974. A new general part of the curriculum is soon to be introduced, and the 
author thinks that there is reason to believe that themes related to diversity will 
be focused on more clearly than hitherto. She also draws attention to the fact 
that the law of the land is relevant to what goes on at school, because pupils 
with native languages other than Norwegian and Sami have separate rights. 
The author reviews several ways of organizing teaching, before she moves on 

to other areas demanding attention in multicultural schools. She discusses the 
content of the teaching, approaches to the concept of “knowledge’, equality of 
education for all, the breaking down of prejudice, and the strengthening of 
school culture and of social structures. She emphasizes the need to put the 
education of minority language pupils on the agenda, and she emphasizes the 
fact that all teachers are responsible for ensuring that pupils receive relevant 
learning in a suitable educational framework. In this context, she points to 
inclusion as a central theme. 

Innvandring i fortid og 
framtid 


Knut Kjeldstadli 


Carl Jeppesen var danskfødt, og utdannet som sigarmaker. Han kom til Oslo 
eller Kristiania, som byen het den gang, for å begynne å arbeide ved Jordans 
fabrikker som børstebinder, noe han strengt tatt ikke kunne - det var yrket til 
kona hans, Hulda. En tid leverte de piassavakoster til kommunen. Så livnærte 
han seg av en tobakksforretning. Jeppesen ble formann i Det norske 
Arbeiderparti, redaktør av avisa Social-Demokraten, nå Dagsavisen, og var 
hovedstadens første arbeiderordfører mellom 1916 og 1919. I den egenskap 
kom han til Slottet, der kongen skal ha bemerket: «- De har gjort det godt i 
landet, De, Jeppesen.» «-Ja, det ku’ man jo osse sige om Dem», skal han ha 
svart. Kong Haakon var innvandrer, kong Olav var innvandrer, og kong Harald 
tilhører innvandrerbefolkningen etter en definisjon Statistisk sentralbyrå tidli- 
gere brukte. Han er født av to foreldre som begge var født i utlandet. Haralds 
mor, Mårtha, var jo svensk. 


Hvem har kommet gjennom tidene? 


Innvandrere er så mangt. Innvandrere er forskjellige, og har knapt mer til felles 
enn å ha krysset en grense, beveget seg mellom to samfunn. Også historisk har 
det skiftet med hensyn til hvem som kom, hvorfor de kom, hvorfra de kom og 
hvortil i landet de dro. For, i motsetning til forestillinger en kan høre om at 
Norge ikke er et innvandringsland, eller at i Norge har det alltid bodd nord- 
menn, har mennesker flyttet til dette området like lenge som det har bodd folk 
her. Og da tenker jeg ikke på Odd Børretzens første nordmann, han som tuslet 
etter isbreen da den smeltet, mens de fornuftige ble i tempererte strøk. 

Om vi her forteller historien i store sveip, trenger vi noen ryddebokser.* Da 
kan vi si at fra tidlig middelalder til 1800-tallet var den typiske innvandreren 
det som iblant kalles en karriereflytter, en spesialist som ble hentet av en 
arbeidsgiver fordi han - det var som oftest en han — hadde en kyndighet eller 
kunnskap som det var knapt om i landet. Karriereflytterne bidro til å overføre 
kompetanse til et område som var Europas utkant. Og for å ville komme hit 
måtte de belønnes. Så de gikk stort sett inn i samfunnets øvre sjikt. På 1000-tal- 
let var det snaut med kompetanse i å kristne folk her i landet. Så engelske og 
tyske munker og geistlige ble tilkalt av kongen. Olav digre ble Olav den hellige 
fordi hans engelske hirdbiskop Grimkjel erklærte Olav som helgen etter at han 
døde i 1030. Fra 1300-tallet og framover brakte hanseater, skotter og nederlen- 
dere med seg by- og handelskultur. Bergverksnæringen ble bygd opp etter 
tyske, eller mer presist sachsiske, mønstre for organisering, teknologi og termi- 
nologi. Skeidersker het de kvinnene som hadde som jobb å separere malmen 
fra grasteinen, etter tysk scheiden, skille.” 

Industrialiseringen fra midten av 1800-tallet var avhengig av mennesker 
som kom til landet med sin kyndighet. Mye av den praktiske teknologien 
kunne en ikke lese seg til i en bok, en måtte lære ved å se og arbeide sammen 
med mennesker som kunne de riktige takene. Stephen Marmont var sønn av 
en fransk general som tjente orleanistkongen, og måtte flykte til England etter 
revolusjonen i Frankrike i 1848. Stephen ble utdannet som verksmester i teks- 
tilbransjen, og i 1863 ble han hentet av fabrikkeier Halvor Schou til Hjula 
Veveri ved Akerselva for å få de kompliserte vevstolene til å virke. Seinere star- 
tet han egen fabrikk.3 Uten ham og andre innvandrete mestere og fagarbeidere 
hadde ikke Norge blitt industrialisert så vidt raskt. 

Da oljenæringen startet, ble på nytt spesialister hentet inn, mye amerika- 
nere, som kunne omtale de lokale rogalendingene som «white niggers».* 

1800-tallet ble ellers preget av en annen type innvandrer — arbeidsvandre- 
ren, han eller hun som kom for å søke arbeid, oftest på egen hånd. En gruppe 
er kjent tilbake helt til om lag 1750 - såkalte lersvensker eller moldsvensker, 
som drev med drenering og annet jordarbeid på gårdene på det østlige 


1 For begreper, se Bartram, Poros og Monforte 2014. Begrepet om karriereflytter ble myntet ut av 
Charles Tilly. 1979. 

2 Seresse 1992. 

3 Bruland 1989. 
Smith-Solbakken 1997. 

Østlandet. Grågjess ble de noen ganger kalt, de kom og dro; dette var sesong- 
arbeid. En annen gruppe var svenske tjenestejenter - og dessuten anleggsar- 
beidere og fabrikkarbeidere. En Andersson, en Grankvist, en Hedström. De 
fleste kom fra grenselenene mot Norge, og dro fra disse marginale jordbruks- 
områdene til den nærmeste store byen, Kristiania, og til kommunene rundt 
fjorden til og med Aust-Agder. Denne arbeidsimmigrasjonen er halvt glemt i 
norsk historie, så å si druknet i historien om utvandringen. Men den hadde et 
betydelig omfang. Vi regner at 750 000 dro fra Norge fra midten av hundreåret 
fram til 1915. Anslagsvis 150 000 kan samtidig ha kommet hit 
Arbeidsvandrerne kunne ha spesialkunnskap, som for eksempel de svenske 
stålverksarbeiderne Frisk og Stålhanske ved Christiania Spigerverk. Dette er jo 
ikke opprinnelig stålarbeidernavn, men soldatnavn som Rask og Motig. Min 
favoritt er Saktmotig. Men de fleste kom ikke med spesiell kyndighet, men 
med sin arbeidsevne og arbeidsvilje, fordi det var en plass i økonomien. 

Etter andre verdenskrig kom en ny arbeidsinnvandring, først fra Sør- og 
Sørøst-Europa, så fram til 1975 blant andre fra Tyrkia, Marokko og Pakistan. 
Polske, litauiske og andre øst-europeiske arbeidsfolk kom etter utvidelsen av 
EØS etter 2004. 

I det 20. hundreåret ble likevel flyktningen den typiske innvandreren - hun 
eller han som måtte dra. De dro i utgangspunktet ikke frivillig, men på grunn 
av religiøs eller politisk forfølgelse, eller fordi statene de kom fra, grep drama- 
tisk og begrensende inn i privatliv eller i muligheten for å ernære seg. De første 
flyktningene som er kjent i norsk historie, er fra 1250. Da sa kong Håkon 
Håkonsson ja til en gruppe som kom østfra, kalt bjarmer. Trolig var det en rus- 
sisktalende folkegruppe som gikk under navnet vepsere. Det virker raust. Men 
en bør legge til at det området som kongen åpnet for dem, var Malangen, som 
samene definitivt så som sitt land.* 

De første større gruppene som kom fra 1881, var jøder fra tsarens rike, de 
fleste fra dagens Litauen. Så fulgte flyktninger fra Russland, både etter den 
mislykte revolusjonen i 1905 og den som ble gjennomført i 1918. Fra Hitler- 
Tyskland kom kulturarbeidere, som Rolf Nesch og Max Tau, jøder, kommu- 
nister og sosialister som Willy Brandt. Og etterpå gjaldt det den kalde 
krigens flyktninger fra Øst-Europa fram til den siste generasjonens nye 


5 Myhre 2003. 
6 Opsahl 2007. 

flyktningnasjonaliteter: chilenere, vietnamesere, iranske og irakiske 
statsborgere, som ofte er kurdere, tamiler fra Sri Lanka, bosniere, kosovarer, 
somaliere, syrere og andre. 

Flyktningene har gjennom tidene kunnet komme med store menneskelige 
ressurser. Mange måtte jo flykte nettopp fordi de var aktive. Og mange har gått 
inn i det norske samfunnet og arbeidslivet og lagt ned et livs virke her. 
Problemet har vært at de kunnskapene og ferdighetene de hadde med seg fra 
hjemlandet, ikke alltid har vært verdsatt i det nye landet. Noen ganger rett og 
slett fordi ingen fant anvendelse for den spesielle kompetansen som en tsar- 
general hadde. General M.F. Kvetsjinskij fikk i stedet jobb på Lillehammer 
ølbryggeri.” Andre ganger fordi usikkerhet eller fordommer eller konkurranse 
holdt utlendinger unna jobber de kunne ha fylt. Slik kan en si at flyktningenes 
spesielle bidrag til det som i dag er norsk, ikke først og fremst er de individuelle 
arbeidsytelsene, sjøl om de kunne være utmerkete. Kanskje har det viktigste 
vært at flyktninger åpnet bevisstheten om at det finnes en verden der ute, som 
ikke kan lukkes ute eller ønskes vekk. 

Sist, men ikke minst - kjærlighetsmigrantene, de som kanskje fulgte en ekte- 
felle til Norge, eller de som oppnådde gjenforening med et familiemedlem. Slik 
sett er deres migrasjon avledet av en annen forutgående flytting. Men i antall 
har de vært mange, hva enten en tenker på svenske husmødre på 1800-tallet 
eller pakistanske på 1970-tallet. 


Hvordan har statens fremmedpolitikk vært? 


Når innvandrere krysset en grense og beveget seg inn i nytt territorium, møtte 
de en makt - staten. Staten og den politikken den har ført, har vært nokså for- 
skjellig. Og holdningene til innvandrere har skiftet med typen stat. 

Grovt sagt kan vi si at middelalderstaten og staten i tidlig nytid i Europa og 
Norge var en fyrstestat eller dynastistat, altså knyttet til en regjerende slekt 
(Haralds-ætten i Norge, tudorer i England, oldenburgere i Danmark, osv). I 
prinsippet var det da fyrstens person som forente de menneskene som var 
hans undersåtter; de var ikke deler av et «folk» eller en «nasjon». Undersåttene 
kunne bestå av ulike folkegrupper. Slik var det et stykke på vei også i Norge, 


7 Morken 1984. 

sjøl om en her forholdsvis sterkere kunne skimte forestillinger om at noen var 
«nordmenn», ledet av «nordmennenes konge».* 

En spesiell type fyrstestat i tidlig nytid var de fleretniske og flernasjonale 
imperiene, der samme keiser eller sultan regjerte over mange land, folkegrup- 
per og religiøse orienteringer. Typiske eksempler var det habsburgske keiser- 
riket i Mellom- og Sørøst-Europa, med Østerrike og Ungarn som kjerneland, 
og det ottomanske riket med Tyrkia som utgangspunkt. Norge var del av en 
dansk-norsk-nordtysk-islandsk-færøyisk-grønlandsk stat, som også hadde en 
indisk koloni i Trankebar og karibiske besittelser i øyene St. Jan, St. Thomas og 
St. Croix i De små antillene. Denne konglomeratstaten var en miniutgave av et 
slikt multikulturelt, multispråklig og multireligiøst imperium. Typisk var at 
denne staten var forholdsvis tolerant, men klassemessig intolerant, også over- 
for innvandrere. Staten oppmuntret for eksempel på 1600-tallet til innvand- 
ring av jøder fra Portugal og Spania; de hadde kunnskap og kapital. Men staten 
stengte samtidig ute østjøder som dreiv med småhandel og «betling» 
(tigging). 

Med nasjonalstaten, som i prinsippet skulle bygge på nasjonen og folket, og 
ikke på fyrsten, ble det viktig å definere hvem som hørte med til dette folket.” 
Faktisk ble Norge etter 1814 mer restriktivt med hensyn til innvandring. 
Grunnloven av 1814 utelukket som kjent jøder fram til 1851, og medlemmer 
av den katolske munkeordenen jesuitter var formelt utestengt helt til 1956. I 
1888 kom for første gang en lov som formelt definerte statsborgerskap. 
Statsborgerskapet var en form for medlemskap som gav rettigheter som stem- 
merett, sosialhjelp og næringsfrihet. Etter hvert som velferdsordninger ble 
bygd ut fra slutten av det 19. hundreåret, ble myndigheter og rike borgere mer 
opptatt av hvor mange som skulle få delta og slippe inn. Tankegangen dukket 
opp igjen ved innvandringsstoppen i 1975, da det ble argumentert med at de 
som kom, skulle ha samme vilkår som de som var i landet. Men da måtte det 
ikke komme for mange. 

Statlig innvandringspolitikk har skiftet fra en periode til en annen. Den har 
vært styrt av en blanding av økonomiske konjunkturer, frykt for arbeidsplasser 
sett opp mot næringslivets behov for arbeidskraft og agitasjon om høye 


8 Opsahl 2007. 
9 Om ulike nasjonalitetsbegreper, se Kjeldstadli 2008. 
10 Nordhaug 2000. 

sosialbudsjetter. Fremmedfiendtlighet har stått mot humanitet og solidaritet. 
Mer eller mindre klare forestillinger har levd om at utlendinger har vært en 
trussel mot staten ved streiker, opprør, spionasje eller sosiale spenninger. Og 
norsk politikk har forholdt seg til hva andre stater har foretatt seg. Da den nor- 
ske staten på 1930-tallet var temmelig restriktiv overfor jøder og andre Hitler- 
flyktninger, spilte alle disse motivtypene sammen. 

I moderne tid kan vi skjelne mellom ulike faser i fremmedpolitikken." Åpen 
dør — fra opphevingen av jødeparagrafen i 1851 og innføring av full passfrihet 
i 1860. I denne liberale perioden mente Stortinget at det ikke høvde seg for en 
sivilisert nasjon å kreve pass. Døra stod åpen fram til 1901, da den første (men 
nokså liberale) Fremmedloven kom. Men det egentlige skillet kom med nye 
lover i 1915 og 1917, som innførte grunntrekkene i den lovgivningen som har 
rådd seinere. 

Lukket dør var tilfelle fra 1915 til 1945. Et strengt kontrollregime ble stimu- 
lert av blant annet arbeidsløsheten. Andelen utenlandskfødte sank fra 2,8 pro- 
sent i 1920 til 1,4 prosent i 1950. 

Relativt åpen dør kjennetegnet tida fra 1945 til 1975, med flyktninggrupper 
og import av arbeidskraft. 

Formelt lukket dør, men faktisk på klem, var stoda fra 1975 og framover. I 
prinsippet var det innvandringsstopp, men faktisk har innvandringen vært 
langt større etter denne stoppen. 


Hvordan er det gått med mottakssamfunn og 
innvandrere? 


Kompetanse, arbeidskraft og innsikt har altså fulgt innvandrerne gjennom 
tidene. Har da alt vært uproblematisk? Har innvandrerbidragene til dette 
området utelukkende vært positive? Å hevde det ville mildt sagt ha vært å 
hoppe over konflikter. I 1455 drepte hanseatene kongens representant, hans 
høvedsmann i Bergen, Olav Nilsson - og dertil bror hans Peter, den mindre- 
årige sønnen Nils og biskop Torleiv som prøvde å beskytte Nils, sammen med 
en rekke nonner og munker - i alt 60 personer. Tyskerne stod så sterkt at de 
kunne ta seg til rette.” Men likevel - den mangehundreårige historien om 


11 For historisk oversyn over innvandringspolitikken, Myhre 2003. Kjeldstadli 2003, Tjelmeland 2003. 
12 Opsahl 2007. 

Hansaen i Norge handler i hovedsak om forbindelser som var til gjensidig 
nytte. 

Mindre dramatisk, men til stor irritasjon, var ogsa oppforselen til mange 
svenske arbeidsinnvandrere omkring 1900. De var mer kriminelle. De drakk. 
De sloss. De stjal. Mer enn nordmenn flest. Ja, Norges forste egentlige frem- 
medlov fra 1901 var, satt pa spissen, en lov for 4 kaste ut fulle og fattige sven- 
sker.'? Men unge svenske menn, som de fleste var, drakk, sloss og stjal ikke mer 
enn unge norske menn. Året før, i 1900, kom en fattiglov myntet på norske 
borgere, med de samme målformuleringene som i fremmedloven. 

På godt og noen ganger på vondt - innvandrere har gitt sine bidrag. Det 
samfunnet som til enhver tid har eksistert, har blitt forandret av nykommerne. 
Mye av det som vi i dag anser som norsk, som er norsk, har kommet med men- 
nesker som har flyttet inn. Det norske har ikke vært noen konstant størrelse, et 
slags indre vesen, kjerne eller essens i historie og samfunn. Det norske har 
forandret seg, ved indre utvikling, ved at nordmenn dro ut og lærte, og dessu- 
ten ved at folk har kommet hit. 

Hva så med innvandrere, enkelpersoner og grupper med innvandreropp- 
hav, hvordan har det gått med dem? Har de endret seg i møtet med det nye 
samfunnet? Svaret er ja. Men her kan i enda mindre grad gis ett svar. 
Innvandrere er ikke bærere av noen faste kjennetegn, slik at det kan summeres 
opp i en kort formel om hvordan innvandrere er eller har vært, like lite som en 
kan si noe fast om hvordan nordmenn eller Norge har vært overfor nykom- 
mere. Om en spør hvordan det har gått, kan det verken forklares med innvan- 
drerne eller mottakersamfunnet separat. Det er relasjonen, altså forholdet 
mellom dem, som avgjør, en skiftende relasjon, som også har vært sterkt preget 
av ulike situasjoner og utviklingen ellers i samfunnet, av forhold som ikke har 
noe direkte å gjøre med innvandring: krig, krise, gode tider, trygghet og angst. 

Imidlertid, sett i et langtidsperspektiv, er svaret at alle innvandrergrupper 
har endret seg, ja de fleste så radikalt at de har gått opp i mottakssamfunnet. 
Det har foregått prosesser der nykommere er blitt assimilert, blitt like flertallet 
- men dette har samtidig vært en toveis prosess der mange altså har bidratt 
med sitt til det samfunnet de ble en del av. Etterkommere etter tyskerne på 
Bryggen og nye innflyttere til Bergen gjorde at det fortsatt ble holdt prekener i 
Mariakirken på tysk til 1868, men så var det slutt. Mang en Andersson er blitt 


13 Tufte 2000. 

til Andersen - nye barn ble ikke lenger kalt Louise eller Carl Gustaf, men 
Torgeir og Ragnhild. Tanker om et felles opphav for dem som i dag er etter- 
kommere etter tyskere, skotter, svensker eller dansker, er neppe så viktig at 
dette forener dem. Kanskje lever en familietradisjon om at en oldemor kom fra 
Schlesien, eller det serveres juleskinke etter mormors svenske oppskrift, slik 
norskamerikanere spiser lutefisk og lefse. Noen forskere har kalt dette en sym- 
bolsk etnisitet. Den kan spille en viss rolle for individenes identitet, men den 
gir ikke noe grunnlag for en etnisk gruppedanning. 

Det finnes unntak som bekrefter denne regelen. I 1999 anerkjente den nor- 
ske staten fem grupper som nasjonale mindretall, altså som historiske minori- 
teter innen det norske territoriet. Det gjelder kvenene i Troms og Finnmark, 
hvis forfedre kom i særlig monn fra 1700-tallet til 1870-åra, videre skogfin- 
nene med bakgrunn i Finnskogen på grensa til Sverige fra 1600-tallet, romani- 
folket eller de reisende, hvor en kjerne kan ha kommet på 1500-tallet, rom, av 
storsamfunnet kalt sigøynere, som kom fra 1860-åra, og endelig jødene, som 
kom etter at Grunnlovens forbud mot dem ble opphevet i 1851.'5 Statusen som 
nasjonal minoritet gir noen rettigheter — til skoleundervisning i eget språk, der 
dette er aktuelt, og til kulturutfoldelse. En nasjonal minoritet er altså rettslig 
noe annet enn et urfolk, som samene. Og Stortinget mente at de ved sin lange 
historie i det norske territoriet skilte seg fra nye innvandringsminoriteter. 

Hvorfor har akkurat disse fem gruppene blitt opprettholdt som egne mino- 
riteter? Noe enkelt samlet svar er vanskelig å gi. For kvenene har språket vært 
viktig, men skogfinnene som snakket finsk, gjør jo ikke lenger det. Å være jøde 
er å høre til en religion. For romani og rom har selve den mobile livsformen 
vært avgjørende. Det er klart at også storsamfunnet har spilt en rolle, ved å 
definere gruppene som annerledes: Kvenene ble opp mot andre verdenskrig 
oppfatte som et nasjonalt problem, et sikkerhetsproblem, og ble overvåket. At 
kristendommen ikke bare dominerer i Norge, men har vært statsreligion, har 
bestemt relasjonen til jødedommen. Og romani og rom er i perioder blitt 
stemplet som et sosialt problem, i de tidene da de ikke har funnet noen økono- 
misk nisje hvor de kunne fylle funksjoner i det breiere samfunnet.** 


14 For en oversikt, se Bonnevie Lund og Bolmen Moen (red.) 2010. 

15 Om kvener, se Fagertun (red.) 2014 og Niemi 2010. Om skogfinnene, Nesholen 2010.0m romani, se 
Minken 2007 og Møystad 2014 i Lund og Moen (red.).Om jødene, Mendelsohn 1987 og Gjernes 2002. 

16 Kjeldstadli 2010. Om forholdet til, kvener: Eriksen og Niemi 1981. Om antisemittisme: Eriksen, 
Harket og Lorenz 2005. Om forholdet til romani: Kaveh 2016. 

Sjol om en ikke skal bagatellisere de uenighetene og spenningene som fort- 
satt er mellom flertallssamfunnets myndigheter og minoritetene, er det grunn 
til å mene at de i dag er inkludert, eller at det iallfall er en utvikling i retning av 
at gruppene deltar mer på like fot, med sin egenart. 

Så, på en måte gir historien om innvandringene grunn til en betinget opti- 
misme. Optimisme, fordi trass i dype konflikter, som med hanseatene i 1455, 
eller irritasjoner, som med svenskene rundt 1900, har det så å si gått seg til. 
Betinget, fordi det altså er visse vilkår som skal til, som en plass i det økono- 
miske systemet. 


Har historiske erfaringer relevans i dag? 


Spørsmålet er: Kan disse historiske innsiktene også si noe om samtidshisto- 
rien, om den nye innvandringen som nå har pågått i en drøy mannsalder? Er 
det noen paralleller mellom situasjonen for la oss si svenskene og pakistanerne 
- kan vi vente en liknende innpasning? Grunnlikheten for svenskene og pakis- 
tanerne er at begge gruppene kom som arbeidsmigranter til et arbeidsmarked 
preget av industrikapitalisme. Men er dette en tilstrekkelig likhet? La oss se på 
de mulige forskjellene og innvendingene. 

Antall. Jo, det er flere i dag. 13,8 prosent var født utenlands i 2016. Men det 
gikk langt ut på 1980-tallet før tallet for 1920 ble nådd — 2,9 prosent. 

Utseende. Det er dette som folk av vane kaller rase. Ut fra vitenskapelig arve- 
forskning er jo kategorien vilkårlig. Men spiller ikke utseende en rolle? Jo, det 
er et faktum at atskillig flere i dag har mørk hud, at de ser og vil fortsette å se 
annerledes ut enn flertallet. Men det avgjørende er ikke dette, men hvilken 
betydning utseendet tilskrives. La meg minne om at for rundt 100 år siden ble 
en skallemåler, en kraniometrisk forsker som Andreas M. Hansen innvalgt i 
Det norske Videnskabs-Akademi, som var ment å samle landets vitenskapelige 
elite. I sin Norsk Folkepsykologi (1899) hevdet han at det fantes to raser i Norge, 
med djupe, arvelig betingete forskjeller. Det var Gor og Nor, kortskaller og 
langskaller, bestemt ved hodeformen, forholdet mellom lengden og bredden 
på skallen. Kortskallene var mørke, lavvokste og hadde mongolske islett. De 
grublet, likte fargen blå, foretrakk orgel og fløyte i molltoner, og politisk stemte 
de Høyre. De andre, langskallene, skulle være høye, lyse, ariske og aktive. De 
likte fargene gult og rødt, foretrakk musikk med fele og trompet, og stemte 
Venstre. Sammenhengene fantes sjølsagt bare i forskerens hode. I dag virker 

slike ytringer merkelige pa flere enn meg, vil jeg tro. Det er ikke gitt at hudfarge 
vil bli tilskrevet noen avgjorende betydning i enhver framtid. 

Kulturell avstand. Mange vil si at svensker kulturelt likner nordmenn mer 
enn pakistanere. Men kultur er ikke en storrelse som kan males med en slags 
«tommestokk» som sier hvor langt grupper star fra hverandre tankemessig og 
verdimessig. Forskjeller foreligger, men det avgjorende er kanskje like mye 
hvordan forholdet oppfattes. En sentral innsikt fra antropologen Fredrik Barths 
teori om etnisitet er at grenser kan trekkes meget skarpt mellom grupper som 
utenforstaende oppfatter som meget like, fordi grensetrekkingen tjener en 
interesse eller en funksjon.” Stort sett var en svenske en arbeidskamerat eller 
en nabo, men noen ganger, når noen hadde interesse av det, ble de svensker. 
Det kunne være i konkurranse om arbeid, det kunne være fordi noen agiterte 
mot for store fattigbudsjetter, når en skulle finne ut hvem som rettmessig skulle 
ha, og hvem ikke, osv. Og da kunne en rundt 1900 snakke om radd og faen, 
eller om bastard, om den ene av foreldrene var norsk, om «agalause og ære- 
lause folk», som strømte inn altfor lett. «Dei fører vondt med seg og breider 
vondt um seg. Og norskdom og nordmandskap vert kvævd», het det i en hen- 
vendelse til Stortinget fra Venstres amtsarbeiderlag i Smålenene i 1898. Ja, 
mente de, ble det ikke satt en bom for alle «trengjande og farkar» fra andre 
land, ville det bli «det norske folks ruin». Og hvem dreidde dette seg om? Det 
var svenske småkårsfolk, fattige og arbeidsfolk, som prøvde å slå seg gjennom 
i Norge. Som en sa på Grunerløkka: «Ser'u svensken, tan i hue’ og raua og 
rensken.» Så svensker kunne i noen situasjoner ses like aggressivt som noen 
innvandrere i dag blir sett. 

Religion. Jo, det er annerledes nå. Her var skillet mellom nordmenn og sven- 
sker lite. På dette punktet kan det ha interesse å sammenlikne med en annen 
historisk innvandrerkategori — jødene i Norge. Nå var de ingen enhetlig gruppe. 
Den første generasjonen etter 1851 kom fra Danmark og Tyskland, og fant 
forholdsvis raskt en plass i flertallssamfunnet, med skolegang på norske skoler 
og deltakelse i norsk foreningsliv. De neste som kom, østjødene, avvek i 
utgangspunktet mer. Datidas nordmenn mente å se en stor avstand. Et sitat fra 
Dagbladet 1917 viser dette: En «meget stor procent av disse vore gjester bærer 
et umiskjendelig præg av ghetto og skjønt de ofte ser høist lurvete og uanselige 
ut, har de likevel, eller kanskje netop derfor, en rent ut sagt forfærdende evne 


17 Barth 1969. 

til at formere sig». Forestillingen om en truende barnerikelighet minner om 
utsagn en kan hore i dag. 

Det interessante med det jødiske samfunnet som dannet helhetlige miljøer i 
Oslo og i Trondheim med en rekke egne institusjoner, er at dette «ethnic com- 
munity» for andre verdenskrig synes 4 ha veert pa vei, ikke mot assimilasjon, 
men mot integrasjon.” De bibeholdt sitt, men deltok også i norsk foreningsliv, 
enkelte i ledende posisjoner. De var på vei ut av den økonomiske nisjen mange 
opprinnelig kom inn i - omførselshandel. En mindre, men voksende andel tok 
utdanning og ble leger, advokater, ingeniører. Den første norske jøden som ble 
immatrikulert ved Universitetet i Oslo, var Elias Oster, født i Berlin som sønn 
av en polsk sigarettmester. I 25-årsboka for Studentene fra 1900 skriver han at 
«aldrig behøvde jeg at løpe spidsrot for min religiøse overbevisnings skyld. Jeg 
sier dette som norsk israelit, fordi jeg altid har hatt følelsen av at Norge er mit 
fædreland». 

Med andre ord - det dreide seg om tid, om en prosess som ble brutalt avbrutt 
av andre verdenskrig, og så måtte reetableres etter krigens grusomheter. 
Kanskje er den jødiske erfaringen en historisk modell for dagens situasjon. 


Synet på innvandrerne gjennom tidene 


Da et trebindsverk om innvandringshistorien fra år 900 til 2000 ble gitt ut 
høsten 2003, reagerte en av anmelderne med å si at verket viste at tidligere 
tiders innvandring hadde vært nyttig. Men i motsetning til denne nyttige 
gamle og nå etablerte innvandringen, utgjorde den nye innvandringen et stort 
problem. Den var helt annerledes, ifølge anmelderen. 

Og dette sies ikke sjelden. Tidligere tiders innvandrere tilhørte samme kul- 
tur og religion som har dominert i Norge. De som derimot kommer nå, er 
fremmedkulturelle. Ja, sies det, de er så fremmede at samfunnet eller den nor- 
ske kulturen kan stå på spill. 

Ett mulig svar er at angsten for en slik forandring iallfall ikke er ny. Det var 
vanlig rundt første verdenskrig å snakke om «den gule fare», hordene fra Asia 
som snart ville sette seg i bevegelse vestover. Boktitler som Den hvite races siste 
sjanse eller Den hvite races selvmord ble gitt ut på velrenommerte forlag. Og var 
det ikke asiatene, var det jødene. De er «samfunnsfiender», het det i Norges 


18 Om ethnic communities, se Kjeldstadli 2010. 

Kjobmandsblad i 1920. De sammensverget seg internasjonalt, mente artikkel- 
forfatteren, som la til: «Jøden faar mer og mer magt, større og større indfly- 
delse for hver dag som gaar [...] alt staar nu i jødens tegn.» Ikke bare jødedom, 
men også katolisisme kunne være farlig. I 1930 skrev professor Karl Vold ved 
Menighetsfakultetet om «disse utenlandske propagandister», og biskop Eivind 
Berggrav i Oslo advarte mot å anlegge flere klostre fordi de, som han skrev, 
ville stå «under et annet statsoverhode, paven i Rom». Ja, å tilhøre protestan- 
tismen var heller ingen garanti. Hør bare: «Vi har været blinde eller ialfald 
altfor godmodige, altfor gjæstfrie, altfor umistænksomme og lemfældige ligeo- 
verfor denne snigende Planteskole». Nå måtte Norge få en innvandringslov 
som hindret at landet fikk «Kolonister, der ere norske Borgere af Navn og til 
eget Gavn, men i Virkeligheden ere Landsforrædere og villige til at vise dette, 
saa snart Opfordring og Anledning gives». Dette var i 1885, i Dagbladet, og 
professor Jens Andreas Friis skreiv dette om kvenene.'? Mange mente at også 
finnene, trass i deres protestantisme, var ulike, ja, at de kanskje til og med var 
mongoler, slik det het om dem i mange kretser opp til andre verdenskrig. Men 
sjøl svensker kunne være farlige. I 1898 skrev som nevnt partiet Venstres 
arbeiderorganisasjon i Østfold til Stortinget for å advare mot at svenske 
arbeidere kunne bli «det norske folks ruin». 

Og det kunne også gjelde dem en mente egentlig var dansker. Dikteren Nils 
Collett Vogt, som kom fra en gammel embetsmannsfamilie, ble radikalisert og 
gikk i1880-åra på moter i det Venstre-dominerte Christiania Arbeidersamfund. 
Han forteller i sjølbiografien Fra gutt til mann (1932) at han fikk da høre «at jeg 
ikke var nordmann, ikke av de vaskeekte, men en forbannet innflytter. Det 
hørtes på navnet. Flere istemte. Jeg kunne dra dit jeg kom fra». Da hadde det 
vært Vogter i Norge siden Paul Petersen Vogt kom fra Slesvig til Christiania i 
1669. 

Blikk kan også gå andre veien. Innvandrere har sett og bedømt Norge - 
med til dels diametralt ulike inntrykk. Da den venetianske adelsmannen 
Piero Querini havarerte, men ble berget inn til Røst i 1432, opplevde han 
en slik vennlighet at han følte han var kommet til Paradisets sjuende krets. 
Et ganske annet bilde ga en engelsk bedriftsleder som i 1890-åra hadde 
undersøkt muligheten av å etablere en bedrift i Vestfold. Konklusjonen var 
negativ: 


19 Ryymin 1998. 


34 


INNVANDRING | FORTID OG FRAMTID 


Hvorfor skal vi hjelpe disse skitne og uvitende menneskene som yngler som kaniner? 
De misbruker jo bare de mulighetene vi gir dem. Hver gang de far for mange penger 
mellom hendene, bruker de dem opp pa brennevin og uvettig slosing. Hjelpen vi gir 


dem, er ikke bare resultatløs, men en oppfordring til å skaffe seg enda flere barn. 


Slike aggressive utsagn, også fra samfunnets topper, kan få en til å tro at 
nordmenn historisk ikke bare har hatt angst, men vært notorisk fremmed- 
fiendtlige. Men parallelt med skepsisen har det også levd nysgjerrighet, huma- 
nitet og solidaritet. Mens østfoldarbeiderne advarte, erklærte arbeiderne på et 
massemøte på Rjukan i 1912 i anledning av at utenlandske arbeidere ble utvist 
etter en bitter streik: Vi står sammen «med vore kammerater som tilfeldigvis er 
føtt i et andet land».” Tilfeldigvis født i et annet land, men ikke tilfeldigvis 
kamerater. Og mens kirken kunne være hatsk mot andre religioner, går den i 
dag i spissen for en religionsdialog. Både sosialismen og religionen kunne stå 
for en enhet på tvers av grenser mellom samfunn og kulturer. 


Migrasjon i åra som kommer 


Hvordan kan det tenkes å gå framover? Sannsynligheten for fortsatt global 
migrasjon, som også omfatter Norge, grenser til visshet. Uansett om en ser 
dette som positivt eller ei, må en ta det som et premiss for samfunnsutviklin- 
gen. Flere krefter trekker i denne retningen. 

Befolkningsvekst. Jordas befolkning vil etter én prognose stige til ni milliar- 
der, andre sier 11 milliarder, for så å flate ut. Denne befolkningen vil søke etter 
et utkomme, som mange ikke vil finne i sitt eget opphavsland. 

Økonomi. To mekanismer er sentrale her, trekking og skyving. Mennesker 
vil søke til de økonomisk mest aktive sentrene - som i dag Nord-Amerika, 
Europa og golfstatene, noen vervet, noen på egen hånd. Dertil vil trolig flytting 
fra bygdeområder øke, fordi småprodusenter på grunn av frihandel slås ut av 
billigere importvarer til dels produsert av agrobusiness. 

Flukt. De klassiske grunnene til flukt, som er anerkjent i FNs flyktningkon- 
vensjon av 1951, vil fortsette - forfølgelse med fare for velferd, helse og liv. 
Grunnen kan være etnisk eller nasjonal gruppe, religion og annet livssyn, 
sosial gruppe eller politisk overbevisning. I tillegg kommer grunner som ikke 


20 —Tollevik 1996. 

var fanget opp i 1951, som kjonn og seksuell legning. Forfolgelse skjer mye pa 
kollektivt grunnlag, ikke mot spesielle individer. Og internt fordrevne i mange 
land vokser. 

Klima. Miljoflyktninger er etter FNs definisjon «de mennesker som er blitt 
tvunget til å forlate det tradisjonelle bostedet deres midlertidig eller for godt på 
grunn av en markert miljøødelegging, som er skapt av naturlige årsaker og/ 
eller utløst av mennesker, og som setter eksistensen deres på spill og/eller 
alvorlig påvirker livskvaliteten deres». Økt temperatur forårsaker havstigning, 
salt i tidligere ferskvannsområder, vannknapphet - som rammer 14 afrikanske 
land - og frammarsj av ørken som Gobi i Kina og Sahel i Nord-Afrika, samt 
ekstremvær. Øystatene rammes hardest. Ft virkelig drastisk scenario er at 
ismassene i Himalaya smelter, først med flom i Guleelva i Kina, Mekong i 
Vietnam, Ganges og Brahmaputra i India, etterfulgt av en tørke ingen har sett 
maken til. Ifølge Røde Kors dør flere av miljøårsaker enn av krig og konflikt. 
Stiftelsen Environmental Justice Foundation har anslått at opp til år 2050 kan 
150 millioner måtte flytte og kanskje 600 millioner bo i områder som kan bli 
berørt av miljøkatastrofer. 

Sosiale mekanismer. Når et innvandrersamfunn er etablert i et nytt land, vil 
dette fungere som et brohode, som gjør det lettere for andre å komme etter, 
trukket i det som kalles kjedemigrasjon. 

De ulike årsakene til migrasjon kan samspille og bidra til å forsterke hveran- 
dre. Og sannsynligheten for migrasjon er altså meget stor. Men dette er ikke 
naturlover. Drivkreftene er menneskeskapte. Verdenshistorien viser ikke en 
stadig, lineær vekst i antall flyktninger. Da de store, milliontalls flytteproses- 
sene som fulgte etter at andre verdenskrig og avkolonialiseringen var over, 
sank tallet på flyktninger som var FNs høykommissærs ansvar til rundt 
300 000 på 1960-tallet. 

En av flere virkninger er at svært mange land vil ha innvandringsminori- 
teter. Og et økende antall mennesker vil leve et transnasjonalt liv. De bor 
periodevis i avsender- og mottakerland, og også andre steder. De har en 
bevissthet om å tilhøre et fellesskap som går over landegrensene. De har sosi- 
ale bånd, som kan aktiveres for å mobilisere ressurser, som pengeoverførin- 
ger. De kan delta i religiøse og politiske rørsler med opphav utenom 
mottakslandet.” 


21 Kjeldstadli 2008. 

Modeller for samliv 


Denne situasjonen reiser sporsmalet: Hvilke sosiale og politiske modeller 
finnes for 4 handtere transnasjonalitet, mangfold og eksistensen av 
innvandringsminoriteter? 

Nar det her snakkes om modeller for a leve med forskjeller innen 
samme territorium, innebærer det at disse losningsforslagene er fram- 
stilt i konsekvent og stilisert form. I praksis vil det kunne vere 
blandingsformer.* 

Et første forslag er assimilasjon, som innebærer at nykommere skal gå opp i 
helheten, «bli som oss». Et argument for dette er at «vi var her først», da må de 
som kommer seinere, tilpasse seg. Dessuten har vi de gode verdiene. Og blir de 
som oss, blir befolkingen kulturelt enhetlig, da fjernes kilder til konflikt. Fire 
motargumenter kan også nevnes. Tilpasningen til samfunnet er ikke en 
engangsprosess; det kommer stadig nye, slik at vi må leve med ulikhet. Dernest 
kan en spørre om det er sjølsagt hva det innebærer å tilpasse seg norsk kultur; 
den har jo vært ganske ulik i forskjellige klasser og regioner. For det tredje 
innebærer kravet om assimilasjon, og spesielt tvangsassimilasjon, en mangel 
på respekt for andre mennesker. Endelig er det grunner til å mene at kravet 
virker kontraproduktivt, mot sin hensikt. Stilt overfor et slikt krav vil mange 
lukke seg, ja snarere understreke sin forskjell fra flertallet. 

Tanken om assimilasjon hviler på det premisset at mennesker kan endre seg. 
Mot dette sier noen: Kultur er djupt rotet. Mennesker er formet på en spesiell 
måte; de kan ikke og vil ikke assimileres. Og samtidig mener de fortsatt at 
«våre» verdier skal gjelde. Svaret er da ideen som på tysk kalles Leitkultur, 
lederkultur, som altså er den andre modellen. En nykommer kan eller må 
bevare forskjellene til det tilstedeværende flertallet. Men mindretallet må da 
underordne seg. Samfunnet kan realistisk erkjenne at det eksisterer flere 
etniske grupper, men det kan ikke anerkjenne flere kulturer på like fot. Er det 
uenighet, skal den historiske flertallskulturen ha «forkjørsrett». Kulturene skal 
eksistere over og under hverandre, ikke side om side. Sammenhengen i sam- 
funnet sikres ved dominansen.” Mot dette kan en rette moralske argumenter. 
Men det virkelig kritiske problemet er at folk neppe vil finne seg i det. Også 
denne løsningen er kontraproduktiv. 


22 Foren framstilling av ulike modeller, se Kjeldstadli 2008. 
23 _ https://en.wikipedia.org/wiki/Leitkultur 

En tredje linje for å leve med forskjeller er det en kunne kalle en radikal og 
konsekvent multikulturalisme. Denne tanken deler et premiss med forestillin- 
gen om en Leitkultur, at kultur er en størrelse som går djupt inn i personen og 
styrer tanker og handlinger. Ja, slik bør det også være. Det følger av denne 
tenkingen om radikal forskjell at grupper med ulikheter ikke kan eller ikke bør 
ha for stor grad av samhandling. De skal leve side om side, atskilt. Staten skal 
ikke foretrekke noen kulturer, eventuelt styrke kulturelle grupper som har få 
ressurser. Også denne modellen har problematiske sider, og flere ubesvarte 
spørsmål: Hvem skal anses som legitime ledere? Hindrer atskillelsen en enhet 
for eksempel på klassegrunnlag? Skal individet være underordnet en gruppe? 
Og hvis det bare er forskjell mellom grupper: Hvordan kan det da skapes sam- 
funn mellom mennesker? Hvordan går det med samfunnsveven? 

Det fjerde programmet kunne kalles minimumsenighet. Kravet til innbyg- 
gerne er at de skal holde lover og regler, men ikke at de skal ha sterke følelser 
til stat, samfunn og fellesskapet. Denne retningen vil hevde at det skal være en 
universell, sekulær offentlighet. Menneskenes bakgrunnskultur er irrelevant, 
om ikke skadelig. Den får de la bli hjemme, ikke hente inn i offentligheten. Det 
første problemet er at dette ikke er en reell universalisme, men en kvasi-uni- 
versalisme der én form gjøres til malen for de andre. Den kan passe for flertal- 
let i Frankrike, men den passer ikke for en jente som vil uttrykke sin fromhet 
ved å bære hijab. Det andre problemet med dette synet er hvordan en skal sikre 
nødvendig innsatsvilje til å holde samfunnsinstitusjoner oppe. Må en ikke ha 
en viss emosjonell varme, ikke bare se relasjonen til samfunnet som en 
forretningskontrakt? 


En ny modell? Enhet i mangfold? 


Etter mitt syn må vi prøve å overskride disse problemene, og arbeide oss i ret- 
ning av en ny modell for samliv.” Et utgangspunkt er da at vi er de som bor i 
landet; vi er ikke bare de flertallsnorske. Blant oss vil det finnes store forskjeller 
i privatsfæren, i livsførsel. Det vil være praksiser som en sjøl ikke liker, og kan 
motarbeide. Men praksisene er like fullt legale, slik at vi ikke kaller på loven og 
politiet når vi støter på avvik fra egne normer. Et eksempel kan her være arran- 
gerte ekteskap (men ikke tvungne!). 


24 Her trekkes på Kjeldstadli 2008. 

Likeledes ma det være legalt og legitimt å vise verdier, også religion, i den 
offentlige sfæren. Staten bør anerkjenne ulike kulturer. Dette er ikke fordi kul- 
tur er en størrelse som har en slags overindividuell realeksistens. Det er fordi 
tilgang til det mennesker ser som egen kultur, egne mønstre av mening, er 
avgjørende for individers orientering i verden. Og, kan en si: Hvorfor skal bare 
flertallet, som har slik tilgang automatisk, ha en slik mulighet? Dette er et 
spørsmål om rettferdighet. 

Men samtidig som det må være rom for forskjellighet, må en befolkning ha 
et felles sett av kategorier og kanskje også verdier. En kjerne kan utgjøres av 
universelle menneskerettigheter. Det betyr at individer skal ha beskyttelse mot 
mulige overgrep fra kollektiver de tilhører. Og det betyr at et mindretall skal ha 
beskyttelse mot overgrep fra flertallet. I tillegg kommer kanskje verdier som er 
særegne for et land. I Norge — var det i det minste — vekt på sosial utjamning 
og på deltaking, slik dugnaden eksemplifiserer. 

Konflikter vil bestå. Konflikter er normalt. Ja, en kan hevde at opp til et 
punkt kan konflikter bidra til å veve sammen - ulike aktører må forholde seg 
til hverandre, lære av hverandre, ja også lære å kompromisse. Slik skjedde i 
Norge pa 1800- og 1900-tallet, og en prosess er på gang også i dag.’ Men det 
må finnes en enighet om hvordan uenighetene skal spilles ut, om demokra- 
tiske spilleregler og framgangsmåter. Ett prinsipp er da å skille mellom to typer 
motsetninger. I den ene ser vi motstanderen som en legitim part. I den andre, 
antagonistiske, typen ser vi en fiende som skal tilintetgjøres. 

Denne modellen kan ses som tre typer medlemskap i samfunnet, politisk, 
sosialt og kulturelt medlemskap. De innebærer deltaking, omfordeling og 
anerkjennelse. På engelsk snakker en om participation, redistribution og recog- 
nition. Alle tre må være med.** 

Det kommer situasjoner der det er uenighet om hva som skal inngå i 
den nødvendige felles kjernen av verdier og tenkemåter, og hva som skal til- 
høre privatlivets forskjeller. Hva gjør en da? At loven bestemmer, er greit nok. 
Men det flytter spørsmålet: Loven må anses som legitim; så hvordan skal en 
begrunne den? En kan vise til menneskerettigheter og til nasjonal historisk 
tradisjon. Men dersom en ikke når fram til enighet, må uenighetene spille seg 
ut. Det må pågå en løpende debatt. Noen ganger vil den være en rolig dialog 


25 Rokkan 1987. 
26 Fraser 2004. 

eller en vennlig samtale, noen ganger en sint krangel. Noen ganger er det som 
forhandlinger, andre ganger som tautrekking.” 

Men premisset for at dette skal fungere, er at folk deltar i ordskiftet. Dersom 
noen skyves ut på grunn av aggressive angrep, betyr det at ordskiftet blir min- 
dre informert. På den andre sida — sinne som kommer til uttrykk offentlig, skal 
en ikke bli skremt av. Sinte innlegg er også uttrykk for et ønske om deltaking, 
om å bli hørt. Det en skal være redd for, er dersom noen slipper tauet og sier at 
«denne leiken vil jeg ikke være med på mer. Nå går jeg andre veier». 

Uansett positive eller problematiske sider - innvandring er kommet for å bli. 
Globalt sett er ikke emigrantene så mange. Rundt tre prosent lever i dag utafor 
den staten de ble født i. Men vandringer har hatt større virkninger enn disse 
prosentene skulle tilsi. Kulturer er blitt spredt, og møter mellom kulturer har 
skapt både konflikt og fruktbart samvirke. Uansett er ikke migrasjon noe 
2. ordens-fenomen. Mennesker har vandret i hele homo sapiens historie. Vi har 
fylt kloden. Uten vandringer ville det ikke ha vært noen i det området vi kaller 
Norge. Denne prosessen har forandret både vandrerne og de samfunnene og 
menneskene de har møtt. Uten vandring ville Norge ha vært et annet enn det er. 
Det norske har blitt til i samspillet mellom dem som har vært her til enhver tid 
og dem som har kommet til. Slik har det vært historisk; slik skjer det også i dag. 

Boforhold, arbeid og sosiale 
nettverk 


Norske kvinners emigrasjon 
til Amsterdam og Hoorn, ca. 
1600-1700 


Kariin Sundsback 


Da den 22 ar gamle Katrin Lourentsdatter fra Bergen kom til Amsterdam i 
1689 og registrerte seg som medlem i den lutherske kirken, hadde hun sann- 
synligvis store forhapninger om et nytt og bedre liv med mange muligheter. 
Nederland hadde en enorm tiltrekningskraft på emigranter på 1600-tallet 
på grunn av det gunstige arbeidsmarkedet og den sterke veksten i økonomien. * 
Titusenvis av norske menn og kvinner flyttet til Nederland på 1600-tallet, og 
flesteparten av dem kom fra Sør- og Sørvestlandet. Denne store utvandringen 
må ha vært merkbar i de norske kystområdene, tatt i betraktning at hele Norge 
på denne tiden ikke hadde mer enn vel 400 000 innbyggere.” 

Katrin Lourentsdatter slo seg ned i Jonkerstraat, i en av de fattigste bydelene 
i Amsterdam, ikke langt fra havnen på østsiden av byen, der mange andre nor- 
ske og tyske emigranter bodde. I 1690 giftet hun seg med en matros fra Bergen, 
Jakob Bertelssønn, som bodde i samme gate som henne. De fikk en sønn og ble 


1 Nederland var en republikk mellom 1588 og 1795. I dette kapitlet vil navnet Nederland bli brukt for de 
sju fylkene som hørte under Republikken. 

2 Simon Hart, Geschrift en getal. Een keuze uit de demografisch-, economisch- en sociaal-historische stu- 
dién op grond van Amsterdamse en Zaanse archivalia, 1600-1800 (Dordrecht 1976), 170. Erika Kuijpers, 
Migrantenstad. Immigratie en sociale verhoudingen in 17e eeuws Amsterdam (Hilversum 2005), 374. 
https://snl.no/Norge under dansk styre - 1537-1814. 

boende på samme adresse. Siden Jakob var til sjøs i lengre perioder med en 
lønn som ikke var tilstrekkelig til å livnære familien, måtte Katrin også arbei- 
de.* Sannsynligvis fant hun først forskjellige, midlertidige småjobber som ikke 
ble registrert. 

I 1693 ble hun anklaget for tyveri. Forhøret av Katrin gir oss informasjon 
om arbeidet og levekårene hennes. Katrin arbeidet da som korndreier på et 
kornlager ved havnen i Amsterdam. Hver sommer etter innhøstningen, ble 
folk, ofte kvinner, leid inn for å vende kornet og lufte det slik at det ikke skulle 
begynne å råtne, inntil kornet ble solgt eller bearbeidet.” En dag da Katrin 
arbeidet, gjemte hun så mye korn hun kunne i skjørtet sitt, og så hastet hun til 
en baker i nærheten. Der solgte hun kornet hun hadde stjålet for 1/2 stuiver, 
nok til å kjøpe litt mat til seg selv og sønnen sin. Sjefen hennes hadde imidler- 
tid oppdaget at hun ikke var på arbeidsplassen. Han fant henne hos bakeren, 
og hun ble anklaget og straffet for tyveriet.* 

Amsterdam var målet for de fleste norske emigrantene. Men det var også 
flere hundre nordmenn som slo seg ned i Hoorn, en handelsby omtrent 40 
kilometer nordøst for Amsterdam.” Disse to byene er viktige for forskning om 
emigrasjon fra Norge til Nederland. Mennesker i tidlig moderne Europa var 
svært mobile og flyttet ofte mellom byer og land. Som regel fulgte kvinnene 
med familiene sine; enten emigrerte de sammen med foreldre og søsken eller 
de dro sammen med ektefelle og barn.* Norske kvinner, derimot, flyttet ikke 
bare med familie eller ektefelle til Nederland. Mange unge, ugifte norske jenter 
dro alene over Nordsjøen, akkurat som Katrin Lourentsdatter.” Derfor var 
emigrasjonen av de norske kvinnene unik, både i europeisk og nederlandsk 
perspektiv. I dette kapitlet står de norske kvinnene i Amsterdam og Hoorn 
sentralt.** 


Gemeentearchief Amsterdam (heretter GAA), ondertrouwregisters, invnr. 697, S. 16. 

En matros tjente mellom 7 og 22 gulden per måned. Se Kuijpers, Migrantenstad, 249. 

J.B., Glasbergen, Beroepsaanduidingen in Nederland en Belgie voor 1900 (2004), 258. 

GAA, confessieboeken, invnr. 345, pg 215 (1693). 

Jeg har tatt stikkprøver i lysningsregistrene fra forskjellige nederlandske byer, Haag, Rotterdam, Hoorn 
og Delft, for å se hvor mange nordmenn som hadde slått seg ned der, men bare i Hoorn var det et 
substansielt antall. 


N Ou A Ww 


8 Jan Kok, «The family factor in migration decisions» i: J. Lucassen, L. Lucassen og P. Manning, (red.), 
Migration historiy in world history. Multidiciplinary approaches (Leiden 2010), 216, 222-223. 

9  Solvi Sogner, Ung i Europa. Norsk ungdom over Nordjøen til Nederland i tidlig nytid (Oslo 1994), 76-79, 140. 

10 Dette kapitlet er basert på resultatene av min doktorgradsavhandling (2010): Life-experiences, social 
mobility and integration. The migration of Norwegian women to Amsterdam and Hoorn (1600-1750). 

Disse norske kvinnene tilhørte ofte den fattigste delen av befolkningen, og de 
er derfor vanskelige å finne i historiske kilder. Vi er avhengige av at kildene opp- 
gir hjemstedet, og at alle kvinner, fra alle sosiale lag, kan bli funnet. Bare hvis 
disse to kriteriene er oppfylt, vil det være mulig å komme med uttalelser og kon- 
klusjoner som inkluderer hele gruppen. De to viktigste kildene for forskning 
på denne gruppen kvinner er lysningsregistrene/ekteskapsregistrene og med- 
lemslistene til den lutherske kirken." Fordelen med lysningsregistrene/ekte- 
skapsregistrene, både i Hoorn og Amsterdam, er at de ikke er sosialt selektive; 
alle som skulle gifte seg, var forpliktet til å registrere seg, og disse registrene er 
bevart i begge byene. Siden mange nordmenn i utlandet søkte tilhørighet i et 
kirkesamfunn de kunne identifisere seg med, ble mange medlemmer av den 
lutherske kirken. Mange av disse medlemslistene er også bevart." 

Når det kvantitative kildematerialet som er brukt i dette prosjektet, blir studert, 
ser vi at tusenvis av nordmenn emigrerte til Amsterdam og Hoorn på 1600-tallet. 
Likevel er det begrenset hva vi får vite om dem; bortsett fra emigrantenes navn, 
alder, hjemsted og adresse får vi lite informasjon. Hvordan var levekårene deres, 
hvilket arbeid hadde de, hvilke sosiale nettverk hadde de tilgang til? Disse spørs- 
målene vil vi ikke finne svar på i det kvantitative kildematerialet. En kilde som kan 
gi oss mer informasjon om de norske kvinnene nederst på samfunnsstigen, er 
avhørsbøkene i Amsterdam." Her ble avhørene til (antatt) kriminelle notert i 
detalj, og de er bevart for hele den undersøkte perioden. Ikke bare blir den krimi- 
nelle handlingen presentert med den avhørtes egne ord, men den kriminelles 
hjemsted, alder og (sosiale) bakgrunn blir også beskrevet. Mellom 1600 og 1700 
ble 440 nordmenn brakt inn til avhør i Amsterdam. Av dem var 176 kvinner. 

Ved å studere avhørene av norske kvinner, vil det være mulig å få en subjektiv 
beskrivelse av enkeltindividers skjebne og levekår. Selv om de tragiske og ofte 
voldelige tilfellene vi finner i avhørsbøkene, ikke nødvendigvis er representative 
for livet til alle norske kvinner i Nederland, gir de oss en forståelse av hvordan 
det var for utlendinger nederst i samfunnet å overleve i en fremmed by. 

Livet til de norske kvinnene i Amsterdam og Hoorn på 1600-tallet vil stå 
sentralt i dette kapitlet. I første delen blir demografi og økonomi i begge byene 


11 I Hoorn er de faktiske ekteskapslistene brukt, i Amsterdam er lysningsregistrene brukt. Det betyr at i 
Hoorn er alle som giftet seg, tatt med, mens i Amsterdam er bare ekteskapslysningene for førstegangs- 
ekteskap tatt med. 

12 Kuijper, Migrantenstad, 85. 

13 For dette prosjektet er bare avhørsbøkene fra Amsterdam brukt. 

behandlet, og deretter skal vi se på bosetningsmonster og sosial samhørighet i 
Hoorn, basert på kvantitativt kildemateriale. I den siste delen vil skjebnene til 
enkeltindivider funnet i avhørsbøkene i Amsterdam bli brukt for å illustrere 
forskjellige elementer av livet deres. Vi skal se på boforhold, arbeid og sosiale 
nettverk. 


Demografi og økonomi i Amsterdam og Hoorn på 
1600-tallet 


1600-tallet var en periode med sterk kulturell, demografisk og økonomisk vekst 
i Nederland. Folk fra innland og utland flyttet til de stadig voksende byene der 
det var stort behov for arbeidskraft, både i industri, i handel og på den østindiske 
handelsflåten. Perioden er kjent i nederlandsk historie som De Gouden Eeuw, 
Gullårhundret, fordi det var en periode med blomstrende handel, og befolknin- 
gen i de vestlige fylkene vokste eksplosivt takket være de mange emigrantene. 

I 1515 hadde det vestlige fylket, Holland, en befolkning på 275 000 innbyg- 
gere. I 1622 var befolkningen allerede økt til 672 000, og i 1680 hadde Holland 
et innbyggertall på 883 000, hvorav 60 % bodde i byer. Internt hadde Holland 
på 1600-tallet en negativ befolkningsvekst, både fordi flere døde enn det ble 
født, og fordi mange emigrerte til utlandet, for eksempel med Det ostindiske 
kompani til Asia. At det likevel var en eksplosiv befolkningsvekst i denne peri- 
oden, skyldes den store gruppen immigranter som søkte til Nederland på jakt 
etter et bedre liv. Det er anslått at 1,4 millioner immigranter kom til Holland 
mellom 1600 og 1800. Av disse kom mer enn halvparten fra utlandet, spesielt 
fra Tyskland, Belgia og Skandinavia." 

Hovedstaden Amsterdam spilte en sentral rolle i den raske utviklingen av lan- 
det. Amsterdam utviklet seg fra å være et regionalt sentrum til en internasjonal 
handelsmetropol hvor produkter fra alle kontinenter ble kjøpt og solgt. Det var 
et multikulturelt samfunn, og byens befolkning vokste sterkt i løpet av 1600-tal- 
let. I 1578 hadde Amsterdam en befolkning på 30 000 innbyggere, og mindre 
enn hundre år senere, rundt midten av det syttende århundret, var befolkningen 
mer enn fem ganger så stor; mellom 160 000 og 175 000 innbyggere." Ikke bare 


14 Thimo de Nijs, Eelco Beukers (red.), Geschiedenis van Holland, del II (Hilversum 2002), 181-183. 
15 Willem Frijhoff, Maarten Prak (red.), Geschiedenis van Amsterdam. Centrum van de wereld 
(1578-1650) (Sun 2004), 42. 

var Amsterdam den storste byen i Nederland og sentrum i handelsnettverkene, 
men byen var også kjent for sin liberale immigrasjonspolitikk, religiøse toleranse 
og velbetalte arbeidsplasser, både for menn og kvinner. Derfor tiltrakk 
Amsterdam seg mange innvandrere fra forskjellige deler av Europa. Dette blir 
tydelig når vi ser på antall ekteskapslysninger i Amsterdam: I perioden mellom 
1600 og 1700 tok nesten 80 000 utlendinger ut lysning for første ekteskap her. 
Blant disse var det nesten 5000 norske menn og 3000 norske kvinner.'* Det totale 
antallet nordmenn var mye høyere enn dette. 


Antall norske menn og kvinner i lysningsregistrene 
Amsterdam 1600-1750 


1600-1625 1626-1650 1651-1675 1676-1700 1701-1725 1726-1750 


— Norske brudgommer — Norske bruder 


Hoorn opplevde en liknende økonomisk og demografisk vekst på 1600-tallet. 
Selv om Hoorn ikke på langt nær var like stor og viktig som Amsterdam, hadde 
den en sentrumsposisjon når det gjaldt korn- og trelasthandelen med Norge 
og Østersjøen på ene siden og store deler av Nederland på den andre siden. 
Norge var den viktigste handelspartneren til Hoorn på midten av 1600-tallet. 
Hele 39 % av alle produkter som ble importert i Hoorn rundt 1680, kom fra 
Norge.” Hoorn ble i løpet av første halvdel av det syttende århundret stadig 
viktigere i handelen av bulk-produkter, slik som korn, salt og treverk. Disse 
produktene ble transportert til andre deler av Nederland og gjorde Hoorn til 
den viktigste transittbyen i hele regionen. Det var mye kontakt mellom Hoorn 
og den norske vest- og sørkysten; regelmessig seilte skip til og fra Norge med 
handelsprodukter.'* Hoorns vekst og velstand endte i tredje kvartal av det 


16 Hart, Geschrift en getal, 142, 170. 

17 C.M. Lesger, Hoorn als stedelijk knooppunt. Stedensystemen tijdens de late middeleeuwen en vroegmo- 
derne tijd (Hilversum 1990) 28-30. 

18 —http://www.oudhoorn.nl/gevelstijlen/bouwstijlen 05 aantal inwoners.php Jan de Bruin, Hoorn, dorp 
en stad. Middeleeuwse topografie en institutionele ontwikkelingen tot het begin van de 19e eeuw 
(Westfries archief, 2007), 14. 

syttende århundre som følge av en alvorlig økonomisk nedgangsperiode. 
Havnebyer som Hoorn ble hardt rammet av nedgangen i handelen. I tillegg 
økte prisen på norske produkter, noe som gjorde at nederlandske handelsfolk 
gikk på leting etter andre europeiske regioner å drive handel med. Færre og 
færre norske fartøyer kom til Hoorn. I samme periode forsandet havnen i 
Hoorn, noe som gjorde det vanskelig for skipene å ligge for anker der. Det var 
lettere for skipene å seile forbi Hoorn til handelsbyer som Zaandam og 
Amsterdam.'* 

Akkurat som Amsterdam, tiltrakk Hoorn seg mange emigranter, spesielt fra 
Tyskland og Norge.” Ifølge den norske historikeren Oddleif Hodne, som stu- 
derte tidlig moderne emigrasjon fra Norge til Nederland, var det spesielt i 
perioden 1625-1700 at norske innvandrere flyttet til Hoorn. Høydepunktet i 
emigrasjonen til Hoorn lå mellom 1640 og 1680.” I perioden 1607-1711, for 
eksempel, giftet 1138 nordmenn seg i Hoorn, og mellom 1626 og 1750 ble 671 
nordmenn medlem av den lutherske kirken.” 


Antall norske brudgommer og bruder i Hoorn 
1600-1750 


1600-1625 1626-1650 1651-1675 1676-1700 1700-1725 1726-1750 


—— Brudgommer — Bruder 


Norske kvinner i Hoorn: bosetningsmønster og 
sosial samhørighet 
På midten av 1600-tallet hadde Hoorn et lite, godt sammensveiset norsk sam- 


funn som bestod av noen hundre faste innbyggere og sesongarbeidere. De 
fleste av mennene arbeidet enten i havnen eller på skip som seilte fra Hoorn, 


19 Lesger, Hoorn als stedelijk knooppunt, 145. 

20 Bruin, Hoorn, dorp en stad, 4-10. 

21 Hodne, Fra Agder til Amsterdam. En studie i norsk emigrasjon til Nederland i tiden ca. 1625 til ca.1800 
(Masteroppgave 1976), 36. 

22 Hodne, Fra Agder til Amsterdam, 20, 60. Se også Sølvi Sogner, Ung i Europa. 

og de bodde sammen eller i samme gate som andre nordmenn, eller folk fra 
samme region.” Det er vanskeligere å si hvilket arbeid kvinnene hadde, for det 
blir ikke ofte nevnt i kildematerialet. Sannsynligvis arbeidet de i typiske kvin- 
neyrker der språk ikke var en stor barriere, som rengjøringshjelper, tjeneste- 
jenter eller i tekstilindustrien.** Mange av de norske emigrantene som ble 
boende i Hoorn, ble medlemmer av den lutherske kirken, og mange av dem 
giftet seg i byen. Den lutherske kirken var kjent for de mange tyske flyktninger 
og skandinaviske sjømenn. Hele 75 % av de skandinaviske medlemmene av 
kirken i Hoorn kom fra Norge, mens bare 15 % kom fra Danmark og 10 % fra 
Sverige.” 

Mer enn 60 % av nordmennene kom fra sorvestkysten av Norge, og mange 
av dem kom til Hoorn sammen med familie eller venner med samme hjem- 
sted.” For å illustrere dette kan vi se på en stikkprove fra medlemsregistrene 
tatt mellom 1650 og 1680, da emigrasjonen fra Norge til Hoorn var på sitt 
høyeste. I denne perioden ble totalt 175 norske kvinner medlem av kirken. 
Av dem kom 134 til kirken for å skrive seg inn som nytt medlem sammen 
med en eller flere andre nordmenn. Det er ikke alltid tydelig hva forholdet 
var mellom alle nordmennene som skrev seg inn på samme dag, fordi deres 
relasjon bare ble meldt hvis kvinnene kom med ektefellene sine. Likevel, hvis 
dato for innskrivning, etternavn, hjemsted og bosted i Hoorn blir sammen- 
liknet, er det mulig å si noe om forholdet mellom nordmennene. 14. april 
1672 ble for eksempel 14 nye norske medlemmer skrevet inn i medlems- 
bøkene til den lutherske kirken i Hoorn. Det var to familier fra Vesterisen 
(Vester-Risør, dvs. Mandal) som bodde på samme adresse, et par fra Larvik 
og nok et par fra Vesterisen som også bodde i samme område.” At de alle 
kom fra samme region i Norge, bodde rett i nærheten av hverandre i Hoorn 
og skrev seg inn i kirken samme dag, er en indikasjon på at de må ha kjent 
hverandre. 


23 Kariin Sundsback, «De migratie van Noorse vrouwen naar Hoorn», i: Oud Hoorn (3-2016) 
129-130. 

24 Kuijpers, Migrantenstad, 254. Elise van Nederveen van Meerkerk, De draad in eigen handen. Vrouwen 
en loonarbeid in de Nederlandse textielnijverheid, 1581-1810 (Amsterdam 2007), 20. 

25 J.G. Voortman, R. Voortman, Transcriptie en index op de Evangelisch Lutherse lidmatenregisters van de 
gemeente Hoorn (Noord Holland) 1651-1830 (Westfries archief Hoorn, 2010) 1.7. 

26 Hodne, Fra Agder til Amsterdam, 20, 60. 

27 Mellom 1600 og 1750 ble bare 7 kvinner fra Bergen gift i Hoorn og 5 kvinner fra Bergen medlem i den 
lutherske kirken. Alle ser ut til å ha kommet alene. 

Også når vi studerer ekteskapslistene i Hoorn, virker det som om det var et 
sammensveiset norsk samfunn der. Mellom 1600 og 1750 giftet 574 kvinner 
seg. Seksti prosent av dem giftet seg med en norsk mann som kom fra samme 
region som dem.** Halvparten av kvinnene oppga Vesterisen som hjemsted i 
Norge. Vesterisen var viktig for trelasthandelen med Nederland, men det var et 
lite sted med få innbyggere. I 1723, for eksempel, hadde Vesterisen ikke mer 
enn 85 hus med en befolkning på mellom 500 og 700 personer. I tillegg bodde 
der også utenlandske handelsmenn. I den første offisielle folketellingen i 
Norge, i 1769, ble det oppgitt at Vesterisen hadde 791 innbyggere, og i 1792 
bodde 1200 mennesker der.” Tatt i betraktning hvor liten Vesterisen var, er det 
interessant å merke seg at så mange i Hoorn oppga nettopp dette stedet som 
hjemsted. Grunnen er kanskje at de kom fra andre steder i nærheten av kysten, 
men at Vesterisen var det nærmeste stedet de kunne oppgi som også var kjent 
i Nederland. 

Fra medlemslistene kan vi også se at kvinner fra forskjellige steder i 
Norge hadde forskjellig emigrasjonsmønster. Kvinnene som kom fra 
Vesterisen, for eksempel, kom nesten alltid sammen med familie eller 
kjente da de ble medlem av den lutherske kirken. Vi ser også at de bodde 
sammen eller i nærheten av andre nordmenn fra samme region, mens 
kvinnene fra andre steder i Norge kom alene, og de bodde ikke i nærheten 
av andre nordmenn.*° 

I medlemsbøkene fra den lutherske kirken og i ekteskapslistene er adres- 
sen til alle som skrev seg inn, notert for hele perioden, både for mennene 
og kvinnene. Dette kan ikke bare fortelle oss noe om boforholdene til 
nordmennene i Hoorn, men også om hvorvidt de var integrerte i samfun- 
net og deres sosiale forhold. På kartet under, laget av den berømte karto- 
grafen Joan Blaeu i 1649, ser vi Hoorn. Kartet er orientert mot sør og viser 
tydelig gatene og havnen i sentrum av byen. Når adressene til nordmen- 
nene blir studert, viser det seg at de mest populære bydelene å bo i for nord- 
mennene var i gatene i nærheten av havnen. Mange oppga ikke engang 
en bestemt gate eller adresse, men sa bare at de bodde ved havnen eller 
ved den østlige byporten, ikke så langt fra havnen. Ettersom de fleste 


28 Westfries Archief (heretter WA), DTB Hoorn, inv.nr. 46. 
29 —http://ukult.net/jave/gamlemandal/historie.html. 
30 WA, DTB Hoorn, inv.nr. 46. 

norske menn sannsynligvis arbeidet i havnen eller som sjomenn, er det 
ikke overraskende at de fant seg et sted a bo i nerheten. Dersom flere nord- 
menn bodde i samme gate pa samme tid, er det sannsynlig at de kjente 
hverandre. 


Johan Bleu, Hoorn, 1649.3" 


I motsetning til andre utlendinger i Hoorn valgte nordmennene ofte a bo i 
samme nabolag eller gate. Hvis vi for eksempel sammenlikner med tyskerne, 
som utgjorde omtrent halvparten av alle emigrantene i Hoorn, ser vi at de var 
spredt rundt i hele byen, uten en tydelig bokjerne. Polakker og andre emigran- 
ter delte de samme bosetningsmønstrene som tyskerne; de bodde i alle nabo- 
lag i byen.> 


31 http://www.oudelandkaarten.nl/europa/item/hoorn-1649-blaeu. 
32 Voortman, Transcriptie en index op de Evangelish-Lutherse lidmatenregisters van de gemeente Hoorn, 1.7. 

Konsentrasjon av norske emigranter i Hoorn, 1652-1763.33 


En arsak til avviket i valg av bosted mellom nordmenn og andre emigranter 
kan kanskje finnes i den norske forståelsen av etnisitet. I en relativt liten by 
som Hoorn, hvor et stort antall norske innvandrere kom fra samme region, og 
ofte kom til Hoorn med familie og venner, er det forståelig at de ønsket å bo 
nær hverandre. At 60 % av de norske kvinnene i Hoorn giftet seg med en norsk 
mann, ofte fra samme region i Norge, er også et tegn på at de sosiale båndene 
mellom nordmennene var sterke, og at de holdt sammen i Hoorn. 


Norske kvinner i Amsterdam: arbeid, boforhold og 
sosiale nettverk34 


Arbeid i Amsterdam: tjenestejentene 

Når utlendinger besøkte Nederland i tidlig moderne tid, ble de ofte overrasket 
over hvor selvstendige nederlandske kvinner var. Kvinnene, spesielt i byene, 
deltok aktivt på arbeidsmarkedet og hadde i tillegg stor handlefrihet både i og 


33 ibid. 
34 Noen av eksemplene brukt i disse avsnittene har jeg også publisert i 2016 i en webutstilling: http:// 
opam.no/nederland/no/historikk/sundsback-artikkel 

utenfor hjemmet.” Det var vanlig for kvinner å ha lønnet arbeid, selv etter at 
de var gift. Kvinner kunne ikke bli medlem i et laug, men de kunne jobbe i 
bedriften til ektefellen og ta over bedriften hvis ektefellen døde.* 

De fleste kvinner i Amsterdam måtte arbeide fordi ektefellen ikke tjente nok 
til å forsørge familien. En stor andel av kvinnene arbeidet som tjenestejenter eller 
i tekstilindustrien.” Trolig arbeidet mange norske og andre utenlandske kvinner 
som tjenestejenter. Det var et populært yrke blant emigrantene fordi det ikke 
krevde utdanning og språkkunnskaper. I 1700 er det anslått at rundt 20 000 
kvinner arbeidet som hushjelper eller tjenestepiker i byen. Dette var et stort 
antall, tatt i betraktning at Amsterdam hadde en befolkning på rundt 220 000 på 
denne tiden.* De fleste tjenestejentene var unge og ugifte, og de fikk kost og losji 
i tillegg til klær og en liten lønn. Mange av jentene bodde i huset de arbeidet i, og 
selv om de noen ganger fikk et eget rom, måtte de sove på kjøkkenet hvis det ikke 
var nok plass. Som regel var bare én tjenestejente ansatt i en husholdning. Jentene 
hadde diverse oppgaver i husholdningen, både innendørs og utendørs, og til 
tross for at det var hardt arbeid med lange dager og lite fritid, var lønnen god, 
særlig etter norske normer. Nederlandske jenter, derimot, syntes ofte at lønnen 
var for lav. Tjenestejentene hadde fri en halv dag på onsdag ettermiddag og 
noen timer på søndagen for å gå i kirken, men utover det ble det forventet at de 
var tilgjengelige og arbeidet nar de ble spurt om det. + 

Marit Roelofs' skjebne illustrerer ulike aspekter ved livet til en norsk tjenestepike 
i Amsterdam. Sommeren 1668 ankom Marit havnen i Amsterdam. Hun hadde 
reist alene fra Bergen, og hun fant en stilling som tjenestejente på et vertshus og i 
boligen over vertshuset, i en av sidegatene til Damplass. Noen måneder etter at 
hun begynte i denne stillingen, på en søndag kveld, brant hele huset ned. 
Umiddelbart etterpå ble det klart at den 25 år gamle Marit hadde stiftet brannen. 
Etter flere dager med avhør tilstod hun at hun var skyldig, og hun forklarte hvorfor 
hun hadde gjort det. Hun forklarte at hun var helt alene i Amsterdam, og at hennes 


35 C.B. van Strien, E.J. Brill, British travelers in Holland during the Stuart period. Edward Brown and John 
Locke as tourists in the United Provinces (Leiden 1993), 213-216. 

36 Daniele van den Heuvel, «Guilds and the family economy in the Dutch Republic», i: Continuity and 
Change, 23-2 (Cambridge 2008), 220-221. 

37 Lotte van de Pol, Het Amsterdams hoerdom. Prostitutie in de zeventiende en achttiende eeuw 
(Wereldbibliotheek 1996) 103-104. 

38 Kuijpers, Migrantenstad, 254. 

39 Marybeth Carlson, Domestic service in a changing city economy. Rotterdam 1680-1780 (Masteroppgave, 
University of Winsconsin-Madison 1993), 56. 

40 Derek Phillips, Wellbeing in Amsterdams Golden Age (Amsterdam 2008), 81-83. 


53 


KAPITTEL 2 


forventninger til byen ikke var blitt innfridd. Arbeidet hun måtte utføre, var mye 
tyngre og lønnen lavere enn hun hadde forventet. I tillegg savnet hun familien og 
vennene i Norge enormt, og hun var desperat etter å dra hjem igjen så raskt som 
mulig. Fordi det var fastlagt i kontrakten at hun bare hadde anledning til oppsi- 
gelse en gang i året, måtte hun finne på noe annet slik at hun kunne komme seg 
hjem igjen. Marit hadde en venninne i Amsterdam, tjenestepiken Lijsbet, som 
arbeidet hos en frisør i nabolaget der Marits arbeidsgiver ofte kom. En søndag 
ettermiddag, da alle var i kirken, satt Marit og Lijsbeth på kjøkkenet i bolighuset 
over vertshuset og pratet mens de drakk brennevin. Marit og Lijsbet skulle egentlig 
også gått i kirken, men de hadde greid å komme seg unna denne plikten. Marit 
hadde en plan som hun la fram til Lijsbet. Hvis Marit kunne sørge for at en liten 
brann brøt ut i huset, kunne hun i forvirringen som da ville oppstå, stjele litt pen- 
ger og andre verdisaker. Mens alle var opptatt med å slukke brannen, ville hun 
ubemerket snike seg ut av huset med pengene, finne en båt i havnen og dra til 
Bergen med det samme. Etter at Lijsbet hadde gått hjem søndag ettermiddag, satte 
Marit fyr på litt tørr opptenningsved på loftet, men til hennes store overraskelse 
spredte brannen seg i et slikt tempo at hun ikke hadde tid til å stjele noen ting. Hun 
ble arrestert umiddelbart. Marit ble dømt til døden og fikk aldri se igjen Bergen 
eller familien sin.” Til tross for at denne historien er tragisk og ikke representativ, 
kan den fortelle oss litt om hvordan det var å leve som tjenestejente i Amsterdam. 
Marit hadde kommet alene til byen, og hadde forventet et bra liv. Hun arbeidet 
som tjenestejente og bodde i huset hun arbeidet i, men var skuffet over hvordan 
livet i Amsterdam artet seg. Hun hadde fri en dag i uken for å gå i kirken, og hun 
var venninne med en annen tjenestepike som bodde rett i nærheten. 

Mange tjenestejenter ble anklaget for tyveri i europeiske byer i tidlig moderne 
tid. Ikke bare var det lett for tjenestejentene å stjele fra huset de arbeidet i og selge 
objektene på gaten, men de visste også at straffen de ville få ikke var for streng. 
Dessuten var det et stort behov for tjenestejenter. Selv om de ble oppdaget, straf- 
fet og sparket fra jobben, ville de raskt finne seg en ny stilling.** De norske kvin- 
nene i Amsterdam som ble brakt inn til forhør i forbindelse med tyveri, arbeidet 
ofte som tjenestejenter eller rengjoringshjelper.*? Avhørene viser at de var mobile, 


41 GAA, confessieboeken, inv.nr. 318 (microfilm 1841),83-87. 

42 Ulinka Rublack, The crimes of women in early modern Germany (Oxford 1999), 99-100. 

43 Deter funnet 156 avhør som involverer norske kvinner i Amsterdam i perioden mellom 1600 og 1700. 
Av disse blir yrket til den avhørte bare nevnt i 37 saker. 22 av disse 37 kvinnene arbeidet som tjeneste- 
jente eller renholdshjelp. 

hadde et stort sosialt nettverk og visste hvordan de kunne anvende ressursene i 
og utenfor byen til eget formal. Forbausende nok hadde en del av de anklagede 
tyvene kontakter utenfor Amsterdam. Et eksempel er Trine Petersdatter fra 
Stavanger. Hun ble brakt inn til avhor i Amsterdam i 1651 beskyldt for tyveri fra 
huset hun jobbet i. Trine Petersdatter var ugift og i begynnelsen av tyvearene, og 
hun arbeidet som tjenestejente i herberget til Mattijs Bullens. Det er ikke nevnt 
hvor i Amsterdam herberget lå. I løpet av ett år stjal Trine forskjellige ting fra 
huset hun arbeidet i. Hun stjal blant annet en sølvkopp og en sølvskje fra arbeids- 
giveren sin. Sølvkoppen solgte Trine til en kvinne som bodde i et lite rom i emi- 
grantstrøket i Amsterdam, men for å selge sølvskjeen, dro Trine helt til Hoorn. 
Til tross for at Hoorn ikke var mer enn 40 kilometer fra Amsterdam, brukte 
Trine en hel dag på å dra dit. Hun må ha kjent noen i Hoorn som hun visste ville 
være villig til å kjøpe sølvskjeen, ellers hadde hun ikke tatt seg bryet med å dra 
dit. Som straff ble hun forvist fra Amsterdam for ett ar.4 


Boforhold i Amsterdam 


Leveforholdene i Amsterdam, spesielt i nabolaget nær havnen, var ofte dårlige. 
Dette nabolaget var kjent for høy kriminalitet, fattigdom, gateprostitusjon og 
overfylte hus. Hver dag ankom nye migranter fra inn- og utland på jakt etter 
arbeid og et billig sted å bo. Det var så mange innvandrere i dette strøket at de 
var tvunget til å leve tett sammen i små rom som ble delt av mange andre.** Det 
var ikke uvanlig at opptil fire familier bodde sammen på ett rom.” Det neste 
eksemplet gir oss et glimt av hvordan boforholdene var påemigrantstrøkene i 
Amsterdam på 1600-tallet. 

Høsten 1666 ble en mann funnet drept i kjelleren til huset der han bodde i 
gaten Zeedijk. Alle naboene ble innkalt til avhør. Da en av naboene, den 28 år 
gamle Peter Pietersønn fra Norge, ble spurt om hva som hadde skjedd, nektet 
han å svare og hoppet ut av vinduet, rett i kanalen utenfor. Han ble plukket opp 
av kanalen og arrestert som mistenkt i drapssaken. Etter noen dagers avhør til- 
stod han at det var han som brutalt hadde drept naboen sin. Peters historie gir 
innsikt i de harde levekårene og bosituasjonen for mange norske innvandrere i 


44 GAA, inv.nr. 309 (microfilm 1838), 8. 

45 Van de Pol, Het Amsterdams hoerdom, 96-98. 

46 Kuijpers, Migrantenstad, 158. Phillips, Well-being in Amsterdams Golden Age, 71-75. 

47 Sølvi Sogner, Jelle van Lottum, «An immigrant community? Norwegian sailors and their wives in 17th 
century Amsterdam», i: The history of the family, Vol. 12, iss.3 (2007), 160. 

Amsterdam. Peter hadde giftet seg med Anne Jansdatter i Bergen i Norge for de 
kom til Amsterdam. De leide et lite rom pa Zeedijk, og Peter begynte a jobbe 
som skomakerlærling i nærheten, mens Anne arbeidet som rengjøringshjelp i 
huset der de bodde. Dette huset var et typisk Amsterdamhus: langt og smalt med 
et rom på forsiden og et på baksiden i hver etasje. Hvert rom var leid ut til for- 
skjellige personer og bedrifter. Den ugifte tyskeren Jan bodde i kjelleren, på gate- 
plan lå en seilmakerbutikk og et verksted, i andre etasje leide Peter og Anne et 
lite rom, og på loftet leide en enke et rom. Beboerne i huset hadde mye kontakt 
med hverandre. Peter og Anne drakk regelmessig øl med enken på loftet, og 
Peter gikk ofte ned i kjelleren om kvelden for å drikke brennevin og røyke pipe 
med Jan. To uker før drapet på Jan, hadde Peter og Anne fått en datter; det var 
deres første barn. Hver kveld kom en nederlandsk jordmor for å reive barnet, slik 
at det ville vokse bra og bli sunt.** Men dette var ikke billig, så Peter og Anne 
begynte å få pengebekymringer. Da Anne en dag rengjorde kjelleren til Jan, opp- 
daget hun at han hadde penger og gull liggende i en skuff. Skuffen var låst, og Jan 
hadde alltid nøkkelen i lommen sin. Anne fortalte dette til sin mann, som så for 
seg hvor bra livet deres ville bli hvis de fikk tak i pengene. Anne var ikke overbe- 
vist, men Peter kunne ikke få pengene ut av hodet. En kveld etter at Anne og 
datteren hadde gått til sengs, gikk Peter ned i kjelleren og drakk brennevin med 
Jan til han sovnet. Jan var likevel ikke full nok, for da Peter prøvde å stjele nøk- 
kelen til skuffen med verdisakene, våknet han og Peter ble tatt på fersk gjerning. 
De begynte å slåss, og etter et kort basketak trakk Peter fram en kniv og skar over 
strupen på Jan. Peter åpnet skuffen og tok verdisakene med seg opp til rommet 
hvor Anne og datteren lå og sov. Han vekket Anne og fikk henne til å gå ned i 
kjelleren for å vaske vekk alt blodet og alle spor. Da politiet kom neste morgen 
for å snakke med beboerne i huset, hadde Peter så dårlig samvittighet for det han 
hadde gjort at han hoppet ut av vinduet og ned i kanalen. Han ble dømt til døden, 
og Anne og datteren ble forvist fra byen.* 


Sosiale nettverk i Amsterdam 


De norske innvandrerne hadde kontakt med andre nordmenn i byen. De delte 
ofte rom i billige gjestgiverier, spesielt ment for utlendinger, de bodde i 


48 På Nederlandsk heter dette inbakeren, og jordmoren som var spesialisert i denne teknikken, ble kalt 
bakervrouw. 
49 GAA, confessieboeken, inv.nr. 317 (microfilm 1841), 83-88 

nærheten av hverandre og kvinnene giftet seg med norske og tyske sjømenn, 
de var medlemmer av den lutherske kirken og ofte tilbrakte de resten av livet i 
samme nabolag.” Det må ha vært et tett norsk fellesskap, og samtidig må det 
ha vært vanskelig å klatre på rangstigen og bli integrert i samfunnet. Dette kan 
vi se i de neste eksemplene. 

Anna Otte, en 20 år gammel norsk jente, kom til Amsterdam i 1640. Hun 
giftet seg med en femten år eldre tysk sjømann som bodde et kvartal unna, og 
paret slo seg ned i Ridderstraat, midt i emigrantstrøket.” Elleve år etter at 
Anna hadde giftet seg, ble hun enke, og hun begynte å få vanskeligheter med å 
klare seg økonomisk. Hun ble arrestert i den samme gaten som hun bodde i, 
sammen med en dansk og en norsk gutt. Anna ble anklaget og funnet skyldig 
i ran, heleri og ulovlig fremleie. For å klare seg gjennom vinteren, hadde hun 
delt rommet sitt med guttene, som måtte betale litt leie til henne. De tre sam- 
arbeidet også på gaten. Anna lot den minste gutten stjele små ting eller mat fra 
tilfeldig forbipasserende. Tingene solgte Anna til en heler hun kjente i gaten 
ved siden av, og gevinsten delte hun med guttene. Som straff fikk Anna og gut- 
tene ett års forbud mot opphold i byen. Etter at dette året var omme, kom Anna 
tilbake til Amsterdam, der hun giftet seg med nok en tysk sjømann. Hun slo 
seg ned i den samme gaten hun hadde bodd i før arrestasjonen og fortsatte å 
pleie et stort norsk sosialt nettverk i byen.** Hun hadde norske venner, kjente 
og familie, som alle bodde i samme nabolag. Det at hun ble boende i samme 
gate i 15 år og var aktiv i det norske samfunnet, er en indikasjon på at hun ikke 
var helt integrert i det nederlandske samfunnet, men fremdeles holdt seg blant 
andre med emigrantbakgrunn. Det tyder på lite sosial mobilitet. 

Det neste eksempelet likner på det første. Igjen ser vi at nordmenn i Amsterdam 
kjente hverandre, giftet seg med hverandre og bodde i nærheten av hverandre. 
Stine Sibrantsdatter dro fra Bergen til Amsterdam sammen med ektefellen, den 
norske sjømannen Lennert Janssønn rundt 1650. De slo seg ned i Jonkerstraat, 
gaten rett ved siden av Ridderstraat, der Anna Otte bodde. I løpet av kort tid ble 
Stine enke to ganger. Lennert Janssønn døde i 1651, og giftermålet i 1653 med 
ektefelle nummer to, en sjømann fra Stavanger, varte heller ikke lenge. Den tredje 
ektefellen til Stine var en tysker som bodde i det kommersielle sentrum av 


50 Kuijpers, Migrantenstad, 327-335. 

51 GAA, ondertrouwregisters, inv.nr. 455, 32. 

52 Anna Otte er oppgitt som vitne for flere nordmenn i Amsterdam, både i lysningsregistrene og 
dåpsregistrene. 

Amsterdam. Stine klatret oppover samfunnsstigen, og derfor hadde hun sann- 
synligvis tilstrekkelige økonomiske ressurser til å la den yngre søsteren sin komme 
til Amsterdam. Søsteren, Mari Sibrantsdatter, fikk arbeid som rengjøringshjelp, 
slo seg ned i emigrantnabolaget, og i 1669 giftet hun seg med en norsk sjømann 
som bodde i samme strøk som henne. De fikk en datter som ble døpt i den luther- 
ske kirken, og Mari fortsatte å arbeide som rengjøringshjelp. Både ved ekteskaps- 
lysningen og ved dåpen møtte søsteren Stine opp som vitne.5* I 1673 ble Mari og 
ektemannen pågrepet av politiet i sentrum av Amsterdam fordi de var involvert i 
en voldelig slåsskamp med to andre nordmenn.” I avhørene er det tydelig at hele 
denne gruppen med nordmenn kjente hverandre godt, og at det ikke var unor- 
malt at de kranglet og sloss, ofte under innflytelse av brennevin. 


Jonkerstraat, Amsterdam, der en stor andel av de norske emigrantene bodde. Bildet er tatt i april 1927, 
rett før alle husene ble revet. Det er hovedsakelig 1600-tallsbebyggelse å se pa dette bildet. 


Konklusjon 


I dette kapitlet er livet til norske kvinner i Hoorn og Amsterdam på 1600-tallet 
belyst både fra et kvantitativt og et kvalitativt perspektiv. Vi har sett at flere 


53 GAA, ondertrouwregisters, inv.nr. 471, S. 345, inv.nr. 475, 8. 336, inv.nr. 494, S. 6. 

54 www.stadsarchief.amsterdam.nl/archieven/indexen/doopregisters. 

55 GAA, confessieboeken, inv.nr. 5061, 321 (microfilm 1842), 179 f. 

56 www.beeldbank.amsterdam.nl/beeldbank/indeling/grid?q_searchfield=jonkerstraat 

tusen kvinner dro fra Norge til Nederland pa jakt etter et bedre liv. De fleste 
kvinnene oppgav Vest-, Sorvest- eller Sor-Norge som hjemsted. Noen av dem 
dro sammen med ektefellen eller foreldrene sine, mens andre dro alene til 
Nederland. De bodde sammen med andre nordmenn, giftet seg med nord- 
menn og var aktive medlemmer i den lutherske kirken sammen med andre 
nordmenn. I dette kapitlet er avhørene av norske, tiltalte kvinner brukt som 
kilde for å illustrere deres arbeidsforhold, bosituasjon og sosiale nettverk. Vi 
har sett at mange kvinner arbeidet som tjenestejenter, og at de hadde lange, 
ofte tunge arbeidsdager med lite fri og lav lønn. Vi har også sett at mange nord- 
menn i Amsterdam bodde i de fattige nabolagene ved havnen øst i byen. Dette 
var et overbefolket område med mye kriminalitet og gateprostitusjon, og inn- 
byggerne måtte dele små rom. De norske kvinnene arbeidet i samme nabolag, 
giftet seg med nordmenn og tyskere som også bodde i nærheten, og det var 
vanskelig å klatre på samfunnsstigen. Ofte ble utbredte sosiale nettverk opp- 
rettholdt med andre emigranter, både innen og utenfor bygrensene. Felles for 
disse norske emigrantene er at det ser ut til at det var stor samhørighet blant 
dem, både i den lille handelsbyen Hoorn og i den store metropolen Amsterdam. 

Det kvantitative kildematerialet kan gi oss demografisk informasjon om de 
norske kvinnene i Amsterdam og Hoorn, som bosetningsmønster og valg av 
ektefelle. Likevel er det mange spørsmål angående livet til emigrantene vi ikke 
får svar på i de kvantitative kildene, som hvordan levekårene deres var, hvilket 
arbeid de hadde og hvilke sosiale nettverk de var del av. For å få en idé om 
hvordan det var å leve som norsk kvinne i Nederland, er avhør av norske kvin- 
ner i Amsterdam brukt som eksempel. Selv om disse kvinnene ikke nødven- 
digvis er representative for alle norske emigranter i Nederland, kan skjebnene 
deres gi oss verdifull informasjon om hvordan det var å leve i Amsterdam i 
tidlig moderne tid. Det er få andre kilder som bringer oss så tett opp til enkelt- 
individers historier, som ofte er fortalt med egne ord. 

Byfolk, bønder og soldater i 
Nieuw Nederland 


Utvandring fra Norge til det 
hollandske Amerika på 1600-tallet 


Frans-Arne Hedlund Stylegar 


9. oktober 1825 seilte Restauration av Stavanger inn på New York havn med et 
femtitalls norske immigranter om bord. Vanligvis regner man denne hendel- 
sen for opptakten til utvandringen fra Norge til Amerika, men en hel del per- 
soner født i det nåværende Norge krysset faktisk Atlanteren 200 år før dette. 
De reiste over som en del av den hollandske koloniseringen av det som ble 
hetende Nieuw Nederland - altså Hudsondalen fra Manhattan med Fort 
Amsterdam og bosetningen Nieuw Amsterdam, dagens New York, til Fort 
Oranje og Beverwijck, dagens Albany. Hvor mange var disse første norske 
kolonistene? Hvem var de? Hvor kom de fra? Hvorfor reiste de? Preget de 
Nieuw Amsterdam og kolonien for øvrig på noe vis? 

Fra 1624 til 1664 var Nieuw Nederland en privat koloni, underlagt Det vest- 
indiske kompani (WIC) i Amsterdam (Stylegar 2016). Gjennom det meste av 
denne perioden var Nieuw Nederland ikke av spesielt stor betydning for kom- 
paniet, som konsentrerte sin innsats i en annen amerikansk koloni, Nieuw 
Holland i det nåværende Brasil, med hovedstaden Mauritsstad (nå Recife). 


Litteratur og forskning 


Hollandsk kultur og språk satte sitt preg på Hudsondalen lenge etter 1664 
(Shorto 2005, van der Sijs 2009). Minnet om den nederlandske bakgrunnen 

for New York har heller aldri gatt i glemmeboken, men sa vel blant historikere 
som i populerkulturen har oppmerksomheten omkring den forste koloni- 
perioden variert, like siden forfatteren og historikeren Washington Irving 
skapte nyhetsinteresse for den hollandske forhistorien gjennom utgivelser som 
Diedrich Knickerbockers History of New York (1809) og fortellingene om Rip 
Van Winkle og The Legend of Sleepy Hollow (1820). 

Fra 1850-årene har det vært arbeidet i USA med tilgjengeliggjøring og over- 
settelse av det hollandskspråklige originale kildematerialet fra kolonitiden. 
Historikere og arkivarer som E.B. O'Callaghan, J. Pearson, B. Fernow og A.J.F. 
van Laer har vært sentrale i dette arbeidet, som har resultert i en lang rekke 
viktige kildeutgivelser i engelsk språkdrakt, i form av kirkebøker, kopibøker, 
private brevsamlinger, ulike offentlige protokoller osv. En mer eller mindre 
fullstendig oversikt over publiserte kildeskrifter finnes i Stylegar 2016. 

Siden 1974 har arbeidet med kildeutgivelser fra den nederlandske koloni- 
tiden foregått i regi av The New Netherland Project, som ble etablert av New 
York State Library og Holland Society of New York. Primus motor har hele 
tiden vært Charles T. Gehring. 

En del av drivkraften bak det langvarige arbeidet har vært genealogisk inter- 
esse, slik det kommer til uttrykk bl.a. i Holland Societys engasjement. Selskapet 
som ble stiftet i 1885 og gir ut det prestisjetunge tidsskriftet de Halve Maen, tar 
kun opp medlemmer som avstammer i rett nedadstigende mannslinje fra en 
person som bodde i Nieuw Nederland i 1675 eller tidligere. 

Allerede på et tidlig tidspunkt var man klar over at mange av «hollenderne» 
i koloniperioden ikke hadde vært hollandske i betydningen barnefødt i 
Nederlandene, men at ikke minst Nieuw Amsterdam fra første stund av hadde 
vært en kulturell smeltegryte og en by av minoriteter i like stor grad som New 
York ble det senere. Her var skandinaver, tyskere, engelskmenn, jøder og ara- 
bere. Her var indianere, og her var afrikanere. I småbyen sør på Manhattan 
handlet og kranglet man på dusinvis av tungemål, og religion stod mot religion 
(Cohen 1981; Easterbrook 2009). 

Fra første stund var det da også enkelte personer med norsk bakgrunn som 
påkalte historikernes oppmerksomhet, delvis fordi det dreide seg om personer 
som har satt betydelige spor etter seg i de bevarte kildene, og delvis fordi de 
hadde - og har - en betydelig etterslekt i USA. J. Munsell skrev således om 
Albert Andriessen Bradt i Noormanskill, Albany (Munsell 1850:139), og om 
Anneke Jans (1870), mens T. Bergen tok for seg sin slektning, Hans Hansen 

Bergen (Bergen 1876) og T.G. Evans den noe mindre kjente Jacob Bruyn 
(Evans 1889). 

Særlig oppmerksomhet ble knyttet til Anneke Jans, født i «Vlecker» (dvs. i 
Flekkerøy, se også senere i artikkelen), fordi hennes etterkommere gjentatte 
ganger trakk den mektige Trinity Church for retten i den hensikt å få omgjort 
overføringen av Annekes tidligere eiendom på Manhattan til kirken i 1705, en 
sak som skapte betydelig medieinteresse og førte til at Anneke Jans ble en av de 
mest kjente skikkelser fra New Yorks tidlige periode (Parker 1994, Parry 1994, 
Zabriskie 1994). 

Mer kuriøst var det at den velkjente historikeren L. Daae (1834-1910) så sent 
som i 1880 her hjemme kunne mene at opplysningene om norsk innvandring til 
Amerika på 1600-tallet var «apokryfe» eller av usikkert opphav (Daae 1880:4 f.). 
Etter hvert oppstod det imidlertid en viss interesse også i de norsk-amerikanske 
miljøene for den tidlige norske innvandringen, med en serie mindre arbeider av 
H.R. Holand (1908:23 ff.), T. Jahr (1909, 1919, 1924), A.N. Rygg (1944) og, fak- 
tisk, H. Koht (1950). Se for øvrig Drange (2012) for et nyere bidrag. 

Den mest betydningsfulle - og mest varige - innsatsen var det J.O. Evjen 
(1874-1942) som stod for. Han var teolog og kirkehistoriker, og født og opp- 
vokst i De forente stater. Hans publikasjon fra 1916, Scandinavian Immigrants 
in New York, 1630-1674, har blitt stående som et referanseverk (Evjen 1916). 
Den inneholder en samling biografier over innvandrere fra de skandinaviske 
land og Tyskland til Nieuw Nederland, og bygger på et stort tilfang av (trykte) 
kilder — passasjerlister, kirkebøker, rettsdokumenter osv. Til sammen mente 
Evjen å kunne dokumentere tilstedeværelsen av 57 norske innvandrere i kolo- 
nien, foruten 97 danske og 34 svenske. Han identifiserte imidlertid en del per- 
soner som skandinaviske på tvilsomt grunnlag, blant annet fordi han oppfattet 
navnene som «norske», slik A.J.F. van Laer påpekte i sin overveiende positive 
anmeldelse av Scandinavian Immigrants (van Laer 1916). Eksemplene er flere, 
f. eks. Bent Bagge i Beverwijck, hvis etternavn Evjen mener må være det nor- 
ske gårdsnavnet «Bakke», men som trolig er identisk med engelskmannen 
Benjamin Roberts, eller Jan Pietersen Haring, som Evjen antar er dansk, 
«because Haring is in Denmark», men som faktisk var nederlender god som 
noen, og født i Hoorn. Hvordan Jan fikk tilnavnet «Haring» (nederlandsk for 
‘sild’), kan man bare lure på. 

Til en viss grad er Evjens fremstilling også preget av hans for så vidt begren- 
sede kjennskap til norsk navngivning og til Norges geografi. Dette kommer 

tydelig til uttrykk nar han forsoker a identifisere enkelte av innvandrernes 
hjemstavn ved 4 lete etter lignende stedsnavn i norske postadresseboker og 
sammenligne dem med dem han finner i 1600-tallskildene. Nar f. eks. Claes 
Carstensen i Nieuw Amsterdam oppgis å være fra «Sant» i Norge, mener han 
uten videre at det må være tale om bygdenavnet Sande (i Vestfold). 

Likevel må det sies at Evjens verk har stått seg godt, dels også i detaljene. At 
det i ettertid, og med det større og bredere kildetilfanget som nå er tilgjengelig, 
har vist seg mulig så vel å peke på feil og misforståelser i Scandinavian 
Immigrants som å supplere hans oversikter er ikke mer enn som forventet etter 
100 år. 


Bakgrunnen 


WIC var blitt etablert i 1621 for å ta opp kampen om Den nye verden, først og 
fremst med arvefienden Spania og Portugal. Tre år senere ble en handelssta- 
sjon som senere fikk navnet Nieuw Amsterdam, etablert på sørspissen av 
Manhattan, der hollandske fartøyer hadde drevet en viss handel like siden 
Henry Hudson «oppdaget» området i 1609 og det ble nærmere utforsket av 
Adriaen Block i årene som fulgte (Hart 1959). 

Norske kystsamfunn var fra begynnelsen av 1600-tallet innlemmet i den 
fremvoksende, nederlandsk dominerte atlanterhavsøkonomien (Løyland 
2012), noe som understrekes av eksemplet med nevnte Block. Han var en erfa- 
ren skipper, og hadde seilt på både Norge, Spania og Portugal. Blant annet 
kjøpte han en stor ladning tømmer i Langesund i 1596. Etter innsatsen i 
Amerika finner vi ham blant annet på Spitsbergen, som ansvarlig for hollen- 
dernes hvalfangst der (Stylegar 2016). 

I 1626 stod 30 tømrede hus ferdig på Manhattan, og samme år anløp et skip 
Amsterdam med den første kornavlingen fra kolonien, i tillegg til eksotiske 
planter, pelsverk og tømmer. «Pelsverk» er et nøkkelord, for det var det høyt 
verdsatte beverskinnet som var selve utgangspunktet for kolonien. Da WIC 
fikk enerett på handelen i Nieuw Nederland i 1622, var den russiske beveren 
nesten utryddet, prisen på den skattede pelsen var høy, og Europas hattema- 
kere var i ferd med å oppdage at den nordamerikanske beverens underhår 
kunne bearbeides til høykvalitetsfilt. Det er ikke å ta munnen for full å si at 
kappløpet mellom Holland, Frankrike og England om å kolonisere Nord- 
Amerika først og fremst var en kamp om beverressursene (Dolin 2010). Fangst, 

handel og eksport av bever var grunnsteiner i koloniøkonomiene, og store for- 
muer ble bygd opp på beverhandel (Bachman 1969, Burger 1968, Lawson 
1972). På plasser som Beverwijck, Wiltwijck (dagens Kingston, NY) og etter 
hvert Schaenhechstede (Schenectady, NY) handlet det meste om bever. 

I slutten av 1620-årene stod det imidlertid klart for de høye herrer i het 
West-Indisch Huis i Amsterdam at Nieuw Nederland ikke vokste i det tempoet 
man opprinnelig hadde sett for seg. Nieuw Amsterdam, for eksempel, hadde 
ikke flere enn 300 innbyggere i 1629. Dersom det ikke kom fart i koloniserin- 
gen, risikerte man å bli hengende etter i kappløpet mot engelskmenn og 
franskmenn om den lukrative pelshandelen. Noe måtte gjøres, konkluderte 
man nå. Løsningen kunne ha vært å tilby nybyggere jord fremfor å fortsette 
med kompaniet som eneste landeier, altså mer eller mindre slik det ble gjort i 
New England på samme tid, og som der førte til en tilvekst på rundt regnet 20 
000 mennesker i det som er blitt kalt «The Great Migration» i 1630-årene. Men 
slik skulle det ikke gå. 

Planen om å etablere en koloni på det nordamerikanske kontinent hadde i 
utgangspunktet vært omdiskutert i Det vestindiske kompani. Det var pelshan- 
delen og WICs monopol på denne som var hovedsaken, og handelen forutsatte 
verken omfattende kolonisering eller spesielt mange kolonister. Da Pieter 
Minuit kom til Nieuw Nederland som generaldirektør i 1626, beordret han de 
fleste av dem som frem til da var kommet over, til å bosette seg rundt Fort 
Amsterdam. Spredte bosetninger og factorij-er ble nedlagt, og bare en håndfull 
handlende ble igjen i Fort Oranje og ved Zuyt Rivier (Delaware). Den begyn- 
nende konflikten med urbefolkningen og det uavklarte forholdet først og 
fremst til mohawkene i nord var én årsak, men et vesentlig motiv var utvilsomt 
også kompaniets ønske om å forsvare sitt handelsmonopol: Dersom befolk- 
ningen i innlandet ble for stor, ville det blir vanskelig å unngå ulovlig trafikk i 
pels og andre varer. Kolonistyret var likeledes rettet inn mot å forsvare WICs 
enerådende stilling. Generaldirektøren utgjorde sammen med et femmanns- 
råd som var utnevnt av kammeret i Amsterdam, den lovgivende, dømmende 
og utøvende myndighet i Nieuw Nederland. Til å hjelpe seg hadde rådet en 
schout, som fungerte som fogd og toller, og en koopman, som var skriver og 
regnskapsfører (Gehring 2000). 

I tråd med dette valgte de Heeren XIX, WICs ledelse, i slutten av 1620-årene 
å raffinere og bygge ut kompaniets monopol i form av det som nærmest var en 
føydal struktur over store deler av kolonien (Jacobs 2007). I det nevnte år 

bestemte nemlig kompaniet å tilby store blokker med land til kapital- 
sterke interessenter, kalt patroonen, som garanterte at de i løpet av fire år ville 
skaffe minimum femti «sjeler» over 15 år og bosette dem der. Patroniene måtte 
ligge «langs kysten eller på én eller begge bredder av en seilbar elv», og kunne 
strekke seg inntil to mil langs én bredd eller én mil langs begge, «og så langt 
inn i landet som bosetternes situasjon tillater», og de skulle kunne gå i arv. 
Patronen var herre på føydalt vis, og han skulle ha full lovlig myndighet over 
sine tjenere og bønder, kun innskrenket ved en formell rett for undersåttene til 
å appellere til kompaniets myndighet. Patronen ble innvilget skattefrihet i ti år, 
mens det for hans tjenere var forbudt å forlate patroniet før kontraktsperioden 
deres var omme. All jord tilhørte herren, og hans tjenere hadde ingen utsikter 
til å få den jorden de arbeidet på. Pelshandel var ikke tillatt, verken for patron 
eller bønder, og sistnevnte fikk på grunn av WICs monopol heller ikke lov å 
veve eller på annen måte tilvirke tøy og klær (Gehring 2000). 

Det første patroniet, kalt Zwanendael, ble innvilget to av WICs direktører, 
Samuel Blommaert og Samuel Godyn, som dermed stakk av gårde med en stor 
del av det som i dag er staten Delaware. Gleden deres ble imidlertid kortvarig, 
ettersom bosetningen ble utslettet i et indiansk angrep alt året etter grunnleg- 
gelsen, i 1632. Investorene kom imidlertid greit ut av det hele — de solgte land- 
området tilbake til kompaniet med god fortjeneste. Særlig bedre gikk det ikke 
med de andre patroniene: Cornelis Melyn fra Antwerpen fikk Staaten Eylandt, 
men måtte oppgi bosetningen der etter få år. Achter Col ved Hackensack River 
ble likedes oppgitt, mens Pavonia i det nåværende Hudson County, oppkalt 
etter patronen og WIC-direktøren Michael Reyniersz Pauw, ble solgt tilbake til 
Det vestindiske kompani (Jacobs 2007). Bare ett av patroniene viste seg leve- 
dyktig over tid: Rensselaerswijck, hvis nærhet til Fort Oranje og mohawkene 
betydde trygghet og med tiden tilgang på pelsverk. 

Bak Rensselaerswijck, som omfattet hele området rundt dagens Albany, med 
unntak av selve Fort Oranje, som forble i WICs eie, stod først og fremst diamant- 
handleren og WIC-direktøren Kiliaen van Rensselaer fra Amsterdam. Han 
hadde vært toneangivende innenfor den fraksjonen i kompaniet som gikk inn 
for intensivert kolonisering og patroniplanen i Nieuw Nederland. Van Rensselaer 
var i kompaniskap med blant andre den kjente geografen og WIC-direktøren 
Johannes de Laet, men førstnevnte var majoritetseier (Venema 2011). 

Ettersom WIC satte kreftene inn i Brasil og konflikten der, var det lite res- 
surser å oppdrive for Nieuw Nederland. 1640-årene hadde dessuten vært en 

opprivende periode i koloniens historie. Krigen hadde rast mellom ulike indi- 
anerstammer, og mellom indianere og nybyggere, og epidemiske sykdommer 
hadde herjet stygt. De engelske koloniene hadde stadig gjort nye fremstøt mot 
Nieuw Nederland fra øst, mens franskmenn angrep mohawkene fra nord. Ikke 
så rent få av kolonistene hadde dessuten reist bort fra kolonien. 

Det er ikke vanskelig å forstå at da kompaniet endelig «gjenoppdaget» 
Nieuw Nederland på slutten av 1640-tallet — etter år uten soldater, med bare et 
svakt statsapparat og med få produkter å selge til indianerne - møtte de en 
koloni der handelsmenn og andre hadde tatt saken i egne hender og utfordret 
dets økonomiske og politiske hegemoni. Et svært tydelig uttrykk for motset- 
ningen var konflikten mellom WICs nye representant i kolonien, Petrus 
Stuyvesant, og direktøren i Rensselaerswijck, Brant Aertsz van Slichtenhorst. 
Konflikten endte med at Beverwijck ble utskilt fra Rensselaerswijck i 1652 og 
ikke lenger ble styrt av patronen i Amsterdam. Men det hadde også vært rene 
oppløp mot kompaniet, først og fremst i forbindelse med stridighetene mel- 
lom Stuyvesant og ledende innbyggere i Nieuw Amsterdam, som ønsket poli- 
tiske og økonomiske friheter etter samme modell som i hjemlandet (Shorto 
2005). Motstanden var ikke uten resultat; i april 1652 besluttet Generalstendene 
at styresettet i kolonien skulle reformeres, og blant annet innførte man en sivil 
magistratrett for Nieuw Amsterdam. 

I 1664 overgav direktør Stuyvesant Nieuw Amsterdam til en engelsk mari- 
neskvadron, og byen skiftet navn til New York. Bortsett fra en kort episode i 
1673-74, da en hollandsk flåtestyrke gjenerobret kolonien (og døpte om New 
York til Nieuw Oranje), forble den på engelske hender frem til 
Uavhengighetskrigen hundre år senere (Cohen 1972). Ved fredsslutningen i 
Breda i 1667 forsøkte riktignok engelskmennene å bytte sin amerikanske erob- 
ring mot hollendernes sukkerplantasjer i Surinam, men sistnevnte takket nei. 

Grunnlaget for Nieuw Amsterdam som et viktig knutepunkt i atlanter- 
havsøkonomien ble lagt etter opprøret på slutten av 1640-årene og frem til 
1664. I 1652 hadde innbyggertallet i Nieuw Amsterdam nærmet seg 800, mens 
kolonien som helhet hadde noe slikt som 1500 innbyggere ved tidspunktet for 
den engelske maktovertagelsen. På tross av vedvarende konflikter med ulike 
indianske stammeforbund fremstod Nieuw Nederland i Styvesants tid som 
klart mer dynamisk enn tidligere. I 1655 hadde Stuyvesant organisert den 
militære erobringen av de svenske befestningene ved Delaware, og etter demo- 
kratiseringen av styresettet i Nieuw Amsterdam ble det gjennomført flere tiltak 

for å legge til rette for okt sjøbasert handel, blant annet kanalisering av flere 
gater i byen. Etter hvert ble det også innført borgerskap i Nieuw Amsterdam 
(Shorto 2005). 

De norskfødte i kolonien finner vi dels som byboere i Nieuw Amsterdam og 
etter hvert i Beverwijck, dels som van Rensselaers tjenere - bønder og land- 
arbeidere — i Rensselaerswijck, og dels som kompanisoldater i de ulike fortene 
i kolonien. 


Innvandrere med norsk bakgrunn 


Min egen bok om temaet utkom i 2016, etter flere års arbeid (Stylegar 2016). 
Den kan et stykke på vei ses på som en oppdatering av Evjens; slik var det i 
hvert fall tenkt i utgangspunktet. Oppsettet er av den grunn ikke helt ulikt det 
man finner i Evjens bok, med biografier over enkeltpersoner med norsk bak- 
grunn osv. 

Men min bok bygger på et mer omfattende kildegrunnlag enn min forgjen- 
gers. Forskjellen er delvis at jeg har kunnet utnytte et bredere utvalg av (trykte) 
kilder i De forente stater. Men av større betydning har det vært at jeg har hatt 
tilgang til nederlandske originalkilder og avskrifter. Av sistnevnte er spesielt 
Simon Harts avskrifter av dokumenter i Amsterdams notararkiver av stor 
betydning. Byarkivet inneholder protokollene etter Amsterdams notarer, de 
eldste helt fra slutten av 1500-tallet. Notararkivene fyller nærmere 3000 hylle- 
meter. Notarene spilte en viktig rolle i datidens Amsterdam. Til notaren gikk 
man hver gang en kontrakt skulle inngås, når man trengte en attest eller ville ta 
opp et lån, for å nevne noe. Det anslås at det i byarkivet finnes to millioner 
notarforretninger protokollert bare for perioden 1624-1664. I de omfangsrike 
protokollene finner man opplysninger om personer, steder, yrker, varer, han- 
delsruter og mye annet. Deler av arkivet er katalogisert, men svært mye 
gjenstår. 

Flere av de «nye» nordmennene i Nieuw Nederland har jeg funnet nettopp i 
notararkivene, deriblant et par som var på Manhattan så tidlig som i 1620- 
årene. Matrosen Roelof Carstensz fra «Vlecker» var 23 år gammel da han i 
november 1632 nyss var kommet tilbake til Amsterdam fra Nieuw Nederland 
om bord på skipet Nieu Nederlant. Han hadde da oppholdt seg i kolonien i fem 
år. I Amsterdam avgav Roelof vitneforklaring i en pågående disputt mellom 
valloneren Francois Fezard og den diskrediterte generaldirektøren Peter 

Minuit. Han bekreftet overfor notaren at han kjente godt til Fezard, og at den- 
nes sagmølle var langt mer effektiv enn kompaniets møller, og at den hadde en 
bedre plassering med hensyn til fremkjøring av tømmeret. Roelof Carstensz 
må altså ha vært i Nieuw Nederland allerede omkring 1627, som en av de før- 
ste nordmenn. Det er mulig at han var en av dem som kom til kolonien som et 
resultat av kolonisekretær Isaac de Rasiéres anmodning til Det vestindiske 
kompani hjemme i Amsterdam i 1626, om å sende over «10-12 nordmenn» 
med kunnskap om tjærebrenning. 

Videre vitnet to sjømenn i Amsterdam i februar 1631 på vegne av maste- 
makeren Carsten Michielsson «van der Neus in Noorwegen», som var eneste 
arving etter Sijbrant Cornelis van der Neus. De to forklarte at de hadde vært 
om bord i de Eendracht sammen med Sijbrant, og at sistnevnte døde om bord 
den 22. oktober 1630. de Eendracht var skipet som fraktet den første gruppen 
av Kiliaen van Rensselaers nybyggere til Rensselaerswijck tidligere samme år, 
og vi vet at det var en håndfull norskfødte om bord, deriblant Anneke Jans og 
hennes familie. Opplysningen i notararkivet viser at nordmannen Sijbrant 
Cornelis var mannskap på fartøyet på tilbakereisen fra Amerika, og trolig også 
på utreisen. Vi kan se for oss at passasjerene og Sijbrant utvekslet nyheter 
hjemmefra under overfarten — han var jo fra «der Neus» (eg. Lindesnes), mens 
Anneke Jans var født i det nærliggende «Vlecker», og det samme var gårds- 
arbeiderne Claes Claesen og Jacob Goyversen. 

Ytterligere et eksempel er fra mars 1646, da Roelof Pietersz fra «Westerrijsen» 
(Vesterrisør, dvs. Mandal) stod på farten til Batavia med Banda som beschieter 
(møbelsnekker), og gav fullmakt til Pieter de Winter om å hente en del saker 
hos Cornelis Teunissen van Breuckelen i Rensselaerswijck: noen dokumenter, 
en kiste med klær, gods, møbler og annet som Roelof hadde etterlatt seg i kolo- 
nien.* Roelof Pietersz må tydeligvis ha oppholdt seg i Rensselaerswijck en god 
stund, men jeg har ikke funnet spor etter ham i kildene der. Han var en av 
mange som resignerte og flyttet fra Nieuw Nederland i 1640-årene. 

Noen av de norske innvandrerne har satt tydeligere spor etter seg i kildene 
enn andre. Nieuw Amsterdams første jordmor, Trijntje Jonas, var norsk, og 
gjennom sine to døtre, Anneke og Marritje Jans, ble hun stammor til store 
deler av New Yorks borgerskap hundre år senere. I boken har jeg også fortalt 
historiene om den fraskilte sagbrukseieren og kranglefanten Albert Bradt fra 


1 Eksempler funnet i Harts Transcriptie, etter Stylegar 2016. 

Østfold som ingen av arvingene orket å ta seg av da han ble gammel, om «Den 
flyvende engel», Magdalena Dircks, som ble forvist fra kolonien pa grunn av 
sin giftige tunge, om soldaten Andries Laurensen, som utloste en av de verste 
konfliktene mellom indianere og nybyggere, om Hans Hansen som slo seg opp 
som tobakksdyrker pa Manhattan, om Harmen Hendricksen som ble tatt til 
fange av indianerne, men klarte 4 romme fra torturen, om «boschloperen» 
Paulus Jansen, om Laurens Andriessen fra Drammen som måtte «ri tremerra» 
for å ha forstyrret helgedagsfredagen, men siden stod frem som religiøs opprø- 
rer og erkelutheraner, og om storbonden og slaveeieren Marten Gerritsen fra 
Bergen som ble drept av indianere i fransk tjeneste (Stylegar 2016). 

Det er mulig å sette opp noen hovedgrupper av norske immigranter, uten at 
en slik inndeling likevel kan sies å omfatte dem alle: 1) Mange kom som kom- 
panisoldater på ulike tidspunkt, og ble i en del tilfeller igjen i kolonien etter 
endt tjeneste. 2) En betydelig gruppe kom til Rensselaerswijck i 1630-årene 
under kontrakt med patroonen. 3) En hel del reiste til Nieuw Amsterdam og til 
dels videre oppover Hudsondalen i 1650- og 1660-årene, da kolonien opplevde 
relativt stor vekst. 

Til sammen har jeg funnet nærmere opplysninger i kildene om rundt regnet 
70 personer med norsk bakgrunn, samt ytterligere et dusin som kan være nor- 
ske. Noen komplett liste er det neppe mulig å sette opp i dag, men ytterligere 
leting i byarkivet i Amsterdam og i andre nederlandske arkiver kan nok frem- 
deles frembringe nytt stoff. 


Til Manhattan via Amsterdam 


Det er ingen tvil om at den norske utvandringen til Nieuw Nederland må for- 
stås som en naturlig følge, nærmest en bieffekt, av den storstilte vandringen fra 
mange norske kystbygder til Nederlandene, og særlig til Amsterdam, på 
1600-tallet, og til det betydelige innslaget av norske sjøfolk i de hollandske 
handels- og krigsflåtene. 

En betydelig andel norsk ungdom slo seg ned i Amsterdam, særlig i perio- 
den 1640-1675. De fleste søkte til Amsterdam, men også Hoorn, Middelburg 
og andre byer fikk et vesentlig tilsig av innvandrere fra Norge i disse årene og 
frem mot midten av 1700-tallet. Mange av skandinavene sluttet seg naturligvis 
til de lutherske, tyskdominerte menighetene på de steder de slo seg ned. 
Den nederlandske republikken var jo dominert av den reformerte kirken, og 

dissentermenighetenes medlemslister og kirkebøker gir et inntrykk av inn- 
vandringens omfang. Kommunikantbøkene for den lutherske menigheten i 
Amsterdam er bevart fra og med 1663, og de inneholder navn på 6 000 nord- 
menn frem til 1800. I medlemslistene for menigheten i en annen «norsk» by, 
Hoorn, finnes navn pa 500 nordmenn bare i perioden 1650-1700, mens det er 
100 nordmenn på medlemslister fra henholdsvis Enkhuizen og Zaandam i den 
samme femtiårsperioden. 

Så å si alle de norske i Nederlandene kom fra kyststrøkene fra Göta ålv til 
Trondheimsfjorden, men det er store forskjeller fra region til region. Masterland 
(Bohuslän), sørlandshavner som Vlecker og Westerryse, samt Bergen og 
Dronten (Trondheim) går oftest igjen i kildene. Størst utvandring ser det ut til 
å ha vært fra det nåværende Vest-Agder fylke. Hele 40 prosent av de 12 000 
nordmennene som giftet seg i Amsterdam på 1600- og 1700-tallet, kom derfra. 
I kommunikantbøkene for Amsterdam og Hoorn er over halvparten av nord- 
mennene vest-egder. Oddleif Hodne har pekt på at befolkningsveksten i det 
daværende Christianssands stift bare var en sjettedel av det den var i landet for 
øvrig i perioden 1650-1750, og at årsaken var masseutvandringen til Holland 
(Hodne 1976). Skifter og tingbøker forteller om en utpreget flyttelysten befolk- 
ning på Sørlandet, og vi hører regelmessig om sønner og døtre som er i 
Amsterdam eller «ude paa Fahrten fra Holland». Et karakteristisk eksempel er 
skiftet etter den nylig avdøde Ole Lauridsen på Berge i Halse i 1681. Han hadde 
fått syv barn i løpet av sine to ekteskap. Av dem var sønnen Hans gift i Arnhem 
og død der, og dennes bror, Koll, var også død i Holland. Datteren Lucretie var 
død i Schleswig i Holstein, mens en annen datter, Birgitte, fremdeles levde og 
var gift i Roskilde. 

Søren Bugge, som var prest på Lista i en årrekke, fortalte at det fremdeles i 
1770-årene var en vanlig praksis at sønner og døtre på gårdene i sognet reiste 
til Holland straks de var konfirmerte, og at de gjerne ble der i flere år for å tjene 
penger til å skaffe seg sin egen gård der hjemme. Det berettes på slutten av 
1700-tallet om kystbygder i Vest-Agder der hjemvendte «hollændsker» med 
sine særpregede drakter var et karakteristisk innslag, og i Mandal skulle de 
kondisjonertes stuepiker helst ha erfaring fra Amsterdam. Ikke alle de norske 
var sjøfolk, selvsagt. Mange av kvinnene søkte tjeneste som hushjelper, mens 
en god del menn drev sesongarbeid i form av graving og vedlikehold av diker 
og kanaler eller onnearbeid i jordbruket. Bare i Amsterdam skal det midt på 
1600-tallet ha vært behov for så mange som 25 000 kvinner til å fylle husposter 

i byen (Sogner 1994, 2012). Virksomheter som falkefangst gjorde at man selv i 
typiske innlandsdistrikter som Setesdal jevnlig kunne treffe pa hollendere. 

Det er arbeidsvandringene til Nederlandene som utgjor bakgrunnen for det 
norske innslaget i Nieuw Amsterdam. Med sa mange nordmenn i den holland- 
ske handelsflaten, i hollandsk krigstjeneste og i arbeid i hollandske byer og 
havner, sier det seg selv at en del av dem fulgte med videre ut i verden da hol- 
lendernes nye oversjøiske kolonier lokket med muligheter for arbeid, stor for- 
tjeneste og eventyr utover på 1600-tallet. Vi finner da også et mer eller mindre 
markant norsk innslag overalt der den hollandske ekspansjonen fikk nedslag 
- i Brasil, i Karibia, i Sør-Afrika og i Indonesia, foruten altså på Manhattan og 
i Hudsondalen for øvrig. 

Myndighetene i Nederlandene drev en aktiv politikk for å rekruttere arbeids- 
kraft til sine nye kolonier, blant annet gjennom flyveblader som lovpriste livet 
der. Eksotiske gjenstander fra Den nye verden, og også planter og dyr, var til- 
gjengelig i Amsterdam for de skuelystne. Der og i andre hollandske byer hendte 
det dessuten at indianere ble vist frem mot betaling. I 1644 gikk to tidligere 
soldater fra Det vestindiske kompani sammen om å stille ut «en vill indianer 
ved navn Jacques», en irokeser. Og i «Anatomikammeret» i Leiden, et av perio- 
dens typiske raritetskabinetter, fikk de besøkende se en klubbe fra «de ville i 
Nieuw Nederland», sammen med blant annet en sjøedderkopp fra samme 
sted, en utstoppet tiger fra Ostindia, et norsk laftehus, en egyptisk mumie, 
skjelettet av en henrettet kvinne og et par «skøyter» «som lappene bruker for å 
ta seg frem over snødekte fjell» (Catalogus 1675). 


De norske immigrantenes bakgrunn 


Hvor kom de norske innvandrerne fra? Mens vi for enkeltes del kan tegne et 
nokså detaljert bilde og følge hele livsløpet fra ankomsten i Nieuw Nederland 
og frem til deres død, og av og til også i Amsterdam før avreisen, er det i samt- 
lige tilfeller svært sparsomt med kildeopplysninger om bakgrunnen deres i 
hjemlandet. Vi kan imidlertid være nokså sikre på at den har vært like variert 
som skjebnene deres i Amerika. Ta nå bare skrivekunnskaper: De aller fleste 
norskfødte i Nieuw Nederland kunne tydeligvis ikke skrive, for de signerte 
kontrakter etc. med sitt bumerke. På den måten skilte de seg ikke ut fra folk 
flest i kolonien. I Anneke Jans' tilfelle viser det seg at hun lærte å skrive sitt eget 
navnetrekk i løpet av tiden i Nieuw Amsterdam, sikkert mens hun var 

prestefrue. Men andre av innvandrerne ser ut til å ha hatt en bakgrunn som 
gav dem en viss erfaring med skrivekultur. Andries Laurensen, den norske ser- 
sjanten i Eposus, skrev brev til generaldirektør Stuyvesant i et høvisk språk, 
endatil krydret med latinske formularer. Det kan han selvsagt ha lært seg i hol- 
landsk tjeneste. Marten Gerritsen van Bergen opptrådte også i rollen som 
brevskriver på et tidlig tidspunkt, kort tid etter at han ankom Rensselaerswijck 
i Jeremias van Rensselaers tjeneste i 1661 eller noe tidligere. Marten fremstår 
også i andre henseende som en person med en kulturell og sosial ballast som 
kan hende skilte seg noe fra de norskfødte innvandrerne flest. På den annen 
side er det jo mulig at Maria van Rensselaers omtale av Marten Gerritsen som 
«brautende og oppblåst» betyr at hun oppfattet ham som en oppkomling? 

Litt mer konkret går det an å være med hensyn til hvor i Norge innvan- 
drerne hadde sin bakgrunn. Når det gjelder 43 av nordmennene i Nieuw 
Nederland, er nemlig herkomst angitt i kildene, enten der eller i Amsterdam. 
Om de øvrige heter det bare at de er nordmenn («noorman») eller er født i 
Norge («Noorwegen»). Ser vi så på hvilke steder i Norge som er angitt som 
hjemsted, domineres listen av Vlecker (8 personer), Masterland (dvs. Marstrand 
i Bohuslån, 6) og Bergen (5). Tre er fra Tønsberg og like mange fra Vesterrisør 
(Mandal), mens resten sies å komme fra steder som Svinesund (ved 
Iddefjorden), Hellesund (i Søgne), Langesund, Bragernes, Fredrikstad og 
Christiania. Så kan man jo tenke at det er fascinerende at flertallet av de norske 
immigrantene kom fra småsteder som Flekkerøy ved Kristiansand eller 
Marstrand, og at byene — bortsett fra Bergen og Tønsberg - er heller tynt repre- 
sentert. Man kunne for så vidt også la det bli med det. Tallmaterialet er tross alt 
lite, og både når det gjelder Flekkerøy og Marstrand, er en stor andel av perso- 
nene knyttet til den første gruppen av kolonister som patronen Kiliaen van 
Rensselaer sendte av gårde til Rensselaerswijck i 1630, og det kunne være nær- 
liggende å tenke seg at det var slektskap eller andre bånd mellom disse men- 
neskene. Det er det heller ingenting i veien for, men — som vi straks skal se - er 
det reelle bildet i hvert fall noe mer komplisert. 

Vi har nemlig et kildemateriale å sammenligne med, og det gir grunn til 
ettertanke. Kommunikantbøkene for den lutherske menigheten i Amsterdam 
inneholder i perioden 1663-1699 noe over 3300 medlemmer som er oppført 
med norsk bakgrunn.? Dette mye større tallmaterialet tangerer bare utvand- 


2 Etter E. Kuijpers database. 

ringen til Nieuw Nederland i tid, men det kan likevel være grunn til å se nær- 
mere på denne kilden; dels fordi den tross alt gir et brukbart bilde av hvor i 
Norge nordmennene i Amsterdam kom fra, i den forstand at den viser oss den 
«poolen» av norskfødte i Amsterdam som Det vestindiske kompani og patro- 
ner som Kiliaen van Rensselaer hadde å ta av, og dels fordi kilden dokumente- 
rer et mønster som ligner til forveksling på det som møter oss også i det 
hollandske Amerika: Nordmennene ser ut til å komme fra et begrenset antall 
steder i Norge, deriblant fra steder med navn som bare få av oss i dag kjenner - 
og som er gått av bruk for lenge siden. 

Aller flest har oppgitt at de er fra Vesterrisør — det gjelder hele 900 personer. 
400 er fra Bergen, mens 320 sies å være fra henholdsvis Masterland, 
Legelandliste (Listahalvøya i Vest-Agder) og Stavanger. Så følger Vlecker (165), 
Trondheim (135), Christiania (120), Christiansand (90), Larvik (50), Kopervik 
(44), Mærdø (ved Arendal, 37), Østerrisør (Risør, 35), Langesund (29), 
Tønsberg (29) og Fredrikshald (Halden, 22), foruten en del steder til med færre 
oppføringer. 

At Vesterrisør rent formelt er Mandal, «Masterland» er Marstrand, «Vlecker» 
er Flekkerøy, Maerdou er Merdø, «Legelandliste» er Lista, Fredrikshald er 
Halden og så videre, er det ingen tvil om. Men hva mente man egentlig med 
disse navnene i den hollandske sammenhengen? Tallene er for høye til at kil- 
dene kan mene vesle Marstrand når de skriver «Masterland» eller de enda mye 
mindre stedene Mandal og Flekkerøy når de fører opp «Westerrijsen» og 
«Vlecker» som opprinnelsessted. En tydelig indikasjon på akkurat det får vi 
når tre av menighetslemmene presiserer at de kommer fra Flekkerøya (Eylandt 
van Vlecker), og tre andre opplyser at de er fra Mandal (ikke Vesterrisør). 
«Vlecker» må i denne sammenhengen betegne et langt større område enn 
Flekkerøya, og det samme må navn som Vesterrisør og Merdø. Holder vi oss til 
Sørlandet, er det til sammenligning bare tre personer fra «Westkiel» (Kragerø), 
fire fra Grimstad, én fra Lindesnes, to fra Spangereid, én fra Spind, én fra 
Lyngdal, to fra Flekkefjord, tre fra Farsund og tre fra Hidra. Tenker vi geogra- 
fisk på det, må de fem foretrukne hjemstedene Merdø, Kristiansand, Flekkerøy, 
Vesterrisør og Lista dekke hele Sørlandskysten. Vi ser det samme på norske- 
kysten for øvrig: Vestlandet dekkes i all hovedsak av tre navn - Stavanger, 
Kopervik og Bergen. Det samme må gjelde den nåværende svenske vestkysten, 
for selv om Masterland ikke er den eneste lokaliteten i Bohuslån som er oppgitt 
som fødested, dominerer Masterlands 320 oppføringer fullstendig over resten: 

Svinesund (12), Hamburgsund (7), Koster (2) og Oddevold (1). Tilsvarende 
ser det ut til at «Fredrikshald» rent faktisk betyr dagens Østfold i disse kildene 
(kanskje med unntak av den nordligste delen, som i stedet blir oppført som 
«Moss»), at «Tønsberg» betyr Vestfold og så videre. Flere av de stedene som går 
igjen i kildene, som Langesund og Moss, har det til felles at de er små steder 
som i likhet med Mandal og Flekkerøya ikke var i nærheten av å ha et slikt 
befolkningsgrunnlag for 350 år siden at de har kunnet bære den voldsomme 
utvandringen som kildene forteller om. 

De stedene som ikke bare i denne kilden, men i ymse hollandske sammen- 
henger omtales, er med få unntak større byer og viktige havner, med andre ord 
steder som sjøfarende hollendere kjente og var opptatt av. På de eldste neder- 
landske sjøkartene fra 1500- og 1600-tallet er det navn av denne typen som går 
igjen, og på disse finner vi steder som Vlecker, Masterland, Vesterrisør og 
Legelandliste på fremtredende plass. De øvrige navnene i medlemsregisteret er 
også kystbundne, men betegner gjerne steder som på kartene er underordnet 
Vlecker og de andre. 

Andre kilder fra samme periode gir et videre innblikk i hvordan hollen- 
derne oppfattet våre kyster. Samtidige skildringer av det som i Nederlandene 
kalles «den første engelske sjøkrigen» i 1650-årene, da hollendere og engelsk- 
menn lekte katt og mus med hverandre på sørlandskysten, er typiske i så måte. 
Med unntak av Flekkefjord, som nevnes fordi noen hollandske ostindiafarere 
hadde tatt skipskanonene i land og forskanset seg i havnen der, synes denne 
delen av kysten, med sine svært mange havner og uthavner, å bestå kun av en 
liten håndfull viktige havner - «Westerryse», «Vlecker» og «Maerdou» - mens 
det resterende gjerne kan beskrives som «kysten mellom Mardou og Vlecker», 
for å ta et eksempel. 

Fra 1700-tallet er vi heldigere stilt med hensyn til bevarte kilder her hjemme, 
og da finnes det flere håndfaste bevis for at nordmenn i hollandsk tjeneste har 
«skrevet seg til» det stedet nærmest hjemplassen som ville ha vært kjent for 
hollenderne. Et eksempel kan være Gase Ommundsen Øydneskleiv fra 
Konsmo i Vest-Agder, som var i Amsterdam og skrev brev hjem til sin far. 
Brevene er bevart. I et av dem, datert 24. august 1770, skriver han at han nylig 
er hjemkommet fra Ostindia (Bergstøl 1926:49 f.). Gase kan man gjenfinne i 
Det ostindiske kompanis arkiver; han reiste ut med t’Loo den 1. oktober 1767 
fra Texel, rundet Kapp det gode håp den 22. januar året etter og var fremme i 
Batavia den 30. april, og seilte derfra videre til Kina. Hjemreisen begynte den 

13. desember 1768, og t'Loo var tilbake i Amsterdam 28. juni 1770. Gase har, i 
motsetning til mange andre nordmenn, ikke tatt seg et hollandsk navn; han 
står oppført som «Gase Amonsse». Men han oppgir å være fra «Cristiaansant», 
og ikke fra hjemstedet Konsmo, som ligger 40 km unna i luftlinje.3 

De viktigste havnene kunne også gi opphav til stedsnavn temmelig langt 
vekk fra havnen. Hollenderne kalte Rygenefossen innenfor Arendal for 
«Merdøfossen» og hele innseilingen til Arendal for «Merdøfjorden». Nicolaas 
Witsens lærebok i skipsbygningskunst fra 1690, der forfatteren også redegjør 
for de ulike typer tømmer som kan hentes på norskekysten, bruker de nevnte 
navnene nettopp på denne måten, altså som områdenavn. Han skriver blant 
annet «Groenwijck in Vlecker» om havnen Grovika ved Hamresanden (Hoving 
2012:24). På samme vis er det ikke uvanlig å møte på en formulering som 
«Schien in de Langesont» (Skien i Langesund) i kildene. 

Det er innenfor denne sammenhengen at navnene på hjemstedene til de 
nordmenn som var i hollandsk tjeneste, gir mening. Og stedsnavnene er stort 
sett de samme når det gjelder norskfødte kvinner og menn i hollandsk tjeneste 
på 1600-tallet - enten de nå er tjenestejenter i Amsterdam, tømmerhoggere i 
Sør-Afrika, fraktemenn på Hudsonelva, sjømenn i Indonesia eller soldater i 
Brasil. For å vende tilbake til Nieuw Nederland er det riktigere å si at av de 
nordmennene som vi har nærmere opplysninger om opprinnelsesstedet til, 
var elleve sørlendinger, åtte bohusleninger, seks vestlendinger, fire østfoldin- 
ger, tre vestfoldinger, tre fra indre Oslofjord, tre telemarkinger og en trønder. 


Nordmenn i hollandske fjær 


Kvinesdal i Vest-Agder, 1672: Didrik Meyer er i trøbbel. Han har lagt seg ut 
med sin tidligere forretningspartner, Christen Sørensen Godtzen, som endatil 
er bror av bygdas prest. Anklagene mot Didrik er mange: Han hadde «bedet 
Fanden fare i sig den Dag, han skulde gaa til Alters for nogen Præst i Norge», 
innført og spredt kalvinistisk litteratur blant bøndene i distriktet og dessuten 
fornektet dåpens sakrament ved å ta et nytt navn. Inntil han som ung mann 
reiste fra fødebygda Søgne til Amsterdam i begynnelsen av 1660-årene, hadde 
nemlig Didrik Meyer vært kjent under sitt døpenavn, Erik Torkelsen 
(Løyland 2012). 


3 VOC: Opvarenden. 

Om saken mot Didrik Meyer var ekstraordinær, var det faktum at han hadde 
tatt et hollandsk navn i forbindelse med at han oppholdt seg i Amsterdam, hel- 
ler regelen enn unntaket når det gjaldt de skandinaviske innvandrerne der. Det 
var dessuten en skikk man tok med seg også til Nieuw Nederland. Eksemplene 
er mange - og instruktive. Admiral Cornelius Cruys het Nils Olsen under opp- 
veksten i Stavanger, men kalte seg - eller ble kalt - Cornelis Roelofsz i 
Amsterdam, der han også tok slektsnavnet Cruys. Cort Adeler het på sin side 
Kurt Sørensen, som ble til Cort Sievertsz hos hollenderne. 

I Göteborg ble det i 1704 skrevet ut en fullmakt til styrmannen Evert Meijer 
på vegne av arvingene etter den nylig avdøde sjømannen Gunnar Torbjörnsson, 
som var omkommet på en reise til Curagao i Vestindia. Han hadde «elliest 
(ellers) brukat det namnet Gowert Ley». Da Boru Ljodusen fra Lindesnes rei- 
ste til Holland, kalte han seg Barent Ludersz, mens sønnen Andor ble til 
Andries Barentsz. Søsteren Anna Borusdatter kalte seg derimot for Anna 
Brouer. 

Så langt viser disse tilfellene at de norske innvandrerne tok eller fikk hol- 
landske navn som lignet på døpenavnet i form av en viss lydlikhet. Kildene 
viser at Erik ofte ble til Dirck, Jon til Jan, Ole til Roelof, Anders til Andries, Nils 
til Cornelis, Bjørn til Barent, Peder til Pieter, Gunnar til Govert, Rasmus til 
Erasmus, Kristoffer til Stoffel, Knud til Cort og Lars til Laurens. Både Torkel og 
Tolli kunne «oversettes» til Teunis. Sigurd og Sjur ble ofte til Sievert i Holland, 
men også Eilert Stilluvsen fra Lista, som døde i Ostindia i 1728, brukte denne 
varianten da han kalte seg Ellert Sieuwertsz. Kvindølen Hans Fredriksz skulle 
man kanskje tro het Hans også hjemme i Norge, men hans døpenavn var Huge. 
For kvinnenes del ble Mari gjerne til Maritje(n), Kirsti til Stjintje, Cathrine til 
Trijntje og Gjertrud til Geertje. 

Men noen absolutte regler ser ikke ut til å ha eksistert. Skipper Knud Olsen 
fra Stavanger bodde i Hoorn i 1675. Han kalte seg ikke Cort Roelofsz, men 
derimot Cornelis Jansz. Knud Arnesen fra Holum dro hjemmefra som 
16-åring, og da noen sambygdinger traff ham i Vestindia mange år senere, 
kalte han seg Cort Jansen Prøys. Kirsten Madsdatter fra Kvinesdal kalte seg 
Ajntje Matthijsz da hun flyttet til Holland. 

I Nederlandene brukte man patronymikon på samme måte som i 
Skandinavia, slik at ens etternavn bestod av fars fornavn med etterleddet -zoon 
eller -dochter (-sønn, -datter). Disse formene ble vanligvis forkortet til -szn og 
-dr, og etter hvert bare til -se eller -s (f. eks. Roelofs eller Jans). Helt frem til 

1811 var det vanlig med patronymikon i Holland, men rene slektsnavn fore- 
kom også, og disse var nok mer utbredt enn her hjemme. Gunnar Torbjörnsson 
ser for eksempel ut til å ha lagt igjen farsnavnet hjemme i Göteborg, og i stedet 
tatt etternavnet Ley. Bakgrunnen for det slektsnavnet kjenner vi ikke. Men 
Rasmus Rasmussen Bøkker fra Stavanger, kalte seg Erasmus Coper da han 
meldte seg til tjeneste for Det ostindiske kompani i 1707 og la ut på en reise til 
Batavia (Jakarta) som varte i fem år. Her er slektsnavnet en ren oversettelse av 
det norske navnet. Det er også eksempler på personer som tar seg slektsnavn 
basert på hjemstedets navn. Daae forteller om en gutt fra gården Vesthassel på 
Lista som ble prest i Nederlandene og kalte seg Wessel (Daae 1880). Fra samme 
sted var Osmund Jakobsen Råstad, som brukte slektsnavnet Roos i Holland, og 
Bernt Jonsen Langåger, som ble til Barent Janszen de Lange. 

Det er lett å forstå at det kan være utfordrende å identifisere personer i de 
hollandske kildene på bakgrunn av norske navn og norske kilder. Den mot- 
satte veien er vanskelig, ikke sjelden umulig, å gå. Da bonden Tore Andersen 
Vesthassel på Lista døde i 1759, hadde han overlevd alle sine fem sønner. 
Datteren, Anne Malene, hadde ingen i familien hørt noe fra på 28 år. Men i 
forbindelse med arveoppgjøret lyktes det å bringe på det rene at hun var bosatt 
i Bloemendaal ved Haarlem og gift med en mann fra Lister, Cornelis van 
Drosthagen. Selv gikk hun under navnet Anna Magdalena Wessels. Dersom 
det ikke var for opplysningen i skiftet etter Lars Andersen, ville neppe noen 
gjettet på at Cornelis van Drosthagen og Anna Magdalena Wessels var født i 
Norge av norske foreldre. Dette problemet er enda større når det gjelder de 
norske innvandrerne i Nieuw Nederland. Da har vi jo å gjøre med et ekstra 
ledd, og er avhengige av å kunne følge en person først fra Amerika til Holland, 
og deretter fra Holland til Norge. Det blir ikke enklere av at kildesituasjonen i 
Norge er langt dårligere i vår periode, for eksempel når det gjelder skifter, enn 
hundre år senere, som mange av eksemplene i det foregående er hentet fra. For 
å komplisere bildet ytterligere hører det med at hollandsk språk og hollandsk 
navneskikk også satte sitt preg på kystdistriktene i Norge på 1600-tallet - ikke 
minst på Agdesiden. I perioden forut for hollendertiden var mannsnavn som 
Jon, Ole, Bjørn, Helge, Torgeir og Ånen blant de vanligste i Vest-Agder, men på 
1600-tallet kom hollandske navn som Teis, Tønnes, Adrian, Cornelius, Laurits 
og Didrik inn og fikk stor utbredelse. Kvinnenavnene endret seg også, og 
Anna, Mari, Åse og Guri fikk konkurrenter i navn som Berte, Katrine, Susanne 
og Trinke. 

I Nieuw Nederland brukte man patronymikon slik som i hjemlandet, men 
det ble gradvis vanligere med slektsnavn. Anneke Jans sluttet å bruke patrony- 
mikon da hun giftet seg med den reformerte predikanten i Nieuw Amsterdam, 
Evert Willemsz. Bogaert (Everardus Bogardus). Fra da av kalte hun seg konse- 
kvent Anneke Bogardus. Hennes søster, døtre og nieser tok også sine respek- 
tive ektemenns (borgerlige) etternavn. Særlig etter den engelske erobringen i 
1664 ser det ut til at mange i kolonien begynte å bruke slektsnavn, og i 1687 
forbød myndighetene, i overensstemmelse med engelsk sedvane, den gamle 
praksisen med patronymer. De norske innvandrerne ser i stor grad ut til å ha 
fulgt denne trenden, og betegnelser som «van Bergen» og «van Vlecker», som 
til å begynne med bare var en presisering av at en gitt person var fra Bergen 
eller fra Vlecker, utviklet seg snart til slektsnavn som uforandret gikk i arv - og 
Marten van Bergen ble til Marten Van Bergen og Carsten Carstenz' sønne- 
sønn, Benjamin Teunisz, til Benjamin Van Vleck, for bare å nevne et par 
eksempler. Mange av de andre «norske» slektsnavnene er også først og fremst 
forbundet med den engelske perioden. Det gjelder for eksempel navn som 
Bradt, Mayer, Kikebull og Toll. Enkelte av dem dukker opp i kildene tilsynela- 
tende uten forvarsel, og uten at de har noen åpenbar forhistorie. Harmen 
Hendrickszen og Magdalena «Den flyvende engel» Dircks, som drev et gjestgi- 
veri i Nieuw Amsterdam på 1650-tallet, brukte fra tid til annen det ærverdige 
navnet Rosenkranz, og barna deres tok dette i bruk som slektsnavn. 

Andre tok etter hvert i bruk patronymer som slektsnavn. Dirck Volckertszen 
«de Noorman», som drev et gårdsbruk i dagens Greenpoint, Brooklyn, og som 
i 1650-årene var stadstimmermann i Nieuw Amsterdam, kalles i noen av de 
tidlige kildene for Dirck Holgerszen; kanskje et minne om at hans norske navn 
var Helgesen? Men Holgerszen ble på et tidlig tidspunkt erstattet av det nok 
mer typisk hollandske Volckertszen. Dirck hadde en sønn som tradisjonen tro 
ble kalt Volckert Dirckszen. Sønnesønnen het Dirck Volkertson og slo seg ned 
i New Jersey rundt århundreskiftet, slik mange hollendere gjorde etter det mis- 
lykkede Leisleropprøret. Og hans barn igjen begynte å bruke navnet Fulkerson 
som slektsnavn. 

Gitt den kreative bruken av hjemlige gårdsnavn blant nordmennene i 
Nederlandene, kunne man tenke seg at noen av slektsnavnene også i Nieuw 
Nederland kunne føres tilbake til navn på gårder i hjemlandet. Noen sikre 
eksempler på akkurat det finnes imidlertid ikke. Én mulighet har vi likevel i 
navnet Bradt, som brødrene Albert og Arent Andriessen fra «Frerichstadt» og 

deres etterkommere i Beverwijck brukte. Det fantes nemlig en Botolv Bratt i 
Fredrikstad tidlig på 1600-tallet (Fredrikstad lagtingsprotokoll nr. I-VII, 
1607-1615, 8. 118 f.). Sistnevnte hadde antagelig navn etter garden Bråte i 
Trøgstad, og man kan ikke se bort fra muligheten for at det samme kan gjelde 
Bradt-navnet i Albany. Men for øvrig ser det ikke ut til at de slektsnavnene som 
de norske emigrantene tok i bruk etter den engelske maktovertagelsen i Nieuw 
Nederland, går tilbake på gårdsnavn i Norge. 

Henimot år 1700 var under enhver omstendighet navneskikken i New York 
og Hudson Valley blitt annerledes enn i Nederlandene - og enda mer annerle- 
des enn i Skandinavia, der patronymer fremdeles skulle komme til å være så å 
si enerådende blant de brede lag i enda 150 år. 

Både i norske bygder og byer og i Nieuw Nederland var navnefloraen en god 
del mindre enn det som er tilfellet i vår tid. I Nieuw Amsterdam og Beverwijck 
fantes det til enhver tid en rekke personer med fornavn som Jan, Pieter og 
Dirck. Det er en av årsakene til at klengenavn var utbredt i kolonien, som de 
var det de fleste steder i Europa også. Nasjonalitet var én av karakteristikkene 
som kunne brukes for å skille folk fra hverandre. Dirck Volckertzen, for eksem- 
pel, ser ut til å ha gått under navnet Dirck de Noorman eller bare «de Noorman» 
- nordmannen, i det daglige. Antonij Janszen i Nieuw Amsterdam kalte alle for 
Antonij de Turck eller bare «de Turck», altså tyrkeren. Han hadde hollandsk 
far, men moren var fra Nord-Afrika. Harmen Hendricksz var imidlertid vest- 
lending, selv om man kalte ham «Portugiseren». Navnet skyldtes at han hadde 
gjort krigstjeneste i Brasil, der hollenderne sloss mot nettopp portugiserne. 
Andre kolonister fikk navn etter fysiske eller sinnsmessige særpreg: I 
Beverwijck finner vi både «De malle Vries» (Den gale friseren, om Andriaen 
Dircksen), «Lange Maria» (om Maria Jansen) og «Jan met de baert» (Jan med 
skjegget, om Jan Helms). Jan hadde nok bukkeskjegg, for av og til ble han kalt 
for Jan de bock (Jan Bukken). Det humoristiske elementet i navnegivningen 
kommer ellers klart til syne når det viser seg at Jans kone, Griet, kunne «arve» 
mannens klengenavn og selv bli referert til som Griet med barten. Noen opp- 
navn er vanskeligere å forstå bakgrunnen for, men ikke desto mindre mor- 
somme: «De blauw boer» (Den blå bonde, om Gerrit Hendricksz i Nieuw 
Amsterdam), «Myn Vriend» (Min venn, om Jacob Claesz ved Zuyt Rivier), 
«Kint in t Water» (Ungen i vannet, om Hendrick Pietersz van Wesel i Nieuw 
Amsterdam) og «Kint van Weelden» (Luksusbarnet, om Frans Pieterse Clauw, 
snekker i Kinder Hoek og lutfattig). 

Kulturell påvirkning 


Hvor mange nordmenn som egentlig tok spranget videre fra Amsterdam, er 
altså uvisst. De rundt regnet 70 personene jeg har klart å dokumentere, er kan 
hende ikke noe høyt tall, men selve Nieuw Amsterdam hadde som nevnt neppe 
flere enn 1500 innbyggere i 1664, og slett ikke alle sammen har etterlatt seg 
spor i de bevarte kildene. Et rimelig anslag tilsier at nordmennene kan ha 
utgjort en så stor andel som én til to prosent av koloniens innbyggere. De nor- 
ske innbyggerne var selvsagt en minoritet, men ingen helt liten minoritet. 
Regner vi med svensker og dansker i tillegg, var trolig nærmere 10 prosent av 
koloniens innbyggere av skandinavisk opprinnelse på tidspunktet for den 
engelske maktovertagelsen. 

Det er likevel ikke så helt enkelt å svare på hvilken betydning den norske 
innvandringen fikk for kolonien, eller for New York senere. 

Skipskirurgen Nicolas de Graaff, som fem ganger reiste til Ostindia med Det 
ostindiske kompani i årene mellom 1639 og 1683, beskriver i sine posthumt 
utgitte memoarer hvordan kompaniets flåte tjente som tilfluktssted for små- 
kårsfolk fra alle Europas nasjoner, deriblant alle slags «Moffen, Poepe, Knote 
en Hannekemaijers en andere groene kassoepers». «Moffen» og «Poepe» er 
nedsettende betegnelser for tyskere, mens «kassoepers» antagelig viser til 
Kashubia i det nåværende Polen og er navn på innbyggerne i Pommern og 
Prøyssen. «Knoete» er derimot et lite rosende navn på nordmenn. 

Det ostindiske kompani var ikke noe særsyn i så måte, for så vel metropolen 
Amsterdam som hollendernes koloniseringer i øst og vest tiltrakk seg ufag- 
lærte, ugifte og fattige menn og kvinner fra hele Europa. Fremdeles i 1735 
heter det i anledning mudringsarbeider i Amsterdam, at man ikke skulle 
ansette hollendere, som krevde ordentlig lønn, så lenge «Moffe» og «Knoete» 
- dvs. tyskere og nordmenn - hadde armene i behold og var villige til å arbeide 
for lav lønn (Sogner 2012). I den konkurransekulturen som preget den såkalte 
gullalderens Amsterdam, stod rang og sosial status i sentrum. Statusjaget 
hadde også et etnisk aspekt, og de norskfødte tjenestejentene, sjøfolkene, sol- 
datene og sesongarbeiderne befant seg oftest langt nede på rangstigen. Man 
kan nok ane noe tilsvarende i Nieuw Nederland, og kanskje er det symptoma- 
tisk at en mann som den velhavende og innflytelsesrike Marten Gerritsen van 
Bergen aldri blir benevnt som norsk i kildene, mens folk som den krangle- 
vorne Albert Andriessen og den fattige vedhoggeren Carsten Carstensen i 

Beverwijck til stadighet benevnes «Noorman». Sistnevnte svarte nok bedre til 
det stereotype bildet av nordmenn. 

Men flere faktorer bidro til at forskjeller som var vesentlige i Patria, fikk 
mindre betydning ved Hudson. Det medforte i sin tur at personer som ikke var 
fodt i Nederlandene, og heller ikke i utgangspunktet ble oppfattet eller selv 
oppfattet seg som hollendere, kunne spille viktige roller i politiske og okono- 
miske sammenhenger i kolonien, slik ogsa flere av de norskfodte innvandrerne 
kom til 4 gjore. Denne apenheten forte samtidig til at de etniske og kulturelle 
forskjellene gradvis forsvant, og ved slutten av den hollandske perioden i New 
Yorks historie er det bare enkelte av forstegenerasjons norske innvandrere som 
i kildene beskrives som nordmenn. Det store flertallet, deriblant barn og bar- 
nebarn av dem som var kommet over Atlanteren i 1620- og 1630-årene, var 
blitt hollendere gode som noen. De snakket hollandsk, var medlemmer av den 
reformerte kirken og fulgte hollandsk skikk og bruk. Det skulle ta tid før 
Nieuw Nederlands kvinner og menn ble engelske, og senere amerikanske, og i 
bygdene oppover i Hudsondalen og i New Jersey gjorde hollandsk språk og 
kultur seg gjeldende også lenge etter at koloniene hadde erklært sin uavhen- 
gighet i 1776. 

Det er en utbredt oppfatning at frihetsparagrafene fra 1664, i kombinasjon 
med den etniske og kulturelle smeltegryten som Nieuw Amsterdam hadde 
vært og fortsatte å være, fremdeles i dag preger New Yorks kultur og mentalitet 
(Shorto 2004). Denne smeltegryten har en norsk ingrediens også, og den har 
hatt det fra første stund. Om det er noen sammenheng mellom dette og de 
norske innvandrernes demokratiske sinnelag og hang til lov og orden, slik 
Evjen foreslo (Evjen 1916), er selvsagt vanskeligere å avgjøre. 

På individnivå var det neppe noen av innvandrerne fra Skandinavia som 
kunne matche den innflytelsen som Trijntje Jonas, Anneke Jans’ mor, skulle 
komme til å få. Trinjtje var Nieuw Amsterdams første jordmor, og hun reiste 
vestover med den beste kapitalen som tenkes kan i et nybyggersamfunn med 
naturlig overskudd av unge, gifteklare menn - nemlig et kobbel av døtre og 
datterdøtre. Trijntje og hennes to døtre, Anneke og Marritje, forrentet sin kapi- 
tal på best tenkelige måte. Gjennom en serie strategiske ekteskap med stadig 
rikere kjøpmenn som satt med formuer bygd opp på den hollandske atlanter- 
havsøkonomien, tok de familien ut på en klassereise som førte dem til topps i 
kolonien, og i byen som etter hvert vokste frem lengst sør på Manhattan, 
Nieuw Amsterdam. 

Da kolonien ble erobret av England i 1664 og Nieuw Amsterdam ble til New 
York, var jordmoren Trijntje Jonas også blitt fødselshjelper for den kommende 
verdensmetropolens ledende sjikt. Anneke Jans hadde giftet seg på nytt med 
den reformerte pastoren i Nieuw Amsterdam, Everhardus Bogardus, da ekte- 
mannen Roelof døde. Søsteren Marritje hadde først vært gift med skipstøm- 
mermannenTijmenJanszfra Amsterdam, ogderettermedeiendomsspekulanten 
Cornelis Dircksz fra Wensveen. Da hun giftet seg for tredje gang i 1649, var det 
Govert Loockermans som var den utvalgte. Han var ved sin død i 1671 New 
Yorks rikeste handelsmann. Han var kommet til kolonien som stuert i 1634, og 
hadde tjent seg sokkrik pa smuglervirksomhet. Innen vi skriver 1690, er over 
halvparten av de 22 offiserene i den viktige bymilitsen i New York direkte 
beslektet med Anneke og Marritje Jans. Da vi kommer frem til 1770-årene og 
uavhengighetskrigen mot England, kan så å si hele New Yorks borgerskap 
regne sine aner tilbake til jordmoren Trijntje Jonas fra Norge (Voorhees 2001). 

En stat, «hvortil Udvandring 
fra Norge kunde ansees 
fordelagtig» 


Utvandringen fra Agder til Texas pa 
1840-tallet 


Berit Eide Johnsen 


4. juli 1825 forlot sluppen Restauration Stavanger med kurs for det lovede 
landet, Amerika. Et barn ble fodt underveis, og de 51 utvandrerne ble dermed 
til 52 før de nådde New York i oktober.* Der ventet Cleng Peerson pa dem. 
De fleste var haugianere og kvekere. I migrasjonsforskningen er de religiøse 
motivene - som spilte minimal rolle i den senere utvandringen - blitt trukket 
fram som den viktigste forklaringen på hvorfor denne gruppen reiste: De søkte 
et friere land. De fleste dro videre fra storbyen New York. Cleng Peerson bodde 
flere steder, men endte opp i Texas i 1850, først i Dallas County og fra 1854 i 
Bosque County, hvor han døde i 1865. Nettopp til Texas utvandret mange 
egder på 1840- og 1850-tallet. 

Det skulle gå flere år fra den første utvandringen fra Stavanger til de første 
egdene forlot hjemlandet. I 1843 forlot i alt fire personer Nedenes fogderi, dvs. 
kystområdene i nåværende Aust-Agder.” I beretningen for femåret 1840-45 


1 Det har vært en omfattende diskusjon om hvor mange utvandrerne med Restauration i 1825, sluppefol- 
ket, var. En kartlegging er foretatt av Gunleif Seldal, Stavanger. Han er kommet til 52, og har (med visse 
forbehold) navngitt alle bortsett fra én. Upublisert manus, presentert på Cleng Peerson Legacy 
Conference, Clifton, Texas, 13.-16. oktober 2015. 

2 Tveiten 1974: Vedlegg 1: Emigrasjonen fra Nedenes fogderi 1843-60. 

skrev amtmannen i Nedenes, Henrik Harboe: «I de senere Aar er Udvandringen 
til Amerika begyndt og finder endnu Sted tildeels fra Ombli [Åmli] Præstegjeld 
og den vestre Deel af Nedenæs.» Også fra Setesdal var det noen familier som 
utvandret. Men dette ville ikke vare ved, antok amtmannen: «det er at for- 
mode, at denne Reiselyst vil aftage eller maaskee ophøre, naar Almuen faaer 
paalideligere Kundskab om det rette Forhold i Amerika».3 Selv om myndighe- 
tene, som amtmannen representerte, ikke gjorde forsøk på å hindre utvandrin- 
gen i denne perioden, så de ikke med blide øyne på den. Det ville tappe landet 
for nødvendig arbeidskraft. Men utvandringen opphørte ikke, i alle fall ikke 
med en gang. 

Den totale utvandringen fra bygdene i Nedenes fogderi var 1 440 i årene 
1843-59.‘ Det var en del flere menn enn kvinner som reiste. Utvandringen var 
relativt beskjeden de første tre årene, for så å ta seg opp til 92 personer i 1846. 
Etter en nedgang de to følgende årene kom en topp i 1849-50 med til sammen 
433 personer. Neste topp var 1853-54 med 542 utvandrere, før en rask ned- 
gang kom fra og med 1855. Hele 76 prosent av dem som utvandret fra Nedenes 
fogderi i denne perioden, gjorde det mellom 1849 og 1854 — 1 099 personer. 
Fra 1860 var utvandringen fra kystområdene i Nedenes nærmest ikke- 
eksisterende. I alt utvandret omkring 3 000 fra hele Agder mellom 1840 og 
1855. Utvandringsintensiteten var høyere her enn ellers i Norge.* 

Totalt sett er utvandringstallene for Nedenes fogderi små, og de årlige utsla- 
gene kanskje noe tilfeldige. Men utvandringstoppen 1849-54 er likevel så 
tydelig at den krever en forklaring. Utvandringstallene er også små sammen- 
liknet med utvandringen på slutten av 1800-tallet og ut over 1900-tallet. Det 
var nemlig først etter 1880 at Agder kom med i masseutvandringen.” Men 
denne tidlige utvandringen er interessant, ikke minst fordi den på vesentlige 
punkter skiller seg fra den senere utvandringen og utvandringen fra andre 
deler av landet. 


3 Nedenæs og Raabygdelagets Amt, beretning 1840-45, signert Harboe og datert 08.09.1846. 

4 Ifølge Tveiten 1974: 4, hadde byene og ladestedene i fogderiet «ytterst lave utvandringsrater under den 
tidligste emigrasjonen». 

5 Tveiten 1974: 99-100. Omkring 60 prosent av de som reiste fra Nedenes fogderi, var menn og 40 pro- 
sent kvinner. 

6 Ordahl 1981: 58. Nedenes amt (Nedenes og Råbygdelaget) 1846-55: 4,4 utvandrere per 1 000 innbyg- 
gere, for Norge totalt 2,3 utvandrere per 1 000. Ordahl 1981: 65, med referanse til NOS rekke VIL, nr. 
25. Utvandringsstatistikk 1921. I alt utvandret vel 18 000 personer fra Norge 1825-1850. Årlig utvan- 
dret mellom 1 100 og 1 600 personer 1843-1848, i 1849 4 000. Semmingsen 1942: 92. 

7 Ordahl 1978: 137. 

Mange av de tidlige utvandrerne søkte til jordbruksstrøkene i innlandet i 
Amerika. De fleste dro til nordstatene, Illinois og Wisconsin, men en del reiste 
også sørover, blant annet til Texas. Totalt emigrerte omkring 1 500 nordmenn 
til Texas i årene 1845-1900, de fleste i den tidlige fasen. I hele Texas bodde 321 
av norsk herkomst i 1860, 552 i 1870 og 941 i 1880.* De norske bosetningene i 
Texas ble altså aldri særlig store. Men selv om den tidlige utvandringen dit var 
forsvinnende liten sett i den store sammenhengen, har den en spesiell interesse 
fordi utvandrernes sosiale posisjon og utvandringsårsakene skiller seg merk- 
bart fra senere utvandring. Den er også interessant pga. tilknytningen til kjente 
utvandrerpionerer som Johan Reinert Reiersen (1810-64) og Elise Amalie 
Tvede, gift Wærenskjold (1815-95). 

I det følgende skal fokus spesielt rettes mot utvandringen til Texas fra lille- 
sandsområdet. Hvem var de første utvandrerne herfra? Hvorfor utvandret de? 
Hvordan hadde de fått høre om mulighetene for utvandring, og hvem ledet an? 
Reiste de alene eller sammen i vennelag eller familier? Og hvordan reiste de? 
Dette er spørsmål som vi skal søke svar på. Vi skal avdekke enkeltskjebnene, 
men også fange inn de overordnede forklaringene. Årsakene til utvandringen 
kan finnes i mer langsiktige, strukturelle endringer av det norske samfunnet, 
men også i en kortvarig økonomisk krise. Årsakene finnes både i Norge og 
Amerika. 

Det er tidligere skrevet en del om den tidlige utvandringen fra Agder. Jeg vil 
spesielt trekke fram tre arbeider: Helge Ove Tveitens hovedoppgave i historie 
fra 1974: En utvandring blusser opp - og slokner. Sørlandsk emigrasjon på 
1800-tallet, Odd Magnar Syvertsen og Derwood Johnsons bok fra 1982: Norge 
i Texas og Erik Aalvik Evensens doktoravhandling fra 2008: From Canaan to 
the Promised Land, om utvandringen fra Landvik og Eide. For øvrig vises til 
referanser og litteraturliste. 


Hvorfor reiste de? 


Hvilke årsaker har migrasjonsforskerne trukket fram for å forklare den tid- 
lige utvandringen? I kystsamfunnene på Agder det var en vandrertradisjon 
som strakte seg tilbake til utvandringen og arbeidsvandringene til Holland 
på 16- og 1700-tallet. Skipsfarten med de mange sjøfolkene skapte i seg selv 


8 Semmingsen 1942: 279. 

en fortrolighet med det a reise ut. Grunnleggende forutsetninger var selvsagt 
mulighetene til å komme seg over havet til Amerika, og kunnskap om hvor- 
dan man reiste dit. Disse forutsetningene var til stede på midten av 1800-tal- 
let, selv om besværlighetene og usikkerheten knyttet til reisen var langt større 
enn senere. 

En økende informasjon om Amerika i Norge har selvsagt også blitt tillagt 
stor vekt. Den første veilederen, Ole Rynnings Sandfærdig Beretning om 
Amerika til Oplysning og Nytte for Bonde og Menigmand, kom ut i 1838. I 1840- 
årene begynte brev å komme til hjemlandet, og de sirkulerte i flere bygdesam- 
funn. Aviser begynte å skrive om Amerika. De fortalte om forholdene i 
nybyggerstrøkene, både slit og vansker, men også om mulighetene, og de ga 
råd og veiledning til potensielle utvandrere.” 

De første utvandrerne fra Stavanger i 1825 reiste til et land som gav dem 
større religiøs frihet. Men også økonomiske motiver kan ha hatt betydning for 
beslutningen om å reise. De reiste til et land som de trodde ville gi dem et 
bedre levebrød og et tryggere utkomme enn hjemme. Befolkningspress og dår- 
ligere levevilkår for store befolkningsgrupper er de viktigste momentene som 
migrasjonsforskerne har trukket fram for å forklare utvandringen til Amerika 
på 1800-tallet totalt sett. Økonomisk krise i årene rundt 1850 kan muligens 
forklare utvandringstoppene i Nedenes fogderi 1849-50 og 1853-54." Mange 
forskere har koplet økningen i utvandring på 1850-tallet til de omkring 400 
arbeiderforeningene som Marcus Thrane (1817-1890) stiftet på Østlandet, 
Vestlandet, Agder og så langt nord som til Trøndelag i løpet av to-tre år fra 
desember 1848. Bevegelsen, som har blitt karakterisert som Norges første 
moderne politiske masseparti, ble brutalt slått ned sommeren 1851, og lederne 
ble straffet.” 

Selv om håpet og ønsket om bedre økonomisk utkomme og sikrere levebrød 
også hadde betydning for den tidlige utvandringen, er det klart at de fleste som 
reiste i 1840- og -50-årene langt fra var blant de fattigste. Mange av dem til- 
hørte embetsmannsfamilier og handelspatrisiatet. Det krevde kapital å legge ut 


9 Lovoll 1997: 21. 

10 Tveiten 1974: 62-63. Han kopler særlig utvandring fra Nedenes fogderi i årene etter 1848 til økono- 
misk krise. I første halvdel av 1850-tallet, da neste utvandringstopp kom, var den økonomiske tilstan- 
den i fogderiet «generelt meget god». I 1853 kom 171 av 353 utvandrere, nesten halvparten, fra Holt, 
og de fleste var jernverksarbeidere. 

11 Semmingsen 1942: 420; Tveiten 1974: 78; Kummen 1949: 98 og 100-103; Pryser 1977: 11. 

på den lange reisen og etablere seg på nytt i et fremmed land. Dette utelukket 
de aller fattigste i samfunnet. Først senere på 1800-tallet, da nordmenn som alt 
var etablert i Amerika, kunne finansiere reisen og ta imot nykommere, kom 
mindre velstående med. 

Religiøs frihet er allerede nevnt, men frihetsbegrepet omfattet også poli- 
tisk frihet og holdninger i samfunnet generelt. Brev hjem fortalte om frihet 
og likhet i Amerika. Der behøvde ikke den alminnelige mann å bukke for 
øvrighet og overklasse, men «saasnart som en Mand er bekjendt her ordent- 
lig og skikkelig, saa er den Ene agtet som den Anden, Bønder og 
Haandværkere ere ligesaameget som Kjøbmænd og Embedsmænd», skrev 
en utvandrer fra Wisconsin i 1845." Utvandringsagitatoren Johan Reinert 
Reiersen, som vi snart skal høre nærmere om, og Henrik Wergeland, som 
var en sterk utvandringsmotstander, stod på samme linje når de krevde en 
mer liberal reformpolitikk i Norge. Reiersen brukte konsekvent manglende 
reformvilje som argument for utvandring.” Flere av dem som utvandret i 
den tidlige fasen, var i opposisjon til øvrigheten eller hadde kommet på 
kant med samfunnet, gjennom skilsmisse, pga. lovbrudd eller på andre 
måter. De ønsket å starte på nytt, i et samfunn med mer liberale holdninger 
enn hjemme. 

Både kunnskaper om Amerika i Norge, og flere særtrekk ved det norske 
og amerikanske samfunnet, er altså blitt trukket fram i migrasjonslitteratu- 
ren for å forklare den tidlige utvandringen. På visse punkter skilte den seg 
fra den senere utvandringen. Når vi nå skal se nærmere på de lokale forhol- 
dene, kan vi ikke bare overføre de generelle årsakene. Hver enkelt utvan- 
drer, hver enkelt familie, hadde sine spesielle grunner til å reise. Oftest er 
disse grunnene skjulte for oss i dag. Men innimellom får vi et innblikk i en 
menneskeskjebne og et familieliv, et glimt av det mennesket og den fami- 
lien som tok den vanskelige beslutningen om å forlate det hjemlige og eta- 
blere et nytt liv på den andre siden av havet. Noen ganger kan vi i det 
minste antyde hva som var årsakene til at de utvandret. Og i enkelte tilfeller 
har vi kildemateriale og konkrete opplysninger som gjør oss i stand til mer 
enn å antyde. 


12 Lovoll 1997: 21. 
13 Semmingsen 1942: 203-204. 

En kortvarig internasjonal krise 


I 1847 brøt en internasjonal økonomisk krise ut. Bølgene slo inn over Norge de 
følgende årene, og arbeidsplasser forsvant. Eksportnæringer som i årene før 
hadde vært i kraftig vekst, ble hardt rammet. Det gjaldt særlig jernverkene, 
trelasteksporten og skipsfarten. Skipsbyggingen stanset opp. Sjøfolk og verfts- 
arbeidere ble arbeidsledige. Håndverkere, som hadde levert varer og tjenester 
til disse næringene, fikk redusert sine oppdrag. Også bygdene ble rammet: 
Særlig rundt byene og tettstedene var ikke bondesamfunnet lenger basert på 
selvforsyning — det var sterkt integrert i pengesamfunnet. Når skogeiernes tre- 
lastleveranser til skipsbyggingen og eksporten stanset opp, forsvant også inn- 
tektene deres. 

At det var uår i jordbruket rundt 1850, vanskeliggjorde forholdene ytterli- 
gere. Misvekst og tørråte på poteten førte til matmangel og til at kornprisene 
steg. Alt i 1846 hadde den første jordbrukskrisen kommet, da potetavlingen og 
kornhøsten slo feil. Våren 1847 var det knapt med korn over hele Europa. Også 
vinteren 1850-51 var vanskelig. Korntilførselen stoppet opp om høsten, og 
prisene føk i været. Arbeidsløsheten steg, og det samme gjorde tallet på fat- 
tigunderstøttede. 4 

Trelasteksporten til Frankrike, som hadde vært betydelig de foregående tiå- 
rene, stoppet opp pga. de politiske urolighetene i kjølvannet av februarrevolu- 
sjonen i 1848. Amtmann I.S. Thomle skrev i sin beretning for femåret 1846-50: 
«siden de politiske Uroligheder i 1848 Udskibningerne [fra Risør] til Frankrige 
have været ubetydelige og desuden givet et slet Resultat».’* Og krisen fikk ring- 
virkninger. Arbeidere, håndverkere, handelsmenn, skogsarbeidere, husmenn 
og bønder - alle merket de den økonomiske krisen. 

Utvandringsbølgen la seg relativt raskt. Amtmannen i Nedenes konstaterte 
at «saaagodt som ingen Udvandring» hadde funnet sted i 1855. Og han fort- 
satte: «[...] og, saalænge de nuværende gode Tider, navnlig for Arbeidsklassen, 
vedvare, vil rimeligviis Udvandringen ganske standse.»'* Og det var nettopp 
det den gjorde. Trelasteksporten, skipsbyggingen og skipsfarten gikk inn i 
tidenes høykonjunktur. Arbeidsløshet ble snudd til mangel på arbeidskraft. 
Utvandring for å finne levebrød ble mindre aktuelt. 


14 Tveiten 1974: 65 med referanse til amtmannsberetningen 1846-50; Pryser 1999: 102. 
15 Nedenæs og Raabygdelagets Amt, beretning 1845-50, signert I.S. Thomle og datert 01.11.1851. 
16 Nedenæs og Raabygdelagets Amt, beretning 1851-55, signert I.S. Thomle og datert 23.01.1857. 

Økonomiske motiver kan til en viss grad knyttes til utvandringen fra 
kystområdene i Nedenes. Men vi kjenner også til andre utvandringsmotiver. 


Familier og venner i flokk og følge 


Noe som særpreget den tidlige utvandringen fra Norge til Amerika, var at 
mange reiste gruppevis fra ett og samme bygdesamfunn. Fra ei bygd kunne det 
reise mange, mens ingen reiste fra andre bygder. Spredning av opplysninger og 
kjennskap til det nye landet hadde stor betydning for om folk brøt opp og dro 
av gårde. Utvandringen på 1840- og -50-tallet var også preget av kjedemigra- 
sjon. Først reiste én, så fulgte andre — familiemedlemmer og granner - etter. Et 
annet trekk er at de fleste som reiste i denne tidlige fasen, aldri kom tilbake til 
hjemlandet, heller ikke på besøk. De etablerte seg for godt i det nye landet. 
Utvandrerne var ofte i familie eller nære venner. Sammenliknet med den 
senere utvandringen var det svært mange familier som dro. Opplysninger vi 
har om prestedatteren Maren Fridrichsen Fleischer, som sannsynligvis var 
enke og reiste fra Vestre Moland i mai 1853 med sine tre barn, viser at emi- 
granter i den nærmeste familie og vennekrets kan ha hatt stor betydning for 
hennes beslutning om å utvandre. Hun var datter av prosten i Vestre Moland, 
Jacob Fridrichsen, og hans kone Anna Dorthea.” Hun tilhørte dermed embets- 
standen, det øverste sosiale sjiktet i lokalsamfunnet. Søsteren Mathilde Jeanette 
(f. 1819) og hennes mann Knud Johan Fleischer, samt broren Anders Emil 
Fridrichsen (f. 1810) utvandret også til Amerika på denne tiden, muligens 
samtidig med henne.’ Kanskje hadde Maren vært gift med Knud Johan 
Fleischers bror, og så blitt enke? Broren Anders Emil Fridrichsen var for øvrig 
pastor for den norske kolonien i Texas i årene 1854-57.” I flere brev fra Elise 
Tvede Wærenskjold (som hadde utvandret til Texas i 1847 og før det hadde 
tilbrakt mange år i Vestre Moland og Lillesand, se nedenfor) går det fram at 
hun hadde kontakt med pastor Fridrichsen i Texas og kjente hans familie i 
Vestre Moland godt.” Jacob Fridrichsen hadde i 1829 etterfulgt hennes far i 
sogneprestembetet i Vestre Moland. Også redaktør Fleischer nevnes i brevene 


17 Sundtoft 1983: 159-163. Fridrichsen var sogneprest i Vestre Moland fra 1829 og prost der 1838-61. 

18 Knud Johan Fleischer var inkassator i Kristiansand, og i USA redaktør for bladet Emigranten. 

19 Blegen 1958: 311 (brev fra Elise Tvede Wærenskjold fra høsten 1857); Solum u.å. 

20 Blant annet Øverland og Kjærheim 1992 II: 61, brev 12 datert 16. oktober 1858; Øverland og Kjærheim 
1992 II: 354-355, brev 135 datert 22.-27 juni 1866; Øverland 2009: 540, brev 304 datert 22.24. juni 1894. 

hennes. Maren og Elise må altså ha vært bekjente — kanskje til og med venner — 
fra miljøet rundt Vestre Moland kirke. At Maren emigrerte til USA med tre 
mindreårige barn i 1853, hang altså klart sammen med at både venner og 
kjente fra lillesandsområdet hadde reist dit få år tidligere, og at en søster og en 
bror, og også andre fra lokalmiljøet, emigrerte dit på denne tiden. 


Johan Reinert Reiersen - en utvandringsagitator 
av rang 


Ofte var det enkeltpersoner som plantet oppbruddstanken og fikk folk fra 
bestemte lokalsamfunn til å utvandre. Av og til kan vi si det så sterkt, at hadde 
ikke den aktuelle personen agitert for utvandring, hadde den heller ikke fun- 
net sted fra det aktuelle området. Beskrivelsen kan passe på Johan Reinert 
Reiersen. Ikke bare bidro han indirekte, gjennom sin agitasjon, til at tusener 
emigrerte til Amerika.” Han var også den direkte årsaken til at vel 200 men- 
nesker fra Nedenes amt bosatte seg i det østlige Texas fra 1845, det året han 
selv emigrerte, og de følgende arene.” Han grunnla to av i alt sju norske settle- 
menter eller bosetninger der: Normandiet (senere kalt Brownsboro) i 
Henderson County, og Four Mile Prairie (Prairieville) i Van Zandt County og 
Kaufman County. Hans foreldre og alle hans søsken utvandret også. 

Johan Reinert Reiersen var født i Vestre Moland 17. april 1810. Faren, Ole 
Reiersen, var klokker og skolelærer der. I 1813 flyttet familien til Holt, der 
faren tok over en annen klokkerstilling. Selv om Johan Reinert var for liten da 
de flyttet til at noen personlige bånd var blitt knyttet, kom han i voksen alder 
til å gjenoppta kontakter som familien hadde hatt i lillesandsområdet. Varige 
forbindelser og sterke nettverk sentrert rundt kirken og prestegården i Vestre 
Moland, med forgreninger både til ladestedet Lillesand og til miljøet rundt 
Næs jernverk i Holt, skulle få stor betydning for utvandringen. 

Johan Reinert Reiersen var en begavet gutt. I to år hadde han friplass på 
middelskolen i Arendal, og fikk gode språkkunnskaper. Deretter reiste han til- 
bake til Holt og ble privatskolelærer en periode. Men Jacob Aall på Næs verk 
trådte til med økonomisk støtte slik at han kunne få examen artium i Kristiania. 


21 Syvertsen 1981: 159. 
22 Beretningen om Johan Reinert Reiersen bygger i stor grad på Syvertsen 1981 og Semmingsen 1942: 
91-92, 202-207 Og 276. 

Noen videre studier ble det ikke til, for han begikk det som er blitt kalt «uhæ- 
derlige Streger». Dette henspeilte blant annet på ubetalt husleie og tyveri. Han 
fikk rykte på seg for å være «noget upålitelig, noget løs». For å unngå tiltale og 
straff reiste han i 1832 til København. Der livnærte han seg som språklærer og 
oversetter av romaner, i et enkelt tilfelle som skjønnlitterær forfatter, og også 
som forlegger og ukebladredaktør. I København giftet han seg med Henriette 
Christiane Marie Waldt. Ifølge en kilde satte han etter kort tid svigerfarens 
formue over styr gjennom satsing på et ukeblad og en «Lesesalon».” Etter et 
kortvarig opphold i Hamburg, sannsynligvis fra høsten 1837 til sommeren 
1838, reiste han tilbake til Norge og Holt igjen. 

8. mai 1839 stod en annonse i Christianssands Adresseavis, undertegnet «J.R. 
Reiersen». Han var nå blitt 29 år gammel. Fra 1. juni ville det utkomme en ny 
avis i byen. Christianssandsposten skulle være liberal, men uten noen særskilt 
politisk farge. Fra starten av utkom den to ganger ukentlig. Fra mai 1840 kom 
også et tilleggsblad: Almindelig Commissions-Tidende for Christianssands Stift. 
Indrettet med særdeles Hensyn til Byerne Egersund, Flekkefjord, Farsund, 
Mandal, Lillesand og Grimstad. Denne gikk inn fra nyttår 1842, men til gjen- 
gjeld utkom Christianssandsposten fra da av tre ganger ukentlig. Og opplaget 
økte stadig. Avisen fikk stor utbredelse på Agder, og hadde også abonnenter på 
Ostlandet.** 

Tonen og stilen i Christianssandsposten var bade hissig og krass. Reiersen 
kastet seg uredd ut i diskusjoner, og ble flere ganger stevnet for injurier. Pa 
denne måten fikk han beundrere, men også fiender. En av hans beste venner 
ble Henrik Wergeland. Flere av Wergelands arbeider fra denne tiden ble trykt 
i Christianssandsposten. Blant annet skrev han en lengre artikkelserie over vel 
tjue avisnumre fra juli til desember 1842 om bondeføreren Kristian Lofthus 
(1750-1797). 

Christianssandsposten ble et viktig talerør for utvandringen til Amerika. 
Trolig hadde Reiersen allerede kommet i kontakt med emigrasjonsforkjem- 
pere og blitt interessert i denne saken da han var i Hamburg 1837-38.”° For 
Reiersen var denne interessen sterkt knyttet til kampen mot undertrykkelse, 


23 Syvertsen 1981: 135-136. 

24 Syvertsen 1981: 138. 

25 Henrik Wergeland: Almuestalsmanden Christian Jensen Lofthuus samt Almue-Urolighederne i 1786 og 
87 i Nedenæs Amt. Christianssandsposten fra og med 13. juli til og med 2. desember 1842. 

26 Syvertsen og Johnson 1982: 29. 

urettferdighet og korrupsjon. Folk skulle likevel ikke utvandre for enhver pris. 
Men hadde man kapital og arbeidslyst, var utvandring tingen og Amerika 
stedet. 

Seerlig fra hosten 1842 ble det trykt mye stoff om utvandringen til Amerika 
i Christianssandsposten, og det kan også ha vært på den tiden at Reiersen selv 
bestemte seg for å utvandre. I oktober publiserte blant annet under signaturen 
x.y. «Betragtninger i Anledning af vore Landsmænds Udvandringer til 
America» over tre avisnumre, og fra Skiensposten ble det sakset en tekst med 
tittelen «En hjemkommen Tellebondes Beretning om hans Reise og udvan- 
drede Nordmeends Befindende i Nordamerica». I desember ble sitert en lengre 
reportasje fra Stavanger Amtstidende «om vore Landsmænds Udvandringer». 
Samtidig ble det trykt annonser for skipsleilighet til Amerika, og avisens spal- 
ter ble åpnet opp for diskusjon om saken. 

Selv skrev Reiersen i Christianssandsposten 13. mars 1843, i den siste artik- 
kelen om utvandring han publiserte i egenskap av redaktør for avisen: 


Vi have aldrig opmuntret til Udvandringer, - men vi have heller ikke fordømt disse. Vi 
have paavist Udvandringslysten som et positivt Factum, der fortjente den høieste 
Opmeerkomhed af Regjeringen og Pressen, - som et Factum, der maaske inden 10 


Aar vil frembringe en fuldstændig Omveeltning i alle Norges Forholde.” 


Han hevdet at en norsk koloni i et fruktbart og sunt distrikt i Amerika raskt 
ville gjøre store fremskritt, når først stedet med den «behørige Sagkundskab» 
var blitt valgt. De nyankomne ville da med større trygghet kunne velge sitt 
oppholdssted i nærheten av allerede etablerte landsmenn. Reiersen tenkte 
selv å legge ut på en ekspedisjon for å finne dette stedet. Christianssandsposten 
ble derfor solgt, og utkom med ny utgiver fra juni 1843.** En gang i løpet av 
året 1842, kanskje om høsten, hadde altså Reiersen bestemt seg for å utvan- 
dre. Men det skulle ennå gå noe tid før planene ble realisert. Om hvordan 
utvandringen fra Kristiansand stift startet, og om Reiersens rolle i den, for- 
teller Elise Tvede Wærenskjold, en annen utvandringspioner, detaljert i en 
beretning fra 1869: 


I længere Tid havde Flere i Christiansands Stift skjænket Udvandringssagen særdeles 
Opmeerksomhed, da det blev bekjendt at «Christiansands-Postens» Redaktør, Johan 


27 Syvertsen 1981: 141. 
28 Fra og med nr. 49, mandag 19. juni 1843, var H.R. Thrane utgiver (redaktør). 

Reinert Reiersen, vilde søge sig et nyt Hjem i Amerika, og man troede da i ham at 
have fundet den rette Mand til at Undersøge Forholdene i Amerika og give en 
Beretning derom. Efter Forslag af Christian Grøgaard [...] blev han af Flere opfordret 
til først at reise uden sin Familie, saa at han kunde bereise de forskjellige Stater, hvor- 
til Udvandring fra Norge kunde ansees fordelagtig, og da ved sin Tilbagekomst give 
en fuldstændig Beretning om disse Stater. For dette tilbød man ham 300 Spd., hvilket 
Reiersen gikk ind paa og afgik fra Norge i Sommeren 1843 til Havre de Grace i 


Frankrig og derfra til New Orleans.” 


Elise Tvede Wærenskjold forteller at Christian Grøgaard hadde spilt en viktig 
rolle da Reiersen reiste til Amerika for å undersøke forholdene der med tanke 
på en senere utvandring. Troels Christian Krog Grøgaard, som var hans fulle 
navn, var lensmann i Lillesand, og sønn av eidsvollsmannen Hans Jacob 
Grøgaard, som hadde vært sogneprest i Vestre Moland 1811-22, samtidig som 
Ole Reiersen hadde vært klokker og skolelærer der. Nå var gamle bånd mellom 
de to familiene knyttet på nytt gjennom sønnene. 

Det finnes en samling brev fra Reiersen til Grøgaard — fem brev skrevet i 
Kristiansand i tidsrommet januar-mai 1843, før rekognoseringsreisen, og to 
skrevet vinteren 1844 fra Holt, omtrent et år før han utvandret for godt. 
Dessverre har ikke de norske originalene latt seg oppspore. De befant seg, og 
befinner seg sannsynligvis fremdeles, hos Reiersens etterkommere i USA. Men 
brevene i engelsk oversettelse, kommentert av Theodore C. Blegen i 1944, er 
publisert på internett.*° De viser at det var et nært og personlig forhold mellom 
Reiersen og ekteparet Grøgaard. De besøkte hverandre i Lillesand og 
Kristiansand, og utvekslet litteratur og idéer om utvandring. 

I beretningen fra 1869 skriver Elise Tvede Wærenskjold at det var Grøgaard 
som opprinnelig hadde foreslått at Reiersen skulle foreta en rekognoserings- 
reise. Av brev fra Reiersen til Grøgaard fra 1843 ser det derimot ut som om det 
var Reiersen selv som hadde fått denne ideen. 30. januar 1843 skrev han om 
sine planer om å selge trykkeriet og avisen og emigrere. Men han hadde ikke 
endelig bestemt seg for om han først skulle reise alene for å finne et passende 
sted for en norsk koloni, enten i Brasil, Chile, Canada, California eller et annet 


29 —Billed-Magazin 1870 nr. 8. «Beretning om de norske Settlementer i Texas» «Af E.W.», datert 9. juni 
1869, ble opprinnelig trykt i det norsk-amerikanske tidsskriftet Billed-Magazin nr. 8, 9 og 10 1870. 
Tidsskriftet ble utgitt i Madison, Wisconsin, USA. Også gjengitt i Blegen 1958: 318. 

30 Blegen 1944. 

sted i Nord-Amerika, eller om han umiddelbart skulle ta kone og barn med. I 
et brev datert 9. april 1843 ble de to mulighetene utdypet. Han kunne enten 
reise med familien og arbeide isolert for eget beste, eller han kunne - dersom 
folk ønsket det — reise alene på en ekspedisjon til fellesskapets beste. Han nølte 
imidlertid med å bruke sin egen, oppsparte kapital til dette. Men dersom han 
fikk en garanti pa 2-300 spesidaler, var planene for ekspedisjonen allerede 
lagt, fortalte han. På den bakgrunn stilte Grøgaard seg i spissen for en innsam- 
lingsaksjon, og 300 spesidaler ble samlet inn.» 

I det nevnte brevet fra april 1843 foreslo Reiersen å etablere en organisasjon 
bestående av folk som tenkte pa å utvandre. Medlemmene (50-100 familier eller 
enkeltmedlemmer) måtte være så formuende at de kunne skyte inn en viss pen- 
gesum (noen hundre spesidaler, antydet han) i denne organisasjonen. Sa kunne 
de kjøpe opp et større område i Amerika, som siden kunne stykkes ut til med- 
lemmene. Tanken var også at medlemmene kunne hjelpe og støtte hverandre. 
Reiersen visste imidlertid at Grøgaard ikke var enig i disse planene, skrev han, og 
noen slik organisasjon ble heller aldri realisert. Men der var uformelle nettverk. 

I Eide og Landvik var det flere som var villige til å satse på Reiersen, velstå- 
ende bønder som lenge hadde hatt tanker om å utvandre. De fremste var brø- 
drene Osuld Nielsen Enge og Anders Nielsen Holthe og deres fetter Peder 
Nielsen Kalvehaven. De utvandret til Missouri i 1846.3? I brevene som Reiersen 
sendte til Grøgaard vinteren 1843 og høsten 1844, ble disse bøndene nevnt 
flere ganger. Reiersen bad Grøgaard hilse dem. Han beklaget også at han ikke 
hadde hatt tid til å skrive til Ørbæk og Elise Tvede. Dette viser klart at det var 
tette kontakter mellom ladestedet Lillesand og nabosognene Landvik, Eide, 
Birkenes og Vestre Moland i utvandringssaken, og at Christian Grøgaard var 


31 Blegen 1944; Syvertsen 1981: 143, med referanse i note 36 til brev i Reiersen-familiens eie. Nelson 
1981: 24. 

32 Tveiten 1974: 7 -9. Tveiten skriver at personer som Åsulv Enge i Eide og Anders Holte og Peder 
Kalvehaven i Landvik hadde stor betydning for utvandringen fra de vestlige deler av Nedenes fogderi. 
De var Johan Reinert Reiersens kontakter på grunnplanet. Disse personene er også nevnt i brev fra 
Elise Tvede Wærenskjold: Øverland 2002: 447, brev 224, datert 23. september 1883 («Osuld Enge, 
Peder Kalvehaven og Anders Holte, Christian Grøgaards gamle venner»), Øverland 2009: 214, brev 96 
datert 21. desember 1887 («Veed Du noget om [...] Peder Kalvehagen, Osuld Enge og Anders Holte»). 
Sannsynligvis var det brødrene Anders Nielsen Holthe og Osuld Nielsen Enge som var de «Tvende 
norske Bønder» som hadde et innlegg i Christianssandsposten 12.01. 1843: «Hvilket Sted skulle de nor- 
ske Emigranter helst vælge som Maal for deres Udvandring?». Landvik historielag 2012: 10, 33 ff. og 
41 ff. Osuld Nielsen (Igland) Enge (1802-1880) var bonde fra gården Enge, Eide sogn. Anders 
(Andreas) Nielsen Igland Holthe (1809-1887) var bonde bosatt i Birkenes sogn. Peder Nielsen (Igland) 
Dolholt Kalvehaven (1794-1884) var bonde og båtbygger i Homborsund, Eide sogn. 


98 


EN STAT, «HVORTIL UDVANDRING FRA NORGE KUNDE ANSEES FORDELAGTIG» 


sentral i opprettholdelsen av denne kontakten. Jeg trenger assistanse, skrev 
Reiersen i 1844 til Grøgaard, som han visste slet med sykdom på denne tiden 
(se nedenfor). Men, fortsatte han, jeg kjenner ingen jeg heller vil appellere til 
enn deg, som alltid har vist meg slik godvilje. 

I juni eller juli 1843 dro Reiersen av gårde. Han reiste via Havre de Grace (nåvæ- 
rende Le Havre) til New Orleans, og derfra videre til de nordvestlige statene, der 
han besøkte norske settlementer. Han konsulterte og fikk informasjon fra flere 
nordmenn. Men han kom aldri til verken Brasil, Chile, Canada eller California. I 
mai-juni 1844 var han tilbake i Norge. I Holt skrev han nå ferdig den beretningen 
som allerede var blitt påbegynt under reisen. Flere avisinnlegg ble samtidig publi- 
sert, blant annet i Morgenbladet. Allerede samme høst var boken ferdig: Veiviser for 
Norske Emigranter til De Forenede Nordamerikanske Stater og Texas, udarbeidet 
efter egne lagttagelser.* I den beskrev han inngående statene Wisconsin, Illinois, 
Missouri og Iowa. Texas, som ennå ikke var selvstendig republikk, fikk et eget 
kapittel.3> «Han bereiste ogsaa Texas, som dengang var en Republik for sig selv, og 
gav en meget fordelagtig Beskrivelse over Landet, hvilken findes optaget i 
"Veiviseren" [...]», skrev Elise Tvede Wærenskjold.3* Og nettopp Texas var det 
Reiersen likte best. Boken var for øvrig ikke bare skrevet på grunnlag av «egne 
Iagttagelser», også områder som lå utenom hans reiserute, ble beskrevet på grunn- 
lag av eksisterende litteratur. Uansett — boken fikk stor utbredelse i Norge. 


Utvandring for godt 


I mars 1845 dro Johan Reinert Reiersen til Amerika igjen, og denne gangen for 
godt.” Reisefølget forlot Havre de Grace i april 1845 med det amerikanske 
skipet Alisto, og ankom New Orleans 9. juni.** Et kvart århundre senere beskrev 
Elise Tvede Wærenskjold nærmere det som hadde hendt: 


33 Blegen 1944, udatert brev, men antakelig fra høsten 1844. 

34 Reiersen 1844. 

35 Syvertsen 1981: 144; Aamland og Semmingsen 1953: 35. 

36  Billed-Magazin 1870 nr. 8. Også gjengitt i Blegen 1958: 318. Texas ble først 29. desember 1845 tatt opp 
i Sambandsstatene. Russell 2015: 84. 

37 Dette følget var ikke det første som reiste fra Agder til Texas. En gruppe på åtte personer, alle med etter- 
navn Reiersen-Strengereid, hadde slått seg ned i Henderson i Texas allerede i 1844. Tveiten 1974: 6. 

38 En omfattende «Beretning fra Texas», forfattet av J.R. Reiersen og med opplysninger om ankomsten og 
de første månedene i Texas fra det norske følget på 10 personer ankom New Orleans 8. juni 1845, ble 
trykt som føljetong i bladet Norge og Amerika. Et maanedligt Flyveblad i 1. årgang mars-mai 1846 (nr. 
8, 9, 10, 11), og i 2. årgang juli 1846 (nr. 1). I dette følget på 10 var: Peder Fidje med kone, Gunder Fidje 

I Marts 1845 afreiste Reiersen fra Lillesand i Folge med Christian Grogaard og Syvert 
Nielsen, en Smedegut fra Birkenæs Sogn og i Havre de Grace traf de sammen med 
Reiersens Fader, Ole Reierson, forhenværende Kirkesanger ved Holt, dennes ældste 
Datter og hans Son, Uhrmager Reiersen samt Snedker Stiansen fra Christiansand, 
som vare reist over Arendal, da de ikke alle kunde gaa med et Fartøi, da disse vare 
ladede. Fra Havre gik de med et amerikansk Skib til New Orleans og først ved 
Ankomsten dertil toge de den Beslutning at gaa til Texas, da de der erfarede at Texas 
vilde blive optaget i Unionen. De havde dog hjemmefra været enige i at ville vælge et 


mildere Klima end Wisconsins, men vaklede mellem Valget af Missouri eller Texas.3 


I Johan Reinert Reiersens følge var flere familiemedlemmer; hans far, en søster 
og en bror. Også Christian Grøgaard fra Lillesand, en «smedegutt» fra Birkenes 
og en snekker fra Kristiansand var med. Tre av Reiersens brødre hadde reist 
over året før. Reiersens kone og barn fulgte etter senere på høsten sammen 
med hans mor og en annen søster. To brødre var de siste som reiste av gårde, 
høsten 1846. Dermed var hele familien Reiersen i Amerika. 

Henimot høsten reiste Johan Reinert Reiersen ut for å søke etter land, 


[...] og valgte sit Hjem nogle Mile nordenfor Floden Neches, hvor endnu ingen havde 
setlet. Her fik de udmaalt sine 1476 Acres Land og desuden 640 Acres som “claim”. 
Samtidig toge ogsaa nogle faa amerikanske Familier og en gammel norsk Ungkarl, 
Knud Olsen, som var kommet fra Nordstaterne, Land i samme Egn og dette var da 


den første svage Begyndelse til et norsk Setlement i Texas [...]*° 


Slik erindret Elise Tvede Weerenskjold det mange ar senere. Settlementet de 
grunnla, fikk navnet Normandiet. 

Fra juli 1845 stod Reiersen som utgiver at et lite månedsskrift som utkom i 
Norge, Norge og Amerika. Meningen var å sammenlikne de to landene. 
Nordmenn skulle få øynene opp for all den skrøpelighet som rådet i Norge, og 
bli bevisst «frihetens egentlige vesen og betydning» slik at de kunne «løsrive 
seg fra aristokratiets og juristeriets trykkende og hemmende ak».** Reiersen 


(disse tre reiste videre til St. Louis i Missouri), Chr. Grøgaard, snekkermester Stiansen, smed Syvert 
Nielsen, J.R. Reiersens far, bror og søster, samt J.R. Reiersen selv. 

39 Billed-Magazin 1870 nr. 8. Også gjengitt i Blegen 1958: 318-19. Elise Tvede Weerenskjolds beretning 
stemmer godt overens med det J.R. Reiersen selv berettet i 1846 i månedsbladet Norge og Amerika (se 
tidligere note). 

40 —Billed-Magazin 1870 nr. 8. Også gjengitt i Blegen 1958: 319. 

41 Semmingsen 1942: 207 

skrev for bladet etter at han hadde utvandret, men redaksjonen ble overlatt til 
hans bror Christian som fortsatt befant seg hjemme. Da han utvandret i 1846, 
overtok Elise Tvede. Skriftet ble lagt ned etter to år da også hun emigrerte. 

Johan Reinert Reiersen solgte etter hvert sin eiendom i Henderson county 
og flyttet til Four Mile Prairie, ikke langt unna. Allerede i 1847 hadde han blitt 
klar over at det meste av land i Henderson county var tatt av amerikanere, slik 
at det ikke kunne bli plass til en større norsk koloni der. En del nordmenn 
fulgte Reiersen til Four Mile Prairie, blant annet Elise Tvede og Vilhelm 
Wærenskjold (1822-1866), som utvandret sammen til Texas i 1847, og like 
etter giftet seg der.” De fleste av en gruppe som kom i 1848, tok seg også nytt 
land i dette settlementet. Også det fortalte Elise Tvede Wærenskjold om i 
beretningen fra 1869: 


I Begyndelsen af 1848 blev der lagt Grundvolden til et nyt norsk Setlement paa ”Four- 
mile Prairie” i Countierne Van Zandt og Kaufman, omtrent 36 Mile fra Brownsboro. 
Som Navnet viser, er Prairien her den fremherskende Del, skjønt der ikke er Mangel 
paa Skov. [...] Paa ”Four-mile Prairie” var atter Reiersen den første Norske, da han 
ogsaa kjøbte en Plads der i Begyndelsen av 1848 og i Juni samme Aar flyttede Vilhelm 
Wærenskjold fra Fredrikshald. [...] dertil. De Norske i Brownsboro vare imidlertid 
blevne friske og tilfredse og havde lært at indse hvilke store Fordele Texas byder den 
fattige Emigrant og Flere havde sendt rosende Breve til Norge. Som Følge heraf ankom 
atter 14 Familier, de fleste af Ombli [Åmli] Præstegjeld og nogle ugifte Personer om 
Høsten 1850 og nedsatte sig dels i Brownsboro, dels paa ”Four-mile Prairie” Nogle Faa 
vare ankomne samme Sommer med Andreas Ørbæk, der havde været hjemme i et 
Besøg i Norge. Ørbæk udvandrede i Selskab med Christian Reiersen og var en Søn af 
afdøde Kjøbmand Ørbæk i Lillesand. To af hans Sødskende fulgte nu med ham og 


senere fulgte hans Stedfader, Kjøbmand Bache fra Lillesand og de øvrige af Familien. 


I 1869 bodde 16 norske familier i Brownsboro og 17 på Four Mile Prairie. En 
del hadde i de foregående årene flyttet fra Brownsboro til Four Mile Prairie, og 
derfra videre til et tredje settlement, Bosque. 


42 Hans fulle navn var Johan Matheus Christian Vilhelm Wærenskjold, sønn av premierløytnant Otto 
Christian Wærenskjold (1784-1836) og hans husholderske Cathrine Caroline Poulsen, født utenfor 
ekteskap i Fredrikshald (Halden). https://lokalhistoriewiki.no/index.php/Elise W%C3%A6renskjold 
lastet ned 6.08.15; Russell 2015: 1. Fornavnet er oftest skrevet Wilhelm, men selv skrev han (oftest) 
navnet med enkel V, Vilhelm. 

43 Billed-Magazin 1870 nr. 9. Også gjengitt i Blegen 1958: 319-20. 

Johan Reinert Reiersen var en kontroversiell person, bade i Norge og i 
Amerika. Mange folte seg lurt, og han fikk flere mot seg. Selv om han fikk et 
par hundre egder til 4 utvandre, lyktes han ikke i a grunnlegge en stor agder- 
koloni i Texas, slik han hadde tenkt.** 


Christian Grøgaard og familien 


Lensmann Christian Grøgaard, sønn av sogneprest og eidsvollsmann Hans 
Jacob Grøgaard og bror av den velstående rederen og kjøpmannen Johannes 
Grøgaard, reiste fra Lillesand til Texas sammen med Johan Reinert Reiersen i 
mars 1845. Senere samme år fulgte familien etter. 

Christian Grøgaard ble i familien omtalt som «den begavede sønn». En 
periode fra 1815 var han til sjøs, men det var prest han skulle bli. Slik skulle det 
imidlertid ikke gå. Som det stod i et familiebrev: «Hans forstands lys 
formørkedes».** Neumann formulerte det slik: «[Han] var allerede færdig til 
Høiskolen, da Legemet maatte give efter for Sjelens Anstrengelser. 
Sindsvagelighed hæmmede hans videre Fremskridt paa Videnskabelighedens 
Bane». Han fikk aldri tatt teologisk embetseksamen. 

I september 1825, som 25-åring, giftet Christian Grøgaard seg med Thomine 
Ellefsen. De fikk hele 12 barn. To av dem døde som små. På slutten av 1820-tal- 
let drev han forretninger sammen med Frederik Heyerdahl, storrederen og 
handelsmannen Steener Steenersens nevø. Forretningene gikk godt noen år, 
og i 1834 bygde han seg stort hus. Men på det tidspunktet var forretningene 
allerede i tilbakegang, trolig på grunn av hans sviktende helbred, og til tross for 
stigende konjunkturer innen handel og skipsfart. 

I 1837 ble Christian Grøgaard valgt til medlem av Lillesands første for- 
mannskap etter at formannskapslovene var blitt innført samme år. I 1840 fikk 
han stillingen som lensmann. «Gudskelov, det er nu meget bedre for Christian, 
end før, da han er bleven Lensmand. Han er sygelig, men med et godt Mod», 
skrev moren Anne Marie Grøgaard til sin datter i 1843.” Pga. sin nye stilling 


44 Tveiten 1974: 5, kaller Reiersens nybygg der, Brownsboro og Four Mile Prairie, en stor fiasko. 

45 Utdrag av brev fra fru Margit Nelson f. Grøgaard til rektor Hans Jacob Hammer. Brevsamling og fami- 
lieopptegnelser angående familiene Hammer og Grøgaard (Karen Braarvig). Privatarkiv v/ Jens 
Braarvig. 

46 Rosenberg 1990: 453-55 og op.cit. 

47 Brev fra Christian Grogaards mor, Anne Marie Grogaard, til datteren Anne Marie, gift Miller. 
Brevsamling og familieopptegnelser angående familiene Hammer og Grogaard (Karen Braarvig). 

måtte han gå ut av formannskapet, men var fremdeles med i styre og stell i det 
voksende ladestedet. 

Likevel synes det klart at de økonomiske forholdene for familien Grøgaard 
hadde forverret seg på begynnelsen av 1840-tallet. Våren 1844 innleverte han 
sitt bo til skiftebehandling, og måtte oppgi stillingen som lensmann. Dette ble 
en sak for Lillesand formannskap og kommunestyre høsten 1845, fordi 
Grøgaard i egenskap av lensmann hadde fått i oppgave å kreve inn utestående 
kommuneskatt for året 1842. Nå viste det seg at disse midlene var gått tapt. 
Selv om boet siden ble tilbakelevert ham til fri rådighet uten at det ble tatt 
under skiftebehandling, ser det ikke ut til at han var i stand til å utbetale kom- 
muneskatten som han hadde krevd inn på kommunens vegne.** Situasjonen 
for familien Grøgaard var altså langt fra tilfredsstillende da de bestemte seg for 
å utvandre. 

På det tidspunktet formannskapet og kommunestyret behandlet saken om 
Grøgaard, høsten 1845, hadde han selv og familien allerede utvandret. Tanken 
på utvandring hadde blitt sådd to-tre år tidligere gjennom kontakt med Johan 
Reinert Reiersen. I 1843 hadde Grøgaard, som allerede omtalt, bidratt til å 
skaffe Reiersen 300 spd. slik at han kunne reise til Amerika for å undersøke 
forholdene og mulighetene for utvandring dit. Året etter kom Reiersen tilbake, 
og Christian Grøgaard var altså med i det følget som reiste av gårde i mars 
1845. Hans kone Thomine og de ti barna kom etter på høsten. Antonette 
Grøgaard skrev i et brev til søsteren Anne Marie Miller 31. september 1845 
om svigerinnen og barnas avreise til Amerika: 


Det er saa ondt at vide dem man har kjær i Nød og Trang og ikke kunne hjælpe. Det 
var et skrækkeligt Syn at see Thomine med sine 10 Børn tage paa Veien til Amerika 
uden at vide hvad de skal tage sig for eller ernære sig med naar de kommer der. Her 
er omtrent 3 Uger siden de reiste herfra til Havre for derfra at faa Leilighed til 
Amerika. Johannes [Christian Grøgaards bror] var udmerket mod dem. Det er ikke 
ubetydeligt han har opofret på Christian. Gud give at det maa være til nogen Nytte 
for dem. Før til Vaaren kan vi ikke vente nogen Efterretning fra dem fra Amerika. 


Gid den blot maa være god, saa faar vi enda finde os i at vente. Fra Christian havde 


Privatarkiv v/Jens Braarvig; Syvertsen og Johnson 1982: 210. Anne Marie Grøgaard flyttet fra Bergen 
og tilbake til Lillesand etter mannen, sogneprest Hans Jacob Grøgaards, død i 1836. 

48 Lillesand kommunearkiv. 1.4.7. Lillesand formannskap og bystyre, kopibok 1827-98], s. 96-100. 
AAma. 


103 


KAPITTEL 4 


Thomine Brev for hun reiste. Det var saa meget vi fik vide at han var frisk og vel kom- 
men over, men noget om hvordan der er kan han naturligvis ikke skrive da han ikke 
havde opholdt sig der længere end 4 Dage. Han var da i New Orleans, men skulde just 
tiltræde Reisen op i Landet for at bese sig og vælge sit fremtidige Oppholdssted. 
Ellers tror jeg de tænker at opholde sig Vinteren over i New Orleans, men det lod til 


at han havde Lyst til at vælge Texas til at nedsætte sig for Alvor.* 


Det gikk ikke særlig bra for familien i Amerika heller. Planen var først at 
Christian Grøgaard skulle være prest og skolelærer for den nyetablerte kolo- 
nien, som de så for seg ville vokse. Men slik gikk det ikke.*° Heller ikke hans 
plan om farming ble vellykket. To av barna hadde dødd kort tid etter ankom- 
sten til Amerika. Selv døde han allerede i 1846 av sykdom. På det tidspunktet 
drev han en liten landhandel og underviste i musikk. I 1848 døde også Thomine 
Grøgaard. Barneflokken ble tatt hånd om av hjelpsomme og snille naboer. 
Yngstedatteren Emma vokste opp hos Elise og Vilhelm Wærenskjold.> 


Flere egder til Texas 


Vinteren 1845 satte Johan Reinert Reiersens bror, Christian Reiersen (1814- 
53), inn en annonse i Morgenbladet. Han søkte om skipsleilighet for ca. 300 
utvandrere til New Orleans. Omtrent samtidig satte kjøpmann Erich Bache i 
Lillesand seg i kontakt med skipsredere i Bremen for om mulig å få tyske skip 
til å frakte gruppen over Atlanteren.** Reiersen og Bache opptrådte på vegne av 
de samme personene, nemlig de som hadde finansiert Johan Reinert Reiersens 
rekognoseringsreise i 1843, og som nå selv ønsket å emigrere. Det var menin- 
gen at det store utvandrerfølget skulle komme samlet til Texas høsten 1845. 
Men av ulike - til dels uklare - grunner reiste emigrantene likevel ikke i samlet 
flokk, men i mindre puljer. Det oppstod splittelse da de nådde New Orleans, og 
de dro hver til sin kant. Mange valgte å bosette seg i Missouri og Wisconsin. 

Johan Reinert Reiersen var som nevnt med i den første gruppen som dro. 
Da hans kone og barn kom til New Orleans 17. november 1845 med skipet 


49 Brevsamling og familieopptegnelser angående familiene Hammer og Grogaard (Karen Braarvig). 
Privatarkiv v/ Jens Braarvig. 

50 Semmingsen 1942: 276. 

51 Syvertsen og Johnson 1982: 210. 

52 Syvertsen 1981: 145 med referanse til Norge og Amerika. Et maanedligt Flyveblad, No. 9, Marts 1846. 

53 Semmingsen 1942: 276 og Syvertsen 1981: 146. 

Magnolia, stod han på kaia og tok imot dem. Fem barn var døde på overfarten, 
blant dem en datter av Reiersen.** Han hadde ventet at alle de 128 norske pas- 
sasjerene om bord ville følge med ham videre til Texas. Men han ble skuffet. 
Bare hans egen familie fulgte med ham. 

Noe bedre gikk det høsten 1846. Av et følge på 70 utvandrere dro omkring 
50 til Texas. Johan Reinert Reiersens brødre Christian og Georg fra Holt, og 
Andreas Heyerdahl Ørbæk fra Lillesand, var med her.5 I årene 1850-51 fulgte 
seks andre medlemmer av familien Ørbæk etter til Texas. Hva var deres histo- 
rie, og hvorfor utvandret de? 

I 1819 ble en 21 år gammel, velstående og farløs kristiansandspike, Jacobine 
Dahm (1799-1840), gift med farens kontorbetjent, Ouen Ørbæk (1797-1829) 
fra Torridal.3* Hennes far, rådmann Jens Dahm, hadde dødd noen år tidligere, 
i 1814, og overlatt hele sin formue til sitt eneste barn, født utenfor ekteskap. 
Kort tid etter slo Jacobine og Ouen Ørbæk seg ned i Lillesand, der de ble en del 
av det som kunne betegnes som «de kondisjonerte». Ouen Ørbæk ble etter 
hvert kjøpmann og reder, og ble betrodd offentlige verv. 

I løpet av ni år fikk ekteparet Ørbæk like mange barn, men bare fire vokste 
opp: Ole Johan (1820-77), Sigurd (1826-88), Andreas Heyerdahl (1828-56) 
og Ouline Jacobine (1829-1919). Så skjedde tragedien. 21. april 1829, seks 
måneder før deres yngste datter ble født, tok Ouen Ørbæk livet sitt. Klokkeren 
noterte i kirkeboken: «Heengte sig selv i Vildelse.» 

Det gikk fire år. 6. desember 1833 ble enkemadam Jacobine Ørbæk viet til 
kjøpmann Erich Endresen Bache (1798-1867). Han tok over den virksom- 
heten som Ouen Ørbæk hadde etterlatt seg, og som enken deretter hadde tatt 
hånd om, og drev videre som kjøpmann og reder i Lillesand. Det kom en sønn 
i dette ekteskapet, Edvard Maurentzius (f. 1835). Så rammet tragedien igjen. 
Da gutten var fem år, i 1840, døde Jacobine bare 41 år gammel. 

Erich Bache giftet seg på nytt i 1842. Hans andre kone var den 23 år yngre 
Ingeborg Svendsdatter (1821-1901) fra Holte i Høvåg. På denne tiden fikk 
familien, kanskje via naboen Christian Grøgaard, kjennskap til Johan Reinert 
Reiersen og hans utvandringsprosjekt. Tanken på selv å utvandre modnet. 

Ole Johan, den eldste av Jacobine og Ouen Ørbæks sønner, blei 1847 gift 
med Oline Cathrine Olsdatter (1827-1892) fra Espevika pa Justøy. De fikk 


54 Norge og Amerika. Et maanedligt Flyveblad, Anden Aargang, No. 1, Juli 1846: 14. Syvertsen 1981: 152. 
55 Syvertsen 1981: 146. 
56 Alle opplysninger i det følgende fra Rosenberg og Ordahl 1985. 

to sonner, Andreas Nicolai (1849-1932) og Ole Christian (1850-1883). 
Ikke lenge etter reiste far til Amerika, og mor ble igjen tilbake med de to 
smaguttene. De fikk bevilling til 4 «leve adskilt fra bord og seng», dvs. de 
ble skilt. 

I løpet av fa år forlot sju medlemmer av familien Ørbæk/Bache Lillesand og 
slo seg ned i Texas. Andreas Heyerdahl Ørbæk, som hadde reist over høsten 
1846, kom tilbake på et kortvarig besøk i 1850, og broren Sigurd og søsteren 
Ouline Jacobine fulgte med ham over igjen. Erich Bache reiste året etter 
sammen med sin kone Ingeborg og deres sønn. I dette følget var også stesøn- 
nen Ole Johan. 

I Texas bosatte medlemmer av familien Ørbæk/Bache seg i nærheten av 
familiene Reiersen, Grøgaard og Wærenskjold og andre de kjente fra tidligere. 
Vennskapsbånd fra hjemlandet ble videreført i det nye landet. Også ekteskaps- 
bånd mellom familiene ble knyttet. 


Elise Tvede Wærenskjold - ressurssterk og 
skrivefør kvinne 


Selv om settlementet i Texas som familiene Reiersen og Grøgaard hadde slått 
seg ned i, ikke vokste så raskt og så sterkt som Johan Reinert Reiersen opprin- 
nelig hadde planlagt, kom en del over fra Norge og bosatte seg der i årene etter 
1845. En av dem var Elise Tvede Wærenskjold, som skulle få stor betydning for 
settlementet de kommende årene. 

Vi har allerede møtt Elise Tvede Wærenskjold som brevskriver og skildrer 
av utvandringen til Texas og det første settlementet der. På grunn av sine 
mange brev, som gir et enestående innblikk i livet i det norske settlementet i 
Texas, fikk hun tilnavnet «The Lady with the Pen». Mange av brevene skrev 
hun til sin nære venninne i Lillesand, Thomine Marie Dannevig (1812-1905). 
Hvem var Elise Tvede? 

Elise Amalie Tvede ble født i Dypvåg 19. februar 1815.” Hun var eneste dat- 
ter av Nicolai Sejersløv Tvede (1779-1832) og Johanne Elisabeth Meldahl 
(1773-1839). Foreldrene var danske, og de hadde kommet til Norge da Nicolai 


57 Omtalen av Elise Tvede bygger hovedsakelig på Higley 1995 I og 1995 II. Se også Olsen 1925; Russell 
2001, 2006, 2010 og 2015. Ifølge Sundtoft 1983: 158 hadde ekteparet Nicolai Sejersløv Tvede og 
Elisabeth Meldahl også en sønn, men han døde «forholdsvis tidlig». 

Tvede var nyutdannet teolog. Hans kusine var gift med jernverkseier Jacob 
Aall. De hadde dermed forbindelser til miljøet rundt Næs verk, som også 
Johan Reinert Reiersen var en del av. Da Elise var åtte år, flyttet familien til 
Vestre Moland, der faren etterfulgte Hans Jacob Grøgaard som sogneprest.** 

Elise fikk mange venner blant barna til Lillesands ledende familier, og 
grunnlaget ble lagt for vennskap som skulle komme til å vare livet ut. Som 
eldre dame i Texas skrev hun at disse årene i Lillesand hadde vært de beste i 
hennes liv — «der har jeg dog leved mine gladeste Dage». I 1829, da hun var 
14 år, flyttet familien til Holt, der de igjen kom i nærheten av sine slektninger i 
Aall-familien så vel som familien Reiersen. «Det er nu 37 Aar siden vi forlod 
[Vestre] Moland, Gud skal vite med stor Bedrøvelse for [mit] Vedkommende», 
skrev hun til en venn flere år senere.®° 

Da familien hadde bodd i Holt i tre år, i begynnelsen av oktober 1832, døde 
plutselig Nicolai Tvede. Etter en tid satte mor og datter igjen kursen for 
Lillesand, der de hadde gamle venner fra årene på Vestre Moland prestegård. 
Elise reiste imidlertid videre til Tønsberg i 1834 etter noen måneder i Lillesand, 
og der gikk hun i gang med å undervise småjenter.“ I Tønsberg ble hun kjent 
med kaptein Svend Foyn (1809-1894), den senere berømte hvalfanger og opp- 
finner av harpunen. De korresponderte med hverandre da hun flyttet tilbake 
til Lillesand etter tre år for å pleie sin syke mor. 4. april 1839 giftet de seg i 
Vestre Moland kirke og bosatte seg i utkanten av Lillesand, i madam Poppes 
hus på Nygård. De leide seg etter et år inn i andre etasje hos kjøpmann S.N. 
Hansen i Strandgaten. Hansens søster og Elises gode venninne Thomine 
Dannevig - også kapteinsfrue og senere brevvenninne gjennom alle årene i 
Texas — bodde i første etasje. 

Ekteskapet mellom Elise Tvede og Svend Foyn holdt ikke lenge. Kaptein 
Foyn var mer ute enn hjemme. Han seilte på Belgia, Frankrike, England og 
Østersjøen med den nye skuta Brødrene. Og Elise var ikke bare en begavet 
kvinne, men også en rastløs sjel. Hun var ikke fornøyd med å fylle tiden med 
huslige sysler. 


58 Sundtoft 1983: 156-159. 

59 Øverland 2009: 470-471, brev 254 fra Elise Tvede til Thomine Dannevig datert Prairieville Kaufman 
29.07.1892. Brev i engelsk oversettelse med forord: Clausen 1976. 

60 Øverland og Kjærheim 1992 II: 339, brev 127 fra Elise Tvede til Carl Budde, Bergen, datert Four Mile 
Prairie 11.09.1865. 

61 Semmingsen 1942: 276; Higley 1995 I: 45; Jacobsen 2008: 63. 

I 1841 engasjerte Elise Tvede seg i mateholdssaken. En kilde hevder at det 
var hun som dette året stiftet Vestre Molands Maadeholdsselskab. Det er uansett 
klart at hun ble et aktivt medlem av foreningen, tross motstand fra andre med- 
lemmer fordi hun var kvinne.” Hun engasjerte seg også i skolesaker. Også 
dette var uhørt for en kvinne i Lillesand på denne tiden. Det var to både vilje- 
sterke og egenrådige personer som etter 3,5 års ekteskap bestemte seg for å gå 
hvert til sitt. Skandalen var et faktum. Separasjon og skilsmisse var ytterst sjel- 
dent i Norge på 1840-tallet (se under).* 

«Jeg blev gift i 1839 med en Skibskaptein, men da vi uheldigvis ikke passede 
for hinanden, bleve vi enige om at søge Separation for 3 Aar siden», skrev Elise 
Tvede i et brev i oktober 1846. Hun understreket samtidig at «Separationen 
ikke blev foranlediget ved nogen slet Opførsel fra min Side».% Mange år senere, 
i et brev fra 1894, skrev hun at årsaken til at de var blitt skilt, var at uoverens- 
stemmelser i deres karakter hadde gjort samlivet mindre lykkelig. Da de ikke 
hadde barn, hadde de blitt enige om å gå fra hverandre. Og de skiltes som ven- 
ner, understreket hun.% 

Etter ekteskapsbruddet høsten 1842 reiste Svend Foyn til sjøs. Elise tok til- 
bake sitt pikenavn og ble boende i Lillesand, nå i et hus på Kokkenes som 
antakelig Svend Foyn kjøpte til henne. Hun gikk energisk i gang med å 
undervise barn på stedet, og brukte også mye tid på måteholdssaken.” Både i 
lokal- og hovedstadspressen hadde hun innlegg, men alltid anonymt med sig- 
naturen «Af en Dame». Hun hadde klare meninger som ble formulert i en 
direkte, av og til også provoserende, form. 

Elise klarte å fylle livet i Lillesand med meningsfulle aktiviteter. Likevel kan 
man tenke seg at en fortsatt tilværelse på det lille ladestedet kan ha fortont seg 
som umulig for henne etter ekteskapsbruddet. 1. april 1844 forlot hun stedet. 


62 Hageland 1922. Her går det fram at Elise Tvede var den som startet mateholdsselskapet: «Her var det 
en kvinde som tog fat. Den for almene spørgsmaal interesserte prestedatter greb tanken med begeist- 
ring og stiftet en forening for V. Moland d.v.s. for Lillesand og omegn.» Higley 1995 I: 48. «Elise ba om 
å få bli medlem av lokallaget, men hun var ikke ønsket. Hun lot seg ikke stanse, men insisterte på 
medlemskap.» 

63 Higley 1995 I: 48. 

64 Øverland og Kjærheim 1992 I: 73, brev fra Elise Tvede til Taale Gjestvang datert Kristiania 4.10.1846. 

65 Higley 1995 I: 48 og 51. Svend Foyn og Elise Tvede holdt en viss kontakt senere i livet, og han viste seg 
som hennes venn ved at han hjalp henne med betydelige pengegaver da hun var bosatt i Texas. 

66 Higley 1995 I: 48. 

67 Deter uklart om dette gjaldt en håndgjerningsskole (dvs. håndarbeidsskole) for piker (som hun senere 
arbeidet for) eller undervisning for både gutter og piker. Sannsynligvis var det det siste. 

Men hun holdt kontakten med Lillesand, og hadde fremdeles planer for aktivi- 
teter der. I september 1845 søkte hun om bidrag fra kommunekassen til å få 
opprettet et «Asyl for fattige Børn i Lillesand og Omegn», men forgjeves. 
Kommunestyret besluttet enstemmig at «dertil for Tiden Intet kan bevilges». 
Om årsaken til avslaget var en skral kommuneøkonomi eller motvilje mot til- 
taket, går ikke fram av kildematerialet. 

Sommeren 1846 kom hun til Kristiania.* Der ble hun redaktør av vennen 
og meningsfellen Johan Reinert Reiersens månedsskrift Norge og Amerika.7* 
Under signaturen «E. Tvede» ble hun Norges første kvinnelige redaktør. 
Postmester Taale Andreas Gjestvang fra Løiten var en av abonnentene. Han ble 
overrasket da han kom til hovedstaden og oppdaget at redaktøren var et 
«fruentimmer».”* På høsten skrev hun i brev til ham at hun hadde tatt redak- 
tørjobben fordi ingen ønsket å overta ansvaret for en så farlig publikasjon som 
kunne lure folk til å utvandre. For å holde tidsskriftet i gang påtok hun seg 
arbeidet med utgivelsen. 


[...] At jeg er bleven Forlægger af Norge og Amerika kommer kun af, at Reiersen 
ingen anden paalidelig Kommissionær havde, som kunde paatage sig det, og jeg 
kunde saameget lettere gjøre det, som jeg er temmelig inde i denne Sag, da 
Udvandringen i de sidste Aar, saavelsom Alt hva der er skrevet for og imod, har gjort 


Krav paa min særdeles Interesse.”* 


Utvandringssaken hadde hun allerede vært interessert i noen år, skrev hun. 
Det vil si at interessen stammet fra årene i Lillesand, der hun høyst sannsynlig 
hadde hatt nær kontakt med andre som tenkte på utvandring, og rent faktisk 
også utvandret. Det gjaldt både de nærmeste naboene i Strandgaten, familien 
Ørbæk/Bache, og familien Grøgaard, som heller ikke bodde langt unna. Elise 
og Johan Reinert Reiersen hadde felles kontaktpunkter både i miljøet rundt 


68 Lillesand kommunearkiv. 1.4.7. Lillesand formannskap og bystyre, kopibok 1827-98. S. 108A, løpenr. 
50. AAma. 

69 Higley 1995: 49. Referanse til brev bl.a. til Thomine Dannevig fra 1845. 

70 Øverland og Kjærheim 1992 I: 72, brev 12 fra Elise Tvede til Taale Gjestvang datert Kristiania 4.10.1846. 
I brevet skriver Elise Tvede at «jeg er stolt deraf [at jeg er smittet av Reiersenske Grundsætninger] [...] 
og i Sandhed føler mig hædret ved at være i Besiddelse af Reiersens Venskab», og «Reiersens [...] og 
Grøgaard høre til mine Nærmeste Bekjendte». 

71 Higley 1995 I: 49. 

72 Øverland og Kjærheim 1992 I: 72, brev 12 fra Elise Tvede til Taale Gjestvang datert Kristiania 4. 10. 
1846. 

Nees verk og i lillesandsomradet. De siste arene hun bodde i Lillesand, var hun 
trolig en ivrig leser av Christianssandsposten, som utkom fra 1839 med Reiersen 
som redaktør. 

22. mars 1847 gikk Elise Tvede om bord i barken Ygdrasil i Drøbak med 
kurs for Havre de Grace. Der gikk hun om bord i skipet New England og ankom 
etter noen uker New Orleans. Hun var 32 år, separert, barnløs, foreldreløs og 
uten søsken. Hun hadde en formue på 3 000 spesidaler.” Ingenting holdt 
henne tilbake i Norge. Sammen med henne reiste 25 år gamle Vilhelm 
Wærenskjold. Han hadde et par måneder før avreise sluppet ut av Christiania 
Tugthus etter å ha sonet en dom på 3,5 år.”* Det var sannsynligvis Elises store 
interesse for håndarbeid som hadde ført henne til tukthuset, der de hadde 
møtt hverandre.” 

I Texas slo Elise Tvede seg først ned i Normandiet.”° Da hun kom dit, stod 
det dårlig til med den norske kolonien. Christian Grøgaard var død, og andre 
var syke av malaria og ellers misfornøyde med forholdene. Mange bodde i 
enkle ettroms hytter uten vinduer og med jordgulv.” Hun tenkte pa å retur- 
nere til Norge, men hadde ikke penger. I tre måneder bodde hun hos familien 
Grøgaard, sine gamle venner fra Lillesand, for hun i oktober dro videre.”* Da 
pengene ankom fra Norge noen måneder senere, hadde hun bestemt seg for å 
bli. Hun hadde også bestemt seg for å gifte seg. 

Elise Tvede flyttet sommeren 1848 til et nytt settlement på Four Mile Prairie, 
og giftet seg 10. september 1848 med den sju år yngre Vilhelm Weerenskjold.” 
På den tiden var hun ennå ikke formelt skilt fra Svend Foyn, det skjedde først 


73 Øverland og Kjærheim 1992 I: 72, brev 12 fra Elise Tvede til Taale Gjestvang datert Kristiania 4. 10. 
1846. 

74 Higley 1995 I: 50. Dommen var for forfalskning av et pass, innbrudd og tyverier. Wærenskjold hadde 
også tidligere sonet en dom på fire måneder i Østfold for «betydelige tyverier» sammen med sin mor, 
søster og andre. Han slapp ut av Tugthuset bare et par måneder før de reiste. Elise Tvede skrev i reise- 
brev i Norge og Amerika 1847-48 at det reisefølget som hadde bestilt skipsleilighet med Ygdrasil, ble 
forandret i siste øyeblikk, og at Wærenskjold tok den ledige plassen. 

75 Fra 1813 var Christiania Tugthus et fengsel for kvinner og menn. De innsatte ble satt til å arbeide, og 
blant annet var det et tekstilverksted der. https://lokalhistoriewiki.no/index.php/Christiania tukthus 
lastet ned 19.08.15. Ideologien bak denne typen institusjoner var at fangene skulle bli bedre samfunns- 
borgere gjennom arbeid, religiøs påvirkning og undervisning. Langelid 2015: 44. 

76 Semmingsen 1942: 277-78. 

77 Fekjær 2007: 31. 

78 Fekjær 2007: 32-33. 

79 Semmingsen 1942: 278. Settlementet på Four Mile Prairie var grunnlagt av Johan Reinert Reiersen. 
Det lå i Van Zandt County og bredte seg senere over grensen til Kaufman County. I 1853 ble et nytt 
settlement grunnlagt i Bosque County. 

i januar 1849.% Årsaken til at Elise Tvede og Vilhelm Wærenskjold likevel 
giftet seg for hun var formelt skilt i Norge - noe som for øvrig ikke var ulovlig 
i Amerika — kan ha vært at fristen for ektepar til å få 640 mål fritt land gjennom 
«Mercer colony window» var i oktober 1848.” Etter hvert kjøpte de seg en gård 
på over 5 000 mål. 

Elise Tvede Wærenskjold ble mor til tre gutter: Otto (f. 1851), Niels (f. 1853) 
og Thorvald (f. 1858). Men så rammet ulykken. Yngste sønnen døde våren 
1866. Samme høst ble mannen Vilhelm stukket i hjel, bare 43 år gammel.” 
Livet för ikke lett med henne i det nye hjemlandet. Nå stod hun alene med 
ansvaret for to små sønner og en stor farm. 

Fra første stund i Texas fortsatte Elise Tvede Wærenskjold sitt aktive liv. Hun 
deltok i gårdsarbeidet og engasjerte seg i nabolaget. Hun underviste norske 
barn, samlet inn penger til å bygge skole og kirke og arbeidet aktivt for å få en 
norsk prest til settlementet. Hun startet måteholdslag, bokklubber og studiesir- 
kler, og skrev leserinnlegg i amerikanske og norske aviser. Hun fikk stadig 
sendt over bøker fra Norge, og holdt seg godt orientert i norsk samtidslittera- 
tur. Som 74-åring abonnerte hun på to blad redigert av kvinner, det ene var 
Gina Krogs kvinnetidsskrift Nylende.* Selv om familien skal ha eid en kvin- 
nelig slave, ga hun klart uttrykk for at hun var motstander av slaveriet. Det ble 
først opphevet etter den amerikanske borgerkrigen i 1865, nærmere tjue år 
etter at hun ankom Texas. Og hun skrev brev, mange av dem til nære venner i 
Lillesand, der hun hadde tilbrakt viktige år i barndommen og som ung kvinne. 
Vennskapet med Thomine Dannevig holdt livet ut. I 1885 døde Elise Tvede 
Wærenskjold, 80 år gammel. Ikke uten grunn fikk hun tilnavnet «The Lady 
with the Pen». 


Separasjon og skilsmisse som årsak til utvandring 


Som vi har sett, ble to av parene i vårt materiale skilt: Oline Cathrine og Ole 
Johan Ørbæk, samt Elise Tvede og Svend Foyn. Vi skal se nærmere på hvor 


80 Fekjær 2007: 32; Jacobsen 2008: 125. De ble gift 10. september 1848, og Elise Tvede Wærenskjold ble 
formelt skilt 15. januar 1849. Hun skrev selv i et brev datert 2. juni 1849: «Jeg giftede mig forrige Høst 
med en af mine Landsmænd.» Øverland og Kjærheim 1992 I: 130, brev 33 fra Elise Tvede til Taale 
Andreas Gjestvang datert Kristiania 2. juni 1849. 

81 Russell 2010: 60. Nærmere om «Mercer colony window» i Russell 2015: 83-85. 

82 Fekjær 2007: 36-37; Higley 1995 I: 51. 

83 Higley 1995 I: 51, med referanse til brev til Thomine Dannevig 19.10. 1888. 

vanlig det var a skille seg midt pa 1800-tallet, og pa hvilke mater separasjon og 
skilsmisse kan knyttes til utvandring. 

Som allerede nevnt var separasjon og skilsmisse en ytterst sjelden foreteelse 
på begynnelsen av 1800-tallet. I en familie- og rettshistorisk studie av separa- 
sjon og skilsmisse i Norge 1536-1909 fastslår Hanne Marie Johansen at det 
ikke er urimelig å anta at skilsmisser var tilnærmet ukjent før ca. 1850. I den 
grad det var kjent, ble det gjerne omtalt som noe skandaløst, en sjelden forete- 
else.” Skilsmisse var mer vanlig i byene enn på landsbygda, og mer vanlig pa 
Østlandet (dvs. i og rundt Kristiania) enn ellers i landet.” Det kunne oppnås 
enten gjennom dom (noe som var svært vanskelig og ytterst sjeldent) eller 
gjennom bevilling. Gjennom en forordning av 18. oktober 1811 ble det inn- 
ført tvungen megling før skilsmisse både ved dom og bevilling.” 

Omkring 1830 gjorde myndighetene adgangen til å få skilsmisse gjennom 
bevilling vanskeligere enn tidligere. Det nøyaktige antall skilsmisser i tiårene 
rundt midten av 1800-tallet er ikke kjent, men man kan gå ut fra at det årlig ble 
gitt færre enn 20 skilsmissebevillinger, kanskje enkelte år så få som fem-seks. 
Den restriktive praksisen ble først myket opp på 1890-tallet.* 

Fra ca. 1830 krevde myndighetene tidligere separasjon i minst tre år, og 
enighet om å søke skilsmisse for å gi bevilling.” Men dersom et par hadde fått 
separasjonsbevilling og hadde levd atskilt slik loven krevde, var det ikke nød- 
vendig å oppgi noen egentlig grunn for samlivsbruddet og skilsmisseonsket.” 
Dersom en grunn overhodet ble oppgitt, ble det ofte bare vist til «uoverens- 
stemmelser» i blant annet gemytt, alder, handle- og tenkemåte eller «misfor- 
ståelser», eller at ektefellene etter tilstrekkelig separasjonstid ikke kunne bli 
enige om å leve sammen igjen.” Slike generelle og noe diffuse grunner var det 
Elise Tvede viste til - at hun og Svend Foyn ikke passet for hverandre, og at 


84 1790-1831 er registrert gjennomsnittlig 13 skilsmisser ved kongelig bevilling per år. Skilsmissestatistikk 
mangler helt for årene 1831-1869. I perioden ca. 1830 til ca. 1890 var bevillingspraksisen restriktiv. 
Johansen 2001: 31; 34; 108. 

85 Johansen 2001: 161 ff.; 205. 

86 De viktigste skilsmissegrunner ved dom var forsvinning eller rømming (desertio), hor og tyranni. 
Johansen 2001: 145 ff. 

87 Johansen 2001: 30. 

88 Johansen 2001: 37-44; 296. 1790-1831 ble registrert i gjennomsnitt 13-14 skilsmisser ved kongelig 
bevilling per ar. Det var flest skilsmisser 1815-1824, 20-21 årlig, og deretter tilbakegang. 

89 Johansen 2001: 10-12. 

90 Johansen 2001: 185. 

91 Johansen 2001: 197. 

uoverensstemmelser i deres karakter hadde gjort samlivet mindre lykkelig. De 
hadde derfor blitt enige i å gå fra hverandre. 

En interessant observasjon er for øvrig at skipsførere var overrepresenterte — 
i forhold til deres andel av befolkningen - blant skilte på begynnelsen av 
1800-tallet. Ikke bare kunne lange sjøreiser og fravær fra hjemmet gjøre fami- 
lielivet vanskelig. Sjømenn hadde i høyere grad enn andre muligheten til å 
rømme i utlandet (desertio), noe som var skilsmissegrunn. ” 

Hvorfor ble det vanskeligere å bli skilt fra ca. 1830? En forklaring kan være 
tidens filosofiske og ideologiske strømninger. Filosofene Rousseau, Kant og Hegel 
var blant dem som representerte en ny patriarkalsk ideologi, og som bidro til utfor- 
mingen av en ulikhets- og ufrihetslære, basert på ideen om kvinnenes naturlige 
underlegenhet. Innbakt i en slik ideologi var at kvinnen burde vie sitt liv til man- 
nens beste, og leve gjennom ham og barna.” En slik ideologi må ha passet den 
barnløse og selvstendige - mange vil si egenrådige — Elise Tvede særdeles dårlig. 
Ikke bare hemmet det henne, som gift kvinne med mannen fraværende mestepar- 
ten av tiden, i hennes naturlige utfoldelse i forenings- og yrkesliv. Det gjorde også 
hennes videre liv som separert embetsmannsdatter nærmest umulig i Norge. Ikke 
minst må utvandring ha blitt vurdert som høyst aktuelt etter at den fraseparerte 
Elise traff en ny mann. Ikke bare var han sju år yngre enn henne. Han var også i 
ferd med å sone en fengselsdom. Tanken på et nytt liv i nye omgivelser, langt borte 
fra det konvensjonelle Norge, må ha fortonet seg som høyst forlokkende. 

Trolig hadde menn langt større mulighet til å bryte ut av ekteskapet enn 
kvinner, selv om det ikke var slik at kvinner stod uten muligheter til selv å 
sørge for å få ekteskapet oppløst. Hanne Marie Johansen antyder at mange 
ektemenn reiste til den nye verden, dvs. Amerika, med løfte om at kone og 
barn skulle få komme etter. Men iblant skjedde ikke det. Kanskje var det nett- 
opp slik det var i Oline Cathrine og Ole Johan Ørbæks tilfelle. Vi kan anta at de 
først ble lovformelig skilt etter minst tre års separasjon, etter at Ole Johan 
hadde utvandret. I Amerika var det for øvrig mulig å starte på nytt med kone 
nummer to uten formell skilsmisse.% 


92 Pa begynnelsen av 1800-tallet utgjorde skippere tre-fire promille av alle husstandsoverhoder (603 
menn og to kvinner), mens de utgjorde tre-fire prosent av alle med bevilling til separasjon og skils- 
misse. Johansen 2001: 174. 

93 Johansen 2001: 114-15. Johansen nevner også impulser fra utlandet som restaurasjonen i Frankrike, 
generell juridisk nyorientering, samt pietisme og krav om bibeltroskap som årsaker til lav skilsmisse- 
frekvens 1830-90. 

94 Johansen 2001: 32. 

Mange grunner til a reise 


Hvorfor utvandret anslagsvis 1 500 mennesker fra kystomradene i Nedenes 
amt i arene 1845-54? De tette nettverkene, i form av yrkes-, familie- og venn- 
skapsband, la viktige premisser. Som vi har sett, tilhorte mange av utvandrerne 
de kondisjonerte, dvs. det ovre sosiale lag av befolkningen, bade handelspatri- 
siatet og embetsstanden. I lillesandsomradet hadde flere tilknytning til Vestre 
Moland prestegard og miljoet rundt, med forgreninger til Holt, Eide, Landvik 
og Birkenes. Også andre med geografisk og sosial nærhet til denne kjernen ble 
trukket inn i nettverket. 

Kontaktene fra foreldregenerasjonen ble opprettholdt og styrket, og nettver- 
kene ble videreutviklet gjennom barna. Det var altså ingen tilfeldighet at Johan 
Reinert Reiersen, Christian Grøgaard og Elise Tvede samarbeidet tett, inntok 
sentrale posisjoner og hadde avgjørende innflytelse på utvandringen. Det var 
ingen tilfeldighet at de tre sammen med sine familier og venner utvandret til 
det samme området i Texas. 

Når vi skal oppsummere årsakene til utvandringen fra Nedenes fogderi på 
1840- og -50-tallet, kommer vi ikke utenom personen Johan Reinert Reiersen. 
Flere migrasjonsforskere har understreket at det var han som spilte hoved- 
rollen i diskusjonen om Amerika og utvandringen dit, og tente utvandrings- 
lysten både gjennom sin personlige agitasjon og sitt virke som redaktør av 
Christianssandsposten. Han mislyktes riktig nok med å bygge en større texa- 
skoloni, men fikk likevel mange til å følge ham til USA.” Andre har imidler- 
tid stilt spørsmål ved den sentrale rollen og store oppmerksomheten han, og 
også Elise Tvede, har fått i migrasjonslitteraturen. I sin hovedoppgave om 
sørlandsk emigrasjon på 1800-tallet nedvurderer Helge Ove Tveiten den rol- 
len de to spilte, og hevder at deres «innsats for emigrasjonen er blitt en god 
del overvurdert».” Han oppvurderer samtidig informasjonsspredning fra 
Vest-Telemark og Råbygdelaget og den rollen de toneangivende bøndene i 
Eide, Landvik og Fjære spilte. Dette kan være en riktig vurdering når man ser 
hele Nedenes fogderi under ett. Men etter min mening gjorde Johan Reinert 
Reiersen og Elise Tvedes personlige og direkte tilknytning til lillesandsområ- 
det og Holt at de fikk større betydning for utvandringen derfra enn andre 


95 Evensen 2008: 606-608. 
96 Syvertsen 1981: 159; Semmingsen 1942: 202. 
97 Tveiten 1974: 3 og 121. 

steder i fogderiet. Likevel forklarer deres agitasjon og tilstedeværelse langt 
fra alt. 

Kunnskap om Amerika, som kom gjennom brev, aviser og personlig kon- 
takt, var helt avgjørende for om folk overhodet vurderte å utvandre. Også den 
grunnleggende fortroligheten med det å reise ut og over hav som skipsfarten 
hadde skapt, kombinert med en utvandrings- og arbeidsvandringstradisjon 
som gikk helt tilbake til hollendertiden på 16- og 1700-tallet, spilte inn. 

For den tidlige utvandringen var tanken om å komme til et friere land - 
politisk, religiøst og sosialt - særlig framtredende. Mange opplevde det gamle 
samfunnet som for lukket og trangt. Det ga ikke rom for den personlige utfol- 
delsen de ønsket. 

Som vist hadde flere av utvandrerne tilknytning til miljøet rundt Vestre 
Moland kirke og prestegården. Blant utvandrerne var barn av tre sogneprester 
og en klokker. Likevel ser ikke religiøse motiver ut til å ha spilt noen rolle for 
utvandringen. Verken Elise Tvede, Christian Grøgaard, Maren Fridrichsen 
Fleischer eller Johan Reinert Reiersen ser ut til å ha vært i opposisjon til stats- 
kirken. Det finnes ikke belegg i kildene for at de manglet eller savnet religiøs 
frihet. 

Blant utvandrerne var flere som av ulike grunner hadde kommet i opposi- 
sjon til eller på kant med samfunnet. Det hadde Reiersen selv gjort. Dødsfall i 
nærmeste familie (også selvmord) og skilsmisse eller personlige problemer 
som kan knyttes til flere av utvandrerne, kan ha vært sentrale utvandrings- 
grunner. De kan ha opplevd - eller fryktet - sosial degradering og 
stigmatisering. 

Selv om økonomiske motiver — ønsket om å forlate et land med fattigdom og 
press på ressursene — også spilte en rolle i den tidlige utvandringen, særlig i 
årene etter krisen i 1848, var betydningen relativt sett mindre enn senere på 
1800-tallet. Mange av dem som utvandret fra lillesandsområdet på 1840- og 
-50-tallet, var selv relativt velstående eller hadde velstående familie som kunne 
hjelpe dem av gårde. Men selv for mennesker som tilhørte embetsstanden eller 
handelspatrisiatet, kan det ha vært fristende å starte på nytt i et fremmed land 
dersom de hadde økonomiske problemer, eller fryktet å få det, og så sin sosiale 
posisjon truet. 

Den tidlige utvandringen skiller seg fra den senere også på andre måter: De 
som reiste fra kystområdene på Agder og over havet på 1840- og -50-tallet, slo 
seg ned i jordbruksområder i innlandet av Amerika, i nordstatene og i Texas. 

De fulgte dermed ikke det vanlige monsteret som vi finner senere pa 1800-tal- 
let; at folk reiste fra kystomrader i Norge til kystomrader i Amerika, og fra 
innland til innland. Fra 1870- og -80-årene, da utvandringen tok seg kraftig 
opp igjen fra agderkysten, reiste de fleste til byene og kysten i Amerika, ikke 
minst Brooklyn. 

Den tidlige utvandringen fra Agder var sterkt preget av familieutvandring. 
Først reiste en, så fulgte andre etter. Vi har også funnet eksempler på kjedemigra- 
sjon i vårt materiale — at en familie først reiste fra innlandet til kysten, for så etter 
en tid å utvandre. Når vi går ned på individ- og familienivå, slik vi har gjort her, 
kan vi tydelig se hvordan familier, venner og naboer påvirket hverandre, og hvor 
viktige de personlige kontaktene og nettverkene var for utvandringsbeslutnin- 
gen. På Agder ble kjeden brutt på slutten av 1850-årene på grunn av den store 
veksten i skipsfarten. Da utvandringen igjen økte til store høyder mot slutten av 
århundret, var det særlig mange unge og enslige som reiste. 

Nordmenn i Minneapolis- 
St. Paul 


Faser i norskamerikansk 
samfunnsutvikling 1849-1940 


David Mauk 


I dette kapitlet rettes sokelyset mot det norskamerikanske samfunnslivet i 
Minneapolis-St. Paul mellom 1849 og 1940. Det tar utgangspunkt i et pro- 
sjekt som er finansiert av The Norwegian-American Historical Association 
(NAHA) og Minnesota Historical Society (MNHS). Tittelen pa prosjektet 
er «The Twin City History Project» (TCHP), tvillingbyenes historiske 
prosjekt. 

Målsettingen med prosjektet har vært å utforske historien til nordmenns 
virke i tvillingbyene Minneapolis og St. Paul fra byenes opprinnelse og fram til 
2000. En bok med foreløpig tittel The Heart of the Heartland: Ethnic Relations 
in the ‘Capital’ of Norwegian America, 1849-2000 er under utgivelse. Fokus i 
dette kapitlet er en kronologisk periodisering, nærmere bestemt en oversikt 
over fasene i norske samfunnsdannelser i disse byene fram til 1940. De siste 
tiårene fram mot årtusenskiftet vil ikke bli omtalt. Dessuten vies mindre opp- 
merksomhet til årsakene til emigrasjonen fra Norge, mønstrene i spredningen 
av emigranter og bølgene i norsk emigrasjon. Derimot vil nordmenns migra- 
sjon internt i USA, på veien til tvillingbyene, inngå som en del av den følgende 
diskusjonen. 

En oversikt over seks distinkte faser i de norske samfunnsdannelsene skis- 
seres i bokmanuskriptet: livet som midlertidig bosatte immigranter i 
Minnesotas tidlige tettsteder langs Mississippielven, 1849-1869; livet i de 
skandinaviske immigrantkoloniene, 1869-1914; forholdet mellom ulike grup- 
per i en etnisk hovedstad, dvs. det ledende norskamerikanske lokalsamfunnet 
i USA, 1914-1925; sosiale relasjoner i et godt etablert, men samtidig presset 
etnisk samfunn, 1925-1940; interetniske forhold i et alderspreget, geografisk 
spredt etnisk samfunn med innflytelsesrike eliter, 1940-1975; norskamerikan- 
ske tiltak for å opprettholde en post-etnisk ancestry-gruppe i et storbyområde, 
1975-2000. De to siste fasene blir som sagt ikke nærmere omtalt. 


Den brede historiske konteksten 


Bakgrunnen for at folk flyttet til tettstedene langs Mississippielven var at nor- 
ske immigranter hadde slått seg ned i det landlige Illinois, Wisconsin, Iowa, 
samt Sør- og Nord-Dakota mellom 1825 og 1870-tallet. Undersøkelser av nor- 
ske emigrantprotokoller, amerikanske folketellinger og norskamerikanske 
kirkearkiver viser at det store flertallet av nordmenn som slo seg ned i 
Minneapolis og St. Paul, først bodde i disse delstatenes landlige jordbruksom- 
råder. I 1880-årene nådde både den norske innvandringen til USA og byenes 
vekst et høydepunkt, men i dette tiåret kom kun en fjerdedel av de norskfødte 
innflytterne til Minneapolis-St. Paul direkte fra Norge. Hele 71 prosent kom 
fra små steder og landlige distrikter i de nevnte delstatene i Midtvesten. Med 
andre ord er historien om nordmenn i tvillingbyene hovedsakelig en fortelling 
om den urbaniseringen som fulgte i kjølvannet av en tidligere migrasjon fra 
Norge til USA, og som først ga seg utslag i bosetning i jordbruksdistrikter.* 
Det er viktig å huske hvilke historiske prosesser som lå bak tvillingbyenes 
opprinnelse og nordmennenes bosetninger der, fordi de tidlige immigrantene 
i Midtvesten var medvirkende i noen av de helt sentrale prosessene i ameri- 
kansk historie før de bosatte seg i byene. Deres bosetning var en del av den 
amerikanske nasjonsbyggingen som foregikk på bekostning av de innfødtes 
kultur og samfunn. Indianerne ble presset vestover av amerikanske 


1 U.S. Census of Population, St. Paul og Minneapolis, 1880: 538-541; 1890, 670-673, viser en økning på 
12 850 norskfødte i løpet av tiåret. I det samme tidsrom utvandret 3 014 nordmenn fra Christiania, 
Bergen, Stavanger og Trondheim med en av Tvillingbyene som reisemål. 

hærstyrker, amerikanske settlere og immigranter fra Nordvest-Europa. 
Nordmenn var blant de første immigrantgruppene som deltok i denne gigan- 
tiskeannekteringenavlandområder fra kontinentets innfødte. Hovedstrømmen 
i den hvite koloniseringen fulgte indianernes militære tap, som ble etterfulgt 
av forhandlinger mellom seierherrene og utvalgte høvdinger om overgivelse av 
store landområder. I bytte for dette skulle de innfødte få årlige pengeutbetalin- 
ger, og dette ble kombinert med løfter om beskyttelse og matforsyninger til 
reservatene. Når en slik traktat var undertegnet, ordnet amerikanske myndig- 
heter en rask overføring av det frigitte landområdet til settlere.* 

Fordi det norske bosetningsmønsteret var mer ruralt enn andre immigrant- 
gruppers, representerte det i særlig grad de hvites spredning vestover, med 
påfølgende okkupasjon av de innfødtes land. I disse årene var nordmenns emi- 
grasjon til USA i overveiende grad en bevegelse fra et ruralt opphav til en rural 
destinasjon — altså en migrasjon fra jordbruksdistrikter i Norge til landbruks- 
områder i ytterkantene av den hvite bosetningen i de nordlige delene av 
Midtvesten. Etter hvert som denne grensen ble flyttet vestover, fulgte norske 
bosetninger i områdene fra Illinois til Wisconsin, Iowa, Minnesota og videre 
til Sør- og Nord-Dakota. Nykommere fra Norge og andregenerasjons norsk- 
amerikanere etablerte seg på gårder lengre vest. 

Mange norske immigranter tilegnet seg amerikanske holdninger og vaner 
mens de deltok i denne landovertakelsen. Det gjaldt å tilpasse seg flertallets 
oppfatninger og fremgangsmåter. Orm Øverland har gjennom en under- 
søkelse av en norsk immigrants brev til Norge vist hvordan oppfatningene av 
innfødte og andre ikke-hvite gjennomgikk en forandring. Brevene viser en 
økende grad av rasistisk distanse til de ikke-hvite parallelt med at immigranten 
integrerte seg i de hvites samfunn. Odd Lovoll har vist hvordan norske immi- 
granter, i konkurransen om å kapre det beste jordbrukslandet før det ble tatt av 
andre settlere, lærte å gjøre krav på jordstykker før en traktat mellom ameri- 
kanske myndigheter og de innfødtes ledere gjorde det lovlig. De ble såkalte 
squatters, noe som innebar at de slo seg ned på et jordstykke uten hjemmel, og 
at de forsvarte dette landkravet ved å organisere gjenger av naboer som var 
i samme situasjon. Føderal lov godkjente squatting gjennom en spesiell 


2 Kane og Ominsky 1983: 5, 11. Blegen 1963: 5-7. Gilman 1991: 80-86. Gilman 1998: 151-158. 


3 Qualey, 1938: 97-99. Lovoll 1984: 118-121. 

lovgivning (preemption laws). Dette ga settlere pa jordstykker uten hjemmel 
forsterett til å bli lovlige eiere av disse.‘ 

De fleste norskfødte immigrantene ble altså amerikaniserte allerede før de 
ankom det urbane senteret. De lærte seg amerikansk-engelsk, tilegnet seg 
amerikanske holdninger og identifiserte seg som amerikanske pionerer på 
homesteads i grensetraktene mot de innfødtes territorium i vest. I 1861-1862 
ble noen av dem offer for de innfødtes angrep da Dakota-folket gikk til krig 
mot de hvites regime på reservatet ikke langt fra dagens tvillingbyer. Noen 
hvite flyktet østover. Andre deltok som soldater i den amerikanske borgerkri- 
gen 1861-1865. I etterkant av krigene flyttet flere og flere norske immigranter 
til Minneapolis og St. Paul. Men før de ble byfolk, kunne mange av dem med 
rette identifisere seg som selve arketypen på amerikanere. Og deres rolle i byg- 
gingen av delstaten ble heller ikke glemt. Til 100-årsjubileet for Minnesota i 
1958 ble for eksempel en norsk families homestead rekonstruert og åpnet som 
turistattraksjon. 

Urbaniseringsbølger fant sted gjentatte ganger fra 1870-åra og fram til 2000. 
Migrasjonen inn til byene var forårsaket av insektplager, dårlige avlinger, syn- 
kende priser på jordbruksprodukter og kanskje mest av alt mekaniseringen av 
jordbruket som gjorde mange gårdsarbeidere overflødige. Byenes økonomi var 
avhengig av skogs- og jordbruksprodukter fra den omliggende regionen. 
Samtidig vokste byenes tiltrekningskraft gjennom en rekke arbeidsmarkeds- 
og utdanningsmuligheter. Norskamerikanere fortsatte å flytte inn til byene 
fram til 2000, men etter andre verdenskrig flyttet en økende andel direkte til 
byenes mange forsteder. Gjennom hele perioden som dekkes av denne under- 
søkelsen, ble nære slektsforbindelser mellom by og land vedlikeholdt. 
Familiehistorier som ble overlevert fra en generasjon til en annen, bevarte 
gode minner fra fortiden på gårdene.‘ 


Holand 1908: 375-378. Lovoll 1984:137-139. Øverland 2004: 132-141. 
Et moderat overslag fra Minnesotas liste i 1958 over drepte i Dakotakrigen 104 ar tidligere er at 67 
(12,7 %) av de 531 hvite som døde, hadde skandinaviske etternavn, som er omkring to ganger så 
mange som andelen av skandinaviskfødte i den første folketellingen for delstaten i 1860. Listen ble 
utarbeidet i anledning Minnesotas 100-årsjubileum. «Known Military and Civilian Dead during the 
Minnesota Sioux Massacre in 1862» (uten år) red, Woolworth 1998. Anderson og Woolworth, 1988: 
12-14, 16-17. Anderson 1997: 242-243. 

6 Forfatteren og to forskningsassistenter har foretatt 152 dybdeintervjuer av forskjellige personer i 
Minneapolis og St. Paul, ofte representert ved flere medlemmer av samme familie. De ble spurt om en 
rekke emner, inkludert familiehistorie over 3-4 generasjoner. 

Den forste samfunnsfasen: Midlertidige bosatte 
immigranter i tettstedene langs Mississippielven, 
1849-1869 


Den norskamerikanske samfunnsdannelsen i de tidlige tettstedene langs 
Mississippielven mellom 1849 og 1869 hadde sitt utgangspunkt i statusen til 
norskfodte immigranter som for det meste var midlertidig bosatte deler av 
befolkningen. St. Paul vokste fram pa 1840-tallet ved dampbatens endestasjon. 
Et tiår senere ble elvens eneste foss utgangspunkt for tettstedene St. Anthony 
og Minneapolis (som ble slått sammen i 1872). På den tiden da de innfødte ble 
presset over til vestsiden av elven, opplevde disse tettstedene en sterk ekspan- 
sjon, forårsaket av en strøm av hvite bosettere. På grunn av strategisk plasse- 
ring og rask vekst kunne tettstedene tilby arbeid for nykommere fra områdene 
lengre øst, og de fungerte dermed som midlertidige stoppesteder for folk på 
vei vestover til de nylig okkuperte jordbruksdistriktene der.” 

Den skiftende befolkningen, inkludert den norske kontingenten, besto van- 
ligvis av unge, ugifte menn og kvinner mellom 20 og 30 år. Mange av dem 
planla kun å oppholde seg i elvetettstedene til de hadde spart opp såpass mye 
penger at de kunne kjøpe land lenger vest. I mellomtiden ble de sysselsatt som 
ufaglært eller delvis faglært arbeidskraft i vei- og byggeprosjekter, eller de tok 
tjeneste som hushjelper. En sammenlignende analyse av adresser som fore- 
kommer i byenes adressebøker (city directories) og i skandinavisk-amerikan- 
ske kirkearkiver, har gjort det mulig å identifisere flere nordmenn og svensker 
samt noen få dansker. De fleste av dem bodde på pensjonater der noen av de 
skandinaviske kvinnene jobbet. Det var gjerne flere skandinaver samlet på et 
slikt sted. Enkelte fikk seg rom i etasjen over butikker, forretninger eller barer 
midt i byen. En mindre del av kvinnene bodde hjemme hos familiene som 
ansatte dem. Noen fikk tjeneste hos kjente ledere eller gjorde seg bemerket hos 
metodistiske eller lutherske prester. Andre skrev om dem, slik at de ble husket 
gjennom generasjoner. * Vi vet i dag at disse slo seg ned i byområdet og stiftet 
familie der. 


7 Williams 1876: 40-47, 410-412, 414. Blegen 1963: 252-255. Shutter 1923: 289-290, 318. 

8 Basert på en statistisk analyse av opplysninger om skandinaviske etternavn for beboere i Newson and 
Barton, St. Paul City Directory, 1858-1859, St. Paul og Chamberlin, St. Anthony and Minneapolis City 
Directory 1859-1860, Minneapolis, 1860. 

De som ble igjen i byene, var del av en minoritet som sakte men sikkert dan- 
net en mer stabil kjerne i et meget skiftende norskamerikansk immigrantmiljø. 
De hadde omgang med andre skandinaver i kneiper, på pensjonater og i de 
første skandinaviske menighetene. Til å begynne med var kirkene pan-skandi- 
naviske, fordi antall medlemmer fra hver enkelt nasjonalitet ikke var tilstrek- 
kelig til å etablere en egen menighet for hver av dem. Av den grunn var 
institusjonslivet i den første samfunnsfasen mer pan-skandinavisk enn i påføl- 
gende faser. De første sekulære fritidsorganisasjonene, og til og med den første 
feiringen av 17. mai i 1869, var pan-skandinavisk. Kirkene ble startet av prester 
som kom inn til de fremvoksende byene fra landområdene rundt, der nord- 
menn og svensker tidligere hadde etablert menigheter. Religiøs ledelse fra 
landlige menigheter er ett av mange eksempler på hvordan denne første fasen 
av urban norskamerikansk samfunnsdannelse var avhengig av den tidligere, 
rurale skandinaviske diasporaen i regionen. Den viktigste grunnen til at regio- 
nen rundt tvillingbyene fortsatte å ha betydning for norskamerikansk liv i 
Minneapolis-St. Paul, var den skiftende, men nærmest konstante migrasjonen 
fra land til by gjennom hele 150-årsperioden. Alle de demografiske gruppene 
i landsdelen deltok i urbaniseringen, men norsk bosetning i hele USA var kon- 
sentrert mot det nordlige Midtvesten, som «sognet til» tvillingbyene. Av den 
grunn ble de to byene spesielt viktige for denne nasjonalitetsgruppen.? 

Innledningskapitlene til byenes adressebøker fra årene like før den ameri- 
kanske borgerkrigen gir tydelig uttrykk for datidens oppfatninger og holdnin- 
ger knyttet til lokale befolkningsgrupper. I adresseboken til St. Paul beskrev 
redaktøren en New England «Yankee»-elite, som gjorde seg gjeldende ved siden 
av irske, tyske og franske immigrantsamfunn. Den lille, men voksende skandi- 
naviske befolkningen fikk derimot liten omtale. Tilsvarende omtale av 
Minneapolis for årene 1859-1860 la enda mer vekt på yankee-ene som det 
dominerende segmentet i byen, og gjorde narr av utlendinger med følgende 
fiktive tyske personlighet i listen over beboere: «h[ome] 24 btw Wood and St. 
Paul,» «Sphikenshpokenblunggerfungger, Hans Von, Main Street, nr 
sidewalk».* 


9 Erickson, «Scandinavian Methodist Episcopal Church, St. Paul, MN, Members, 1853-1860», 164-167. 
Hansen 1956: 21-22, 26-27. 
10 Newson and Barton: 1858-1859, 22. Chamberlin, St. 1859-1860: 118. 

Den andre samfunnsfasen: Skandinaviske 
immigrantkolonier, 1869-1914 


I de 46 arene mellom 1869 og 1914 satte norsk- og svenskfodte immigranter 
sitt preg pa tvillingbyene. Til sammen utgjorde de en sveert stor fremmedfodt 
befolkningsgruppe. Den vokste fram i 1880-ara, og kapret viktige stillinger i 
bylivet gjennom de neste 20 årene. Kombinasjonen av fremmed morsmål, 
konsentrert bosetning, felles kulturtrekk og yrkesmessig tilhørighet i arbeider- 
klassen gjorde at de skandinaviske immigrantsamfunnene lot seg identifisere 
som «kolonier», dvs. ufullstendig integrerte fremmedkulturer. 

I denne perioden utviklet de to tettstedene ved Mississippielven, Minneapolis 
og St. Paul, seg til å bli to av de største byene i USA. Samtidig fikk de sin distinkte 
demografiske profil ved at veksten sammenfalt med høydepunktet i den skandi- 
navisk-amerikanske migrasjonen fra de omliggende regionene og de største inn- 
vandringsbølgene direkte fra Skandinavia til byene. Toppene var i 1880-åra og 
1900-1914. Især ble 1880-åra et demografisk vendepunkt. I løpet av dette tiåret 
opplevde Minneapolis en femdobling av første- og andregenerasjons nordmenn 
og en seksdobling av første- og andregenerasjons svensker. I St. Paul var det en 
tredobling av antall norske immigranter og deres barn og en femdobling av 
antall svensker. I 1880 var byenes befolkning av norske innvandrere født i Norge 
dobbelt så høy som den lokale befolkningen av norskættede født i USA. Ti år 
senere var situasjonen nærmest motsatt; antallet andregenerasjons nordmenn i 
byene var da blitt flere prosent høyere enn antall norskfødte. I 1890 utgjorde 
summen av de to generasjonene av nordmenn, pluss den enda større gruppen av 
svensker, nesten halvparten (46,2 prosent) av befolkningen i Minneapolis og 
over en fjerdedel (27 prosent) av St. Pauls beboere. (Se tabell.) 

Ingen annen amerikansk storby ble i denne perioden i så stor grad dominert av 
skandinaver eller av kun to immigrantgrupper. Svensk-amerikanere var den stør- 
ste gruppen gjennom hele perioden. Det fantes i tillegg et relativt lite dansk-ame- 
rikansk samfunn i byene, og i 1890 en liten tredjegenerasjonsgruppe av norsk- og 
svenskamerikanere. I 1910 utgjorde første- og andregenerasjons norsk- og 
svenskamerikanere fremdeles over 29 prosent av Minneapolis' innbyggere, mot 
nesten 16 prosent for St. Paul. Mellom 1910 og 1920 ble antall tredjegenerasjons 
nordmenn i USA større enn foreldre- og besteforeldregenerasjonen, i henhold til 
statistikk utarbeidet av den norskamerikanske historikeren Olaf M. Norlie. 
Dessverre er hans tall for tredje generasjon kun estimater, ettersom amerikanske 

folketellinger ikke registrerte opplysninger om fremmedfødtes barnebarn. Men 
poenget her er at det samlede antall skandinaviske amerikanere fra første til tredje 
generasjon fremdeles utgjorde en stor andel av byenes befolkning i 1914." 

Som følge av disse befolkningsmessige omstendighetene kan dette halve århun- 
dret karakteriseres som en glansperiode for de skandinaviske immigrantkoloni- 
ene i tvillingbyene. I denne fasen representerte de fremmedfødte og deres barns 
skandinaviske kultur en viktig side ved dagliglivet for mange av dem som bodde i 
de lokale skandinaviske nabolagene. De snakket hjemlandets språk hjemme, i sine 
kirker og foreninger, i butikkene og på gata. Mange var kun engelsktalende på jobb 
eller på skolen. De var dessuten mange nok til at det fantes et skandinaviskspråklig 
arbeidsmarked. Frikirkens Augsburg Seminarium i Cedar-Riverside og norske 
sykehus i de to byene åpnet muligheter for høyere utdanning på morsmålet. 

At nordmenn og svensker forsto hverandres språk, delte kulturtrekk som pro- 
testantisme, hadde beslektede politiske institusjoner samt likheter i folkedrakt, 
håndverk og populærmusikk, gjorde deres samarbeid i Amerika relativt lett. 
Fritidsaktivitetene i koloniene dekket alle tidens vanlige behov og interesser — 
idrettsklubber, kor og dramagrupper, et bredt spekter av politiske grupperinger, 
avholdsforeninger, kvinneforeninger, med alt fra syklubber og velferdsorganisa- 
sjoner til stemmerettsassosiasjoner, i tillegg til andre fritidssysler. Mennesker fra 
de nordiske landene bodde spredt rundt i byene, men dannet også konsentrerte 
skandinaviske nabolag i det nordlige og nordøstlige Minneapolis og i sydbyens 
Cedar-Riverside-distrikt. Carl G.O. Hansen, som ble redaktør for byenes største 
norskspråklige avis, vokste opp i dette distriktet og mintes hvordan det lokale 
samfunnet fulgte skandinavenes daglige rytme. På arbeidsdagene gikk det hver 
morgen et skandinavisktalende «matboks-tog» forbi, fordi såpass mange «lands- 
menn» jobbet i gangavstand fra sine bosteder i distriktet. Rett etter arbeidstid ble 
det mye leven i Cedar-Riversides mange kneiper og barer. Om søndagene hørte 
man de nordiske språkene i strømmen av kirkefolk på vei til gudstjeneste. * 

I St. Paul, i det norske Mount Airy-distriktet i nærheten av dagens delstats- 
hovedstad, i en del skandinaviske «lommer» i forretningsgatene i området 
rundt sentrum av byen, i fattigmannsområdet «Svenskdalen» og på den hoved- 
sakelig svenske østsiden av byen gjorde skandinavene seg bemerket med sin 
tilstedeværelse. Hverdagslivet i disse bydelene bar tydelig preg av 


11 Foner 2000: 1, 6, 10. Norlie 1925: 311-313. 
12 Hansen, 1956: 38-40, 50-54. Mauk 2005: 187-200. Chrislock 1984: 93-110. 
13 Hansen 1956: 52, 57, 146, 151-152. Mauk 2005: 89-90. 

befolkningens karakter, pa samme mate som vi har sett i Cedar-Riverside. 
Skandinaver utgjorde den mest synlige delen av byenes arbeidsstokk. For 
eksempel beskrev Lincoln Steffens, som utforte undersokende journalistikk 
om flere amerikanske storbyer i The Shame of the Cities, Minneapolis som en 
Ny England-by pa preerien hvor yankee-ene representerte samfunnslegemets 
hode, mens skandinavene var dets kjempestore, hardtarbeidende kropp. Pa 
østsiden av St. Paul og i Cedar-Riverside var de fleste politikonstablene og 
brannmennene, og som oftest ogsa bystyrerepresentantene, norske eller sven- 
ske immigranter. Utenfor de skandinaviske immigrantdistriktene, pa ordfore- 
rens kontor, og i byenes private forretningssektorer regjerte yankee-elitene.** 

I delstatens hovedstad var en nordmann, Johan Larsen fra Mount Airy, 
ansvarlig for byens innkjøp i 1890-åra og i tiden rett etter århundreskiftet. 
Mellom 1890 og 1910 var Lars Rand representant for Cedar-Riverside i bysty- 
ret til Minneapolis, hvor han i effektivt samarbeid med en tysk-amerikansk 
representant gikk inn for å opprettholde barenes rett til å servere alkoholhol- 
dig drikke på søndager. Et systematisk studium av folketellinger og norsk- 
språklige avisarkiver viser at det bodde nordmenn både i velstående og fattige 
bydeler. En liten profesjonell elite av professorer, leger, advokater og ingeniø- 
rer, pluss noen få velstående entreprenører, ledet an i et immigrantdominert 
samfunn som inkluderte alle sosioøkonomiske klasser. Augsburg Seminarium 
og den profesjonelle elitens ledelse gjorde seg gjeldende i bibliotek- og skole- 
styret i Minneapolis. Norskfødte ingeniører i begge byer var ansvarlige for 
broer over Mississippielven og konstruksjon av vann- og avfallssystemer.*> 

Den skandinaviskættede befolkningen var så stor at byenes liv tok farge av 
deres høytider, blant annet Svenskarnas Dag og 17. mai. I 1914 ble 100-årsjubileet 
for den norske grunnloven feiret med pomp og prakt i hele fire dager, etter initia- 
tiv fra byenes forretningsfolk og regionens politiske elite. Norskamerikanere fra 
hele det nordlige Midtvesten kom sammen for å feire jubileet på Minnesotas mes- 
seområde og festplass i Midway, beliggende i området mellom de to byene. I til- 
legg ble de sterke båndene til hjemlandet frisket opp og tydeliggjort ved at 
titusener av norskamerikanere fra Minneapolis-St. Paul reiste til Norge det året.'* 


14 Mauk 2005: 197-198. Steffens 1904: 43. Rice 1981: 248-276. 

15 Intervju med Ione Kadden, Dolores King, James Stolpestad, Eunice Baker, 12. juni 2000. Mauk 2012: 
275-294. Føderale folketellingsmanuskripter, 1880, 1900 og 1920 for Minneapolis-St. Paul, systema- 
tiske utvalg på 10 og 20 prosent utført av Twin City History Project, i samarbeid med Universitetet i 
Minnesota, Historisk institutt, Det nord-amerikanske befolkningsprosjektet. 

16 Olson 2013: 94-95. Odd S. Lovoll 2009: 47. 

Første- og andregenerasjons norsk- og 


svenskamerikanere i Minneapolis-St. Paul 


Minneapolis 

Norskfødte 

Prosent av byen 

Barn av norskfødte 
Prosent andregenerasjon 
Total prosent av byen 
Svenskfødte 

Prosent av byen 

Barn av svenskfødte 
Prosent andregenerasjon 
Total prosent av byen 
Skandinaver, total prosent av byen 
St. Paul 

Norskfødte 

Prosent av byen 

Barn av norskfødte 
Prosent andregenerasjon 
Total prosent av byen 
Svenskfødte 

Prosent av byen 

Barn av svenskfødte 
Prosent andregenerasjon 
Total prosent av byen 


Skandinaver, total prosent av byen 


1880 

46 887 

2651 
57 


1273 


1890 
164 738 


12 624 


46,2 
133 156 
3521 
2,6 


5 014 


1900 
202 718 


11 532 


44,1 
163 065 
2900 
1,8 


6 144 


1910 
301 408 
16 401 

5,4 


17 870 


9,0 
17,8 
29,1 

214 744 
4 063 
1,9 


5 321 


1920 
380 582 
16 389 

4,3 


24901 


234 698 
3 818 
1,6 
6 732 
2,9 
4,5 
9912 
4,2 
14 246 
6,1 
10,3 


14,8 


*Manglende tall 


Kilde: United States Federal Census for Minneapolis-St. Paul, 1880-1920 

Den tredje samfunnsfasen: En etnisk hovedstad i 
USA, 1914-1925 


Tredje fase av det norskamerikanske samfunnslivet i Minneapolis-St. Paul 
karakteriseres av to vesentlige endringer. For det første skjedde det en demo- 
grafisk overgang som medførte at norskamerikanerne må kunne karakterise- 
ressomenetniskgruppe. Detteskjeddefordistørreandeleravnorskamerikanerne 
fikk status som tredjegenerasjons nordmenn. O.M. Norlie har anslått at tredje 
generasjon i 1920 var halvannen gang så stor (1,49) som andre generasjon og 
nesten tre ganger så stor (2,73) som immigrantgenerasjonen. Som barnebarn 
av dem som en gang forlot Norge, snakket disse amerikaniserte nordmennene 
sjelden norsk, og de manglet direkte kontakt med hjemlandet. De utviklet en 
hybrididentitet, som var en blanding av et noe foreldet norsk, nedarvet gjen- 
nom to generasjoner i utlendighet, og egen personlighet basert på amerikan- 
ske erfaringer og omgivelser. Som Odd Lovoll en gang metaforisk uttrykte det 
i samtale med undertegnede: «Den norskamerikanske kulturen er bare en 
smaksvariant av den amerikanske.» Denne overgangen til en etnisk del av det 
amerikanske samfunnet ga seg utslag på flere måter i det skandinaviske miljøet 
i perioden 1914 til 1925.7 

Økonomisk integrasjon i det lokale arbeidsmarkedet tyder på at norskame- 
rikanerne ikke lenger hadde yrker som bidro til å skille dem ut som en frem- 
med immigrantkoloni. Dette fremgår tydelig av yrkesprofilen til 
norskamerikanske kvinner og menn i 1920 sammenlignet med 1900. Den 
største kategorien (32,0 prosent) av kvinnene i lønnet arbeid i Minneapolis-St. 
Paul i 1900 jobbet som hushjelper. Tjue år senere var andelen kun 7,8 prosent. 
I 1920 var derimot den største kategorien kvinnelige lønnstakere (41,3 pro- 
sent) sysselsatt som «hvitsnipparbeidere» i skole, i butikk eller på kontor. I 
begynnelsen av århundret arbeidet kun åtte prosent av norskamerikanske 
kvinner i slike stillinger. På relativt kort tid hadde altså kvinnene fått en yrkes- 
profil som var omtrent den samme som for de øvrige hvite amerikanskfødte 
kvinnene i de to byene.'* 

Menn i denne etniske gruppen opplevde på lignende vis at nye arbeids- 
oppgaver ga dem samme yrkesprofil som andre hvite menn i byene. I 1900 


17 Beregningen av generasjonenes relative størrelse er basert på tallene i Norlie 1925: 313. 
18 Mauk 2011: Table 4.4., 138-139. 

hadde ufaglert, manuelt arbeid i byggebransjen og metallindustrien vert 
det vanligste blant norskamerikanske menn. To tiar senere var det blitt 
vanligere med faglært fysisk arbeid, ofte med basis i videregående yrkes- 
utdanning. Dessuten hadde andelen forretningsmenn og akademikere 
blitt tredoblet. Alt i alt hadde lingvistiske, kulturelle og økonomiske pro- 
sesser gjennom flere generasjoners livserfaring forandret den lokale 
norskamerikanske befolkningen til en integrert etnisk gruppe. Likevel er 
det viktig å huske at denne gruppen var en av byenes største og mest inn- 
flytelsesrike. Den hadde etablert et synlig og respektert sett av institusjo- 
ner knyttet til religion, økonomi, velferd og utdanning. Dens ledersjikt 
inkluderte prominente geistlige, politikere, professorer, ingeniører og 
medisinske fagfolk. Redaktør Carl G.O. Hansen fikk i 1917 advarsler fra 
noen av disse lederskikkelsene om at han i taler og redaksjonelle innlegg 
ikke lenger burde bruke begrepet «koloni» om det lokale norskamerikan- 
ske samfunnet, fordi, påsto de, gruppen nå var en integrert del av byenes 
establishment.’ 

Den andre endringen i norskamerikansk samfunnsdannelse i tvillingbyene 
i denne perioden var den voksende anerkjennelsen av byenes særstilling som 
den etniske gruppens senter eller hovedstad. Lokale skandinaviske redaktører, 
som svenske Alfred Söderström og norske Carl G.O. Hansen, omtalte rundt 
1900 Minneapolis eller begge byene som landets skandinaviske og norskame- 
rikanske hovedkvarter. Fra 1914 til 1925 anerkjente flere norskspråklige aviser 
over hele landet - i Chicago, New York, og Seattle — tvillingbyenes status som 
senter i det norske Amerika.” 

Det generelle grunnlaget for denne statusen var den store andelen av byenes 
og regionens befolkning som var av norsk ætt. Tabellen viser størrelsen på den 
lokale norskamerikanske befolkningen. I 1910 var 80 prosent av de norskfødte 
i USA bosatt i denne regionen. Det store flertallet av deres etterkommere 
bodde fremdeles i det nordlige Midtvesten i 1925. Tvillingbyene fungerte som 
det kommersielle og organisatoriske samlingspunktet for landsdelen. De fleste 
landsomspennende norskamerikanske organisasjoner og institusjoner hadde 
sitt hovedkvarter her. 


19 Hansen, 1918: 9. Hansen forklarer i en tale at norskamerikanske ledere har bedt ham å slutte å omtale 
deres samfunn i byene som en «koloni». 
20 Söderström 1899/2011: 89-90, 213-214. Lovoll 1984: 250-253. 


130 


NORDMENN I MINNEAPOLIS-ST. PAUL 


Mange i den etniske gruppen sokte til Minneapolis-St. Paul i forbindelse 
med religiøs ledelse og utdanning. Forskjellige norskamerikanske lutherske 
kirkesamfunn i det nordlige Midtvesten etablerte et samlet hovedsete i byene, 
først i 1890 og igjen i 1917. Deres «modermenigheter», teologiske seminarer 
og administrasjonskontorer var alle lokalisert i tvillingbyene i denne perioden. 
Muligheter for høyere utdanning ved etniske institusjoner samlet norskameri- 
kanere i byene. Augsburg Seminarium i Minneapolis utviklet et fireårig 
BA-program fra 1922. Den største landsdekkende norskamerikanske sekulære 
organisasjon, Sønner av Norge (Sons of Norway, SoN), ble stiftet i det nordlige 
Minneapolis, og hovedkvarteret for dette brorskapet forble der mens filialer 
ble åpnet over hele landet. Døtre av Norge startet også i Minneapolis. SoNs 
hovedmål var todelt, bevaring av norsk kultur og historie i USA og salg av 
personlig forsikring til medlemmer. Et annet etnisk forsikringsselskap med 
samme mål, Lutheran Brotherhood, ble startet på initiativ fra delstatens norsk- 
amerikanske forsikringsdirektør i St. Paul. Selskapet etablerte sitt hovedkvar- 
teri Minneapolis, hvorfra det opprettet kontorer over hele USA. Selv mange av 
bygdelagene, som var ruralbaserte, holdt sine konstituerende møter i 
Minneapolis-St. Paul.” 

En annen grunn til at tvillingbyenes rolle som hovedstad for norskamerika- 
nere ble viktigere, var at kontakten mellom gamlelandet og det utflyttede 
Norge ble utvidet og forsterket i denne perioden. Minneapolis-St. Paul ble fast 
stoppested for grupper pa turné og prominente personer fra Norge, sa vel som 
fra andre deler av det norske Amerika. Dette forsterket muligheten til 4 holde 
debatter om kontroversielle saker for den etniske gruppen i byene. For eksem- 
pel kom avholdsledere fra Norge og foreleste om avholdsbevegelsen i hjemlan- 
det. Disse lederne tok ogsa imot gjenbesok i Norge. Kvinnesaken blant 
skandinaver i tvillingbyene fikk impulser fra Norge, men ga også impulser den 
andre veien. Aasta Hansteen, bosatt i Boston i noen år, foreleste i byene, og 
lokale kvinner som var medlemmer i Scandinavian Women Suffrage Association 
i Minneapolis, stiftet i 1907, holdt kontakt med feminister i Norge.” 

Det var flere grunner til at båndene over Atlanterhavet ble styrket. 
Hjemlandets fredelige løsrivelse fra Sverige i 1905 ble mottatt med stor glede 


21 Mauk 2014: 195-226, især 210-212. 
22 Lovoll 1984: 155. Draxten 1976: 3-8, 21-26, 31-34, 338-346. Øverland 1996: 157-169. Bakken 1998: 
130-132. Stuhler 1995: 42-44, 47-50. 

over hele det norske Amerika. Mange reiste hjem i lopet av aret, hvor deres 
velstand og selvsikkerhet ble lagt merke til. Andre norskamerikanere satte 
snart i gang med prosjekter knyttet til grunnlovsfeiringen i 1914. Gjennom 
etableringen av Det norske selskab i America i 1908 ble Minneapolis et senter 
for bevaring av kulturelle kontakter med Norge og kulturarven fra hjemlandet. 
I Oslo diskuterte en prestisjefylt gruppe fra byens politiske og økonomiske elite 
hvordan forholdet til det utvandrede Norge best kunne styrkes. Med det som 
utgangspunkt stiftet de Nordmanns-Forbundet (NF) i 1907. Siden langt flere 
utvandrede nordmenn var bosatt i USA enn i noe annet land, var det forståelig 
at mesteparten av organisasjonens virke ble rettet mot arbeidet for å knytte 
sterkere bånd til norskamerikanerne. En del av forbundets tidlige prosjekter 
involverte samarbeid med den etniske gruppens organisasjoner og institusjo- 
ner i og rundt tvillingbyene. I 1909 var for eksempel den største enkeltstående 
gruppen i NF medlemmer av SoNs losjer i Minneapolis-St. Paul.” 

Den offisielle kontakten med hjemlandet fant sted i St. Paul fordi Norge 
plasserte landets konsulat for Midtvesten i Minnesotas hovedstad. Konsul 
Engelbrecht H. Hobe, en velstående norskfødt trelasthandler, spilte en viktig 
rolle i byggingen av kulturelle band mellom norskamerikanere og nordmenn i 
årene like før grunnlovsjubileet i 1914. Han organiserte en storslagen innsam- 
ling fra akademikere i USA som hadde studert ved Universitetet i Oslo, til ære 
for universitetets 100-årsjubileum i 1911. Norskamerikanere med suksess 
kunne på denne måten gjøre ære både på seg selv og den utdannelsen de hadde 
fått i Norge. Resultatet var en gave på vel 57 000 kroner fra 134 norskameri- 
kanske akademikere. Gaven ble høytidelig overlevert under jubileumsmarke- 
ringen, og ble brukt til byggingen av universitetets elegante aula på Karl Johans 
gate i Oslo. En tabula gratulatoria med navn og grad til alle bidragsyterne ble 
trykt for anledningen, og ble publisert både i Oslos og tvillingbyenes aviser.” 

I et pent strøk i St. Paul kjøpte konsul Hobe en flott viktoriansk villa, 
Solheim, som tjente som residens for prominente besøkende fra Norge, som 
høytstående geistlige og stortingsrepresentanter. Solheim ble et sted hvor en 
transatlantisk norsk elite kunne delta på gallamiddager og finne passende 
overnattingsmuligheter. I tillegg samarbeidet konsulatet med Sønner av Norge, 


23 Lovoll 2013: 8, 21-22, 32-33, og Lovoll 1984: 297-298. 
24 Lovoll 1984: 156-158. «Universitets-Mindegaven», Utenriksdepartementets arkiv, Konsulat i St. Paul, 
Box 42. Intervju med Bjarne Grindem, tidligere generalkonsul i Minneapolis-St. Paul, 25. mai 1999. 

Nordmanns-Forbundet, Det Norske selskap og Den norske Amerikalinjes 
regionale hovedkvarter i Minneapolis for å legge til rette for gruppereiser fra 
byene og Midtvesten til Norge. I anledning det norske grunnlovsjubileet i 1914 
førte dette samarbeidet til det som samtiden kalte «den store hjemkomsten». 
Omtrent 20 000 norskamerikanere reiste over havet til sine hjemsteder i gam- 
lelandet i løpet av jubileumsåret.” 

En kort sammenligning av de to store jubileene som ble arrangert i 
Minneapolis-St. Paul, grunnlovsjubileet i 1914 og 100-årsjubileet for den nor- 
ske innvandringen i 1925, illustrerer hvordan byenes norskamerikanske sam- 
funn endret karakter. Begge var transatlantiske feiringer, men de var til minne 
om ulike hendelser knyttet til forskjellige historiske prosesser på hver sin side 
av havet. Eidsvollsjubileet i 1914 fikk en distinkt profil fordi det var den første 
viktige anledningen hvor den norske hovedstaden offentlig presenterte det 
norske Amerika, med fokus på hva utvandrede nordmenn hadde oppnådd i 
USA. I en egen paviljong under jubileumsutstillingen i Oslo demonstrerte de 
hvordan emigrantene og deres etterkommere bevarte norsk kultur i Amerika. 
Besøkende fra tvillingbyene oppdaterte med stolthet sin kunnskap om fram- 
skritt i samtidens Norge. Den gjensidige respekten økte da religiøse, politiske 
og økonomiske delegater fra Norge deltok under jubileumsmarkeringene i 
Minneapolis-St. Paul. Den etniske gruppens feiringer i 1914 var for det meste 
drevet fram av ledere fra den norskfødte generasjonen, og ble et slags farvel til 
immigrantsamfunnet i byene, fordi yngre, engelsktalende generasjoner var i 
ferd med å overta videreutviklingen av gruppens liv.”° 

Fordi første verdenskrig brøt ut bare noen uker etter feiringene i hjemlan- 
det, måtte mange norskamerikanere skynde seg hjem mens det ennå var trygt 
å krysse Atlanterhavet. I tvillingbyene, som andre steder i USA, ble offentlige 
holdninger til fremmede og det å gi utrykk for ikke-amerikansk etnisk tilhø- 
righet gradvis mer mistenkeliggjort fra 1914 til 1917. Mange amerikanere var 
redde for den nasjonale sikkerheten, og mente landet burde støtte Storbritannia 
mot Tyskland. Det ryktes at byenes og regionens befolkning med skandinavisk 
bakgrunn ønsket nøytralitet, og at norskamerikanere især kunne bli påvirket 
av Norges nøytrale utenrikspolitikk.” 


25 Intervju med døtrene til byenes norske konsul, Alice Olsen and Ruth Peiper, 15. desember 15, 1998; 
Lovoll 2013: 46-48. 

26 Schultz 1995: 15-19. Lovoll 1984: 281-282, 300-303. 

27 Chrislock 1981: 12-18, 76-77. 

I praksis var den skandinaviske opinionen i USA delt for landet kom med i 
krigen. Minneapolis Tidende, den storste norskspraklige avisen i tvillingbyene, 
erklærte tidlig sin støtte til kampen mot tyskerne, særlig etter deres ubåtangrep 
mot norsk og amerikansk skipsfart. Derimot kritiserte lokale fagforenings- 
blad, og især den sosialistiske norskspråklige avisen i Minneapolis, Gaa Paa, 
økonomiske krefter som de mente lå bak og forårsaket krigen. Etter at USA 
erklærte krig, ble Gaa Paa og andre fremmedspråklige aviser på venstresiden 
sensurert, økonomisk belastet gjennom regler som krevde engelsk oversettelse, 
og bannlyst av det amerikanske postvesenet. På motsatt side gjorde mange av 
byenes norskamerikanske menigheter, fritidsorganisasjoner og politiske ledere 
det offentlig kjent at de støttet USAs krigsinnsats. Lister over unge menn og 
kvinner som gjorde militærtjeneste, ble annonsert og publisert i kirkeblad og 
aviser.” 

Frykten for illojale etniske grupper og for represalier fra opphissede patrio- 
tiske elementer skapte en opphetet stemning og overreaksjoner. Trykket fra 
amerikanske patrioter var så sterkt at generalforsamlingen i den norsk-luther- 
ske kirken i Amerika i 1917 bestemte seg for å droppe ordet «norsk» i navnet. 
Men motreaksjonen fra norskspråklige aviser i USA og leserbrev var så over- 
veldende at kirken på følgende generalforsamling gjorde vedtak om å gå til- 
bake til det opprinnelige etniske navnet. Spesielt i «hjertelandets hjerte» (the 
heart of the heartland) i Minneapolis-St. Paul, hvor den norskamerikanske 
befolkningen var så dominerende, var den etniske gruppen ikke villig til å 
dempe sin stolthet over det norskamerikanerne hadde oppnådd siden 1825. 

Anti-immigrantstemningen vedvarte etter krigen. Den var påvirket av de 
voldsomme offentlige diskusjonene som fulgte kongressens lovvedtak fra 1921 
og 1924, som sterkt begrenset immigrasjon, også fra de nordiske landene. I 
1925 var overgangen til et tredjegenerasjons norskamerikansk samfunn full- 
ført. Dessuten var byenes «nordmenn» stolte over deres bidrag i krigsårene. 
Følgelig ble jubileumsfeiringene i 1925 mer amerikanske, både språklig og 
gjennom eksplisitte USA-patriotisme. Ikke bare var anledningen en hendelse i 
amerikansk historie, starten på norsk innvandring i 1825, men kjernen i min- 
nemarkeringen var hvordan generasjoner av immigranter hadde blitt ameri- 
kanske. Derfor var det svært passende at en stor del av feiringen ble holdt på 


28 Kildene for dette og det neste avsnittet er Chrislock 1981: 52-53, 66, 72, 82-87. Lovoll 2010: 
262-266. 

engelsk, og at det viktigste som skjedde, var at president Calvin Coolidge tok 
imot invitasjonen til å være festtaler, og proklamerte at norskamerikanerne 
hadde blitt gode — kanskje de beste - amerikanere.” 


Den fjerde samfunnsfasen: Et godt etablert, men 
utfordret etnisk samfunn, 1925-1940 


Store endringer og ustabilitet førte til raskere amerikanisering i denne perio- 
den. De som gjorde militærtjeneste, kom hjem med erfaringer som endret 
dem. De hadde jobbet i nye yrker, vært i kontakt med europeiske samfunn og 
blitt militærkolleger med folk fra andre deler av USA. Mange hadde blitt vant 
til perspektiver som var mye bredere enn dem de hadde fra sin egen etniske 
gruppe. Følgelig var det lettere for dem å gå nye veier etter hjemkomsten. De 
flyttet til nye deler av Minneapolis-St. Paul eller til forstedene. De skiftet jobb 
eller utdannet seg videre. Det giftet seg med representanter for andre befolk- 
ningsgrupper. I alt dette var de lik millioner av andre amerikanere som retur- 
nerte til det sivile liv. 

Krigen hadde skapt økonomiske behov og inflasjon som førte til problemer 
i årene som fulgte. Samtidig som veteranene kom tilbake til tvillingbyene, for- 
svant flesteparten av arbeidsplassene i den lokale våpenindustrien. På samme 
tid falt prisene brått på jordbruksprodukter som ble raffinert og distribuert i 
byene. For to store lokale økonomiske motorer, hvetemelproduksjonen og tre- 
lastindustrien, begynte en lang tilbakegang samtidig med krigsutbruddet. 
Lenge før krakket i 1929 følte folk i tvillingbyene en voksende tendens i ret- 
ning av trangere tider. Disse økonomiske endringene, sammen med opplevel- 
sene under krigen, styrket kraftig den amerikanske delen av kulturen til byenes 
norskamerikanere.*° 

Andre aspekter ved 1920-arenes Minneapolis-St. Paul markerte ogsa en ny 
fase i den etniske gruppens liv. Den overveldende anerkjennelsen gruppen fikk 
fra lokale og regionale myndigheter under jubileet i 1925, ga tvillingbyenes 
norskamerikanere en prestisje som var god å ha. Men i disse årene var det også 
mange i USA som støttet lover som reduserte innvandringen til et vesentlig 
lavere nivå. Gruppen kunne ikke lenger håpe på å fornye seg gjennom 


29 Schultz 1995: 51, 60. 
30 Blegen 1963: 481-482. Kane og Ominsky 1983: 119-120, 158-159. 

innvandring fra Norge. Dessuten stoppet innflytting fra regionen nesten helt 
opp i 1930-årene. Den demografiske situasjonen var drastisk endret. Også for- 
budet mot alkoholholdige drikkevarer (prohibition) satte sitt preg på denne 
samfunnsfasen. I intervjuer har eldre norskamerikanere fortalt historier om 
økt kriminalitet i byene og foreldrenes bekymringer for at barna deres skulle 
bli lokket til ulovlig produksjon og salg av sprit.” 

Denne faren ble overskygget av børskrakket. Den finansielle krisen nådde 
byene i 1930. Wilbur B. Foshays finansielle imperium kollapset, og områdets 
første og mest kjente skyskraper, Foshay Tower, ble solgt på grunn av konkurs. 
I de første årene etter dette gikk arbeidsledigheten sterkt opp, og mange klarte 
ikke å betjene gjelden på hus og annen eiendom. Historier overlevert gjennom 
generasjoner i norskamerikanske familier gir et innblikk i hvordan krisen artet 
seg: Først brukte de opp sparepengene mens de forgjeves søkte jobb. Deretter 
gikk de til slektninger, og kanskje nære venner, for hjelp. Hvis nøden og beho- 
vet for mat og husly krevde det, gikk de til sitt eget etniske samfunns velferds- 
institusjoner, som kirkene og sykehusene. Kun etter at alle de norskamerikanske 
kanalene var benyttet (noe som i økende grad skjedde fra 1933 til 1936), ba de 
om assistanse fra det offentlige — fra byen, delstaten og det nasjonale New Deal 
Relief Program. 

Den langvarige økonomiske krisen tvang etniske institusjoner med begren- 
sede midler til å finne overlevelsesstrategier. Minneapolis Tidende, en av de tre 
største norskspråklige avisene i USA, klarte ikke å få ned kostnadene tilstrek- 
kelig, selv om den sluttet med daglige utgivelser. I 1935 stengte avisen dørene. 
I det følgende gis noen eksempler på hvordan det etniske samfunnets institu- 
sjoner overlevde. Flere av kirkene gikk sammen og delte kostnader i forbin- 
delse med gudstjenester, sakramenter og søndagsskoler. Fordi både Den norske 
Mindekirken (1922) og Sønner av Norge satte bevaring av fedrearven svært 
høyt, var det etniske forsikringsselskapet villig til å gi Mindekirken et langtids- 
lån, slik at kirken skulle klare å betjene bygningsgjelden sin. Augsburg 
Seminarium med sin høyskole kuttet ned på dyre aktiviteter og programmer, 
men størrelsen på årskullene gikk likevel opp, fordi Augsburg Seminarium 


31 Diskusjonen om alkoholforbudet og 1930-årenes lange lavkonjuktur i Tvillingbyene er basert på 
Maccabee 1991: 88-91, 160-163; intervju med Ione Kadden, 17. november 1998; Dolores King, 16. 
mai 1999; Ardis Munther, 26. oktober 1998; Lorraine Ofstie, 22. mai 2000; Mary Ann Olsen, 11. mai 
1999; Joel Torstenson, 27. april 1999; og Jorunn Wolden, 19. april 1999. Kane og Ominsky, 121-122, 
157-159, 167-168, 172-173, 188, 191-200. Blegen 1963: 521-524, 530. 

holdt skolepengene på et lavt nivå. Mange ønsket å utdanne seg til en sikrere 
framtid når krisen var forbi.3* 

«De harde tidene knyttet oss sammen», sa en norskamerikansk kvinne 
som opplevde den lange lavkonjunkturens prøvelser. Den samme oppfatnin- 
gen kom til utrykk i alle intervjuer med veteraner som selv hadde opplevd eller 
blitt fortalt historier om 1930-årene. Minnene ble satt i et noe heroisk lys. De 
husket gjerne det mest positive fra denne vanskelige tiden. 

Byenes norskamerikanske samfunn opplevde en oppblomstring av 
aktiviteter på tross av den nye demografiske situasjonen og de økonomiske 
omstendighetene. De etablerte lokale norskamerikanske lederne satset på pro- 
sjekter som kunne aktivisere veteraner i gruppen i arbeidet med å overføre 
fedrearven til yngre generasjoner. Et viktig fellesprosjekt til paraplyorganisa- 
sjonen Det Norske Nasjonalforbund i Minneapolis var en Norsk Storfest i 1930. 
Dette var en hel ukes feiring til minne om kristningen av Norge 900 år tidli- 
gere. Poenget var å gjøre tidlig norsk historie kjent blant yngre generasjoner og 
å gi dem grunn til å være stolte over hjemlandets lange tradisjoner. Inkludert i 
festivalen var en tredagers sangerfest med mange mannskor som fremførte 
nasjonalromantisk musikk av komponister som Halfdan Kjerulf, Rikard 
Nordraak og Edvard Grieg.’ 

En annen aktivitet fokuserte på å gjøre det allment kjent og godtatt at Leiv 
Eiriksson, ikke Columbus, «oppdaget» Amerika. Nasjonalforbundets ene mål 
med dette prosjektet var å få en Leiv Eiriksson-dag offisielt anerkjent av delsta- 
ten og nasjonalstaten USA. Kampanjer ble iverksatt over hele det norske 
Amerika. I Minnesota ble en offentlig Eiriksson-dag innført i 1931. Da utvidet 
kampanjeledelsen «dagen» til en Leiv Eiriksson-festival. De satte også et nytt 
mål — å få Minnesota til å reise en stor statue av Eiriksson på delstatens Capitol, 
et parkområde. Det fikk de ikke til i denne perioden, men i 1935 under- 
skrev President Roosevelt kongressens lovforslag om en nasjonal Leiv 
Eiriksson-dag.** 


32 Blegen 1963: 530-531. Chrislock 1969: 171-173, 177-180. Intervju med Carl H. Chrislock, 16. mai 
1999; William Green, 9. mai 2000; og Joel Torstenson, 6. april 1999; Lovoll 2010: 278-279, 313. 

33 Kildene for dette og neste avsnitt er: Det Norske Nationalforbund i Minneapolis 1928: 2-6; Hansen 
1956: 182-283, 287-288; og Olson 2013: 152-155, 169-170. Minneapolis Tidende, 30. juli 1939; 
Nordisk Tidende, 7. august 1930; «Den norske Storfest 1930, Minneapolis Auditorium, Den 10de og 
11" Juni» og «29de juli - 29de juli 1930 -'Fram, kristmenn, krossmenn, kongsmenn, St. Olafsfest, 
Olsokkvelden» (program for høymesse i Minneapolis). 

34 Olson 2013: 175-176; Hansen 1956: 287-290. 

Imens drev det lokale Nasjonalforbundet med flere andre prosjekter. Det 
organiserte stil- og deklamasjonskonkurranser pa norsk ved flere av byenes 
videregående skoler. I tillegg støttet Nasjonalforbundet norske klubber og 
språkundervisningen ved skoler, voksenopplæringsinstitusjoner og universi- 
teter. Aktivistene organiserte også fra 1930 en årlig Norway Day (en sommer- 
lig familiepiknik i en lokal park), en tradisjon som holdt seg i mange tiår. I 
1932 feiret Nasjonalforbundet 100-årsjubileum for Bjørnstjerne Bjørnsons 
fødsel. Norskamerikansk ungdom fremførte flere av dikterens arbeider for et 
stort publikum. Midt i 1930-årene hjalp Nordmanns-Forbundet i Oslo folk i 
tvillingbyene med å bli kjent med samtidens nordmenn ved å betale reisen til 
Minneapolis-St. Paul for 26 kjente personer fra hjemlandet. Gruppen av «turis- 
ter» inkluderte en historiker og andre professorer fra Universitetet i Oslo, en 
gymnasrektor, en politiker og folk fra forskjellige andre yrker. Poenget var å 
oppdatere unge norskamerikanere om det moderne Norge og knytte sterkere 
bånd mellom nordmenn hjemme og ute.3 

Høydepunktet for mange i denne brobyggingsprosessen kom med det første 
besøket av kronprinsparet Olav og Mårtha i juni 1939. De kongeliges tredagers 
opphold i tvillingbyene besto av besøk ved en rekke norskamerikanske 
utdannings-, velferds- og religiøse institusjoner. Kronprinsen holdt taler på 
engelsk til amerikanske elitegrupper og den norskamerikanske allmennheten 
på en folkefest på Midway. Det ble også holdt det mange mente ville være den 
siste massive offentlige gudstjenesten på norsk i tvillingbyene. Besøket mar- 
kerte et nytt høydepunkt i anerkjennelsen fra Norge, og gjorde hjemlandet 
levende på en ny måte for mange med norsk bakgrunn i tvillingbyene.*° 

Denne fjerde fasen i samfunnsdannelsen blant norskamerikanere i 
Minneapolis-St. Paul viste tre nye utviklingstendenser. Den første var at grup- 
pen på flere måter ble mer amerikanisert. Erfaringene fra militærtjenesten 
gjorde det lettere for gruppens unge voksne å se utover sin etniske bakgrunn 
og bli integrert i det amerikanske samfunnet. Også forandringer i den lokale 
økonomien tvang mange til å gå nye veier for å finne et levebrød, og dette førte 
ofte til videreutdanning. Gruppens prestisje etter jubileet i 1925 ble satt i 


35 Hansen 1956: 318-22, 327-329 

36 Nordmanns-Forbundets Tidsskrift (Oslo: Norseman’s Federation, 1939), 239-243; Hansen 1956: 326- 
345; Olson, Olson 2013: 179, 184-185; intervju med John Akslen, 18. januar 1999; Alice Olsen og Ruth 
Peiper, 15. desember 1998; Mary Ann Olsen, 11. mai 1999. 


138 


NORDMENN I MINNEAPOLIS-ST. PAUL 


perspektiv gjennom økt amerikanisering kombinert med opphøret av nye 
innvandringsbølger fra Norge og den omliggende regionen. 

Den andre tendensen var at den lange økonomiske krisen knyttet gruppen 
tettere sammen. Bestrebelsene for å hjelpe hverandre i vanskelige tider gjorde 
dem mer bevisst på hvem de kunne stole på og søke hjelp hos. Tross alt betydde 
familien mest, men folk med forbindelser i nettverk og institusjoner fundert på 
en felles kulturbakgrunn skapte et samarbeid som hjalp de fleste. Krisen varte så 
lenge at mange måtte henvende seg til amerikanske myndigheter for å få hjelp til 
slutt, men det var enighet om at dette ikke hadde ødelagt samholdet i gruppen. 

I denne situasjonen satte en kjerne av eldre aktivister i gang prosjekter for å 
overføre fedrearven fra Norge til de amerikanskfødte generasjonene. Festivaler 
og jubileer til ære for norske kulturhelter og historiske ikoner vant tilhengere 
blant de yngre. Ledernes innsats skapte den tredje utviklingslinjen. En større del 
av gruppen ble bevisst på at de ville være det vi i dag kaller etniske amerikanere. 
De ønsket å være både amerikanske og norske — med tilhørighet og sterke bånd 
i begge kulturer. Ikke alle ble etniske amerikanere. Likevel viste størrelsen på 
publikumet som samlet seg i interessen for den eldre kjernens prosjekter, at disse 
klarte å videreformidle arven fra hjemlandet til mange unge norskamerikanere — 
mennesker som i sin tur kunne fungere som framtidens etniske kjerne. 


Oppsummering 


Det var store endringer i statusen og rollene til norskamerikanerne i 
Minneapolis-St. Paul i løpet av de vel 90 årene mellom 1849 og 1940. I den 
første fasen, mellom 1849 og 1869, var det norskamerikanske samfunnet lite, 
ustabilt og lite kjent blant andre befolkningsgrupper i tettstedene langs 
Mississippi. 

Store immigrasjons- og urbaniseringsbølger endret situasjonen for norsk- 
amerikanerne i det som raskt vokste til å bli tvillingbyene Minneapolis og 
St. Paul mellom 1869 og 1914. Denne fasen kan betegnes som glansperioden. 
Den skandinaviskættede befolkningen utgjorde nesten halvparten av innbyg- 
gerne i Minneapolis og rundt en fjerdedel av innbyggerne i St. Paul. I denne 
fasen satte nordmenn og svensker virkelig preg på byene. 

I løpet av årene 1914-1925 skjedde et generasjonsskifte. Tredje generasjon, 
dvs. barnebarna til immigrantene, utgjorde nå den langt største gruppen. De 
aller fleste snakket ikke lenger norsk. De bodde ikke lenger i skandinaviske 

distrikter, men var spredt ut over i byene, og stort sett geografisk integrert i 
resten av den hvite befolkningen. Arbeidsprofilen til norskamerikanerne skilte 
seg ikke lenger fra resten av den hvite befolkningen i byene. 

Samtidig ble tvillingbyene Minneapolis-St. Pauls i økende grad anerkjent 
som en slags hovedstad for det norske Amerika. Ledende personer og miljøer 
i hjemlandet fikk øynene opp for dette etter 1900. Det skjedde spesielt gjen- 
nom feiringen av 100-års jubileet for den norske grunnloven i 1914 og 100-års 
jubileet for norsk innvandring til USA i 1925. 

Den siste samfunnsfasen som omtales i denne artikkelen, er årene mellom 
1925 og 1940. I denne fasen møtte de norskamerikanske miljøene store utfor- 
dringer. Anti-immigrantholdninger ble videreført fra forrige periode. 
Lovgivningen gjorde samtidig slutt på masseinnvandringen til USA. Dette 
betydde at nye krefter ikke lenger ankom USA slik som tidligere. Lederne, som 
tilhørte den eldre generasjon, måtte derfor finne nye måter å formidle og vide- 
reføre hjemlandets kulturarv på. Til tross for økonomiske krisetider gjennom- 
førte disse lederne en serie prosjekter. De førte til stor lokal oppmerksomhet 
omkring ikoniske norske kulturhelter som Leiv Eiriksson, Edvard Grieg, 
Bjørnstjerne Bjørnson og Roald Amundsen. Prosjektene bidro til å bevare det 
unikt sterke skandinaviske preget i Minneapolis-St. Paul, selv om en økende 
amerikanisering trakk i motsatt retning og vanskeliggjorde ønsket om å bevare 
en norskamerikansk identitet. 

Gjennom de fire fasene som her er gjennomgått, søkte norskamerikanere å 
finne samfunnsformer som kunne hjelpe dem til å klare seg best mulig gjen- 
nom skiftende forhold. Små tettsteder langs Mississippielven vokste raskt til 
moderne storbyer. De norskamerikanske innbyggerne i tvillingbyene måtte gi 
plass til nye landsmenn som flyttet inn fra regionen eller kom direkte fra 
Norge. I tillegg kom mange andre innvandrere fra ikke-nordiske land. 
Nasjonale og internasjonale kriser krevde militærtjeneste, endret økonomien 
og de økonomiske mulighetene i byene. Dette er faktorer som er med på å 
forklare utviklingen av de norskamerikanske miljøene i Minneapolis-St. Paul. 

Pa jobb i Alicante 


Ann Elisabeth Laksfoss Cardozo 


Spania er et populært ferieland bade for nordmenn og mange andre europeere, 
og det har dessuten blitt stadig mer vanlig å eie bolig der. Nordmenn forbinder 
steder som Alicante og Malaga med turisme og pensjonisttilværelse, og mange 
kjenner noen som oppholder seg der. Antallet nordmenn som bor i Spania 
deler av eller hele året, er riktignok svært usikkert, men i 2013 kunne det dreie 
seg om ca. 50 000 personer (intervju med konsulen i Benidorm, Jan Arild 
Nilsen). Norske mediaoppslag og flere forskningsartikler har også bidratt til å 
forsterke en forenklet fremstilling av hvem nordmenn i Spania er og hvordan 
de lever. Dette gjør at nordmenn i Spania ofte ikke blir ansett som migranter. 

Norske forskere har i liten grad påpekt at denne type flytting er en del av et 
større fenomen, der mange tusen pensjonister sesongmigrerer til varmere 
klima om vinteren. Tradisjonen med å sesongmigrere er ikke unikt for Europa. 
For eksempel har nordamerikanske såkalte snowbirds sesongmigrert fra 
Nordstatene til Florida og Arizona siden 1950-årene (Longino mfl. 1991). 
Denne artikkelen handler om at både pensjonister og migranter i andre alders- 
grupper flytter fra Nord-Europa til Spania for å bo der. 

Siden 1969 har norske forskere publisert arbeider om nordmenn i Spania, 
særlig i form av artikler og masteroppgaver i sosiologi og antropologi. I de 
sistnevnte har metoden oftest vært deltakende observasjon og kvalitative 
intervjuer med et begrenset antall norske informanter, analysert som lukkede 
miljøer på et gitt tidspunkt. Flere diskuterer hva det betyr å være norsk i Spania 
(Bjørklund 2010; Blindheim 2009; Foss 2002; Fragell 1995; Henriksen 2008; 
Kristensen 2005; Løbach 2007; Martinsen 2007). 

Mitt utgangspunkt har vært å kontekstualisere fenomenet historisk, og 
jeg har analysert migrasjonsprosesser i et område preget av stor grad av 
mobilitet. Det har medført utfordringer i forbindelse med tilgang på 

skriftlige kilder, og er en av grunnene til at jeg har gjennomfort intervjuer 
(Cardozo under arbeid). 

Bade turisme og sesongmigrasjon til Alicante har imidlertid ogsa medfort 
arbeidsmigrasjon. Men dette har i stor grad blitt underkommunisert.' En geo- 
graf skriver for eksempel at: «Very few Norwegians are economically active in 
Spain» (Myklebost,1989). Miljoet han presenterer, var dominert av pensjonis- 
ter, sjømenn og oljearbeidere som jobbet i Nordsjøen og bodde i Alicante i sine 
friperioder (1989: 210). Siden Myklebosts artikkel handler om pensjonistmi- 
grasjon, forblir det uklart hvem som egentlig tilbyr norskspraklige helsetjenes- 
ter til pensjonistene. Tre andre forskere hevderom nordmenni Malagaprovinsen 
at: «I kontrast til den stedlige, etniske, spanske befolkning, utgjor innvandrerne 
med fa unntak en arbeidsfri klasse, som har livsstil og forbruk som er pafal- 
lende og seeregent for dem» (Danielsen, Moen og Helset, 2004: 52). 

I denne artikkelen undersoker jeg hva nordmenn jobber med i Alicante, og 
om de norske migrantene og den norske velferdsstaten har skapt arbeidsplas- 
ser for andre der. Den bygger pa den delen av min kommende avhandling som 
omhandler transnasjonal økonomi (Cardozo, under arbeid, kapittel syv). 

Fokus i artikkelen er arbeidsaspektet av norsk migrasjon til Alicante i et 
samtidshistorisk perspektiv. Selv om hovedmengden av nordmenn i Spania er 
pensjonister, som «nyter sitt otium» under solen, så finnes det også norsk- 
språklige fysioterapeuter, leger, frisører og massører, for å nevne noen. 
Betalingsdyktige pensjonister ønsker nemlig tjenester på norsk, noe som igjen 
har ført til fremveksten av etniske nisjer innenfor helse og velvære. 

Blant pensjonistene som bor i Alicante om vinteren, oppgis ofte klima og 
livskvalitet som grunner til valg av sted. Men tryggheten det medfører å ha rik 
tilgang på tjenester på norsk er også viktig, særlig for de som nærmer seg 80 år. 
Norsk infrastruktur som klubber og sjømannskirke, helseinstitusjoner, tilgang 
på direktefly og norske tv-kanaler er altså en annen viktig grunn til at de velger 
å bosette seg i de samme områdene som mange andre nordmenn. 

De fleste som sesongpendler mellom Norge og Spania, oppfatter seg selv mer 
som gjester enn turister eller migranter, og pleier ikke å melde utflytting. Likevel er 
flere tusen nordmenn registrert som bosatte i Spania. De fleste i denne statistikken, 


1 Vilhelm Aubert, Det skjulte samfunn, rev. utg. (Oslo: Pax, 1969), 131. Med referanse til utlendinger i 
«Middelhavs-Spania» observerte Aubert at «emigrantturistene» ofte ble «økonomisk aktive [...] hvor 
de oppholder seg». 

som altså ikke inkluderer uregistrerte sesongpendlere, er ikke pensjonister. Det vil 
si at de er yngre enn 65 år (INE.es). Disse nordmennene må finansiere sitt opphold 
i Spania, vanligvis ved å finne en jobb eller skape seg en arbeidsplass, noe som fører 
til kreativitet og utvikling av nye arbeidsplasser. 

Her har jeg valgt å bruke et transnasjonalt historisk perspektiv. I hovedsak har 
begrepet transnasjonal vært mest brukt av antropologer og sosiologer, selv om 
noen historikere også bruker det (Glick Schiller mfl., 1992). Sosiologen Thomas 
Faist forklarer at det transnasjonale perspektivet i migrasjonsstudier fører til at 
migrasjon studeres som en prosess. Migrasjon påvirker de sosiale nettverkene og 
får altså konsekvenser både for dem som migrerer, men også for dem som ikke 
migrerer, altså migrantenes nettverk både i opphavs- og destinasjonsland. I ste- 
det for å studere migrasjon som om det bestod av en reise fra et land til et annet, 
analyseres heller prosessen over tid (Thomas Faist mfl. 2013:1) Jeg mener altså at 
migrasjon består av prosesser som er mer komplekse enn en reise fra et opphavs- 
land (A) til et mottakerland (B). Med økt globalisering har migrasjonskomplek- 
siteten økt, og det er vanlig å flytte mellom flere land. Noen bor en periode i et 
land og deretter en periode i et annet land (videremigrasjon). Andre flytter til- 
bake til fødelandet (returmigrasjon). Uansett hvilket land en person bor i, kan 
hun/han ha transnasjonale bånd og forbindelser til personer i et annet land. Ofte 
er de sterkeste båndene mellom familiemedlemmer som bor i forskjellige land. 

Jeg vil hevde at migrasjonen fra Norge til Alicante består av flere ulike og 
overlappende former for turisme og migrasjon. Den er i mange tilfeller 
sirkulær, både på kort og lang sikt. På kort sikt er den det ved at de fleste 
sesongmigrerer fra Norge til Alicante og tilbake til Norge igjen. På lang sikt 
er den det ved at de fleste som bor i Spania, til slutt likevel flytter tilbake til 
Norge. Dette gjelder selvsagt ikke alle. Noen har flyttet fra Norge til Spania 
en gang. Atter andre har flyttet flere ganger frem og tilbake. Transnasjonale 
bånd og prosesser blant nordmenn i Alicante er altså hovedtematikken i 
min avhandling. Med det mener jeg kontakt over landegrensene, for eksem- 
pel kontakt mellom familiemedlemmer, der noen har flyttet til Alicante, 
mens andre har blitt boende i Norge. Det har ført til kontakt mellom indi- 
vider som har levd deler av livet i Norge og i Spania, og med nordmenn 
som bodde fast enten i Norge eller i Spania, samt mellom spansk-norske 
institusjoner og organisasjoner i Alicante og norske myndigheter, organi- 
sasjoner og institusjoner. Det fører til sosial, økonomisk og kulturell utvik- 
ling og impulser fra ulike miljøer. 


147 


KAPITTEL 6 


Transnasjonale band skapes ogsa nar en organisasjon flytter ut deler av virk- 
somheten til et annet land. Sjomannsmisjonen er et eksempel pa en slik trans- 
nasjonal organisasjon. Transnasjonale arbeidsplasser kan for eksempel være at 
en prest blir sendt fra Norge til Alicante for å arbeide der. Prestens arbeid fore- 
går i norske miljøer på norsk, og stasjonene i Alicante er transnasjonale kultu- 
relle institusjoner. Samtidig vil hun/han også drive med internasjonalt 
samarbeid med andre innvandrermenigheter, med den katolske kirken i 
Spania og med spanske myndigheter. Transnasjonale prosesser skjer ofte mel- 
lom organisasjoner og institusjoner, altså på et mellomnivå (meso), der enkelt- 
personer (mikro) kommer sammen og jobber for spesielle mål gjennom 
organisering. 

I denne artikkelen fokuserer jeg på mikro- og mesonivå (mellomnivå). Helt 
konkret betyr det at jeg har studert individer og deres historier, og hvordan de 
har dannet organisasjoner og institusjoner for å bedre egne kar. I tillegg til 
sesongmigrantene, som pendlet til Alicante hver høst og returnerte til Norge 
hver vår, bodde en mindre gruppe nordmenn i alle aldre fast der. For denne 
artikkelen er informantintervjuene det mest relevante, selv om jeg også peker 
på hvordan faktorer på makronivå har påvirket migrasjonen. Da tenker jeg 
spesielt på hvordan europeisk integrasjon innen EU/EØS har medført fri beve- 
gelse over landegrensene. I forbindelse med EU har eksportabilitet, altså det å 
kunne ta med seg velferdsgoder (som pensjon) og tilgang på helsetjenester 
over landegrensene fra et land til et annet, vært viktig. 

Arbeidsmigrasjonen utviklet seg parallelt med at norsk turisme til Spania 
økte fra 1960-årene. Det førte igjen til en utvidelse til en raskt voksende ferie- 
hussektor og pensjonistmigrasjon. Det utviklet seg snart skreddersydde tilbud 
på flere språk rettet mot kjøpekraftige individer fra spesifikke nasjonaliteter. 
De fleste arbeidsplassene befant seg innen turisme, eiendomsformidling og 
helsetjenester. Hovedgrunnen til sistnevnte var at de nordeuropeiske pensjo- 
nister sjelden snakket spansk. Derfor foretrakk de, naturlig nok, helsetjenester 
på egne språk. Norske sykepleiere, leger og tannleger flyttet til Alicante. Mange 
startet egne firmaer, både fordi det dreide seg om et nordisk marked, men også 
fordi konkurransen om stillinger i Spania var stor. 

Gjennom intervjuer av nærmere 80 informanter og andre kilder fremkom- 
mer det at nordmenn har jobbet i Alicante fra tidlig i 1960-årene og til i dag i 
en rekke ulike yrker og virksomheter. Jeg har delt tiden fra 1965 til 2014 inn i 
tre perioder. Den første er en pionertid, der turisme og eiendomssalg var 

viktigst. Det begynte forsiktig i 1965, og økte kraftig på midten av 1980-tallet 
til 1989. I den andre perioden, fra 1989 til 1995, var det færre nordmenn i 
Spania. Fallet sammenfalt med lavkonjunktur i norsk økonomi og bankkrise 
(Grytten og Hunnes 2016: 227-242). Det medførte at yngre nordmenn i 
Alicante flyttet tilbake til Norge, siden etterspørselen etter varer og tjenester i 
de norske miljøene sank. Norske eiendomsformidlere i Alicante fant seg andre 
salgsjobber, jobber i spanske bedrifter, eller underviste i spansk. Til- og fraflyt- 
tingen varierte gjennom de omtrent 50 årene jeg har forsket på, og situasjonen 
var derfor ikke slik enkelte informanter hevdet, at antall nordmenn hadde en 
kontinuerlig vekstkurve fra 1965 til 2014. 

Den tredje perioden dekker tiden fra 1996 til 2013. Da økte antall nord- 
menn som oppholdt seg i Alicante. Materiell velstand og mer eiendomssalg 
karakteriserte norsk migrasjon til Alicante. Fra 2014 stanset veksten i eien- 
domssalg, og antall yngre nordmenn i Alicante sank. Dette var konsekvensen 
av en ny nedtur i norsk økonomi, hovedsakelig relatert til svingninger i oljepri- 
sene. Oljeprisene fikk altså følger for norsk bosetning i Alicante. De høye pri- 
sene fra 1999 til 2013 førte til økning, mens oljeprisfallet førte til færre 
registrerte nordmenn i Alicante. Konjunkturene i norsk økonomi var antagelig 
mer avgjørende for antall yngre nordmenn i Alicante enn hendelser i spansk 
økonomi, som den spanske bolig- og finanskrisen fra 2007. For pensjonerte 
nordmenn som allerede eide bolig i Alicante, påvirket økonomiske konjunktu- 
rer bare i liten grad deres sesongmigrasjon. For dem var det viktigere med 
billig og direkte transport. Siden høykonjunkturen i norsk økonomi fra 1999 
førte til flere pensjonister med bolig i Spania, begynte Norwegian Air Shuttle å 
tilby direkteflyvninger fra mange norske byer til Alicante fra 2003. Det foren- 
klet sesongmigrasjon dit. 


Mangesysleri innenfor turisme, eiendom og helse 


Det som karakteriserte mange arbeidsmigranter i Alicante, inkludert de nor- 
ske, var at de drev med flere økonomiske virksomheter samtidig, Dette er van- 
lig for migranter og kan kalles mangesysleri. Det var stor konkurranse, og 
mange prøvde seg på noe de ikke hadde erfaring eller kunnskap om fra før, 
særlig innen eiendom (salg, leie, oppussing, vaktmestertjenester og renhold, 
oversettelse), arrangement (utflukter, bussturer, fester, konserter) og helse og 
velvære. Arbeidsmigrantene manglet ofte språkkompetanse og kontakter i 

lokalmiljøet. Det førte til at de kunne bli lurt til å overta en bedrift som gikk 
dårlig. Det typiske var at noen kjøpte en bar eller et hotell, og året etter solgte 
de bedriften videre til noen som nettopp hadde ankommet med samme drøm- 
men om å være egen sjef. For en del ble det for dyrt og arbeidskrevende i for- 
hold til forventningene om hvordan tilværelsen i Spania skulle bli. En informant 
forklarte at det var vanskelig å drive egen bedrift med mindre en jobbet lange 
økter. Han hadde observert tilfeller der enkelte mente de både kunne starte 
egen bedrift og være «på ferie» samtidig (intervju med Karl Johan Lien Warpe). 

I spanske bedrifter var det lange arbeidsdager og en konservativ hierarkisk 
arbeidskultur. Offentlig spansk sektor var i praksis lukket for norske migranter 
siden de færreste kunne godt nok spansk, og enda færre kunne valensiansk, 
som etter grunnloven av 1978 og regionsautonomiavtalen i 1982 om flerspråk- 
lighet førte til at valensiansk ble administrasjonsspråk i kommunene rundt 
Benidorm (Ley Orgånica 5/82). For det andre hadde norske migranter ofte 
ikke utdannelse eller yrkeserfaring som ble anerkjent i Spania. Offentlige eksa- 
mener, concursos, som førte frem til faste offentlige stillinger, holdt høye krav 
til kunnskap om spanske samfunnsforhold. 

Helsesektoren var et viktig arbeidsmarked i alle periodene. Antall private 
sykehus, legesentra og begravelsesbyråer økte raskt blant annet i Alicante, på 
grunn av turister og nordeuropeiske pensjonistmigranter. Da Norge ble med i 
EØS i 1994, kunne norske og andre europeiske sykepleiere, leger og fysiotera- 
peuter endelig også arbeide lovlig i Spania. Da måtte Spania åpne opp arbeids- 
markedet for å innfri kravet om fri flyt av arbeidskraft. 

Noen av migrantene som var godt over pensjonsalderen, fortsatte å arbeide. 
Noen gjorde det fordi de trivdes i jobben, mens andre hadde økonomiske 
motiver. Enkelte hadde et svakt pensjonsgrunnlag fordi deres yrkeskarriere 
hadde bestått av uformelle kontrakter, egne bedrifter og manglende pensjons- 
sparing. Det var en utfordring for spanske myndigheter at svart arbeid uten 
kontrakter og innbetaling av skatter var vanlig i etniske markeder blant inn- 
vandrere. De som unnlot å betale skatt, fikk kanskje litt mer utbetalt umiddel- 
bart, men opparbeidet seg ikke rettigheter som arbeidsledighetstrygd og 
pensjon. 

Mange nordeuropeiske pensjonister med pensjoner fra sine opphavsland 
var likevel økonomisk aktive i Alicante, gjerne gjennom uformelle arbeidsfor- 
hold som vaktmestere, tilsynsfolk, sjåfører og frivillige i klubber og menighe- 
ter. Selv om disse jobbene vanligvis ikke ga særlig høy lønn, kunne de inkludere 

tilgang til goder som overnatting, mat, betaling av utgifter og lokal prestisje. 
De fleste gjorde det fordi det var meningsfylt, mens enkelte nok trengte å spe 
på en lav pensjon. 


Pionertiden: turisme, helse og eiendom (1965-1988) 


Slik mange migranter blir utestengt fra deler av arbeidslivet grunnet språk- 
mangler, lite anerkjent kompetanse og mangel på nettverk, opplevde også 
nordmenn at det var komplisert å finne jobb i Spania. En grunn var at arbeids- 
ledigheten var høy i Spania i 1970-årene, som en konsekvens av oljekrisen, 
høye oljepriser og returen av tusenvis av arbeidsledige emigranter som tidli- 
gere hadde jobbet i Nord-Europa. 

Turismen førte nordmenn til Spania i 1960-årene. De som ønsket å jobbe der, 
ble først guider, reiseledere, oversettere, tolker og lærere på språkkurs. Dette var 
jobber der nordmenn hadde konkurransefortrinn på grunn av språket og kultu- 
ren. De fleste lærte seg godt spansk og ble såkalte mellomledd, det vil si de som 
formidlet informasjon. I turistbransjen var lønningene ofte lave og stillingene 
midlertidige. Det dreide seg hovedsakelig om sesongarbeid, noe som igjen med- 
førte at mange trengte flere jobber gjennom året. Mange prøvde seg derfor på 
forskjellige typer salg. For myndighetene var likevel nordeuropeiske migranter 
«foretrukne innvandrere». De ble behandlet skånsomt, nettopp fordi de jobbet 
innenfor turismen, som var blitt Spanias nøkkelindustri (Tusell 2007: 632-633; 
Fernandez Fuster 1991: 836). Enkelte norske migranter hadde verken oppholds- 
eller arbeidstillatelse 15—20 år etter at de hadde flyttet dit. Dette fremgår både av 
kilder fra Solgårdens arkiv og dokumenter fra konsulatet i Benidorm. 

Turismen fra Norge til Benidorm var allerede i 1960-årene delt inn i høy- 
og lavsesong. Ungdommer og familier dro til Benidorm om sommeren for 
sol, sand og hav, billig mat og alkohol. Befolkningen økte med flere hundre 
tusen i høysesongen (Mazön og Huete, 2005: 119). Da var nattelivet ifølge 
mine informanter særlig intenst. Fra oktober roet nattelivet seg. Da inntok 
pensjonistene og helseturistene Benidorm. At den tidligere stupemesteren 
Sam Melberg tilbød behandlinger for nordmenn som sesongpendlet til 
Benidorm allerede i 1965, gir indikasjoner på at sesongpendling ikke var 
uvanlig. Melberg holdt til på det svenskdrevne hotellet Tre Kronor nær stran- 
den, men bodde selv i et hus han hadde kjøpt av nordmannen Jon Rokk i 
nabokommunen Villajoyosa. 


151 


KAPITTEL 6 


Jon Rokk var en av pionerene som flyttet tidlig til Spania. Han solgte forsik- 
ringer i Norge, og fortsatte med det gjennom en sekretær og svigerdatteren i 
Oslo, samtidig som han etablerte seg som eiendomsselger i Alicante. Rokk var 
en typisk mangesysler, som solgte tomter, hus, drev en bar og ledet en nordisk 
forening (Johansson 1965: 2). Rokk mente at hans største fortrinn var lokal 
kunnskap og tilhørighet, og han ble utnevnt til «maurisk konge» i 1965 under 
festspillene i Villajoyosa. I 2013 var hans grav den eneste liggende graven blant 
nordmenn på den kommunale gravplassen i Villajoyosa. De fleste andre nord- 
europeere som ble gravlagt i Spania, valgte enklere løsninger. 

De som arbeidet i turistindustrien, holdt til i Benidorm. Noen fikk sesong- 
arbeid som guider og reiseledere for Braathens SAFE, Saga Tours og Stjernereiser. 
De kunne tjene ekstra på utflukter til palmeparken i Elche og middelalderbyen 
Guadalest. Andre nordmenn skapte egne «norske attraksjoner», som turer til 
Solgarden, Minnekirken i Villajoyosa og hjem til maleren Pedro Delso, som var 
gift med den norske sykepleieren Signe. Hun kom til området fordi hun arbeidet 
ved Solgården, og senere viste hun turister rundt på familiens eiendom og solgte 
mannens kunst (intervju med Signe Delso). I 1970-årene var turismen viktig for 
sysselsettingen av unge nordmenn i Benidorm. 

Et annet eksempel på transnasjonalt økonomisk samarbeid relatert til 
turisme var båtfabrikken Dracomar i El Campello. Fritidsbåtfabrikken ble 
åpnet etter at Jens Griiner-Hegge, som hadde bakgrunn i shipping, flyttet til 
Alicante. Spanske myndigheter krevde dokumentasjon på inntekt for å utstede 
oppholdstillatelse, og Griiner-Hegge dro til Norge for å skaffe investerings- 
kapital. Kåre Drangsholt tente på ideen med å produsere fritidsbåter i Spania. 
Griiner-Hegge planla å selge båter til spanjoler og nordeuropeere i Spania, 
men eksporterte senere også båter til andre land som Norge. Samarbeidet mel- 
lom Drangsholt og Griiner-Hegge førte til at Dracomar fra 1972 laget båter på 
lisens fra fabrikken i Flekkefjord. 


JKGH: - Jeg bygde norske båter på lisens fra Draco, Windy, Scan og så videre. Hadde 
52 spanske arbeidere etter hvert. Ganske stor fabrikk. 

AELC: - Var den i Alicante? 

JKGH: - Nei i El Campello. Stor fabrikk, jeg tror den var 6000 kvadratmeter. [...] De 
sang mens de arbeidet, det ble min gamle far så imponert over da han kom ned. [...] 
så hadde vi store julefester med utdeling av skinker og alle drakk kongepjoltere så de 


var helt bevisstløse. [...] Jeg gikk jo i vannet da når jeg skulle bestille ting. For det var 

sånn one-man-show da. Det var jo helt vilt. [...]. Sa jeg bygget fabrikken uten egent- 
lig å vite hva jeg skulle bruke den til. Jo, jeg hadde laget et sinopsis på båter da.* Og 
sku’ lage på lisens. Og det ble veldig vellykket. Vi laget tusenvis av båter som vi 
eksporterte og fikk da desgrabacion fiscal, altså en bonus fra staten, fordi det var cash, 
valuta til staten. Da eksporterte vi til Norge, til Sverige til England. Og det var jo fan- 


tastisk interessant — men et jævla slit. (Intervju med Jens K Griiner-Hegge.) 


Båtproduksjonen gav muligheter for finansiering gjennom offentlige, spanske 
banker og eksportstøtte (gjennom skattefritak) i tiden frem til 1986, da Spania 
ble medlem av EU. Da forsvant konkurransefordelene i og med det indre mar- 
kedet. Dette var et av flere eksempler som viser at markedsfordelene i Spania 
endret seg som følge av økonomiske konjunkturer og europeisk integrasjon. 
Før medlemskapet i EU fantes et beskyttet indre marked. Da det forsvant, gikk 
en del bedrifter konkurs. 

En av de tidligste norske transnasjonale helseinstitusjonene i Alicante var 
Solgården. Bestyrer og direktør arbeidet i Alicante, mens styret satt i Norge. 
Det var feriesenter for norske psykisk utviklingshemmede, men «helsesvake 
eldre» ble snart en enda viktigere kundegruppe. Solgården ble en viktig 
arbeidsplass for de ca. 20 spanjolene som arbeidet der. Norske bedrifter skapte 
altså også arbeidsplasser for spanjoler og andre, selv om mange norske bedrif- 
ter foretrakk å ansette nordmenn av språklige og kulturelle grunner. 

I perioden før 1982 var det få yngre nordmenn som emigrerte til Alicante, 
men de som gjorde det, søkte arbeid innenfor turisme og eiendom. Samarbeid 
mellom norske og spanske entreprenører, husbyggere og selgere var funda- 
mentalt for norske eiendomsaktører, som trengte lokal kompetanse og kjenn- 
skap til regelverk og byråkrati. Norske innflyttere behersket ikke det formelle 
språket og manglet kontakter blant offentlige og private eliter. Det var en av 
grunnene til at Francisco Malonda fikk en nøkkelrolle sammen med Smith- 
brødrene og John Warpe. Malonda, som i dag driver godterifabrikk med 500 
ansatte i Oliva, drev tidligere med appelsineksport (intervju med Francisco 
Malonda). Det gjorde at Malonda kunne flere språk, og dessuten eide han 
jordeiendommer. Da feriehusboomen startet, begynte Malonda med eien- 
dom og feriehus til nordeuropeere. Først bygget han ut appelsingården Finca 
el Romeral utenfor Alfaz, der appelsintrærne ble byttet ut med bungalows, og 


2 Griiner-Hegge bruker et spansk ord som her betyr plan/skisse, for å søke om støtte fra en offentlig 
spansk bank. 

Warpe og Smith-brødrene solgte hus til nordmenn. Så ble byggefeltet Foya 
Blanca, som også hadde vært gård, bygget ut. Malonda og Warpe drev også 
et reisebyrå kalt Viajes Florida sammen, like ved det norske konsulatet i 
Benidorm. 

Eiendomsformidling førte til ringvirkninger. For eksempel økte behovet for 
oversettelser. Merete Ihlen, som kom til Alfaz i 1968 med sin mor, arbeidet 
først for notarius publicus i Benidorm, der hun oversatte kjøpekontrakter til 
norske kjøpere (intervju med Merete Ihlen). Hun solgte også hus på boligfeltet 
Colonia Escandinava i Alfaz, hvor det har bodd nordmenn siden midten av 
1970-årene. Senere opprettet hun et eget eiendomsselskap der to av de viktig- 
ste innvandrergruppene i Alfaz del Pi, nemlig nederlendere og nordmenn, 
utgjorde kundegrunnlaget. Eiendomsselskapet drev ikke bare med salg, men 
organiserte også oppussing og vedlikehold, vaktmestertjenester og utleie 
(intervju med Merete Ihlen). 

Mens noen solgte eiendom gjennom hele perioden, ble eiendomssalg en 
mellomstasjon for kokken Erick Berghof. Kort tid etter å ha kjøpt flere rekke- 
hus i Calle de Noruega (norgesgaten), reinvesterte han i en stor restaurant El 
Vikingo, med bar og eget svømmebasseng (Kvaale 1968: 30; Horrocks, 1984). 
På samme måte som blant utvandrede nordmenn i USA var bruken av viking- 
navn på bedrifter populært. Det etniske markedet var det viktigste kunde- 
grunnlaget, og de første årene ble det feiret 17. mai rundt svømmebassenget. 
Men nettopp sesongvariasjon gjorde også slike bedrifter sårbare. Konkurransen 
fra andre restauranter var hard, og beliggenheten i utkanten av en liten by 
gjorde at få kom tilfeldig innom. Baren holdt åpent i flere år etter at restauran- 
ten stengte, med støtte av stamgjester og basert på etnisk lojalitet, for eksempel 
ved at Den norske klubben (DnkCB) i flere år leide klubblokaler i 
overetasjen. 

Fra midten av 1970-årene finansierte også den norske velferdsstaten flere 
stillinger i Alicante, ved å betale lønn til både prest, lærere og konsuler der. 
Hovedsakelig ble stillingene besatt av nordmenn. Diakonhjemmet ansatte 
også en psykiatrisk sykepleier som drev hjelpearbeid blant norske pensjonister 
(Aftenposten 06.12.1973:11). Dermed økte arbeidsmigrasjonen fra Norge til 
Alicante. Både i 1986 og i 2013 var for eksempel alle lærerne norske på Den 
norske skole Costa Blanca (DnsCB), med unntak av en spansklærer (intervju 
med Maria Pilar de la Cuesta Moran). Uten norsk finansiering hadde stillin- 
gene antagelig ikke eksistert. 

Nedgang og omstilling (1988-1995) 


Nedgangen i perioden 1988-1995 hadde først og fremst å gjøre med interna- 
sjonale forhold, som oljeprisen, devaluering av den norske kronen, økende 
norsk arbeidsledighet (6 prosent), høy gjeld og boliglansrenter (14-16 pro- 
sent) fulgt av boligkrakk og bankkrise. Da oljeprisen sank til 10 dollar fatet i 
1986, fikk ikke oljearbeiderne lenger gratis hjemreise mellom jobb og bosted. 
Det førte igjen til at oljefamilier flyttet tilbake til Norge. Det fikk store konse- 
kvenser for norske bedrifter og institusjoner i Alicante. Den norske skolen 
måtte si opp lærere på grunn av elevmangel, og norske arbeidsmigranter med 
eiendom som næringsvei måtte finne et annet levebrød. Den norske klubben 
ansatte enkelte medlemmer som sekretærer/kaféverter i delstillinger, som en 
form for etnisk solidaritet. En migrant startet slankestudio, og sønnen solgte 
mobiltelefoner i stedet for å selge eiendom (Lund 1990; Intervju med Erik 
Svanberg). 

Den norske gjeldskrisen førte til at flere tusen norske familier mistet hjem- 
mene sine, og noen mistet også huset i Spania til banker. Det førte til at noen 
flyttet til Norge, mens andre fikk muligheter til å kjøpe eiendommer i Spania. 
Norsk Revmatikerforbund kjøpte for eksempel det som senere ble ReumaSol 
på tvangsauksjon, gjennom en norsk bank med filial i Luxemburg. 


Mer helse og eiendom - vekst (1996-2013) 


I den tredje perioden, som begynte i 1996, var det igjen vekst i eiendoms- og 
helsesektoren i Alicante som var innrettet på det norske markedet. Mens det 
før 1986 hadde vært vanskelig å få autorisasjon som lege med utenlandsk 
utdannelse, ble det lettere etter 1986, siden Spania også måtte følge fri flyt- 
politikken. Det var annerledes for de første norske legene i Alicante som eta- 
blerte seg i 1980-årene, og hadde strevd for å få legekonsesjon. For norsk 
helsepersonell ble det enda lettere å jobbe i EU-land etter 1994 da Norge ble 
med i EØS. 

Fra tusenårsskiftet ble den norske velferdsstatens tilstedeværelse i Alicante 
enda mer omfattende. Helseboomen handlet mest om fokus på eldreomsorg. 
Det såkalte eldreløftet var basert på en idé fra FrP og Høyre om individenes rett 
til valg i eldreomsorgen. En del norske politikere mente at det burde etableres 
tilbud om eldreomsorg i utlandet. Fordelene for staten var å spare penger ved å 

flytte ut dyre arbeidsplasser, og så betalte arbeidskraften i lokale spanske lonnin- 
ger, og samtidig økte de eldres valgfrihet. I denne sammenhengen var utlandet 
nesten ensbetydende med Spania. Denne politikken førte til at den statlige 
Husbanken gav lån til bygging av sykehjem i Spania (Husbanken, 2005). 

To sykepleiere startet det første norske sykehjemmet, Finca el Romeral for 
Sagenehjemmet, før de ble helsegriindere og dannet sitt eget feriesykehjem 
(Parkhjemmene) og hjemmesykepleiefirma Costa Blanca Nursing («Annerledes 
ferie for eldre» 2008). På helseinstitusjonene Centro Asistencial Noruego 
(CAN), Finca el Romeral, Fundaciön Betanien og Vistamar jobbet det norsk- 
språklige hjelpe- og sykepleiere. Det førte til at arbeidsmigrasjon fra Norge til 
Alicante innen eldreomsorg også økte. Noen av dem som arbeidet der, var 
norsk-chilenere og norsk-spanjoler som tidligere hadde innvandret til Norge 
og så flyttet videre (intervju med Francisco Fraga og Pablo Sbertoli). De utkon- 
kurrerte lokale søkere, siden de allerede snakket både norsk og spansk. 

Fra 2005 økte den norske velferdsstaten sin tilstedeværelse gjennom trans- 
nasjonale diakonstillinger til Sjømannskirken for å hjelpe norske barn og norsk 
ungdom, spesielt i Alicante, etter at en NRK-dokumentar hadde belyst barne- 
vernsproblematikk og rusmisbruk (NRK 1, «Skal vi hjem snart, mamma», 
2004). Fra 2005 til 2012 fantes det i tillegg et norsk NAV-kontor i Alicante, som 
i hovedsak skulle avdekke trygdesvindel. Det ble imidlertid lagt ned i 2012 på 
grunn av høye kostnader og manglende resultater. 

For den norsk-iranske fysioterapeuten Nazaneen Heydar ble norske pensjo- 
nister i Albir kundegrunnlaget for flere klinikker. Fysioterapeuter var en viktig 
gruppe helsearbeidere, siden pasienter fikk refundert utgifter til fysioterapi i 
Europa med rekvisisjon fra lege i Norge. Ved Costa Blanca Physiotheraphy var 
både kundene og de ansatte 95 prosent norskspråklige (intervju med Nazaneen 
Heydar). 

Den eneste norske frivilligsentralen utenfor landets grenser åpnet i Alfaz del Pi 
i 2009. Med egen post på det norske statsbudsjettet og gratis lokaler fra Alfaz kom- 
mune er den et godt eksempel på en transnasjonal velferdstjeneste. Lederen er 
spansk-norske Teresa Zuriaga Hundseth fra Valencia (intervju med Teresa Zuriaga 
Hundseth). De frivillige er hovedsakelig nordmenn som hjelper nordmenn lokalt. 
Og de som trenger hjelp, er som regel norske pensjonister. Noen nordmenn hjel- 
per også andre trengende, som barnehjemsbarn i Altea, søramerikanske innvan- 
drere i Callosa, funksjonshemmede i Villajoyosa og dyr. Det frivillige arbeidet gav 
mening og lokal tilhørighet. For Zuriaga Hundseth var likevel den transnasjonale 

livsstilen, som de fleste frivillige førte, en utfordring for virksomheten. Mens nord- 
menn som bodde alene, eller på sykehjem i Alicante, trengte besøk hele året, var de 
fleste frivillige bare til stede i vinterhalvåret. 

Et annet kjernemarked for en del norske migranter i Spania gjennom hele 
undersøkelsestiden var spanskundervisning for nyankomne, særlig pensjonister 
med mye fritid. Både nordmenn og spanjoler, frilansere, organisasjoner og bedrif- 
ter drev med språkundervisning, oversettelse og tolking. På grunn av spansk 
arbeidsledighet etter finanskrisen 2007-2008 ble norskkompetanse enda mer 
interessant, både for dem som ønsket jobb i Alicante, og for dem som søkte jobber 
i Norge. Nordic House i Alfaz del Pi har siden 2012 rekruttert spanske ingeniører 
og sykepleiere til intensive norsk språk- og kulturkurs, der målet var jobb i Norge. 
Siri Lund, som driver Nordic House, er enda en mangesysler med erfaring som 
timeshareselger, turistsjef, skribent i Skandinavisk Journal og lærer ved flere norske 
skoler i Alicante. På Nordic House underviser hun både i norsk for spanjoler og 
spansk for nordmenn (intervju med Siri Lund). I Kristiansund driver Frank Øyen 
det transnasjonale Nordic House. I 2016 ble Lund og Øyen engasjert av en norsk 
kommune til et såkalt språkbadprosjekt (full immersion) for syriske flyktninger 
som skulle lære norsk på 33 dager (NRK 1 Møre og Romsdal, 2016). Eksempelet 
viser at entreprenører satset i både spanske og norske markeder alt etter hvor utsik- 
tene til lønnsomhet var størst. Siden det var vanskelig å drive egne bedrifter lønn- 
somt, flyttet også en del tilbake til Norge av økonomiske årsaker. Haugesundsartisten 
Gunnar Andersen, som kalte området Costa Flesk, flyttet i 2008 tilbake til Norge 
med familien, etter åtte år der med økonomiske utfordringer (Andersen 2012:123- 
124). Selv om enkelte kan ha tjent godt i perioder, var lønningene generelt lavere, 
arbeidstiden lenger og forholdene mer usikre i Alicante enn i det norske arbeids- 
markedet. Som tidligere nevnt var dessuten næringer som satset på de etniske 
markedene, forbundet med stor usikkerhet knyttet til sesongmessig variasjon. 
Særlig i desember og januar samt mai og juni var det lite å gjøre for entreprenørene 
i Alicante, siden pensjonistene ofte dro til Norge i april og barnefamiliene ikke 
kom før skoleslutt i juni. 


Konklusjon 


Dette kapitlet har handlet om dem som flyttet til Alicante og jobbet der i tiden 
fra 1965 til 2014. Det var kjøpekraften til de norske pensjonistene der som førte 
til arbeidsmigrasjon gjennom hele perioden. Gjennomgående har arbeidende 

nordmenn i Alicante jobbet med turisme, helse og eiendomsnæring. En viktig 
grunn til at det utviklet seg et eget marked rundt Benidorm innen helsetjenester, 
var at sesongmigrantene var villige til å betale mer for helsetjenester tilbudt av 
nordmenn. Det førte til at det utviklet seg et norskspråklig marked for helsetje- 
nester. De fleste helsearbeiderne kom i den tredje perioden, etter at antallet 
nordmenn i området igjen økte. Da var det mange potensielle kunder, og struk- 
turelt enkelt å flytte til Spania for å utøve helseyrker. 

Det var vanskelig å skaffe seg et levebrød i Alicante. Flere av mine informan- 
ter har byttet jobber flere ganger, og kaller arbeidslivet der «litt Texas» og 
«Amerika». Løsningen for mange var mangesysleri, som både var og er typisk 
i området. Nordmenn har vært ansatt i spanske bedrifter, særlig innenfor ulike 
typer av salg, bank, forsikring, helse og omsorg. Provisjon var utbredt, særlig 
de første tiårene. De fleste som jobbet, hadde flere engasjement samtidig eller 
fordelt utover året, siden mange jobber bestod av midlertidige engasjementer. 
Informantene mine hadde forskjellig bakgrunn fra Norge, men i Alicante var 
det vanlig å selge boliger og/eller undervise nordmenn i spansk. I perioder 
med norsk lavkonjunktur solgte eiendomsaktørene andre produkter. En utfor- 
dring for arbeidsmigrantene var mangel på nettverk. Det som da gjenstod, for 
nordmenn som ikke fikk jobb, var å danne egne enkeltmannsforetak. De 
nordiskspråklige som kunne spansk, hadde fordeler i arbeidsmarkedet, på 
samme måte som de spanskspråklige som behersket nordisk, også hadde det. 
For norskspråklige var det mulig å finne arbeid i områder i Alicante der det 
bodde mange nordmenn, også under og etter finanskrisen. 

Noen nordmenn skapte arbeidsplasser for andre enn norske migranter. Det 
handlet særlig om helseinstitusjoner og enkelte bedrifter som båtfabrikken 
Dracomar. Den norske velferdsstaten skapte også arbeidsplasser gjennom 
overføringer innen eldreomsorg, sosialt arbeid og utdanning. Disse stillingene 
ble oftest besatt av norskspråklige prester, sosialarbeidere, sykepleiere og 
lærere. Det var derfor fremdeles slik i 2014 at den norske velferdsstaten var en 
nøkkelbedrift i Alfaz del Pi (Bergundhaugen 2007: 171). 

En nødvendig forutsetning for at flere grupper nordmenn kunne boi Alicante, 
var eksporterbare trygder og pensjoner innenfor et integrert Europa (Sejersted 
2012, Brochmann 2011). Europeisering forenklet flytting til Spania etter 1994 da 
Norge ble medlem av EØS. Dette var særlig merkbart for helsepersonell, som 
fikk autorisasjon i Spania. Både oppholds- og arbeidstillatelse ble dessuten for- 
enklet for alle fra et annet EU/EØS-land som ville bo og arbeide i Spania. 

Mengden av arbeidsmigrasjon fra Norge til Alicante har variert fra 1965 til 
2014, i henhold til både spanske, norske og globale konjunkturer. Det var hard 
konkurranse om å lykkes med helsebedrifter i Alicante. Over tid har det blitt 
færre turistrelaterte jobber og mer helserelaterte og eiendomsrelaterte jobber 
blant nordmenn i Alicante. 

Flere tusen nordmenn arbeidet i en rekke yrker i Alicante i undersøkelses- 
perioden. Ved å føre fenomenet tilbake til 1965 og inndele utviklingen krono- 
logisk i tre perioder har jeg forklart et mangfold av etniske markeder og 
dessuten synliggjort en utvikling over tid. Selv om majoriteten av nordmenn i 
Spania har vært pensjonister, har samtidig yngre norske migranter tilbudt 
varer og tjenester til en norskspråklig kundekrets. I tillegg til ordinært lønns- 
arbeid og egne bedrifter var også en del pensjonister økonomisk aktive i frivil- 
lig eller uformelt arbeid, som regel rettet mot de norske miljøene. 

Flyktninger, fred og sikkerhet 


Moral eller realisme i Nobels 
fredspris’ historie?" 


Øyvind Tønnesson 


Vi kan gjerne ha en visjon om en verden uten flyktninger — en verden der kvinner og 
menn aldri er i fare på grunn av sin religion, nasjonalitet, politiske syn eller tilhørig- 
het til en bestemt gruppe, eller en verden der mennesker aldri må flykte fra krig eller 
konflikter. Men det er ikke en slik verden vi lever i. Vi kan lett bli overmannet av 
enten desperasjon eller kynisme, av ønsket om bare å dyrke vår egen hage og ha nok 


med oss selv.? 


Dette uttalte Den Norske Nobelkomités formann, historikeren og direktøren 
ved Norsk utenrikspolitisk institutt, John Sanness, da han i 1981 presenterte 
Nobels fredspris til FNs høykommissariat for flyktninger (UNHCR). Talen 
hans gir et inntrykk av hvordan det internasjonale flyktningproblemet kunne 
bli oppfattet da man en tid hadde vært vitne til at millioner flyktet fra Vietnam, 
Afghanistan og Etiopia. Den gir imidlertid også innblikk i hvordan 
Nobelkomiteen oppfattet flyktningstrømmers internasjonale betydning ved 
inngangen til den kalde krigens siste tiår - en oppfatning som fikk stor vekt i 
«globaliseringsperioden» som fulgte da den kalde krigen tok slutt: «Vi lever i 
et verdenssamfunn av stater, slik det kommer til uttrykk i FN, men vi lever 
også i et verdenssamfunn av kvinner og menn, og mange av disse kvinnene og 
mennene er statsløse.»> 


1 Forfatteren takker Det Norske Nobelinstitutt for adgang til materiale som er benyttet i denne artikkelen. 


2 John Sanness, tale ved utdelingen av Nobels fredspris 1981, http://www.nobelprize.org/nobel_prizes/ 
peace/laureates/1981/presentation-speech.html [oppslagsdato 24.2.2017] 
3 Ibid. 

Sanness pekte fremover, kanskje i høyere grad enn han kunne ane. Han sa 
det ikke direkte, men i «verdenssamfunnet av kvinner og menn» kunne ikke 
menneskelig lidelse som følge av manglende beskyttelse fra en stats side aksep- 
teres. Der måtte råde sikkerhet, ikke bare, og kanskje heller ikke først og fremst, 
for stater eller nasjonale samfunn. Det måtte bli tale om det som noen år senere 
skulle bli kalt menneskelig sikkerhet - human security — og ansvaret for denne 
sikkerheten måtte i siste instans ligge i verdenssamfunnet av stater.* 

Nobelkomiteens leder ga imidlertid også et historisk perspektiv på utviklin- 
gen av flyktningproblemet og dets betydning i det jeg her vil omtale som en 
internasjonal fredspolitisk sammenheng (begrepet forklares nedenfor). Nobels 
fredspris har gjennom sin 116 år lange historie både fanget opp og inngått i 
utviklingen av dette politiske feltet. Jeg skal i dette kapitlet komme tilbake til 
prisen flere ganger, idet jeg vil vise hvordan og hvorfor mennesker på flukt ble 
og har forblitt et viktig tema i den bredere tenkningen om årsaker til krig og 
betingelser for fred de siste hundre årene. 

Jeg vil først gi et riss av den internasjonale fredspolitiske utviklingen fra slut- 
ten av 1800-tallet frem til dannelsen av Folkeforbundet. Deretter skal jeg gjøre 
kort rede for fremveksten av det internasjonale flyktningregimet i mellom- 
krigstiden og hvordan temaet da inngikk i internasjonal fredspolitikk. 
Flyktningregimet kan ikke minst knyttes til Fridtjof Nansens navn. Vi skal se 
på tankene som lå bak da fredsprisen ble gitt til ham i 1922 og til Nansenkontoret 
for flyktninger i 1938. 

Andre verdenskrig, holocaust og den globale kalde krigen satte i noen grad 
det internasjonale flyktningproblemet i nytt lys, noe vi kan se gjennom fredspri- 
sene til UNHCR bade i 1955 (for 1954) og 1981 — og til den belgiske dominika- 
nermunken George Pire i 1958, en prisvinner som nok de færreste husker. Jeg vil 
hevde at det internasjonale flyktningregimets utvikling inngikk i en fredspolitisk 
dynamikk, der realiseringen av humanitære idealer kunne ses som målet, men 
der den aktuelle historiske kontekst hele tiden var avgjørende. 

De siste 35 årene er Nobels fredspris ikke tildelt personer eller organisasjo- 
ner som har hatt flyktninger som sitt primære arbeidsfelt. I samme periode har 
antallet flyktninger og internt fordrevne steget kraftig, og sammenhengen mel- 
lom flyktningstrømmer og krig er langt fra svekket. Ifølge UNHCR var det 


4 Om begrepet «human security», se UNDPs Human Development Report 1994, http://hdr.undp.org/en/ 
content/human-development-report-1994, [oppslagsdato 24.2.2017] 

samlede antall mennesker pa flukt ved utgangen av 2015 oppe i 65,3 millioner, 
og over halvparten av dem som hadde forlatt sine hjemland, kom fra 
Afghanistan, Syria eller Somalia. Burde ikke Den Norske Nobelkomité igjen gi 
fredsprisen til noen som arbeider for flyktninger fra krig - til UNRWA, 
FN-organisasjonen for flyktninger fra Palestina, som fyller 70 år i 2019, eller 
kanskje til UNHCR for tredje gang? Jeg vil avslutningsvis gi en mulig historisk 
fredspolitisk begrunnelse for en slik pris. 


Den fredspolitiske tradisjonen 


«Krig synes å være like gammelt som mennesket, men freden er en moderne 
oppfinnelse», skrev juristen Sir Henry Maine en gang midt på 1800-tallet. 
Oppfinnelsen det var snakk om, kom i to former etter Napoleonskrigene. På 
den ene side opprettet idealistiske mennesker på begge sider av Atlanterhavet 
de første fredsforeninger, stort sett med utgangspunkt i religiøse forestillinger 
ogindignasjon over krigens forferdelighet. På den annen side etablerte Europas 
stormakter et kongressystem som skulle forebygge gjentakelse av kriger av den 
art og det omfang som Napoleonskrigene hadde hatt. Det var ikke svært visjo- 
nært, men det kan hevdes at «Den europeiske konsert», som systemet er kalt, i 
noen grad bidro til å forhindre stormaktskrig og ga diplomatisk erfarings- 
grunnlag for senere internasjonalt samarbeid. 

Inntrykkene fra Krimkrigen 1853-56, fra den amerikanske borgerkrig på 
1860-tallet og den tysk-franske krig i 1870-71 ga grunnlag for en forsterket 
motvilje mot storkrig. Denne spilte inn i grenseoverskridende arbeid for 
humanitære ideer, noe vi ser ikke minst ved dannelsen av Røde Kors i 1863, 
men stimulerte også diskusjoner i grenseoverskridende miljøer om hvordan 
krig mellom stater kunne forhindres. Opprettelsen av Det internasjonale folke- 
rettsinstituttet i 1873, en ikke-statlig, elitepreget og selvrekrutterende organisa- 
sjon av fremstående jurister, er et tidlig eksempel. Instituttets medlemmer 
engasjerte seg for fredelig konfliktløsning mellom suverene stater - og bidro 
for eksempel i forkant av Berlin-konferansen 1884-85 til utformingen av kjøre- 
reglene for kappløpet om Afrika. Mark Mazower har pekt på at de interna- 
sjonale juristene, «som et redskap for å redde imperialismen fra sine mørke, 


5 William Welch, «Mind the Peace», (review article on Michael Howard's The Invention of Peace (2001)), 
Vision (Fall 2002), se www.vision.org. 

skitne sider», utviklet et sprak om ansvar, omsorg og plikter som med over- 
raskende fa endringer er viderefort i dagens FN-ledede «internasjonale 
samfunn».* 

Diskusjonene om krig og fred i tiårene som fulgte, var koplet til tidens bre- 
dere filosofiske, historiske, sosiologiske, rettsvitenskapelige og politisk-økono- 
miske samtaler, og de inngikk i ideologisk strid. Det er risikabelt, men hvis jeg 
skulle gi én overskrift som kunne beskrive det fenomenet som den tidlige 
internasjonale fredsbevegelse utgjorde, så måtte den inneholde ordene intel- 
lektuell, rasjonalistisk, liberal (kanskje til og med liberalistisk), borgerlig, demo- 
kratisk og eurosentrisk. 

I 1889, da man i Paris markerte at hundre år hadde gått siden den store 
revolusjonen og arrangerte verdensutstilling med det nyeste som vitenskaps- 
basert industriutvikling kunne by på, var den franske hovedstaden et naturlig 
møtested for mange av modernitetens menn. Noen av dem holdt egne konfe- 
ranser. En slik konferanse ledet til dannelsen av Den andre internasjonale — 
Sosialistinternasjonalen. En annen, som samlet parlamentarikere fra ti land, 
dannet det som ti år senere, under en større konferanse i stortingsbygningen i 
Kristiania, ble Den interparlamentariske union (IPU). I 1891 ble det også dan- 
net en internasjonal paraplyorganisasjon over nasjonale fredsforeninger, med 
hovedkontor - Det internasjonale fredsbyrå — i Bern i Sveits.” De tre organisa- 
sjonene markerte seg alle med «anti-militaristisme». Dette betydde ikke at de 
nødvendigvis var motstandere av all oppbygging eller bruk av militærmakt, 
men at de oppfattet ideer som forherliget krig og militære autoritetsstrukturer, 
som reaksjonære — som hindre for en progressiv utvikling innen politikk, kul- 
tur og sosiale forhold. 

Sosialistinternasjonalen, Den interparlamentariske union og Det interna- 
sjonale fredsbyrå arrangerte regelmessige konferanser og kan ses som uttrykk 
for den omfattende globalisering som fant sted i tiden omkring forrige århun- 
dreskifte. Konferansene og øvrig virksomhet forutsatte ikke minst velfunge- 
rende internasjonal kommunikasjon - tog, dampskipsruter, avisdistribusjon, 


6 Mark Mazower, Governing the World. The History of an Idea, Penguin 2012, s. 68-73. Se også Nuzzo, 
Luigi: Colonial Law, i: European History Online (EGO), Leibniz Institute of European History (IEG), 
Mainz 2012-04-16. URL: http://www.ieg-ego.eu/nuzzol-2011-en 


7 Om tidlige fredsorganisasjoner, se for eksempel David Cortright, Peace. A History of Movements and 
Ideas, Cambridge University Press 2008. Se også Mazower, op.cit. 

telegraf og sa videre. De to sistnevnte ble ogsa hjulpet frem av rikfolk som ble 
engasjerte padrivere for fremskritt og fred, ikke minst filantroper som Andrew 
Carnegie og John D. Rockefeller - og Alfred Nobel. De ønsket alle å bidra til å 
skape en bedre og fremfor alt mer fornuftig og velorganisert verden. 
Nobelprisene ble instrumenter for å fremme en slik utvikling. 

Varierende grader av og former for politisk kamp i forskjellige land ga imid- 
lertid ulike nasjonale forutsetninger for debattene om krig og fred. Det som 
gikk igjen fra konferanse til konferanse som et samlende krav, var at interna- 
sjonale konflikter måtte løses på fredelig vis gjennom voldgift, og at det derfor 
måtte etableres en fast internasjonal voldgiftsdomstol. Denne burde både løse 
konflikter på kort sikt og gradvis bidra til å utvikle internasjonal rett. Da en 
lang rekke stater i 1899, etter initiativ fra Russlands Tsar Nikolai II, samlet seg 
til Den internasjonale fredskonferansen i Haag i Nederland (Den første 
Haagkonferanse), fikk fredsorganisasjonene også en slags felles ramme for sin 
virksomhet. Konferansen i Haag diskuterte både nedrustning, regler for krig- 
føring og former for internasjonal voldgift. Blant nokså magre resultater var 
opprettelsen av noe som ble kimen til en internasjonal voldgiftsdomstol. 

Viktigere var det kanskje at USAs president Theodore Roosevelt i 1904 tok 
initiativ til Den andre Haagkonferanse, som ble avholdt i 1907. Der ivret flere 
- ikke minst en av Norges teknisk delegerte, Nobelkomiteens sekretær, 
Christian Lous Lange - for å gjøre Haagkonferansene faste, med et eget inter- 
nasjonalt profesjonelt sekretariat. Tidlig i juli 1914, få dager etter de berømte 
skuddene i Sarajevo, kunne Christian Lange, nå som generalsekretær for Den 
interparlamentariske union i Brussel, glede seg over at det var oppnådd enig- 
het om å la en internasjonal komité ta fatt på forberedelsene av Den tredje 
Haagkonferanse, som skulle finne sted i 1917. Dette bar bud om virkelige frem- 
skritt i internasjonale relasjoner. Men Den tredje Haagkonferanse ble det selv- 
følgelig ikke noe av.* 

Med utbruddet av første verdenskrig - The Great War, eller «Den euro- 
pæiske borgerkrig», som Christian Lous Lange raskt kalte den — ble forutset- 
ningene for diskusjon av internasjonal fredspolitikk sterkt endret. Jeg skal ikke 
gå mye inn på dette, men vil forklare hva jeg legger i begrepet «internasjonal 
fredspolitikk». På engelsk vil det hete international peace politics, og 


8 — Øyvind Tønnesson, With Christian L. Lange as a Prism: A Study of Transnational Peace Politics, 1899- 
1919, Ph.d.-avhandling, Universitetet i Oslo 2013, s. 157-159. 

ikke international peace policy, som ville antyde noe doktrinært og dermed 
innebære noe ganske annet. Vi kan si at internasjonal fredspolitikk generelt, 
fra dannelsen av de internasjonale fredsorganisasjonene i 1889 og 1891 — kan- 
skje også fra opprettelsen av Folkerettsinstituttet i 1873 — har hatt som mål å 
redusere forekomsten av krig. Internasjonal fredspolitikk har foregått på tvers 
av landegrenser og dreid seg om bevisstgjøring om årsaker til krig og konflikt, 
og om utvikling og realisering av prinsipper og institusjonelle tiltak som kan 
motvirke at slike årsaker oppstår eller sveller opp. Vi kan si at læring har stått 
sentralt: Med problematisering av historiske og mulige fremtidige årsaker til 
konflikt og krig fulgte en erkjennelse av internasjonal kompleksitet. Denne 
erkjennelsen førte igjen til at fredspolitikk måtte dreie seg om å håndtere 
denne kompleksiteten, opprette og holde i hevd fredspolitiske arenaer der 
fredsfremmende normer kunne utvikles og forsøksvis gjøres gjeldende for å 
redusere risiko for voldelig konflikt.’ 

Fredspolitikken var allerede tidlig lite dogmatisk, preget av nokså høy grad 
av pluralisme — og for så vidt pragmatisme. Selv om mange medlemmer av 
ulike lands fredsorganisasjoner var politisk radikale, kan det ikke sies om de 
toneangivende aktørene. I USA ble fredsorganisasjonene det siste tiåret før 
utbruddet av første verdenskrig i økende grad dominert av politisk konserva- 
tive. De var opptatt av å bevare eller sikre den politiske, sosiale og særlig retts- 
lige samfunnsorden som var resultatet av den amerikanske revolusjon over 
hundre år tidligere, og av den borgerkrig mange av dem selv hadde opplevd. 
For dem var krig radikalt, mens fred var samfunnsbevarende."? 

Første verdenskrig inspirerte til læring, og førte internasjonal fredspolitikk 
inn i nye former. En rekke individuelle aktører fra mange land var de samme, 
men det kom også til nye, på flere arenaer, og etter tsarens fall i Russland i 1917 
og USAs samtidige inntreden i krigen på vestmaktenes side ble spørsmålet om 
fredens prinsipper et hett tema i stormaktspolitikken. Fordi krigen selv i så høy 
grad endret nasjonale, regionale og globale maktforhold, var en reetablering av 
førkrigstidens internasjonale orden ikke mulig. Da freden endelig brøt ut på 


9 For en nærmere drøfting av begrepet, se ibid.: 6-8. 

10 Se C. Roland Marchand, The American Peace Movement and Social Reform 1898-1918, Princeton: 
Princeton University Press, 1972. Det fredspolitiske feltet i USA var også koplet til fremveksten av 
forskning og undervisning innen «internasjonale relasjoner», som - om vi ser bort fra minoriteten av 
afro-amerikanske forskere — hadde raseskille og «hvit» dominans som premiss, og som særlig var opp- 
tatt av utfordringer knyttet til en imperialistisk orden, se Robert Vitalis, White World Order, Black 
Power Politics. The Birth of American International Relations, Cornell University Press 2015. 

vestfronten i november, gjennomgikk Tyskland regimeskifte og Habsburgernes 
Østerrike-Ungarn gikk i oppløsning. En ny orden måtte lose en nesten uende- 
lig rekke av problemstillinger. Noen i den internasjonale fredsbevegelsen 
hadde forsøkt å forberede seg, og hadde kommet et godt stykke på vei når det 
gjaldt å få overblikk over dilemmaer som kunne skape bråk når kanonene stil- 
net. En nokså anonym internasjonal nydannelse fra 1915, Sentralorganisasjonen 
for varig fred, med hovedkvarter i det nøytrale Nederland, hadde diskutert 
spørsmål knyttet til internasjonal nedrustning, frihandel i koloniene, fri ferd- 
sel på havet, prinsipper for ny grensedragning mellom stater, håndheving av 
internasjonal rett (senere betegnet som «kollektiv sikkerhet») og opprettelse av 
en ny verdensorganisasjon basert på erfaringene fra de to Haagkonferansene i 
1899 og 1907. Resultater av Sentralorganisasjonens diskusjoner var brakt inn i 
mindre anonyme fora i både nøytrale og krigførende land." 

I vår sammenheng peker ett tema i den fredspolitiske diskusjonen i årene 
1914-19 seg ut som særlig interessant, nemlig spørsmålet om grensedragning 
mellom stater og statusen til folk som ikke inngikk i majoritetsbefolkningen i 
stater. Dette ble ikke minst diskutert i forbindelse med opprettelsen av 
Sentralorganisasjonen i april 1915, og jeg vil understreke at tenkningen eller 
teoretiseringen som kom til uttrykk der, ikke primært tok utgangspunkt i filo- 
sofiske eller religiøse ideer, men i mer eller mindre velutviklet forståelse av 
historiske konfliktårsaker. Når det gjaldt spørsmålet om statsgrenser i Europa, 
var problemforståelsen klar, så klar at den ikke ble utbrodert: Den tysk-franske 
krig i 1870-71 hadde ført til at Frankrike tapte Alsace-Lorraine, etter alt å 
dømme mot de fleste lokale innbyggeres ønsker. Dette hadde skapt grobunn 
både for fransk revansjisme og tysk frykt for fransk revansjisme — forhold som 
kunne være med å forklare den pågående krigen og omfanget den hadde. 
Samtidig hadde den voksende nasjonalismen i Øst- og Sentral-Europa vært 
årsak til en lang rekke konflikter. I habsburgernes Østerrike-Ungarn hadde det 
foregått både germanisering og magyarisering, til ugunst for andre nasjonali- 
teter, som derfor ønsket autonomi eller egne nasjonalstater. Potensialet for 
konflikter hadde vært, og måtte fortsatt forventes å være, stort. 

Løsningen måtte bli et prinsipp om nasjonal selvbestemmelsesrett i en 
eller annen form, men hvordan realisere det hvis en nasjonal majoritet og 
flere minoriteter levde om hverandre? Skulle det råde enkelt demokrati, 


11 Tønnesson 2013: kap. 6. 

som ville gi majoriteten makt over administrasjonssprak, skolesporsmal og 
sa videre, eller skulle flertallets interesser underordnes minoriteters behov? 
Og hvem var «nasjonen» som matte fa bestemme selv? Bare menn, eller 
ogsa kvinner? Det siste ble diskutert etter kraftfulle innlegg fra den skotske 
suffragetten Crystal McMillan, som noen uker senere var med på å danne 
Den internasjonale kvinneligaen for fred og frihet. En annen av de i alt tre 
kvinnene som deltok ved opprettelsen av Sentralorganisasjonen, ungarske 
Anna Zipernowski, advarte om at det å internasjonalt legge for stor vekt på 
rettighetene til nasjonale minoriteter innenfor store stater, ville bli urett- 
ferdig og urimelig for disse store statene.” Det kunne også gå ut over 
statssuvereniteten. 

Implisitt lå altså en erkjennelse av at både det å overse nasjonale minoriteters 
interesser eller krav og det å legge stor vekt på dem innebar risiko for alvorlige 
konflikter og krig. Denne diskusjonen foregikk som nevnt i april 1915, og det 
må kunne sies at den på en nesten forbløffende måte foregrep problemer som 
skulle komme til å prege den internasjonale dagsorden fra 1919. Den munnet 
imidlertid ut i et kort program for varig fred, som riktignok rommet, men også 
skjulte, dilemmaene. Noe tilsvarende var tilfelle med det program for fred som 
USAs president Woodrow Wilson presenterte i 1918, hans berømte fjorten 
punkter, som i høy grad hadde et propagandistisk sikte da det nærmet seg kri- 
gens sluttfase. Propaganda og dilemmaer går ikke sammen. 

Et av verdenskrigens resultater var at Østerrike-Ungarn som stat gikk i opp- 
løsning, og at det ble trukket nye grenser og opprettet en lang rekke nye stater 
i Europa - i noen tilfeller etter folkeavstemninger i berørte områder. Og så ble 
Folkeforbundet opprettet som en permanent arena, ikke bare for stormaktsdi- 
plomati, men også for fredspolitikk i bred forstand. Storbritannia og Frankrike 
ble dominerende; i USA fikk ikke presidenten Kongressens tilslutning til med- 
lemskap. Likevel ble amerikanske interesser både direkte og indirekte involvert 
på mange politikkområder - ikke minst fordi amerikanske akademikere og 
filantropisk kapital ble mobilisert.*3 


12 Tønnesson 2013: 273. 

13 Se for eksempel Tønnesson, «Folkeforbundet — en tragedie?», kapittel 9 i Hilde Henriksen Waage, Rolf 
Tamnes og Hanne Hagtvedt Vik (red.), Krig og fred i det lange 20. århundre, Cappelen Damm 2013. Se 
også Katharina Rietzler, «Experts for Peace. Structures and Motivations of Philanthropic 
Internationalism in the Interwar Years», i Daniel Laqua, Internationalism Reconfigured. Transnational 
Ideas and Movements Between the World Wars, Palgrave Macmillan 2011. 

Hvilke problemstillinger Folkeforbundet skulle lose, var ikke noe man bare 
kunne forutsette i forbundspakten - som Christian Lous Lange allerede mens 
forhandlingene pågikk i Paris kalte en «stormaktssuppe».'* Forbundet ble 
fredspolitisk både en aktør og en arena: Aktøren måtte agere i forhold til de 
problemstillinger som oppsto, og som i høy grad ble ført inn på arenaen av 
ikke-statlige aktører så vel som av stater, og som ble gjenstand for diskusjon i 
en bredere internasjonal offentlighet. 

Gjennom de tjue årene mellom første og andre verdenskrig bidro 
Folkeforbundet, hjulpet både av Den internasjonale arbeidsorganisasjonen 
ILO og Den internasjonale voldgiftsdomstolen, til å løse flere mindre konflik- 
ter som lett kunne gått over i krig. Minst like viktig var det at forbundet, dels 
av Folkeforbundssekretariatets eget initiativ, dels fordi stater kastet vanskelige 
oppgaver i fanget på dem i Genéve, fortsatte å utvikle mer eller mindre prak- 
tiske ideer om hvordan internasjonal samfunnsbygging kunne redusere risi- 
koen for krig. Dette arbeidet ble det bygget videre på innen rammene av FN og 
i den europeiske integrasjonsprosessen etter andre verdenskrig. Et av temaene 
som ble brennbare, var utfordringene knyttet til mennesker som var drevet på 
flukt av nød eller endrede politiske forhold.*5 


Flyktninger som tema i internasjonal fredspolitikk 


Ifølge statsviteren Claudena Skran, som for tjue år siden utga det som vel nå må 
kunne betegnes som en klassiker om fremveksten av det internasjonale flyktning- 
regimet i mellomkrigstidens Europa, ble ordet flyktning («refugee») først benyttet 
om de franske hugenottene som flyktet fra forfølgelse for sin religion fra slutten av 
1600-tallet.’° Det var selvfølgelig ikke første gang mennesker ble drevet på flukt, og 
selv om ordet flyktning i liten grad ble benyttet om flyktningstrømmer etter huge- 
nottene, var det mange som i dag ville blitt kalt flyktninger blant de millionene av 
mennesker som emigrerte på 1800-tallet. Til europeiske byer kom for eksempel 
russiske «émigrés» — politiske flyktninger fra Tsar-Russland — og etter revolusjons- 
forsøkene i 1848 valgte mange tyskere og italienere å forlate sine hjemland og 


14 Christian L. Lange til Joachim Grieg, 27. Februar, 1919, Nasjonalbiblioteket, Ms.fol.:2522:1-VI. 

15 Se Susan Pedersen, «Back to the League of Nations», i The American Historical Review, vol. 112, nr. 4, 
oktober 2007. Se også Mazower, op.cit. 

16 Skran, Claudena M., Refugees in Inter-War Europe. The Emergence of a Regime, Clarendon Press, 
Oxford 1995: 13. 

prøve lykken annet steds, som i London, Genéve, Paris og i andre storbyer.” 
Taiping-opprøret i årene 1850-64 og andre til dels religiøst motiverte opprør eller 
borgerkriger i Kina, som tok livet av flere titalls millioner mennesker (usikre tall), 
førte også til at svært mange flyktet fra sine hjemsteder. De fleste havnet andre 
steder i Kina eller i «nærområdene», men det var også flyktninger blant kinesere 
som bosatte seg på vestkysten av USA. 

At Amerika, men også vesteuropeiske land, lenge var åpne for immigranter, var 
viktig. Det hadde begynt å endre seg allerede før første verdenskrig — i 1882 vedtok 
for eksempel de folkevalgte i Kongressen i USA «The Chinese Exclusion Act», som 
spesifikt skulle hindre innvandring av kinesere. Verdenskrigen 1914-18 ble et helt 
vesentlig vendepunkt i og med at USA fra da av innførte generelle innvandrings- 
reguleringer som førte til at «reisen til Amerika» opphørte å være sikkerhetsventil 
når befolkningsoverskudd, sosial nød eller sosiale og politiske konflikter fikk folk 
til å røre på seg. Da kom også flyktningbegrepet tilbake i bruk.’ 

Problemet som Folkeforbundet og for så vidt seiersmaktene Storbritannia og 
Frankrike fikk i fanget, var særlig masseflukt av russere. Noen aristokrater og 
andre velhavende russere med familier flyktet fra bolsjevikene etter revolusjonen 
i november 1917, og ble synlige antikommunister i Paris og andre storbyer i 
Vest-Europa. Disse ble mest kjent, men det store antallet flyktninger besto av helt 
andre typer mennesker. De var ikke først og fremst ofre for bolsjevikrevolusjo- 
nen, men flyktninger fra den etterfølgende russiske borgerkrig, og de flyktet i 
flere forskjellige retninger. I 1922 befant det seg ifølge Skran ca. 900 000 russiske 
flyktninger fordelt på alle landene som omga det tidligere tsarriket. Om lag 55 
000 befant seg i Finland og Baltikum, 175 000 i Polen, og i Tyskland var tallet 
oppe i en halv million, men falt så til 250 000 igjen. Det var tale om soldater fra 
«de hvite» hærene, men også mange sivile som fulgte dem. Noen flyktet fra kom- 
munistene, noen ville i dag risikert å bli kalt lykkejegere, mens andre igjen for- 
søkte å slippe unna den ytterste nød da det også ble utbredt matmangel." 

For lokalsamfunn, for Røde Kors, og selvfølgelig for en rekke stater, ble flykt- 
ningene en humanitær utfordring. Storbritannia og Frankrike hadde støttet «de 
hvite» i borgerkrigen og hadde ved flere tilfeller bidratt til å transportere ut flykt- 
ninger, men hadde stort sett måttet etterlate dem i Konstantinopel eller andre 
steder. I den politiske kontekst var spørsmålet imidlertid ikke bare humanitært. 


17 Skran: 14-15. 
18 Skran: 22. 
19 Skran: 33-35. 

Skran nevner at det var fa familier og fa barn blant de russiske flyktningene. 
Flertallet var menn, og de fleste av dem var i stridsdyktig alder. I den nye staten 
Jugoslavia, dit det i 1922 hadde kommet ca. 34 000 russere, var 70 prosent menn, 
og 70 prosent av dem igjen var enslige. Mye godt kan sies om unge menn, men 
de kan faktisk være en sikkerhetsutfordring. I Bulgaria utgjorde væpnede rus- 
sere for en tid en reell trussel mot staten, men det er lett å tenke seg at lokalsam- 
funn kunne oppfatte selv ubevæpnede, fremmede, unge menn som en fare.” 

I tillegg til strømmen av russere krysset også en lang rekke andre flyktning- 
grupper Europas delvis nye grenser. Det multietniske osmanske rikes sammen- 
brudd og etableringen av den tyrkiske nasjonalstaten førte til massakre på 
armenere og grekere. Flyktende armenere spredde seg til mange land, mens gre- 
kere som forlot det som ble tyrkisk land, havnet i Hellas. En internasjonal avtale 
fremforhandlet av Fridtjof Nansen førte til en befolkningsutveksling mellom 
Tyrkia og Hellas - 380 000 muslimer måtte forlate Hellas, mens i alt mellom en 
og halvannen million grekere ble kastet ut fra den tyrkiske siden. 20 prosent av 
Hellas' befolkning måtte etter dette oppleve seg selv som flyktninger. Nansen ble 
deretter involvert i arbeidet med å skaffe penger til å få varig bosetting, og 
fremme økonomisk og sosial integrasjon av de tilflyttede grekerne i Hellas.” 

Da Nansen ble tildelt Nobels fredspris i 1922, var det ikke for den gresk- 
tyrkiske befolkningsutvekslingen. Avtalen om den ble først undertegnet en 
måneds tid etter prisutdelingen. Det var totaliteten av prisvinnerens innsats de 
siste tre årene — siden 1920 — som førte til beslutningen fra Nobelkomiteen. 
Nansen hadde ledet repatriering av hundretusenvis av krigsfanger, han hadde 
organisert og samlet inn penger til hjelpearbeid til ofrene for hungersnød i 
Russland, og så var han blitt høykommissær for russiske flyktninger. To år etter 
at han mottok fredsprisen, skulle han også få ansvaret for armenske flyktnin- 
ger. Det meste av dette arbeidet var knyttet til Folkeforbundet, og det å støtte 
opp om den nye verdensorganisasjonen sto sentralt ved Nobelkomiteens pris- 
utdelinger de første tre arene etter forbundets opprettelse.” 


20 Ibid. 

21 Carl Emil Vogt, «Fridtjof Nansen. Fredsprisen 1922», i Olav Njølstad (red.), Norske nobelprisvinnere, 
Universitetsforlaget 2005: 136-137. Se også samme, Nestekjærlighet som realpolitikk. Fridtjof Nansens 
humanitære og internasjonale prosjekt 1920-1930, Ph.d.-avhandling, Universitetet i Oslo 2010: 220 ff. 

22 Prisene til Woodrow Wilson (1919), Léon Bourgeois (1920), Hjalmar Branting og Christian L. Lange 
(1921) og Fridtjof Nansen (1922) kan alle forstås i lys av verdensorganisasjonens dannelse. Se Øivind 
Stenersen, Ivar Libæk og Asle Sveen, Nobels fredspris. Hundre år for fred. Prisvinnere 1901-2000, 

Nansen opptradte som en av den internasjonale fredspolitikkens entrepre- 
nører. Som påpekt av Carl Emil Vogt, var Nansen ingen stor filosof eller poli- 
tisk teoretiker, men snarere en innovativ, karismatisk lederskikkelse.” Slike 
skikkelser var det bruk for i tiden etter verdenskrigen. Dette gjaldt ikke minst 
på flyktningfeltet, der Folkeforbundet, Røde Kors og andre organisasjoner ikke 
hadde standard operating procedures eller noe klart prinsipielt grunnlag for sin 
praktiske gjerning, men i høy grad måtte praktisere the art of muddling through. 
Stormaktene ønsket politisk stabilisering — internasjonalt og innenfor en lang 
rekke stater, hvorav mange nye etter krigen. De sto overfor mange store utfor- 
dringer: finansielt sammenbrudd i Østerrike, gresk-tyrkisk krig, kriser i 
Midtøsten, overtakelse av tyske oversjøiske besittelser, etterkrigsinflasjon, uro 
blant nasjonale minoriteter, kommunistisk fare — og altså strømmene av flykt- 
ninger. Nansens arbeid for flyktninger skulle ikke minst være et bidrag til 
internasjonal stabilisering. 

Situasjonen tidlig på 1920-tallet tvang frem en flyktningpolitikk, og som 
ledd i den, en definisjon av «flyktning». Denne definisjonen tok ikke utgangs- 
punkt i individer som ble flyktninger, men i bestemte grupper, først altså rus- 
sere, som ble et internasjonalt problem. De befant seg utenfor hjemstaten, 
manglet dens diplomatiske beskyttelse, og hadde ennå ikke fått ny nasjonali- 
tet.” Først kan vi altså si at en flyktning var en russer som befant seg utenfor 
Russland, som manglet den russiske statens diplomatiske beskyttelse, og som 
ikke var blitt borger av for eksempel Jugoslavia. 

Siden, i den første internasjonale flyktningkonvensjon i 1933, som blant 
annet baserte seg på Nansens og hans medarbeideres etablerte praksis, ble 
definisjonen utvidet til å omfatte flyktninger av armensk, tyrkisk, assyrisk og 
syrisk-arameisk opphav. Fra 1938 dekket en ny konvensjon flyktninger fra 
Tyskland. Da skjedde også den andre utdelingen av Nobels fredspris for flykt- 
ningrelatert arbeid. Denne siste fredsprisen før utbruddet av andre verdens- 
krig gikk til POffice International Nansen - Nansenkontoret for flyktninger - i 
Genéve. Dette kontoret var opprettet av Folkeforbundet etter Nansens død og 
hadde vært nominert til prisen siden 1936. I 1938 sto stortingspresident og 
snart påtroppende president for Folkeforbundsforsamlingen C.J. Hambro, 


Cappelen 2001. Se også de enkelte prisene på Nobelprize.org, http://www.nobelprize.org/nobel_prizes/ 
peace/laureates, (oppslagsdato 14.3.2017) 

23 Vogt 2010: 18-20. 

24 Skran: 72. 

Sveriges senere utenriksminister Osten Undén og en rekke svenske og danske 
parlamentarikere bak nominasjonen. Flyktningspørsmålets fredspolitiske 
betydning ble understreket i en rapport Nobelkomiteen fikk fra sin konsulent, 
historikeren og venstremannen Jacob S. Worm-Miiller. Han siterte Hambro, 
som i sitt nominasjonsbrev hadde skrevet at uten Nansenkontoret «ville en 
rekke konfliktsituasjoner være skapt rundt om i Europa, som på det alvorligste 
vilde bragt freden landene imellem i fare». Han siterte også presidenten for 
den internasjonale kommisjon som overvåket oppfølgingen av befolknings- 
utvekslingen mellom Hellas og Tyrkia, som understreket at Nansenkontorets 
virksomhet «ikke blot havde været av individuel betydning for dem, den er 
kommet til gode [det dreide seg om flere hundre tusen mennesker], men den 
har tillige været en væsentlig faktor for neutraliseringen af de politiske og soci- 
ale komplikationsmuligheter og farer, som tilstedeværelsen av så store skarer 
av flyktninger innebærer». 

Nobelkomiteen og Hambro hadde en god kilde til informasjon, nemlig 
Nansenkontorets generalsekretær, juristen og høyremannen Michael Hansson. 
Han hadde omfattende internasjonal erfaring som dommer ved «De forente 
domstoler» i Egypt, men hadde en kort periode fra 1931 også vært sorenskri- 
ver i Nedenes. For Hansson var fredsprisen viktig for å styrke et politisk press 
for videreføring av kontorets virksomhet. Nansenkontoret var nemlig oppret- 
tet for en begrenset periode — flyktningproblemet var forutsatt løst for godt 
innen utgangen av nettopp 1938. Om det var løst eller ei, ønsket Sovjetunionen 
som Folkeforbundsmedlem å få kontoret avviklet. Det hjalp jo antisovjetiske 
krefter. Før prisutdelingen ble det klart at kontoret faktisk ble nedlagt - men at 
virksomheten skulle fortsette, slått sammen med det nyere internasjonale kon- 
toret for tyske flyktninger. Det nye høykommissariatet fikk ikke med seg 
Nansen-navnet heller — etter Sovjetunionens ønske.”* 

Flyktningproblemet var ikke løst i 1938, og under og etter andre ver- 
denskrig ble det langt verre. Da FN kom i arbeid i 1945, fikk først United 
Nations Relief and Rehabilitation Administration ansvaret for å holde liv i 
folk i flyktningleirer og få noen av dem hjemsendt. De neste årene var det 
vanskelig å få til noen varig organisering av flyktningarbeidet, men en 
internasjonal flyktningorganisasjon, støttet særlig av USA og Storbritannia, 


25 Det norske stortings Nobelkomité, Redegjørelse for Nobels fredspris 1938, s. 37-38. 
26 Ibid. 


175 


KAPITTEL 7 


ble opprettet i 1948, og i 1949 vedtok FNs generalforsamling opprettelsen 
av hoykommissariatet. Det ble ett av tre FN-organer med ansvar for flykt- 
ninger — ved siden av fikk UNRWA ansvar for palestinske flyktninger, og i 
1950 ble et eget kontor opprettet for å ta seg av dem som ble drevet på flukt 
av krigen i Korea. 

FNs generalforsamling ønsket ikke i 1949 at høykommissariatet skulle bli 
en permanent institusjon. Et stort flertall ga fra starten kommissariatet en 
levetid på tre år, men i 1953 ble den forlenget med fem år. To år etter dette 
ble høykommissariatet nominert til Nobels fredspris, og det er påfallende 
hvordan Nobelkomiteens konsulent, høyesterettsadvokat Ole Torleif Røed, 
uten virkelig å kommentere det, refererte hvordan flyktningarbeidet skulle 
være humanitært og upolitisk, men samtidig viste at det var gjennomsyret av 
storpolitikk. Han viste for eksempel at det var liten begeistring i FNs general- 
forsamling da Høykommissæren i 1952 fikk lov til å skaffe penger til et nød- 
hjelpsfond. Tankegangen var nok igjen at internasjonal hjelp til flyktninger 
var viktig for å unngå større onder, snarere enn for å vise humanitet. De som 
nominerte Høykommissæren, en gruppe nederlandske professorer i folke- 
rett, understreket også i sin begrunnelse at «flyktningeleirene lett skaper 
misfornøyde individer hvor det er grobunn for krigsagitasjon. Derfor er det 
av hensyn til fredens sak viktig å skaffe flyktningene ordentlige boliger og 
arbeid slik at de kan føle seg som fullverdige mennesker og kan leve et nor- 
malt familieliv». 

Høykommissariatet for flyktninger fikk altså fredsprisen for 1954 — i 1955. 
At en viktig tanke var at arbeid for flyktninger burde stimuleres fordi det kunne 
redusere sikkerhetsutfordringer, er tydelig, men like interessant er det at flykt- 
ningarbeidet ble sett i en videre fredspolitisk — positiv - sammenheng. I rap- 
porten til Nobelkomiteen viste deres konsulent at betydningen av ikke-statlige 
organisasjoners innsats var vesentlig. De drev frem arbeidet på tross av staters 
vankelmodige holdning. Han trakk frem Røde Kors, Kirkenes Verdensråd, 
kvekerne, Den lutherske verdensføderasjon, og ikke minst Rockefeller og Ford 
Foundation, som bidro med store pengebeløp. På et vis understreket han med 
dette et mønster i internasjonal fredspolitikk som gikk tilbake til før århundre- 
skiftet: Ikke-statlige organisasjoner genererte kunnskap, utviklet argumenta- 
sjon og kunne også iverksette aktivitet på egen hånd - og alt dette bidro til 


27 Redegjørelse for Nobels fredspris 1955: 63. 


176 


FLYKTNINGER, FRED OG SIKKERHET 


fremskritt som stater alene eller stater i samarbeid kanskje ikke selv ville ha 
forarsaket.** 

En vesentlig endring i den internasjonale handteringen av flyktningpro- 
blemet skjedde med undertegnelsen av en ny internasjonal flyktningkonven- 
sjon i 1951. I trad med det arbeidet som hadde pågått, først med FN-pakten 
under andre verdenskrig, siden med FNs erklæring om menneskerettigheter, 
forholdt denne konvensjonen seg til flyktninger som individer, ikke som 
grupper med bestemt nasjonal tilhørighet. Dette var med og åpnet for en 
enda større endring som skulle komme i tiårene som fulgte: Både den mest 
åpenbare eurosentrismen og vekten på prinsippet om statssuverenitet ble 
svekket. 

I 1958 ga den norske Nobelkomité fredsprisen til den belgiske dominikaner- 
pateren Georges Pire. Han hadde sosialvitenskapelig og teologisk utdanning, 
hadde undervist i moralfilosofi og sosiologi i sitt kloster og vært aktiv 
motstandsmann under andre verdenskrig. Som barn hadde han selv vært 
flyktning. Fra 1949 ble Pater Pire ledende i praktisk arbeid for flyktninger, 
først i Belgia og siden internasjonalt. Han organiserte fadderskap for flykt- 
ninger som befant seg i flyktningleirer, opprettet aldershjem for eldre flykt- 
ninger som ikke kunne finne arbeid eller ta seg av seg selv, og så - midt på 
1950-tallet - etablerte han såkalte «Europa-byer», landsbyer med et par 
flyktningfamilier i hvert hus. Så — kort før han fikk fredsprisen - dannet 
pater Pire og hans medarbeidere organisasjonen «Hjertets Europa i verdens 
tjeneste».?? 

Nobelkomitéens konsulent, historieprofessor Jens Arup Seip, trakk frem tre 
sentrale kjennetegn ved Pires tanker og virksomhet. For det første, at han var 
opptatt av å hjelpe de verst stilte flyktningene - «minusflyktningene» — og at 
det da gjaldt å gi «hjelp til selvhjelp»; for det andre, at de som arbeidet med 
flyktninger og som betalte (privat) for det, skulle være med på å danne euro- 
peisk samhold og fellesskap — knyttet også til Europarådets idé; og sist, men 
ikke minst, at europeisk hjelpsomhet hadde et siktemål som både gikk utover 
og innover: «I pater Pires tanker skulle denne visjon av verdensomspennende 
hjelpsomhet også bidra til å bygge opp en europeisk fellesskapsfølelse. [...] 


28 Om den tidlige fremveksten av internasjonale ikke-statlige organisasjoner og det de arbeidet med, se 
for eksempel Mazower, op.cit. 
29 Redegjørelse 1958: 25-29. 

Det blir stadig understreket at hjelpen skal ytes til alle uansett nasjonalitet, 
rase, tro osv., og at ingen forskjell i tro eller meninger ma skille dem som gar 
sammen for å hjelpe.» 

Blant dem som sto bak nominasjonen av Pire, var både kjente Europa- 
føderalister og filosofiprofessor Arne Næss. Jens Arup Seip skrev ikke noe 
direkte om hva han selv tenkte. Dette var i 1958. Verden var preget av kald 
krig. Europeisk kolonialisme sto foran sin avslutning - Algeriekrigen raste. 
Samtidig var særlig amerikanske og vesteuropeiske stater i gang med å etablere 
bistand - utviklingshjelp - til postkoloniale stater som et både freds- og uten- 
rikspolitisk virkemiddel for å fremme politisk stabilitet og økonomisk vekst. 

Jeg innledet dette kapitlet med John Sanness' ord da han delte ut fredsprisen 
til FNs Hoykommissariat for flyktninger i 1981. I sin begrunnelse for prisen 
hadde komiteen sagt - slik det var sagt mange ganger før — at «strømmen av 
flyktninger skaper alvorlige problemer i forholdet mellom stater» — og at flykt- 
ningarbeid derfor ikke bare tjener humanitære hensyn, men også fredens sak. 
Sanness viste imidlertid tydelig hvordan tenkningen om flyktningproblemet 
hadde endret seg, både ved at rettighetene til flyktninger og asylsøkere var blitt 
mer og mer universelle, knyttet til menneskerettighetenes økende betydning 
- og ved at FNs høykommissariat var blitt en permanent institusjon. Han sa 
ikke noe om at den hadde karakter av midlertidighet. Nå, i 1981, måtte institu- 
sjonen dessuten operere i forhold til svært ulike flyktningstrømmer i Afrika og 
Asia — flyktningproblemet i Europa var jo så å si borte — og et stort spørsmål 
var hvilke varige løsninger man kunne finne for flyktninger i det som ble opp- 
fattet som et overbefolket Sør- og Sørøst-Asia. Som han sa det, "special histo- 
rical reasons made it possible for 700 000 refugees from Vietnam, Laos and 
Cambodia to be granted asylum in western countries”. På grunn av arbeidsløs- 
het og økonomisk omstilling i industrilandene hadde han liten tro på at dette 
kunne gjentas i 1980-årene.” 

Etter den kalde krigens slutt kom den internasjonale fredspolitikken til å 
omfatte et voksende mangfold av temaer og problemstillinger. Dette kan langt 
på vei leses ut av listen over dem som har fått Nobels fredspris de siste tiårene. 
Om lag halvparten av alle prisvinnere i perioden 1991-2010 kan knyttes til 
arbeid for demokrati og/eller menneskerettigheter, og det ble gitt priser for 


30 Ibid. 
31 Sanness 1981. 

både skogplanting og klimapolitisk arbeid. Prisene kan dermed sies å ha støt- 
tet opp om et positivt fredsbegrep; «fred» forstått som en tilstand som tilfreds- 
stiller en lang rekke politiske og moralske normer, og ikke bare som fraværet 
av krig.” 

I 1981 hadde det gått et kvart århundre siden den første prisen til FNs høy- 
kommissariat for flyktninger. Nå er det, som nevnt innledningsvis, over 35 ar 
siden 1981, og Nobels fredspris er i disse årene ikke gitt til noen som har hatt 
arbeid for flyktninger som sin sentrale «fredsinnsats». Den internasjonale 
utviklingen i samme periode har imidlertid ikke gjort temaet mindre fredspo- 
litisk aktuelt; de siste årenes flyktningstrømmer fra Afghanistan, Syria og 
Afrikas horn har sin hovedårsak i krig og politisk krise, og verdens samlede 
utfordringer knyttet til mennesker på flukt har aldri vært større. Navnene på 
nominerte til Nobels fredspris offentliggjøres ikke, men det må antas at både 
enkeltpersoner og organisasjoner som har arbeidet med flyktningspørsmål, 
står på listene over kandidater. Hvorfor har ingen av dem nådd opp? 95 år etter 
at Fridtjof Nansen fikk fredsprisen, prøver jeg meg med en skisse til historisk 
begrunnelse for en fredspris for flyktningarbeid. 


Nestekjærlighet eller realpolitikk? 


Da Alfred Nobel skrev sitt testamente i 1895, var ordet «flyktning» ikke i bruk. 
Internasjonal politikk var preget av europeiske staters imperialisme, rivalise- 
ring og militære opprustning. Migrasjon var ikke et tema på de fredskonferan- 
sene som inspirerte ham til å opprette fredsprisen. Tidens fredspolitiske 
dagsorden hadde et smalt perspektiv. Dette skulle imidlertid snart komme til å 
endre seg. I løpet av det 20. århundre ble fredspolitiske problemstillinger, nor- 
mer og arenaer utviklet i takt med skiftende internasjonale kontekster. 

Det var første verdenskrigs politiske sprengkraft og sosiale virkninger som 
sammen med staters regulering av immigrasjon gjorde flyktningproblemet til 
et sentralt tema da Folkeforbundet i 1919 ble opprettet som en fast fredspoli- 
tisk arena. Hundretusener av flyktninger fra den russiske borgerkrigen utgjorde 
en umiddelbar utfordring som måtte møtes, og en av dem som møtte den, ble 
Fridtjof Nansen, den første høykommissær for flyktninger. 


32 Om debatten om fredsbegrepet, se for eksempel Cortright: 1-21. 

Flyktningarbeidet ble sterkt politisert. I 1930-arene viste det seg for eksem- 
pel vanskelig å få land til å motta jødiske flyktninger fra Tyskland. Dette, og 
generelt dårlige erfaringer med internasjonalt å ha basert både flyktning- og 
minoritetspolitikk på nasjonalitet eller etnisitet, styrket en tanke om at fred 
best sikres ved internasjonalt å sikre alle individer - uavhengig av rase, nasjo- 
nalitet, religion, kjønn eller politisk overbevisning - de samme 
menneskerettigheter. 

Det var ikke minst i Vesten menneskerettstanken ble sterkt vektlagt, og det 
var særlig her den ble tett integrert i den fredspolitiske tenkningen. Dette 
skjedde spesielt fra 1970-tallet, etter avviklingen av kolonialismen i Asia og 
Afrika. I 1990-årene, da den kalde krigen var et tilbakelagt kapittel, hadde USA 
og den vestlige verden for øvrig globalt ideologisk hegemoni. Mange ble da 
overbevist om at menneskerettigheter, demokrati og markedsøkonomi 
utgjorde et progressivt, universelt hele, og at enkeltmenneskers frihet og sik- 
kerhet i siste instans måtte være «Verdenssamfunnets» kollektive ansvar. På et 
FN-toppmøte i 2005 lyktes det også å få full tilslutning til prinsippet 
Responsibility to Protect (R2P) - som kunne tjene som grunnlag for humani- 
tære intervensjoner. 

Siden 2000 er imidlertid Vestens dominans svekket. Forskyvning av global 
makt, oppblomstring av internasjonal terrorisme, og store flyktningstrømmer 
som følge av nye kriger, har skapt uro og krav om bedre sikkerhet. Mange vil 
stenge grensene for flyktninger og stiller spørsmål ved det som i flere tiår var 
en «politisk korrekt» vektlegging av menneskerettigheter og humanistisk soli- 
daritet — eller nestekjærlighet. Men er det virkelig slik at valget noen gang har 
stått mellom naiv humanisme på den ene side og sikkerhetsorientert «rea- 
lisme» på den annen side? 

Et års tid før han mottok Nobels fredspris, polemiserte Fridtjof Nansen i artik- 
kelen «Næstekjærlighet» kraftfullt mot forestillingen om en motsetning mellom 
humanitet og realpolitikk. Utgangspunktet var da hans problemer med å få stor- 
maktenes støtte i arbeidet for å redde russere fra sultedøden, men hans argumen- 
tasjon var generell. «Jeg er ogsaa realpolitiker», skrev han. «Jeg interesserer mig 
levende og udelukkende for virkelighet. Men ingen realpolitik i et civilisert sam- 
fund er tænkelig uten paa grundlag av næstekjærlighet, - gjensidighet, hjælp- 
somhet, tillid.» Nansen konkluderte med at «næstekjærlighet er realpolitik».33 


33 Fridtjof Nansen, «Næstekjærlighet» i Samtiden, nr 1/1922. 

Nar Nobels fredspris igjen deles ut til noen som har kastet sine krefter inn i 
arbeid for verdens flyktninger, kan vi trekke linjene tilbake, ikke bare til 
Nansen, men ogsa til dem som etter ham har fatt fredsprisen for flyktningar- 
beid. De ble ikke hyllet bare som idealistiske humanister, men fordi de ved 4 
bistå flyktninger kanskje også reduserte risikoen for krig og konflikt. Også i 
dag, når tallene på verdens flyktninger er større enn noen gang tidligere, gjel- 
der det å unngå både desperasjon og kynisme, og å fremheve det organiserte 
flyktningarbeidet som et vesentlig innslag i internasjonal fredspolitikk. Når 
det gjelder fred og sikkerhet, kan ingen ha nok med seg selv. 

Frivillig sektor som 
inngangsport til det norske 


Hanne Haaland og Hege Wallevik 


I det norske arbeidet med integrering har arbeidslinja blitt tillagt en sterk rolle 
(Brochman og Djuve 2013). Det underliggende prinsippet er at arbeidslivet 
skal gi innvandrere inngang til det norske samfunnet gjennom å få lønnet 
arbeid, bidra til å opprettholde velferdsstatens tilbud, samt å få et sosialt felles- 
skap gjennom arbeidsdeltakelse. Gjennom vår forskning på innvandrerkvin- 
nersinngang til arbeidslivet her på Sørlandet har vi imidlertid sett at arbeidslivet 
ikke alltid fungerer som en arena for integrasjon" slik det var tenkt å være 
(Haaland og Wallevik 2016). Paradoksalt nok kan lønnet arbeid noen ganger 
også ha en ekskluderende effekt, i den forstand at interaksjon mellom arbeids- 
taker og det norske storsamfunnet reduseres gjennom arbeidstakers jobbakti- 
vitet, selvsagt avhengig av arbeidets karakter. Ettersom innvandrergruppen 
utgjør en svært heterogen masse, med hensyn til etnisk bakgrunn, utdannel- 
sesnivå, arbeidserfaring, alder, kjønn og sosial klasse, er det også utfordrende 
å skulle få alle ut i arbeid eller inn i et kort- eller langsiktig utdanningsløp. Men 
det er heldigvis flere innganger til det norske samfunnet enn kun gjennom 
arbeidsliv, deriblant frivillig sektor. Frivillig sektor? manifesterer seg i mange 


1 Begrepene inkludering, integrering og integrasjon brukes ofte om hverandre i den norske innvan- 
dringsdebatten. I et felt som er meget politisert og preget av følelsesladde debatter har flere aktører tatt 
til orde for å snakke om inkludering fremfor integrering, med det argument at dette er en mer helhetlig 
tilnærming til hva det vil si å bli del av et samfunn. I den politiske diskursen er imidlertid begrepene 
integrasjon og integrering dominerende og som vi derfor også diskuterer mer i detalj senere i denne 
artikkelen. 

2 Det som i Norge i dag omtales som frivillig sektor, ligger i det diffuse grenselandet mellom marked og stat, 
som også ofte betegnes som «den tredje sektor». Dette er et område hvor det har manglet en god definisjon 
på hva som omsluttes av termen, men i en nyere EU-rapport er det lagt frem et forslag til begrepsdefinisjon 
hvor den tredje sektor sies å bestå av «private foreninger og stiftelser; ikke-kommersielle samvirkeforetak, 

ulike former og inkorporerer allerede etablerte strukturer som favner alt fra 
idrettslag til sekulære og religiøse foreninger, men begrepet rommer også nye 
foreninger og plattformer for frivillig arbeid og samfunnsengasjement, slik 
som for eksempel Refugees Welcome-gruppene. Betydningen av denne type 
arenaer og frivillige aktørers innsats for å gi innvandrerkvinner og -menn en 
god vei inn i det norske samfunnet må derfor ikke undervurderes i 
integreringsdebatten. 

Med den pågående flyktningkrisen der antall flyktninger underveis er større 
enn noen gang, har diskusjonen om integrering blitt stadig mer fremtredende 
i den offentlige debatten. Sammenfallet av en økonomisk krise i Europa, en 
endret norsk økonomisk virkelighet samt en pågående flyktningkrise har gitt 
grunnlag for en stadig mer tilspisset politisk diskusjon om integreringsarbei- 
dets kostnader og aktører. Som del av denne diskusjonen blir frivillig sektor i 
økende grad nevnt som integreringsaktør. Frivillige organisasjoner har en lang 
og sterk tradisjon i det norske samfunnet, til tross for noe tilbakegang i løpet 
av de siste årene (Wollebæk og Sivesind 2010). Frivillige organisasjoner ses på 
som effektive støttespillere til det offentlige støtteapparatet ved at de har en 
nærhet til folks behov og dermed også muligheter til å møte dem på en effektiv 
måte (Segaard 2011). Integrerings- og mangfoldsdirektoratet (IMDi) har pekt 
på frivillig sektor som en naturlig inkluderingsarena hvor innbyggere kan bli 
kjent med hverandre, og i løpet av de siste årene har frivillig sektor også blitt 
trukket inn i arbeidet med å integrere bosatte flyktninger i kommunene 
(Hagelund og Loga 2009). 

Vår forskning bekrefter at frivillig sektor kan spille en viktig rolle i integre- 
ringsarbeidet, ikke bare fordi et engasjement her ofte skjer på fritiden, men 
også fordi frivillig sektor kan dekke behovet for andre manglende sosiale fel- 
lesskap etterspurt av mange innvandrere, som for eksempel naboskap (Haaland 
og Wallevik 2016). Innenfor den frivillige sektoren finner vi også ofte den vik- 
tige «portvakten» (Fangen 2004), som i denne sammenheng er den sentrale 
aktøren i et lag- eller foreningsliv, som gjennom gode nettverk og kunnskap 
sikrer innvandrere tilgang til informasjon, inviterer til sosiale sammenkomster 
og møter, og som også kan bli en diskusjonspartner for innvandrerne i ulike 


2 (forts.) gjensidige og sosiale foretak; og individuelle aktiviteter som gjennomføres uten lønn eller tvang - 
med mål om å gagne samfunnet eller personer utenfor egen familie og hushold» (www.sivilsamfunn. 
no, Salamon og Sokolowski 2016). Når vi i denne artikkelen diskuterer frivillig sektor, er det med en 
slik bred forståelse som utgangspunkt. 

sosiale sammenhenger og situasjoner. Portvakten(e) kan dermed bidra til okt 
kontakt og forstaelse mellom nyankomne innvandrere og det samfunnet de 
skal integreres inn i. Portvaktene kan vere etnisk norske, men de kan ogsa ha 
minoritetsbakgrunn og en lengre fartstid i det norske samfunnet. 

I denne artikkelen ser vi pa den frivillige sektorens rolle i ikke-vestlige inn- 
vandrerkvinner og -menns integreringsprosess i arbeids- og samfunnsliv. 
Formålet er ikke å evaluere frivillige aktørers innsats i integreringsprosesser, 
men å bruke innvandreres erfaringer i møte med aktører som representerer 
«det norske»?. Det er mot denne bakgrunnen vi ønsker å reflektere over hva 
mennesker selv opplever som inngangsporter til et hverdagsliv i Norge, even- 
tuelle mangler på sådanne, samt ulike måter å tilpasse seg et nytt samfunn på. 


Integrering - politisk og teoretisk begrep 


Selve integreringsbegrepet kan spores tilbake til Makt- og demokratiutrednin- 
gens rapport om det flerkulturelle Norge på midten av 1970-tallet (Hancke- 
Dalseth 2011, Brochmann mfl. 2002). I Norge har det vært og er bred politisk 
enighet om at innvandrerne må integreres i samfunnet. Likevel har det vært 
uenighet om hva som ligger i integreringsbegrepet, og et skiftende menings- 
innhold har kommet til uttrykk i varierende politikk. Et norsk politisk skifte 
har ført til at de politiske diskusjonene i stadig større grad har vært knyttet til 
hvor mange innvandrere samfunnet kan ta imot dersom den norske velferds- 
staten skal kunne opprettholdes. Som Brochmann påpeker i flere av sine arti- 
kler, har arbeid, nasjon og velferdsstat vært et triangel som har innrammet 
norsk innvandringspolitikk - og dermed også integreringspolitikk (Brochmann 
2003). Arbeidslinja er et viktig grunnlag for den norske velferdsmodellen; inn- 
byggerne må være økonomiske bidragsytere gjennom yrkesaktivitet og slik 
kunne yte sin økonomiske skjerv til storsamfunnet. Å få flyktninger raskest 
mulig ut i lønnet arbeid er derfor en målsetting for den norske staten — og for 
velferdsmodellen (Brochmann og Haglund 2010, Brochmann 2010). Men det 


3 — I boka «Det norske sett med nye øyne» skriver Marianne Gullestad at det norske ofte er et «udefinert 
normativt sentrum i debatten. Det betyr at «vi» egentlig ikke vet hvem vi er, og at «vi» heller ikke bru- 
ker den anledningen som «innvandrerne» tilbyr til å reflektere mer over det» (Gullestad 2002: 36). Når 
vi i det følgende bruker begrepet «det norske», er det som et slikt udefinert normativt sentrum, slik vi 
så ofte ser gjenspeilt i debattene om integrering, men også forankret i noen klare målestokker som lig- 
ger som grunnplanke i systemet, nemlig arbeidsdeltakelse og sivilsamfunnsengasjement. 

er likevel ikke bare økonomisk deltakelse som blir et bærende element i denne 
diskusjonen - et tungtveiende argument er også tanken om at en stabil og 
varig tilknytning til arbeidslivet vil bidra til å forebygge utenforskap blant sær- 
skilte grupper, deriblant innvandrere (St.meld. nr. 16, 2015-16). Den politiske 
inngangen til integrering og det å skulle bli en del av det norske samfunnet ser 
altså ut til å være uløselig knyttet til arbeidslivet. På denne bakgrunn vil vi 
hevde at norsk integreringspolitikk i all hovedsak har rettet fokus mot å få 
immigranter integrert inn i etablerte institusjoner, noe som også er påpekt av 
andre (Døving 2009). I dette politikkfeltet ser en imidlertid at frivillig sektors 
arbeid for å tilrettelegge for integrering tillegges stadig større vekt. Allerede i 
2006 kom Stortingsmelding 39, «Frivillighet for alle», hvor regjeringen vektla 
hvordan et levende sivilsamfunn kunne utvikles i nært samspill med frivillig 
sektor og et frivillig engasjement. Det ble vist til hvordan: 


Frivillige organisasjoner yter uvurderlige bidrag til samfunnet, både gjennom tjenes- 
teproduksjon og omfattende ulønnet innsats. Verdien av denne innsatsen er enorm. 


St.meld. nr 39: 1, (2006-2007). 


Både innen integreringsarbeidet og gjennom arbeidet med kompetanseheving 
for voksne (St.meld. nr 16, (2015-2016)) understrekes frivillige organisasjo- 
ners betydning. 

Selve begrepet integrasjon kan være et begrep til besvær, nettopp fordi dets 
innhold er omdiskutert. Som Hagelund og Loga (2009) skriver, er begrepet 
brukt i så mange sammenhenger og på så ulik måte at det kan være vanskelig 
å forstå hva som egentlig ligger i det, eller hva det betyr å skulle være integrert. 
De påpeker at begrepet kan defineres som et sosiologisk begrep, der fokus er 
på hvordan individer blir del av et hele, og som politisk begrep, hvor integra- 
sjon betegner «en av flere mulige strategier staten kan ta i bruk overfor mino- 
riteter» (2009: 16). Som politisk begrep vises det ofte til hva integrasjon ikke 
er; det skal ikke være assimilering, ei heller segregering. Statsviteren Marianne 
Takle definerer integrasjon som en tosidig prosess, der majoritetsbefolkningen 
gir rettigheter og muligheter til minoriteter, som igjen må ta ansvar for å bruke 
disse. Hun viser til at det ikke kan stilles krav til at mennesker med minoritets- 
bakgrunn overtar et lands kulturelle verdier, men at de kan møtes med krav 
om tilpasning til prosesser og byråkratiske ordninger (Takle 2014: 11). Men 
dette gjensidighetsforholdet kan være problematisk og ikke alltid bære preg av 
en gjensidighet, særlig fordi vårt byråkratiske system knyttet til velferdsstaten 

stiller strenge krav og er tuftet pa majoritetens normer og verdier. Det er nett- 
opp sett opp imot velferdssystemets enhetskultur at sosialantropologen 
Marianne Rugkaasa hevder at kulturell annerledeshet blir problematisk (2013). 
Det gjør at assimilering ofte blir den reelle integreringspolitikken, selv om lov- 
verket åpner for anerkjennelse av kulturelt mangfold. Dermed blir kultur ofte 
integreringspolitikkens hovedreferanse (Døving 2009), og kulturforskjeller 
presenteres gjerne som hovedproblemet når innvandreres utfordringer disku- 
teres (Rugkaasa 2015). En slik fremstilling kan også skjule de endringer og 
tilpasninger som finner sted mellom minoritet og majoritet i en integrasjons- 
prosess, i tillegg til å skygge for andre forklaringselementer enn kultur. 

Ifølge St.melding nr. 30, skal en effektiv integreringspolitikk «bidra til et 
samfunn uten for store sosiale og økonomiske forskjeller, og hvor alle gis 
muligheter til å lykkes» (St.meld nr. 30: 10 (2015-2016)). Integrasjon blir poli- 
tisk presentert som en nødvendighet, men også nærmest som en slags lineær 
prosess. Immigranter som kommer til Norge, skal følge et gitt løp. For flykt- 
ninger innebærer det å gjennomføre Introduksjonsprogrammet, andre kvalifi- 
serende tiltak eller utdanning og til slutt komme ut i lønnet arbeid. En slik 
lineær prosess kan selvsagt finne sted, og ikke sjelden hører vi om de såkalte 
«superinnvandrerne» som helt uten problemer finner sin plass i samfunnet. 
Men en slik forståelse av integrasjon tar ikke høyde for hvordan det komplekse 
samspillet som oppstår i møtet mellom ulike kulturer, identifikasjon, sosial 
status og konkret interaksjon, gir ulike uttrykk og resultater (Lindo 2005: 11, 
gjengitt i Penninx og Garcés-Mascarefias 2016). Det som ofte heller ikke er 
helt klart, er hvilken mainstreamkultur eller idé om kultur innvandrere skal 
integreres inn i, slik Gullestad (2002) også har påpekt. 


Frivillig sektor, innvandring og integrering: 
posisjonering i forskningsfeltet 


I boka «Frivillig innsats» fra 2000 gjennomførte forskerne Wollebæk, Selle 
og Lorenzen den første gjennomgangen av frivillig innsats i den norske 
befolkningen. Norge var også gjenstand for John Hopkins Comparative 
Nonprofit Sector Project, som så på frivillig sektor i 30 land. Resultatene her- 
fra og en senere oppdatering viste at den frivillige sektoren i Norge var stor i 
en europeisk sammenheng, men det ble også vist til at frivilligheten var i 
endring (Wollebæk og Sivesind 2010). Særlig var det ungdomsgruppen som 

skilte seg ut gjennom at de hadde et mer pragmatisk forhold til organisa- 
sjonsdemokrati og et mer instrumentelt forhold til organisasjonsarbeid. En 
oppdatering av tall noen ar senere viste at denne forskjellen etter hvert ogsa 
er gjenspeilt i den voksne delen av befolkningen. Innenfor rammene av 
denne artikkelen er det ikke rom for en gjennomgang av forskningen pa fri- 
villig sektor, men derimot er det nyttig 4 merke seg at det i de senere ar er 
kommet stadig mer forskning pa innvandreres deltakelse i frivillig arbeid og 
organisasjonsliv. Dette springer ut ifra en forståelse av at sivilsamfunnet er 
en arena for sosial integrasjon (Hagelund og Loga 2009). Det at innvandrere 
organiserer seg i lag- og foreningsliv, kan anses som en måte å sosialisere 
medlemmer inn i demokratiske verdier pa og som en arena for praktisk 
demokratitrening (Takle 2014: 44, Lorentzen 2004). Som Takle papeker, byg- 
ger frivillige organisasjoner i Norge sin legitimitet pa demokratisk forank- 
ring, mens de i Europa for øvrig ofte bygger på moralske eller religiøse 
fundament (2014: 45). Takle viser også til myndighetenes idealer om delta- 
kelse for innvandrere i politikk og samfunnsliv. Vi skal ikke gå videre inn på 
dette, men vil i det følgende ta utgangspunkt i noen sentrale begrep som 
sosial kapital, agens og mimesis, for senere i artikkelen å kunne diskutere i 
hvilken grad informanter i våre forskningsprosjekter benytter seg av frivillig 
sektor som en integreringsarena. 

Sosial kapital er et begrep som brukes til å forklare sosiale, kulturelle og 
strukturelle forhold ved å se på samfunnsrelasjoner og hvordan disse påvirker 
sosial samhandling og interaksjon. Sosial kapital har betydning på ulike nivåer, 
både på individuelt nivå, lokalt og nasjonalt. I likhet med kapital i tradisjonell 
betydning kan også sosial kapital akkumuleres — og forvitres. Begrepet er dis- 
kutert av flere teoretikere, og særlig den franske sosiologen Pierre Bourdieu og 
den amerikanske statsviteren Robert Putnam har bidratt til å belyse begrepet 
gjennom sine arbeider. I sistnevntes arbeid har frivillig arbeid og frivillige 
organisasjoner spilt en sentral rolle i hans forståelse av sosial kapital, noe som 
gjør det særlig interessant for en diskusjon om frivillig sektor og integrasjon. 
Hagelund og Loga (2009) viser også til Putnams relevans for diskusjoner om 
integrering basert på hans koblinger mellom solidaritet, etnisk mangfold og 
sosial kapital. Putnam definerer sosial kapital som «social networks and the 
associated norms of reciprocity and trustworthiness» (Putnam 2007); altså 
sosiale nettverk og de normer for gjensidighet og tillit som følger disse. Sosial 
kapital kan diskuteres på individuelt så vel som på kollektivt nivå. Der Bourdieu 

i større grad vektlegger sosial kapitalt som en individuell ressurs (Bourdieu og 
Wacquant 1992), diskuterer Putnam sosial kapital ikke som en egenskap eller 
en ressurs kontrollert av enkeltindivider, men som en egenskap ved relasjo- 
nene som knytter sammen individene i et samfunn. Det er slik sosial kapital 
kan ses på som en forutsetning for integrasjon. Putnam vektlegger også tillit i 
sine diskusjoner av sosial kapital; tillit er både en indikator på og en konse- 
kvens av sosial kapital (Putnam 2000). Gjennom ulike former for frivillige 
aktiviteter kan sosial kapital bygges — og brukes for integrasjon. 

Når vi i det følgende skal diskutere lag og foreningsliv som potensielle are- 
naer for integrasjon, vil Putnams inndeling av sosial kapital som et sammen- 
bindende (bonding) eller overbyggende (bridging) element stå sentralt (Putnam 
2000, Haglund og Loga 2009). Sammenbindende sosial kapital er sosiale bånd 
som bygges mellom mennesker som tilsynelatende er ganske like, basert på 
noen dimensjoner, for eksempel etnisitet. I slike grupper knyttes et «vi» sterkt 
sammen i kontrast til de som står utenfor gruppen. Overbyggende sosial kapi- 
tal bygger, slik begrepet indikerer, relasjoner mellom mennesker relativt for- 
skjellige fra hverandre. Denne type relasjoner kan skape tilhørighet på tvers. 
Men som Putnam selv understreker: Det er sjelden snakk om noe «enten- 
eller» i forholdet mellom overbygging og sammenbygging, noe vi tydelig ser i 
vårt materiale. I senere tid har en tredje dimensjon av sosial kapital blitt inn- 
ført, linking, som også tar staten i betraktning (Woolcock 2001). Denne typen 
minner om overbyggende sosial kapital, men er «vertikale relasjoner som hjel- 
per individer å få tilgang til ressurser, for eksempel fra offentlige institusjoner» 
(Haglund og Loga 2009: 19). 

Som nevnt prøver Putnam seg på en sammenkobling mellom sosial kapital, 
innvandring og det vi ofte omtaler som kulturelt mangfold (2007). Igjen er til- 
lit sentralt i analysen, fordi han viser til hvordan et stort etnisk mangfold kan 
virke utfordrende med tanke på graden av tillit og sosial kapital. Sett ifra hans 
ståsted vil et mangfoldsmiljø etter hvert utvikle nye inkluderende identiteter, 
et større «vi» enn det som tidligere har vært. Dette er del av en større diskusjon 
om mangfoldssamfunn og sosial kohesjon (Haglund og Loga 2009: 20) som vi 
ikke skal gå inn på her. Men det som er verdt å merke seg, er hvordan Putnam 


4 Summen av Bordieus tre kapitalformer (sosial, økonomisk og kulturell) kapital innenfor en kulturell 
kontekst. De tre formene er avhengige av hverandre og kan ikke forstås uavhengig av hverandre 
(Bordieu 1996). 

argumenterer for en samfunnsgevinst av sosial kapital ved at felles normer og 
tillit mellom enkeltmennesker fremmes gjennom engasjement og mulighet for 
kollektiv handling. Det kan igjen fungere som en veiviser eller en mal for kul- 
turelt samarbeid (Putnam 2007). 

I den norske integreringsdebatten har Putnams forståelse av sosial kapital 
fått gjennomslag, og denne måten å tenke sosiale nettverk på går godt overens 
med argumentet om arbeidslinja. Politisk betyr dette at det må legges til rette 
for at innvandrere kan skaffe seg arbeid og knytte nettverk, noe 
Introduksjonsprogrammet er ment å tilrettelegge for. Arbeid og nettverk vil 
virke positivt for enkeltindivid og samfunnet for øvrig. Infrastrukturen tilbys, 
men integreringsarbeidet hviler også på innvandrere selv. Mot dette bakteppet 
ønsker vi å rette blikket mot enkeltindivider og utforske hvordan dette 
«integreringsarbeidet» faktisk gjøres. Her kunne vi ha gått inn i en diskusjon 
av sosial kapital som forstått av Bourdieu og utforsket hvordan sosial kapital 
som noe som forvaltes på individnivå, omsettes og brukes i integreringsarbeid 
på aktørnivå. Han argumenterer med at sosial kapital kan utvikles gjennom 
nettverk, blant annet gjennom utveksling av tid, tjenester og gaver, som igjen 
konverteres til kapital gjennom en gjentatt resiprositet (Bourdieu 1986). Slik 
han ser det, opprettholder de ulike kapitalformene (kulturell, økonomisk og 
sosial kapital) sosial ulikhet og maktforskjeller, og er ikke nødvendigvis sam- 
funnsbyggende. Nar vi i det følgende velger en annen inngang, så er det nett- 
opp med utgangspunkt i at Putnams forståelse står sterkt i den norske 
integreringsdebatten, og at en diskusjon omkring forståelse av sosial kapital 
lett kan strande i en kamp om fortolkningsmakt, som ikke nødvendigvis vil ha 
praktiske implikasjoner. 

Derfor, i utforskingen av enkeltindividers eget «integreringsarbeid» anven- 
der vi det antropologiske begrepet mimesis, slik det blir brukt av antropologen 
Ian Walker, for å forstå den prosessen der man gjennom å imitere andre «blir» 
de andre, men i prosessen også skaper seg selv (Walker 2010). I Boken Becoming 
the Other, Being Oneself (2010) skriver han om identitet og sosial endring i 
Komorene. Walker diskuterer begrepet mimesis som en forhandling av sosial 
endring og vektlegger individers utvikling av mimesis som strategi i møte med 
folk fra ulike steder og kulturer. Han viser hvordan folk fra Komorene konstru- 
erer sin identitet på en slik måte at de kan tillate seg å imitere og aktivt bruke 
trekk de finner sympatiske ved «de andre», samtidig som de bevarer elementer 
av et «oss». Dette betyr at vi kan få et samfunn som fra utsiden likner på andre, 

men som også har plass til bevaring av egne interne strukturer, «even if it too, 
is constituted in the image of the Other» (Walker 2010: 3). Walkers argument 
er at samfunn og kulturer endrer seg der kulturer influerer hverandre gjennom 
«performative resembling of Other (or perhaps, what the other is not»). Derfor 
vil endring ofte karakteriseres som imitasjon eller kopiering. Hans poeng er 
likevel at når vi imiterer, forandres vi i prosessen. I vår forskning på flyktninger 
og migranter på Sørlandet ser vi liknende prosesser som de Walker beskriver 
som mimesis. Innvandrere imiterer og praktiserer noen kulturelle elementer 
og måter å «være i verden på» som er hentet fra det norske. Samtidig bevares 
noen kulturelle elementer og praksiser de har med seg fra sitt hjemland. For å 
forstå hva som skjer i den prosessen, hevder Walker at vi må forbi tanken om 
empowerment by similarity, en idé som for eksempel er godt forankret i hvor- 
dan vi tenker og gjør utvikling i det globale Sør, men også i integreringstenk- 
ningen. Ved å gå bak likhetstanken og heller fokusere på hva som skjer i møter 
på tvers av kultur, kan vi utforske mer. Gjennom kulturelle møter, hevder 
Walker, imiteres «gjøren» og «væren», men i prosessen skjer noe mer enn 
reproduksjon; det åpnes også for konstruksjon av noe nytt (Walker 2005). Selv 
om minoriteten eksempelvis imiterer majoriteten, skjer det endring ikke bare 
for de som imiterer, men også for de som blir imitert. Dette betyr at nye iden- 
titeter skapes i sosiale rom som også er gjenstand for endring. Dette kan i siste 
instans gi endring i praksis og tenkemåter - både for minoritet og majoritet. 


Posisjonering, metodiske refleksjoner og 
etnografisk nedslagsfelt 


Fra «ute» til «hjemme» via feltarbeidserfaring 

Som utviklingsforskere er det meste av vår forskningserfaring knyttet til kon- 
tekster i Sør, fra land i Afrika og Latin-Amerika. Vi har der jobbet med ulike 
tematikker, men som oftest i berøring med folks hverdagsliv, hvor arbeid og 
sosiale relasjoner står sentralt, men hvor dette kanskje blir forstått på en litt 
annen måte enn her hjemme. Det er på denne bakgrunnen vi argumenterer for 
at den erfaringen som ligger i langvarige etnografiske feltarbeid «ute», kan tas 
«hjem» og være en ressurs i arbeidet med integreringsproblematikk. I en ver- 
den i endring, der de en gang så klare linjene mellom det globale Sør og Nord 
er i ferd med å bli mer utydelige, bor utviklingsforskerens feltkompetanse og 

erfaring tas i betraktning. Mange av de informantene vi har hatt i det globale 
Sor, har slektninger som er migranter i det globale Nord. De kommuniserer 
over nett, besoker til og med hverandre noen ganger, og noen av dem lever et 
translokalt liv knyttet til ulike steder pa tvers av Nord-Sør-aksen. Det samme 
gjør flere av menneskene vi søker å integrere i vårt eget samfunn. De går inn i 
det norske samfunnet — men lever også et liv helt utenfor eller i en pågående 
interaksjon med opprinnelseslandet eller hjemsted. Poenget her er nettopp at 
vi som utviklingsforskere kan bruke en del av vår forståelse av arbeid med 
mennesker «ute» også her «hjemme». Vi mener helt klart at denne «doble 
kunnskapen» — å forstå noe om kontekster i det globale Sor og anvende denne 
i det hjemlige i arbeidet med integreringsdiskusjonene - har noe å tilby 
integreringsfeltet. 

Vi anerkjenner selvsagt at antropologer og sosiologer har vært opptatt av 
integreringsproblematikk i flere tiår, og at det finnes en stor etnografisk lit- 
teratur på dette feltet. Noen av disse bidragene har også hatt et særlig fokus 
på nettopp frivillighet. Likevel vil vi hevde at når det gjelder forskning på 
integrering, har det så langt vært få som tydelig har tatt i bruk erfaringer med 
feltarbeid fra det Globale Sør - med tanke på å belyse integreringsfeltet, eller 
mer spesifikt, det å forstå ting i en annen kontekst, ha erfaring med «utenfor- 
skap», med det å jobbe seg inn en ny hverdag, ha lært seg nytt språk og nye 
kulturelle koder for samfunnsdeltakelse og samhandling. Her ligger en uut- 
nyttet ressurs som kan gi rom for nye perspektiver, ikke bare på hva som kan 
oppleves som integreringens dilemmaer og utfordringer sett fra innvandrer- 
nes perspektiv, men også på det norske samfunn og måten det er organisert 
og innrettet på. 


Forskerrollen, perspektiv og kontekst 

Innenfor utviklingsfeltet har vi som forskere i møte med hegemoniske 
debatter argumentert for viktigheten av posisjonering og det å være seg 
bevisst en før-forståelse - samt hvor vanskelig det kan vere å kvitte seg 
med den. I et tverrfaglig felt er vi posisjonert i den antropologiske tilnær- 
mingen til kunnskapsutvikling. Antropologiske studier i en tverrfaglig 
sammenheng representerer ofte det alternative perspektivet - der hver- 
dagsliv er i fokus. Man leter etter det som rører seg i lokalsamfunnet — det 
være seg på landsbygd eller i by, i hjem, nabolag, organisasjoner eller på 

arbeidsplassen. Sporsmalet «Hva skjer her?» er gjerne et utgangspunkt nar 
man jobber med hverdagslivspraksis, og man tilnærmer seg det levde liv 
etnografisk. Med en slik tilnærming kan vi gå bak tall, statistikk og gitte 
sammenhenger, og vi kan utfordre egne forståelsesrammer. Som i andre 
politisk dominerte diskurser er antropologer oftest i mindretall innen utvi- 
klingsdiskursen, og i kampen om fortolkningsmakt (Whitehead et al. 2008) 
settes ofte agendaen av de som bedre snakker systemets språk, gjerne stats- 
vitere eller økonomer. Det betyr at et fokus på struktur og økonomiske 
tilnærminger hyppigere danner grunnlaget for politikkutforming enn stu- 
dier av hverdagsliv med fokus på aktører. Slik er det i utviklingspolitikken — 
men også i integreringspolitikken (Figenschouog Beyer 2014). Dermed tar 
diskursen - og dermed også politikkutformingen - i mindre grad tak i det 
normative aspektet. 

Mye av forskningen gjort på integreringsfeltet er empirisk og blir ofte et 
grunnlagsmateriale for politikkutforming. Et sterkt fokus på arbeidslinja og 
viktigheten av nettverk gjør at enkeltaktørenes perspektiv har lett for å for- 
svinne — selv om disse kan gi oss viktig innsikt i hvorvidt politiske tilnærmin- 
ger virker eller ikke. En slik tilnærming, myndiggjøring gjennom likhet 
(empowerment by similarity) gjør at vi ikke ser den erfaring og kompetanse 
innvandrere, flyktninger og migranter har med seg. I denne artikkelen bruker 
vi etnografisk materiale som illustrerer flyktningers møter med frivillig sektor; 
på den måten vil vi utforske og diskutere integrering i lys av Putnams begreper 
om sammenbinding og overbygging, «bonding» og «bridging», i forhold til 
ulike typer engasjement. Denne koblingen mellom integrering og sosial kapi- 
tal er utforsket av flere, og kritikken går blant annet på at sosial kapital forstås 
for snevert med hensyn til hva slags type sosiale nettverk innvandrere inngår i, 
og at man ikke tar høyde for translokal tilknytning (se for eksempel Fuglerud 
og Engebrigtsen 2006). 

Som allerede nevnt er ikke formålet med artikkelen å evaluere frivillige 
aktørers innsats i integreringsprosesser, heller ikke å utforske hvor viktige de 
blir som integreringsaktører. Derimot ønsker vi å snu blikket for å se ting fra 
enkeltindividers side og slik prøve å forstå noe av flyktningers erfaringer i møte 
med frivillighet og «det norske». Vi ønsker å reflektere rundt hva mennesker 
selv opplever som inngangsporter til et hverdagsliv i Norge, eller eventuelt 
mangel på sådanne. Det betyr at vi anlegger et aktørperspektiv (Long og Long 
1992, 2001). 

Etnografien - arbeid og frivillig sektors rolle i 
integreringsarbeidet 

Etnografien denne artikkelen bygger pa, er hentet fra to forskningsprosjekter 
som har gatt over lengre tid, begge i sma kommuner i Vest-Agder. Det ene er et 
prosjekt drevet av en kommune pa Sørlandet, «Jobbsjansen», et delvis IMDi- 
finansiert tiltak drevet i regi av NAV. Fokus i tiltaket er å få innvandrerkvinner 
som ikke faller innunder andre tilskuddsordninger, inn i arbeid. Gjennom etno- 
grafisk feltarbeid har vi over tid fulgt noen av kvinnene som deltar i prosjektet. 
Vi har vært med dem på samlinger, sett dem i møte med ulike kommunale tje- 
nester som Voksenopplæring, NAV, potensielle arbeidsgivere og i sosiale sam- 
menhenger. Vi gikk inn i prosjektet med en idé om å kun rette søkelyset mot 
«kvinnene selv», men innså raskt at våre informanter var så tett på systemet at vi 
også måtte snakke med representanter for velferdsapparatet, altså de som jobber 
i NAV, flyktningtjenesten, voksenopplæring osv. Vi har altså tilbrakt en del tid 
med våre ulike informanter og diskutert mye med «systemets» representanter. 
Dette har vært en god inngang, og nettopp det å se våre informanter i ulike kon- 
tekster og bygge tillit over tid har gitt oss en del ekstra informasjon og perspekti- 
ver som en tradisjonell intervjutilnærming kanskje ikke hadde gitt oss. Gjennom 
vårt feltarbeid har vi fått en forståelse av hva «systemet» ofte mener fungerer, og 
dermed hva som bør være målsettingen med arbeid og arbeidstype. Vi har også 
fått en forståelse av hvordan ulike kvinner kategoriseres og forstås i «systemet». I 
tillegg har vi fått viktig kunnskap om informantene selv, hvordan de forstår og 
handler i en integreringssituasjon, og hvilke målsettinger de har for arbeidsliv, 
hverdagsliv og egen fremtid. Arbeidslinja og inngang i arbeidslivet er et viktig 
premiss for integrering inn i det «norske», men i vårt materiale viste det seg at 
frivillig sektor som integreringsaktør var vel så viktig for de kvinnene vi fulgte. 
Dette ledet oss til det andre forskningsprosjektet - frivillighetens rolle i 
integreringsarbeid. 

Da vi rettet søkelyset mot frivilligheten, favnet dette prosjektet begge kjønn, 
og vi har snakket med og fulgt både menn og kvinner over tid i to kommuner 
i Agder. Fordi vi har vært interessert i innvandrernes (her først og fremst flykt- 
ninger) bruk av frivillig sektor, har vi gjennom våre prosjekter spesielt vært i 
møte med tre ulike typer engasjement: 


1. Eksisterende strukturer innen det frivillige Norge, hvor medlemsmassen 
hovedsakelig består av majoritetsbefolkningen. Dette omfatter alt fra 

lokale hagelag til lokale menigheter, og i vart materiale spiller kirkelige 
møteplasser en sentral rolle som inngangsport inn i det norske. 

2. Skapte møteplasser består av foreninger og lag som primært er tuftet på 
ideen om integreringsarbeid, slik som for eksempel Refugees 
Welcome-gruppene. 

3. Egne innvandrerorganisasjoner - i tillegg til uformelle nettverk som drives 
og dyrkes frem av innvandrere selv - er også svært viktige å forstå. 
Uformelle nettverk bestående av folk fra samme hjemland er viktige for 
flyktninger og migranters tilhørighet når de skal tilpasse seg det norske. I 
det øyeblikket innvandrerorganisasjoner inviterer majoritetsbefolkning 
inn, blir de også møteplasser på tvers. 


Det er viktig å merke seg at i alle typer engasjement blir Putnams begrep om 
linking interessant. Dette henger sammen med at sivilsamfunnet i Norge, og 
spesielt i organiserte former, er hektet opp i statlige strukturer, for eksempel 
gjennom finansiering av aktivitet. Med tanke på at aktører er hektet opp i stat- 
lige strukturer, er det også viktig å påpeke at når vi snakker om frivillig sektors 
rolle i integreringsprosessen, må vi være oppmerksomme på at flyktninger og 
migranter er i kontakt med det frivillige også på sin vei til Norge. Dette har vi 
tydelig sett gjennom et pågående prosjekt på Lesvos. Her har vi også sett hvor- 
dan nasjonale diskurser og politikk er noe flyktningene diskuterer før de kom- 
mer frem til ønsket oppholdssted. Med andre ord er ideen om arbeidslinje og 
nettverk som vei inn i et fellesskap noe som plukkes opp i møte mellom frivil- 
lige og flyktninger på flyktningers ulike stoppesteder i Europa (Haaland og 
Wallevik, i arbeid). 


Flyktningers møter med det frivillige Norge 


Møter med kirkerommet som tradisjonell og skapt 
møteplass 

Armita er en kvinne i 50-årene som har bodd i Norge i fem år. Hun er flyktning 
og kom til Norge med sin sønn, men fikk senere også familieforening med sin 
datter. Hennes mann ble drept i hjemlandet, og hun flyktet og fikk opphold på 
politisk grunnlag. De første årene i Norge var tøffe, og Armita brukte mye av 
sin tid på bearbeiding av tap, ikke bare tapte mennesker og relasjoner, men 
også mangel på mulighet for retur til sitt hjemland i overskuelig fremtid. 

Fra Norge fortsatte hun sitt politiske engasjement via sosiale medier. Pa den 
maten fikk hun opprettholdt viktige relasjoner og bevart en tilknytning til 
hjemlandet og alt hun måtte flykte fra. Å finne arbeid var vanskelig for henne, 
til tross for at hun har relevant høyere utdannelse. Språkvansker og traumer 
gjorde at Armita ble hengende i systemet. Hennes bruk av tid på politisk akti- 
vitet i hjemlandet ble av aktørene i «systemet» snakket om som noe som for- 
sinket hennes integreringsprosess. Etter at hun kom inn i «Jobbsjansen», har 
hun gjennom hardt arbeid fått praksisplass og senere også en jobb. Hun er 
likevel fast bestemt på at Norge er hennes sted kun så lenge som nødvendig. 
Hun ønsker seg tilbake til sitt hjemland og sørger over sitt land og sitt folk. 
Armita er muslim, men bruker den kristne menigheten der hun bor som en 
sosial og religiøs arena. Hun er skeptisk til måten noen av hennes trosfeller 
utøver sin religion på, og blir derfor en av dem som møtes i tro, men også på 
tvers av tro, i den lokale menigheten. Gjennom å oppsøke menigheten har 
Armita funnet en forankring inn i det norske, samtidig som hun har funnet 
rom som gir henne mulighet til å utøve religiøsitet. 

Sasha, en kvinne i trettiårene, har også bodd i Norge i fem år. Hun har arbei- 
det målrettet med å bli integrert og snakker stadig om all jobben hun gjør for 
å «integrere seg». Gjennom jobben har hun fått inngang inn i det norske som 
arbeidstaker og skattebetaler. Arbeidet er også av en slik type at hun kommer i 
kontakt med mange mennesker hver dag. Men det er ikke i arbeidslivet at 
Sasha har bygget opp sitt sosiale nettverk. Også hun har funnet et lokalt kirke- 
samfunn på Sørlandet som viktig på veien inn i det norske. Sasha er i likhet 
med Armita muslim og bruker det lokale kirkesamfunnet som en møteplass 
for å treffe andre troende, men mest kommer hun i menigheten for å finne nye 
venner og bygge opp en bekjentskapskrets på stedet hun bor. Sasha ble invitert 
inn i menigheten av frivillige, og hun deltar som frivillig i deres arbeid som 
rettes mot nettopp integrering av flyktninger. Nå arbeider Sasha målbevisst for 
å oppfylle andre krav for å kunne regnes som integrert; å få seg et nettverk, 
delta som aktør i sivilsamfunnet og dermed også bli sett på som en del av 
lokalsamfunnet. Hennes innsats for egen integrering blir lagt merke til, både 
innenfor kirkesamfunnet og ellers i lokalsamfunnet. Hun blir derfor også 
mange ganger løftet frem som et godt eksempel på hvordan god integrering 
kan og bør finne sted. 

I likhet med Sasha har Monif, en mann i førtiårene, også funnet veien til 
både menighet og kirke. Arbeidet til Monif gir ikke rom for mye sosial omgang 

og relasjonsbygging. Nettopp derfor blir de kristne religiøse rom ekstra viktige 
for ham fordi han her kan få utløp for sine ønsker om et sosialt liv og menings- 
fylte relasjoner, utenom de han har med kjernefamilien sin. Han begynte i lik- 
het med Sasha som frivillig i en av de lokale menighetene, og mye av hans 
frivillighet handlet om praktisk arbeid med menighetens nybygg. Monif ønsket 
å nyttiggjøre seg av sin kunnskap som håndverker, og han ønsket seg et mer 
aktivt sosialt liv. Gjennom det praktiske arbeidet i menigheten har han blitt 
kjent med flere norske og dermed blitt invitert inn i norsk familieliv, så vel som 
i rene mannssfærer. Han deler Armitas og Sashas erfaringer i opplevelsen av de 
kristne religiøse møteplassene som gode steder å være som troende, også som 
muslim. Det å være i religiøse rom og møte religiøse mennesker gir en ekstra 
dimensjon til hverdagslivet hans her i Norge. Monif sier at det gir ham mulig- 
het for å skape seg et nettverk, men også noe mer. Han deltar på bønnemøter, 
og her får han mulighet til å praktisere språket, samtidig som han kan disku- 
tere religiøse spørsmål. Han sier selv at han gjør det han kan for å få opp dis- 
kusjoner som går ut over religiøse tekster, slik som moral, etikk og «væren i 
verden» mer generelt. Det er på denne måten at Monif får anledning til å være 
et sosialt engasjert menneske i et lokalsamfunn. Denne type samfunnsdelta- 
kelse gir ham mulighet for å ta frem igjen deler av seg selv og sin livsform før 
flukten fra hjemlandet. 

Dersom vi anvender Putnams begrepsapparat, blir kirkerommet for Armita, 
Sasha og Monif et sted der både bonding og bridging foregår, altså både en sam- 
menbinding av de med samme religion, men også en overbygging gjennom et 
møte mellom ulike trossamfunn på samme sted. Frivillighetens rolle, her 
representert ved kirkesamfunn, blir å tilrettelegge for at flyktningers nettverk 
kan etableres og pleies. Her finner både Armita, Sasha og Monif mennesker de 
kan omgås, de får tilgang til jevnlige treffpunkter der de både kan bidra og 
forhåpentligvis bygge varige relasjoner. Menighetslivet blir en inngangsport 
inn i det norske. 

Men deres møter med Sørlandets rike menighetsliv sier også noe om hvor- 
dan de som enkeltaktører bruker menighetene. Da blir kirkerommet noe 
utover bonding mellom troende - eller bridging, der ulike religioner og kultu- 
rer møtes. Våre tre informanter manøvrerer seg inn i menighetslivet og frem- 
forhandler dermed muligheter for å skape sosiale rom der de også får dekket 
egne behov. Bruker vi mimesis-begrepet, er det altså ikke slik at lokal bruk av 
religiøse arenaer bare er gjenstand for imitasjon, men at våre informanter også 

bringer inn noe av sitt eget, som ogsa muligens pa sikt bidrar til en transforma- 
sjon av disse rommene. Det handler med andre ord ikke bare om å inngå i et 
fellesskap, bygge nettverk og dermed ogsa innga i lokale sosiale normer, men 
for enkeltaktorene blir dette ogsa handlinger pa individuelt niva som er viktige 
for deres hverdagsliv og identitet. Kirkerommet blir et godt sted a veere fordi 
det utoves religios aktivitet som er gjenkjennbar fra hverdagslivet de hadde 
tidligere. For alle tre, men kanskje spesielt for Monif, blir menighetens og kir- 
kas rom noe mer enn et rom for religionsutøvelse og en inngang inn i det nor- 
ske gjennom nettverksbygging. Det er like mye et sosialt rom, hvor han sakte, 
men sikkert kan gjenskape seg selv. I våre samtaler med ham får vi et tydelig 
inntrykk av hvordan han i sitt strev etter å tilpasse seg det norske her finner en 
mulighet for tilhørighet til noe kjent og kjært som han mistet da han ble tvun- 
get til å forlate sitt hjemland. Menighet og kirkerom blir steder der han skaper 
seg et hverdagsliv i det norske som likner noe av det han dro fra. 


Møteplasser skapt av innvandrere selv 


Abdallah er en mann i femtiårene som har bodd i Norge i 15 år. Han har gjen- 
nom disse årene hatt mange ulike jobber, men har nå fått en jobb han trives 
godt i. Gjennom jobben har han knyttet mange kontakter, og han har et stort 
nettverk. Abdallah snakker godt norsk, og han mener at han gjennom sine år i 
Norge har fått en god inngang inn i det norske samfunnet. Han har gått gra- 
dene, sier han, gjennomført Introduksjonsprogrammet og fått seg jobb. Han er 
svært engasjert i arbeidet sitt, og han brenner for integreringsspørsmål. Det er 
likevel i de uformelle nettverkene blant egne landsmenn han trives best. Det 
var også her det startet. Da han kom til kommunen han nå bor i, ble han godt 
tatt imot av kommunen, men også av de som hadde kommet som flyktninger 
før ham. Derfor ble et flyktningmiljø hans sosiale plattform gjennom de tidlige 
årene. I møte med sine egne kunne han snakke sitt språk, spille musikk, danse 
og spise mat; alle ting som representerte det kjente og kjære. I dette nettverket 
av flyktninger fra samme land var det noe som bandt dem sammen. De var alle 
muslimer og delte tro. I utgangspunktet var dette nok for et samhold, og for- 
skjeller i religiøs praksis ble ikke vektlagt. Innad i gruppen var det likevel store 
forskjeller i klasse, utdanningsnivå og etnisk tilhørighet. Også disse forskjel- 
lene forble lenge uuttalt. På tross av ulikheter ble dette nettverket et hvileskjær 
for Abdallah gjennom år med tilpasning til det norske. «Her kunne jeg slappe 

av», har han ofte gjentatt i sine samtaler med oss som forskere. Nettverket av 
flyktninger ble ogsa en inngang inn i det norske. De som hadde fartstid, tok seg 
nemlig av nykommerne. Dette ble tydeligere for Abdallah etter som tiden gikk, 
og gjennom mange år spilte han selv en avgjørende rolle for nyankomne flykt- 
ninger som flyttet til kommunen. Ibrahim og Maryam og deres barn, som også 
har bodd lenge i Norge, ble for eksempel gjennom Abdallah innlemmet i dette 
fellesskapet. Også de snakker om det gode ved å kunne kjenne på noe hjemlig 
gjennom perioden med tilpasning til det nye samfunnet. Gjennom mange år 
ble nettverket opprettholdt med fokus på nettopp det å føle seg hjemme, sam- 
tidig som noe nytt skapes. I alt arbeidet som ble lagt ned for nyankomne, ble 
det også plass til å skape møteplasser på tvers av flyktninger og lokalbefolk- 
ning, for eksempel gjennom kulturelle fester. 

I tillegg til det hjelpeapparatet som sto klart fra kommunens side, hadde 
altså de som kom til kommunen som flyktninger, også mange mennesker som 
sto klare til å hjelpe nykommere inn. De ble invitert inn i et sosialt fellesskap. 
Abdallah og Ibrahim forteller at spesielt for kvinnene var det viktig å opprett- 
holde kontakt med folk fra hjemlandet. Maryam bekrefter at hun satte stor pris 
på at det var folk på plass som tok imot på denne måten. Dette sosiale rommet 
krevde dog at mange tok del og var frivillig engasjert i opprettholdelse av 
møteplasser, og med tiden endret nettverket karakter. Folk ble engasjert i 
arbeid og annet samfunnsliv. Gjennom barna ble de engasjert i norsk hver- 
dagsliv gjennom barnehage, skole og fritidsaktiviteter. Forskjellene internt i 
nettverket ble også større og uttalte. I tilknytning til arbeidsmarkedet ble 
klasse- og utdannelsesnivå tydeligere, og for eksempel ble ulik trospraksis 
tydeligere. Stadig oftere endte sosial aktivitet opp i diskusjoner om politikk og 
tilhørighet, både i hjemland og i en norsk sammenheng. I dag er den frivillige 
innsatsen inn i dette nettverket lagt ned. Det arrangeres ikke lenger kulturelle 
fester slik man en gang gjorde, og bare en sjelden gang møtes noen av dem, og 
da gjerne de som hadde en tilhørighet utover det at de kom fra samme land og 
kunne snakke samme språk. 

Der Monif må gjenskape noe kjent og hverdagslig i kirkerommet, har 
Abdallah, Ibrahim og Maryam kunnet støtte seg på et nettverk av landsmenn 
som skapte rom for å være seg selv fra starten av. Her foregikk bonding på tvers 
av de kulturelle forskjellene de ulike medlemmene representerte. Det var fel- 
lesskap som ble dyrket frem, og det ble skapt et rom for en følelse av tilhørig- 
het. Med tiden, da forskjeller ble tydeligere, kunne man sett for seg en omstilling 

til en type bridging, der man kunne ta høyde for og leve med forskjellighet, 
ikke bare internt i gruppen mennesker som kom fra samme land, men der de 
også klarte å innlemme nye medlemmer fra andre land i et fellesskap av flykt- 
ninger. På sikt kunne man også tenke seg en mer formalisert organisasjon som 
ønsket velkommen, ikke bare egne landsmenn, men også majoritetsbefolknin- 
gen. Egne innvandrerorganisasjoner samt uformelle nettverk som drives og 
dyrkes frem av innvandrere selv, har i utgangspunktet et sterkt fokus på bon- 
ding, men også her kan vi se forsøk på bridging. Ved formalisering av innvan- 
drerinitiativ blir også begrepet om linking interessant. Dette henger sammen 
med at sivilsamfunnet i Norge, og spesielt i organiserte former, er hektet opp i 
statlige strukturer, for eksempel gjennom finansiering av aktiviteter. 

På tross av gode erfaringer med møter på tvers, der også etniske nordmenn 
hadde deltatt på ulike arrangementer, forvitret etter hvert det frivillige engasje- 
mentet. Dette kan forstås ved at man gjennom år tilbrakt i et lokalsamfunn i stadig 
større grad blir del av den norske overordnede strukturen, der arbeid og organisert 
fritidsaktivitet tar mer og mer plass. For Abdallah, Ibrahim og Maryam var det 
heller aldri noe ønske om å skape en parallell struktur. De er alle innstilt på at de nå 
bor og lever i Norge. Selv om de ofte snakker om en retur til et hjemland, har de 
tilhørighet til lokalsamfunnet gjennom arbeid og sine barns aktiviteter. 

For å forstå dynamikken i det frivillige etniske nettverket til Abdallah og de 
andre er det nødvendig å løfte frem klasse og utdanningsnivå i gruppen. De 
første som kom, var høyt utdannede og fra høyere sosiale lag i sitt hjemland. 
De fant fort en vei inn i arbeidslivet i Norge, der de over tid har hatt flere 
arbeidsforhold og etter hvert har funnet jobber som åpner for at de kan ta ut 
mer av seg selv og dermed også være med på å forme arbeidsplassen. Og dette 
bringer oss tilbake til mimesis-begrepet. Gjennom deltakelse i det norske 
arbeidsliv, og også frivillig arbeid, har Abdallah og de andre imitert og skapt 
seg selv på nytt. I denne prosessen har de også endret noe. Gjennom sin frivil- 
lige innsats har de vært med i sivilsamfunnet, der de har representert mangfol- 
det og gjort en jobb for lokalsamfunnet. Videre er de gjennom sine jobber og 
deltakelse i arbeids- og hverdagsliv med på å forme arbeidsplasser og dermed 
sosiale rom. Våre informanter gir uttrykk for at de over tid har forstått at det 
finnes mange måter som gjør det mulig å føle seg som del av det norske, og at 
de nå kanskje i mindre grad jobber med selve integreringsprosessen. De har på 
mange måter innfridd systemets forventninger og samtidig funnet sine plasser 
i det norske samfunnet. 

For vi avslutter med en diskusjon om integrering som forventningsinnfri- 
else, vil vi dvele litt ved hvordan vi forstar det frivillige engasjementet som 
Abdallah og de andre representerer. 

Eksemplene over gir en forstaelse av at vi kan snakke om integrering inn i det 
norske pa ulike mater og pa ulike plan. Det frivillige engasjementet kan represen- 
tere veier inn i det norske pa individniva, men pa organisasjonsplan kan vi ogsa 
snakke om en integrering som oppstår ved at man tar del i sivilsamfunnet. Såkalte 
etniske nordmenn går også gjennom en form for integreringsprosess i samhand- 
ling med nye innbyggere, som for eksempel i kirkerommet. Men der kirke- og 
menighetsrom blir anerkjent som arenaer for møter på tvers, blir det etniske nett- 
verket av den typen som Abdallah og hans landsmenn representerer, noen ganger 
oppfattet som truende når vi diskuterer integrering. Gruppen til Abdallah og de 
andre har, i tillegg til å ivareta nykommere, også vært viktige kulturformidlere og 
brobyggere inn mot majoritetsbefolkningen i sin region, ved å invitere åpent til 
sine arrangementer. Det betyr at også innen denne type frivillighet finner overbyg- 
ging sted. Likevel er argumentet ofte at slike etniske grupperinger, og her også med 
religiøs sammenbinding, kan være en kime til parallellsamfunn. Dette er en stor 
og kompleks diskusjon som kontinuerlig går i norske medier. Dersom en tenker at 
organisasjonsliv er en måte å sosialisere innvandrerne inn i en demokratisk delta- 
kelse, kan en selvsagt spørre seg om egne innvandrerorganisasjoner lukker med- 
lemmene inne i etniske grupper (Takle 2014). Med utgangspunkt i vårt materiale, 
og med vårt blikk inn i dette, vil vi argumentere for at dersom vi anerkjenner frivil- 
lig sektor, organisasjonsliv og frivillig engasjement som en del av et sivilsamfunns- 
liv i Norge, kan organisering i etniske grupper også forstås som et tilfang til og ikke 
en trussel mot den norske frivilligheten. Denne type organisering og frivillig enga- 
sjement skaper fellesskap og tilhørighet som mange innvandrere strever med i en 
integrasjonsprosess. Det blir en arena hvor ikke bare hjemlandets kultur, språk og 
verdier får spillerom, men også en arena for diskusjon og forhandling av et norsk 
hverdagsliv mellom aktører med varierende fartstid i det norske samfunn, og det 
er nettopp her mimesis-begrepet gir fruktbare perspektiver. 


Å forstå integrering som forventningsinnfrielse 


Vi startet denne artikkelen med å vise til den sterke stillingen arbeidslinja har 
for både teoretisk og praktisk integrering i Norge. I tillegg har troen på frivillig 
sektor, det å bygge nettverk og derigjennom sosial kapital, blitt stadig mer 

fremtredende i den politiske diskusjonen om integrering. Slike diskusjoner ser 
hovedsakelig ut til å bygge på Putnams forståelse av sosial kapital, en normativ 
diskurs om deltakelse, fellesskap og solidaritet som har mye til felles med dis- 
kusjoner om mangfold og integrasjon (Haglund og Loga 2009). Sosial kapital 
bygges gjennom deltakelse i et arbeidsliv, men også gjennom deltakelse i frivil- 
lig sektor, enten som frivillig eller som bruker av bestemte tilbud. Gjennom 
arbeid og fritid ser man for seg at flyktninger og migranter gjennom bonding 
og bridging skal finne veier inn i det norske. Det legges også til rette for linking, 
for eksempel gjennom finansiering av innvandrerorganisasjoner. Et slikt sys- 
temperspektiv skygger imidlertid for forståelsen av enkeltaktørenes agens 
(agency). I integreringsprosessen blir vi opptatt av at enkeltmennesker skal slu- 
ses inn i noe bestående, og vi tilbyr arbeid og nettverk som verktøy i denne 
prosessen. Som tidligere nevnt vil vi med en slik tilnærming se bort ifra alt det 
flyktninger og migranter kommer med av erfaringer og mangfoldkompetanse 
som kan være viktige bestanddeler i det å skape seg et godt hverdagsliv. 
Forskning viser at flyktninger er godt kjent med hva som forventes for å oppnå 
en vellykket integrering sett fra norske myndigheters side. De møter forvent- 
ninger om hva som bør og må gjøres fra deres side, i mottaksapparatet, i 
arbeidslivet og i møte med det frivillige. For mange blir den store jobben å 
finne måter å integrere seg på som svarer til systemets forventninger. I etno- 
grafien som presenteres i denne artikkelen, ser vi at informantene våre forstår 
viktigheten av å få seg en jobb og bygge et sosialt nettverk for å kunne sies å 
være integrert. Videre kan alle forstås som mer eller mindre integrert i forhold 
til målbare størrelser som jobb og samfunnsdeltakelse. Mangel på arbeid eller 
mangel på deltakelse kan således forstås som det motsatte. Armitas engasje- 
ment i politisk aktivisme i sitt hjemland blir ofte beskrevet som noe som hem- 
mer hennes integreringsprosess, likeledes kan Abdallah og de andres deltakelse 
og opprettholdelse av et flyktningmiljø på et lite sted ses på som motstand mot 
integrering eller i verste fall en parallellstruktur. Ser vi på de samme prosessene 
fra et aktørperspektiv (Long og Long 1992, Long 2001), vil vi kunne forstå 
dem på andre måter. 


Å anerkjenne mottakerentreprenørskap 
Fra pågående forskning på andre forskningsfelt hvor søkelyset er rettet mot 
nye utviklingsaktører og frivillighet i det globale Sør og på Lesvos, ser vi at 

mottakere driver med en type entreprenørskap gjennom posisjonering og 
bruk av den hjelpen som kommer (Haaland og Wallevik 2017). Mennesker 
forholder seg sjelden helt passivt som mottakere i et system, heller ikke flykt- 
ninger og migranter. De arbeider aktivt og med hele seg for å finne en vei inn 
i et nytt hverdagsliv i Norge. Dette ser vi også i de etnografiske funnene som er 
brakt til veie i vår forskning på integrering på Sørlandet og fra våre eksempler. 
Vi vil likevel helt avslutningsvis gi enda et eksempel på dette: 

Natteravnene er en frivillig organisasjon hvor voksne tar ansvar for at byen 
skal være et trygt sted å ferdes, og for å forebygge vold og skadeverk (www. 
natteravnene.no). I lang tid har natteravnene vært dominert av etniske nord- 
menn, men pågående forskning fra Kristiansand viser at tilfanget av innvan- 
drere, både flyktninger og migranter, i den siste tiden har blitt større (Lakhmali 
i arbeid). Ifølge Lakhmali melder noen innvandrere seg til tjeneste som en del 
av et integreringsarbeid. Det at Natteravnene etter hvert består av folk fra for- 
skjellige kulturer, gir mulighet for bridging mellom nye grupper. Fra et system- 
perspektiv vil vi kunne forstå Natteravnene som en arena der man gjennom å 
samles i en felles aktivitet bygger sosial kapital på tvers. Det vil, ifølge Putnam, 
være et gode for samfunnet. Hvis vi anlegger et aktørperspektiv på innvan- 
drere som velger å bruke Natteravnene som en integreringsarena, kan vi utvide 
forståelsen av hva som skjer. La oss anta at de som velger å gå inn i Natteravnene, 
ikke gjør dette bare for å bygge fellesskap med andre i Natteravnene som 
gruppe, men også fordi man ønsker å beskytte mennesker som ferdes i byen 
nattestid. Hvis vi tenker oss at noen såkalt etnisk norske valgte å gå som nat- 
teravn for å beskytte sine ungdommer fra flerkulturelt bymiljø, så vil det at 
innvandrere selv går som natteravner, endre noe på det. Det ene kan være at en 
gruppe bestående av folk med ulik kulturell bakgrunn vil fremstå som enda 
sterkere når det gjelder å bevare ro i byen, også på tvers av sosiale grupper. En 
annen forståelse kan være at innvandrere melder seg som natteravner fordi de 
vil ha kontroll med sine egne ungdommer, og at det ikke bare handler om å 
trygge by og folk generelt, men også om å utøve sosial kontroll over sine egne. 
Men det kan også være at innvandrere selv mener det trengs at de går natter- 
avn for å trygge egne ungdommer i et bymiljø preget av for eksempel fyll og 
bråk iscenesatt av etniske nordmenn. Poenget vi ønsker å få frem, er at delta- 
kelse i frivillig arbeid ikke bare representerer en bevegelse inn i det norske, og 
dermed en måte å bli mer og mer norsk på, men at det også kan endre aktivitet, 
oppfatning av aktivitet og sosiale rom og ikke minst det vi tenker på som norsk. 

Det er viktig å anerkjenne mottakerentreprenørskap også i integrerings- 
arbeid. Ingen sluses inn i noe som passive mottakere av tilbud. Som mennesker 
handler vi, og vi bruker tilbud på ulike måter, også i det frivillige. Vi ser i vår 
pågående forskning at både flyktninger og migranter nærmest shopper i tilbud 
i det frivillige for posisjonering og manøvrering for å kunne skape noe eget og 
noe utover det som er forventet fra systemets side. Og det er på denne måten 
Walker mener vi må forstå kulturelle møter og endring. Ved å imitere de andre 
skaper en seg selv, og i prosessen endres også de andre. 


Hverdagslivets skuespill og imiteringens kunst 


I vår forskning på integrering av flyktninger og migranter på Sørlandet har 
vi ofte støtt på problemstillinger som vekker til live Goffmanns begreps- 
apparat presentert i boken Vårt rollespill til daglig: en studie av hverdagslivets 
dramatikk (1992). Her omtales hverdagslivet som analogt med teaterets 
scene. Han argumenterer for at det vi tar ut frontstage, er noe helt annet enn 
det vi tar ut backstage. Dette er gjenkjennelig for de fleste mennesker. Noe tar 
vi ut i offentlighet, og andre ting holder vi privat. I samtaler med flyktninger 
og migranter hører vi at det ofte snakkes om systemets forventninger. Det 
etnografien vår også viser, er at det er lettere å snakke om det man som flykt- 
ning eller migrant gjør som tilfredsstiller systemets krav, enn om det som 
gjøres av integreringsarbeid for å kunne leve et godt hverdagsliv i Norge. Det 
betyr at Monifs bruk av kirke- og menighetsrommet — utover det at han er 
der for å utvide sitt kontaktnett - ikke nødvendigvis omtales i offentligheten. 
Abdallah og de andres behov for å kjenne på en tilhørighet til hjemlandet 
snakkes det heller ikke så høyt om. Likeledes vil Armita snakke mindre og 
mindre om sin politiske aktivitet via sosiale medier jo mer det forstås som en 
hemsko for hennes integrering. Det vi imidlertid hører mye om, og som det 
særlig blant systemets representanter fortelles høyt om, er Sashas reise inn i 
det norske samfunnet. Sasha blir ofte trukket frem som et godt eksempel på 
hvordan god integrering kan skje, både på system- og individnivå. Arbeid og 
deltakelse i frivillig arbeid fører til godt språk, godt nettverk og et godt liv. Et 
fokus på Sasha som en suksesshistorie forsterker hennes valg av vei inn, og 
hun spiller mye på lag med støtteapparatet. Det er vel og bra, men det er 
viktig å anerkjenne at dette er et valg som tas. Vår innvending er at man gjen- 
nom et snevert fokus på det som handler om forventningsinnfrielse, går 

glipp av andres valg, og dermed andre forståelser av hvordan en kan leve i 
Norge som flyktning eller migrant. 

I denne artikkelen har vi vist at dersom vi ser på integreringsarbeid fra et aktør- 
perspektiv, vil det kunne gi oss innsikt i integreringsprosesser som er ulik den som 
genereres på systemnivå. Det å forstå flyktninger og migranter som passive mot- 
takere og måle dem opp mot forventninger i et system gir grobunn for fortolkning 
i retning av parallellsamfunn og som motstand mot det å bli en del av det norske 
dersom angitt vei ikke følges. Utfordringen med en slik fortolkning er at vi selv, 
gjennom våre rigide systemer og snevre forståelser av hva som er god integrering, 
kan bidra til å skape for trange rom for flyktninger og migranter og deres mulighet 
for å leve det de opplever som et godt hverdagsliv i Norge. Vi må derfor i økt grad 
anerkjenne agens på aktørnivå og utforske folks evne til å skape noe eget utover det 
som tilbys. Da klarer vi å se at det er mange veier som leder til integrering. 

Skolen i det flerkulturelle 
Norge 


Maryann Jortveit 


Det norske samfunnet er i dag preget av et mangfold av mennesker med ulik 
kulturell og språklig bakgrunn. Per 1. januar 2016 var 16,3 prosent av befolk- 
ningen innvandrere eller barn av innvandrere (SSB 2017).* Alle kommuner i 
Norge har innvandrere blant sine innbyggere, og det er dermed minoritets- 
språklige elever på de fleste skoler.* Elever i skolepliktig alder har rett og plikt 
til grunnskoleopplæring (Lovdata 2017). I opplæringslovas $ 2-1 heter det 
at Retten til grunnskoleopplæring gjeld når det er sannsynleg at barnet skal 
vere i Noreg i meir enn tre månader. Uavhengig av om elevene har opphold i 
Norge, skal alle barn og unge i skolepliktig alder gå på skolen. Dermed vil 
lærere, skoleledere og øvrige ansatte på skoler rundt i landet oppleve at sko- 
len der de jobber, har et mangfold av elever, med ulik bakgrunn og ulike 
morsmål. På en rekke skoler er dette en kjent hverdag, mens andre steder er 
mangfold, representert ved innvandrere og barn av innvandrere, et nytt 
fenomen. 

Når mangfoldet i samfunnet skal i fokus, er det aktuelt å se på skolen 
som en flerkulturell arena, fordi skolen er et sted der alle barn og unge mel- 
lom seks og seksten år er til stede, uansett bakgrunn. I dette kapittelet er 
den flerkulturelle skolen tema - hvordan den mangfoldige skolen har vokst 
fram, hva det innebærer å være en flerkulturell skole og en presentasjon av 
flerkulturell pedagogikk som tilnærming i opplæringen av språklige 
minoriteter. 


1 Statistisk sentralbyrå inkluderer både de som faktisk har innvandret og norskfødte med innvandrer- 
foreldre i sin statistikk over innvandrerbefolkningen. 
2 Dette gjelder sjølsagt også barnehagen, men det er skolen som er temaet i dette kapittelet. 

Historikk 


I denne sammenhengen vil ikke samer og nasjonale minoriteter være tema. 
Erfaringer og rettigheter knyttet til opplæringen av disse gruppene er interes- 
sante å ta med når en skal presentere undervisningsforholdene for innvan- 
drere og barna deres, men dette temaet lar jeg ligge i denne omgangen. 

Større og mindre grupper av innvandrere har kommet til Norge gjennom 
historien. Dette er først og fremst mennesker fra andre nordiske land, og etter 
hvert fra utallige steder verden over. Minoritetsbarn i skolepliktig alder har fått 
opplæring i skolen, men som gruppe er de ikke nevnt i læreplaner før M74 
(Mønsterplan for grunnskolen) (KUD 1974). Her var det et nytt fag som het 
Norsk som fremmedspråk. Dette faget var først og fremst beregnet på samiske 
elever, men også «elever av utenlandsk opprinnelse som i stigende antall søker 
norsk skole» (s. 5). Likevel var det først læreplanen av 1987, M87, som tok 
konsekvensen av at det var minoritetselever med innvandrerbakgrunn (Øzerk 
1999). Denne planen hadde, i den generelle delen, et eget kapittel om språklige 
minoriteter (KUD 1987). Her understrekes språkets rolle for barns utvikling, 
og at et godt utviklet morsmål kan være med på å fremme utviklingen på det 
intellektuelle, sosiale og følelsesmessige området. Det presiseres at det er viktig 
at grunnskolen gir elevene mulighet til å bevare og utvikle morsmålet sitt 
(s. 37). Målet var å opprettholde og styrke kulturtilhørigheten og utvikle funk- 
sjonell tospråklighet. Planen anbefaler at elevene får opplæring på morsmålet 
til de behersker norsk godt nok til å få utbytte av undervisningen til å følge den 
på norsk (s. 38). Denne læreplanen blir av forskere og fagfolk ofte holdt fram 
som «et uttrykk for et inkluderende paradigme for minoriteter» (Øzerk 1999 
s. 240). Da den nye læreplanen L97 kom, var det ikke noen del i den som 
omhandlet språklige minoriteter. Imidlertid ble det året etter utgitt læreplan 
for elever som hadde norsk som andrespråk, som etter hvert har blitt Læreplan 
i grunnleggende norsk for språklige minoriteter (Utdanningsdirektoratet 2007) 
og Læreplan i morsmål for språklige minoriteter (Utdanningsdirektoratet 
2017). Planene er nivåbaserte og aldersuavhengige. Med disse planene falt 
målet om å utvikle funksjonell tospråklighet bort. Det er overgangsplaner som 
skal brukes til den ordinære læreplanen tas i bruk. «Hovedformålet med 
(morsmåls)opplæringen er å styrke elevenes forutsetninger for å beherske det 
norske språket» (Utdanningsdirektoratet 2017, s. 1). Grunnleggende norsk og 
morsmålsopplæring kan styrke utviklingen av en tospråklig sjøltillit, heter det, 

men hovedmålet er altså å lære norsk. Disse læreplanene for språklige minori- 
teter er fortsatt gjeldende etter at siste læreplan, Lo6, ble innført. En ny generell 
del av læreplanen er nå underveis (Kunnskapsdepartementet 2017). Ettersom 
skolen preges mer og mer av en mangfoldig elevgruppe, er det grunn til å tro 
at temaer knyttet til mangfold vil bli tydeligere fokusert i denne nye delen av 
læreplanen. 


Lovverket 


For elever med et annet morsmål enn norsk og samisk gis det særskilte 
rettigheter: 


Elevar i grunnskolen med anna morsmål enn norsk og samisk har rett til særskild 
norskopplæring til dei har tilstrekkeleg dugleik i norsk til å følgje den vanlege opplæ- 
ringa i skolen. Om nødvendig har slike elevar også rett til morsmålsopplæring, 


tospråkleg fagopplæring eller begge delar. 


Kommunen skal kartleggje kva dugleik elevane har i norsk før det blir gjort vedtak 
om særskild språkopplæring. Slik kartlegging skal også utførast undervegs i opplæ- 
ringa for elevar som får særskild språkopplæring etter føresegna, som grunnlag for å 
vurdere om elevane har tilstrekkeleg dugleik i norsk til å følgje den vanlege opplæ- 


ringa i skolen (Lovdata 2017 $ 2-8). 


Det betyr at alle minoritetselever har rett til ekstra opplæring i norsk, mors- 
målsopplæring og tospråklig opplæring. Særskilt norskopplæring innebærer 
at minoritetselever får opplæring i norsk ut over den ordinære norskopplærin- 
gen, for å øke den norskspråklige kompetansen.’ Denne undervisningen orga- 
niseres svært forskjellig fra skole til skole, men ofte i egne grupper. 
Morsmålsopplæring, som vil si opplæring i morsmålet, praktiseres i liten 
grad.* Tospråklig opplæring gir elevene en mulighet til å bruke morsmålet for 
å kunne delta og forstå læringsprosesser (Øzerk 2006). En tospråklig lærer vil 
gi denne undervisningen. Opplæringen foregår stort sett i klasserommet, og 
opplæringen på, eller ved hjelp av, morsmålet vil gi eleven støtte når hun eller 


3 Dette gjelder ikke bare nyankomne minoritetselever. 
4 Denne opplæringen styrker elevens kunnskaper i morsmålet, men hensikten med den særrettigheten 
som $ 2-8 gir, er å styrke norskkunnskapene (Dale 2010). 

han er pa vei til å lære norsk. Den tospråklige læreren skal være en ressurs for 
språktilegnelse, og er også en rollemodell i klasserommet. 

For å bli tildelt særskilt norskopplæring, morsmålsopplæring eller tospråk- 
lig fagopplæring, må det fattes enkeltvedtak. Lovteksten byr på utfordringer 
fordi den er diffus, og fordi det ikke er noen retningslinjer for hvordan vurde- 
ringen for å fatte enkeltvedtak skal praktiseres. Hva er tilstrekkeleg dugleik, og 
hva er den vanlege opplæringa? For å presisere det, ble lovparagrafen utvidet 
med kravet om kartlegging. Det er ikke presisert hvem som skal kartlegge, 
hvilket kartleggingsverktøy som skal brukes, og det er ikke noe krav om sak- 
kyndig vurdering som anbefaler videre opplæring. Hvem som skal følge opp 
og ha ansvar for opplæringen, er heller ikke fastlagt. Om man ser på de kra- 
vene som stilles når det er elever med spesialpedagogiske behov, vil det her 
være pedagogisk-psykologisk tjeneste (PPT) som skriver en sakkyndig vurde- 
ring, og timer som blir tildelt, skal følges opp av en spesialpedagog.’ Når det 
gjelder språklige minoriteter, er situasjonen helt annerledes. Her kan det se ut 
som om rettighetene i stor grad er basert på tilfeldigheter. Når en kartlegging 
skal gjennomføres, er det ikke gitt at det finnes lærer ved skolen som har til- 
strekkelig kompetanse og kjennskap til kartleggingsverktøy for å gjøre kartleg- 
gingen. Det er heller ikke gitt at læreren som skal undervise eleven, har nok 
kunnskap til å gjøre bruk av resultatene fra kartleggingen. 

Tospråklig opplæring, som er understreket i opplæringsloven, vil ikke 
komme alle minoritetselevene til gode. Grunnen til det kan være at det ikke 
finnes noen tospråklig lærer som kan undervise i det aktuelle morsmålet. 
Enkelte skoler og kommuner prioriterer heller ikke tospråklig opplæring, men 
satser i større grad på særskilt norskopplæring. Dette kan frata elever en mulig- 
het til å få en hensiktsmessig opplæring (Dale 2010; Pihl 2010). 

Tester har på mange måter blitt en indikator på kvaliteten i opplæringen i 
skolen (Dale 2010). Utdanningsdirektoratet presenterer på sine hjemmesider 
(Udir 2017a) ulike prøver og tester. De er delt inn i nasjonale prøver, kartleg- 
gingsprøver og læringsstøttende og karakterstøttende prøver. Når det gjelder 
minoritetselevenes deltakelse og fritak fra prøver og undersøkelser, heter det: 


For elevar som får spesialundervisning etter kapittel 5 i opplæringslova, og når det 


dessutan er klart at prøvene ikkje vil ha mykje å seie for opplæringa til eleven, kan 


5 Ideelt sett - men det er ikke alltid tilfelle (GSI,2014). 

skolen gjere vedtak om å frita eleven frå å delta i prøvene. Det same gjeld elevar som 
har enkeltvedtak om særskild språkopplæring etter opplæringslova $ 2-8 eller $ 3-12, 
og elevar ved internasjonale eller utanlandske skolar som mottar opplæring etter 
læreplanen i grunnleggjande norsk for språklege minoritetar eller annan jamgod 


plan. Eleven sjølv eller foreldra kan likevel bestemme at eleven skal ta prøvene. 


Elever som er nyankomne og begynner opplæringen i Norge i siste del av opp- 
læringsåret, er ifølge lovverket fritatt for karakter i fag dette skoleåret, om for- 
eldrene ønsker det. De skal heller ikke ha standpunktkarakter. Dette får følger 
for opptak til videregående skole. 


Organisering av undervisningen 


For nyankomne barn og unge i skolepliktig alder er det et mål at de så fort som 
mulig skal komme i gang med opplæringen i skolen. Det vises til fire modeller for 
hvordan skolegangen for nyankomne elever organiseres (NOU 2010:7, 2010). Det 
er ikke noen gitte føringer her, og kommunene organiserer tilbudet på ulik måte. 


Opplæringstilbud i ordinær klasse 


Dette er et tilbud som er mest vanlig i mindre kommuner. Her er ofte antallet 
minoritetsspråklige elever på skolen lite, og dermed er det få ressurser til å lage 
egne klasser eller grupper for disse elevene.” Den nyankomne eleven blir da plas- 
sert på den lokale skolen, i den klassen hun eller han aldersmessig tilhører. Det gis 
særskilt norskopplæring, der eleven som regel blir tatt ut av klassen, som oftest når 
resten av klassen har norsk. I de øvrige fagene følger den minoritetsspråklige eleven 
klassen. På enkelte skoler gis det i tillegg tospråklig fagopplæring. 

Denne organiseringen kan også forekomme i kommuner der det er mange 
minoritetselever, med den begrunnelsen at disse elevene ikke skal segregeres, 
men inkluderes fra første stund. Det vises til fellesskolens verdier og mål. 
Likevel anbefales det fra Østbergutvalget (NOU 2010:7, 2010) og også fra for- 
skere (Danbolt et al. 2010) at nyankomne elever i avgrenset tidsrom gis tilbud 
i innføringsklasser eller innføringsskoler. 


6 Idette kapittelet er det grunnskolen som er fokusert, så opptak til, og opplæring i videregående skole, 
ligger utenfor rammene i denne teksten. 
7 Ressurser som følger elever. 

Opplæringstilbud i innføringsklasser pa nærskolen 

I svært mange kommuner gis det opplæring i egne innføringsklasser. Da får 
minoritetselevene undervisning i egne grupper, for så (gradvis) å bli flyttet 
over i ordinær klasse. Denne måten å organisere opplæringen på forutsetter at 
det er nok elever til å danne en eller flere egne innføringsklasser. Hvor lenge 
eleven skal være i innføringsklassen, vurderes i hvert enkelt tilfelle. 
Hovedfokuset i dette opplæringstilbudet er å lære norsk, men det gis også opp- 
læring i andre fag. Etter hvert som eleven lærer mer norsk, kan hun eller han 
være til stede i den ordinære klassen. Dette skjer særlig i gymtimene, og gjerne 
i musikk, kunst og håndverk og mat og helse. Når norskferdighetene er så gode 
at eleven kan få utbytte av undervisningen, kan eleven også følge andre fag hvis 
kunnskapene er aldersadekvate. 


Opplæringstilbud i innføringsklasser på egen skole 
Dette tilbudet er ganske likt tilbudet over, men her er det gjerne én skole i 
kommunen, altså ikke alle, som har innføringsklasser. Det betyr at minoritet- 
selevene får den første opplæringen på en annen skole enn den de naturlig 
sokner til. 


Innføringsskole/mottaksskole 


I enkelte byer finnes det egne skoler for nyankomne elever. Dette er tilfelle i 
Kristiansand, der det er en egen mottaksskole. Begrunnelsen for å organisere 
opplæringen slik er at kompetansen hos de ansatte på skolen er relevant for 
denne elevgruppen. De har erfaringer med nettopp minoritetselever. Det er 
også tilsatt flere tospråklige lærere som gir elevene en språklig og ofte kulturell 
gjenkjennelse, noe som skaper trygghet. Disse tospråklige lærerne følger 
gjerne elevene noen timer i uka også etter at de har flyttet fra mottaksskolen til 
den nærskolen de naturlig hører hjemme på. Som regel blir elevene ett år på 
mottaksskolen, men de kan etter faglige vurderinger flytte over tidligere, eller 
bli lenger enn ett år. Det er et mål å gi et begrenset opphold på mottaksskolen, 
og at elevene raskest mulig skal begynne på sin nærskole. 

Østbergutvalget mener at retningslinjene for opplæringen av nyankomne 
elever må bli tydeligere. De vurderer både innføringsklasser og innførings- 
skoler som relevant når elevene ikke har gode nok norskferdigheter, men 

påpeker viktigheten av en inkludering i ordinær klasse så raskt som det er fag- 
lig forsvarlig, for at eleven skal bli sammensveiset med sine jevnaldrende med- 
elever (NOU 2010:7, 2010). 


Hva det innebærer å være en flerkulturell skole 


På noen skoler vil det hevdes at det er en flerkulturell skole fordi de har elever 
som representerer ulik språklig og kulturell bakgrunn. Ifølge Banks (2008) vil 
skolens håndtering av mangfoldet være en indikator på om skolen er flerkultu- 
rell eller ikke.* Hvis ikke mangfoldet av elever setter sitt preg på skolen, vil 
skolen fungere som om minoritetselevene ikke var til stede. Skolen er ikke 
nødvendigvis en flerkulturell skole, med Banks forståelse av begrepet, kun ved 
at det er elever med ulik hudfarge og minoritetsbakgrunn. 

En skole der alle får lære og utvikle seg og bruke sine kunnskaper og erfarin- 
ger, vil være et opplæringssted som kommer mangfoldet i møte, og som er 
beriket av det. Ideelt sett vil det si at elevene får bruke sine kunnskaper aktivt. 
Skolen har en utvidet forståelse og ulike perspektiver som fører til nye hold- 
ninger, reduksjon av fordommer og toleranse og forståelse for mangfoldet. Det 
skjer gjennom en flerkulturell opplæring, der disse elementene er til stede. 
Banks (2008) presenterer en flerkulturell pedagogikk (multicultural education) 
på en systematisk og helhetlig måte, og elementene i den kan være kjennetegn 
på om skolen forholder seg til mangfoldet. Elementene i en flerkulturell skole 
blir her funnet igjen i innholdet i undervisningen, kunnskapssynet som for- 
midles, en likeverdig pedagogikk, reduksjoner av fordommer og fokus på styr- 
king av skolekultur og sosiale strukturer. Elementene vil bli kort presentert i 
det følgende. 


Innholdet i undervisningen 

I hvilken grad innholdet i undervisningen gjenspeiler en mangfoldig tilnær- 
ming, varierer i stor grad. Banks (2008) rangerer innholdet i nivåer, og det 
laveste nivået, der det er tatt minst hensyn til minoritetselever, kaller han et 
forenklet nivå. Her arrangerer skolen fester, gjerne på FN-dagen, der 


8 Den amerikanske professoren i pedagogikk, James Banks, har gjennom omfattende forskning utviklet 
en teori om Multicultural Education. Hans publiseringer reflekterer nåværende og framvoksende tan- 
kesett i feltet flerkulturell pedagogikk og etniske studier. 

mangfoldet blir feiret. Det er mat, dans, sang og andre ulike kulturelle innslag. 
Foreldre og elever er aktivt med, og det 4 kunne bidra vil for mange oppleves 
som en anerkjennelse av deres kunnskaper og erfaringer. Likevel kan denne 
måten å presentere mangfoldet på forsterke fordommer og annerledeshet, og 
skape et bilde av kulturelle uttrykk som elever med minoritetsbakgrunn ikke 
kjenner seg igjen i. Den maten som blir servert, eksotiske innslag, bilder av 
kameler og afrikanske dyr, er ikke en del av deres hverdag. Flagg som er hengt 
opp, representerer kanskje deres foreldres hjemland, men ikke deres, fordi de 
opplever seg som norske. Disse festene og feiringene gjør nødvendigvis ikke 
noe med skolens eventuelle ensretting av undervisningen, og forandrer muli- 
gens heller ikke uheldige holdninger blant lærere og elever. 

På den neste nivået, det additive, blir det i tillegg til den ordinære tilnærmin- 
gen, den ordinære undervisningen og de ordinære læremidlene, tatt med et 
orientalsk eventyr, en sang fra Spania eller et kapittel i ei bok om en gutt fra 
Afrika. Dette blir ikke en gjennomgripende del av opplæringen, men et tillegg 
til den tradisjonelle tilnærmingen. Strukturer og perspektiver er ikke foran- 
dret, og de innslagene som er lagt til, reflekteres i normer og verdier fra den 
dominante kulturen. 

Det tredje nivået kaller Banks for transformasjonsnivået, og her blir per- 
spektivene mer sammensatte. Her blir ulike tilnærminger og innfallsvinkler 
presentert, og et mangfold av erfaringer, kunnskaper og verdier fokusert. 
Flerkulturelle perspektiver kan gi en mer demokratisk kunnskapstilegnelse. 
Erfaringer som minoritetselever har, aktualiseres, og det oppfordres til mer 
kritisk tenking. Her kommer ikke flerkulturelle perspektiver som et tillegg, 
men som en naturlig del av formidlingen. De er inkorporert i læremidlene. 

På det fjerde og høyeste nivået under innholdsdimensjonen vil nye holdnin- 
ger, toleranse og åpenhet for ulike synspunkter gjøre seg gjeldende. Her vil 
elever, både minoritet og majoritet, bruke sine kunnskaper aktivt, og skolen vil 
formidle en utvidet forståelse som fører til reduksjon av fordommer og intole- 
ranse (Banks 2008). 


Kunnskapssyn 


Den andre dimensjonen Banks (2008) peker på i en flerkulturell pedagogikk, 
omhandler kunnskapssyn. Formidlingen i skolen er basert på forståelser av 
samfunnet der kultur, historie og teorier favoriserer noen perspektiver og 

grupper. Verdier i samfunnet reflekteres i kunnskapssynet. Kvinneperspektivet 
og feministisk teori har gitt en mer allsidig tilnærming til kunnskap, og under- 
trykkelsesmekanismer er brakt fram i lyset. På tilsvarende måte kan et flerkul- 
turelt perspektiv gi et større mangfold av presentasjoner av begreper, teorier og 
samfunnsforståelser. Generalisering av grupper av mennesker kan skape etno- 
sentrisme og fordommer, og utdanning med vekt på dialog, sympati og innle- 
velse kan fremme elevers evne til å sette seg inn i andres forståelse og erfaringer. 
Et kunnskapssyn som favner mangfoldet, vil kunne skape en mer demokratisk 
utdanning. 


Likeverdig pedagogikk 

Likeverdig pedagogikk handler om å gi alle elever tilgang til et relevant lærings- 
utbytte, og like muligheter til å dele erfaringer, til motivasjon og til gjenkjen- 
nelse. Verdienei en flerkulturellskole bygger blant annet på en fellesskapstenking 
og deltakelse der disse elementene er gjenkjennelige. For å kunne støtte opp 
om elevers språklige og kulturelle styrke må lærerne bruke undervisningsme- 
toder med eksempler og tilnærminger som gir gehør. Tradisjonelle forståelser 
av systemer og praksiser i skolen må kanskje justeres i møte med elever og 
foreldre med ulike erfaringer og forståelser. Når ulike stemmer kommer til 
orde og ulike erfaringer gjøres gjeldende, vil en likeverdig tilgang til læringsut- 
bytte være mer tilgjengelig. 

Banks (2008) mener majoritetselevene står i fare for å bli fratatt viktige per- 
spektiver om en kjenner verden bare fra sitt eget kulturelle ståsted. Banks 
snakker om å være «kulturelt blind». Om en ikke kjenner sin egen kultur godt 
nok, og ikke har fått et utenfraperspektiv å speile den i, kan det skje en utvik- 
ling av stereotypier. Gis det mulighet til komparative perspektiver, og egen kul- 
turforståelse knyttes sammen med andres, kan likeverd og respekt fremmes. Er 
ikke mangfoldet representert i klassen, må læreplan, pensum og undervisning 
gjenspeile ulike perspektiver. 

I en metastudie av virkningen av tilpasset språkopplæring for minoritets- 
språklige elever har Bakken (2007) funnet hvilke pedagogiske faktorer som 
har innflytelse på en likeverdig opplæring. For det første skal det være fokus på 
læringsprosesser og på at læringsmiljøet er tilpasset elevmassen. De lærings- 
modellene som blir brukt, må gi godt læringsutbytte for den enkelte elev. 
Videre har han funnet at vektlegging av eksplisitte ferdigheter i 

undervisningen har en positiv effekt. Det vil si at uuttalte og implisitte forhold 
kan skape usikkerhet og lite gjenkjennelse hos noen minoritetselever. 
Undervisningsstrategier som fremmer forståelse og aktiv deltakelse, er andre 
faktorer. Bakkes studie viser at mange minoritetselever blir for passive i opplæ- 
ringssituasjonen, og de blir dermed fratatt viktige muligheter til å lære. Elevene 
må få bruke sin kognitive kapasitet, ikke bare få en «lettere» undervisning. Til 
sist nevner han bruken av morsmålet, som kan være en hjelp til å oppklare 
språklige problemer og gi større forståelse for innholdet i undervisningen. 


Reduksjon av fordommer 

Den fjerde dimensjon i en flerkulturell pedagogikk handler om å redusere for- 
dommer. Banks (2008) knytter det til undervisning og oppdragelse til demo- 
krati. Oppøvelse av toleranse, anerkjennelse og verdsetting er en del av dette. I 
skolen handler det også om å gi minoritetselever mulighet for å lykkes og få et 
relevant læringsutbytte. Opplæringen bærer da preg av et bredt kunnskapssyn 
og en likeverdig pedagogikk. Dette vil kunne skape trygghet og lyst og motiva- 
sjon til å lære. 

I stor grad handler denne dimensjonen også om å redusere mobbing og 
hatprat (Nilsen 2014). God klasseledelse med en ansvarlig lærer vil kunne 
motvirke uønskede ytringer og at utestenging får spre seg. Lærerens undervis- 
ning og møte med elevene kan gjøre en forskjell. Drøfting av vanskelige temaer 
som terror, flyktninger og kultur krever en trygg atmosfære i klassen. Goodlad 
(1979) refererer til den skjulte læreplanen, som blant annet avslører på hvilke 
måter elever og tospråklige lærere og foreldre omtales, på lærerværelser og på 
møter. Bekreftelse og bygging av fellesskap kan være med på å hindre utenfor- 
skap og styrke fellesskapet for alle elever (Salole 2013). 


Styrking av skolekultur og sosiale strukturer 

Innarbeidede strukturer og kulturer kan være til hinder for gjennomslag for en 
flerkulturell pedagogikk. Bakken (2007) peker i sin forskning på hvilke institu- 
sjonelle faktorer som har innvirkning på kvaliteten av god læringsutvikling. 
Her vil kompetanseheving av skolens ledelse og lærere kunne fremme struktu- 
relle forandringer. Et godt samarbeid mellom skole og hjem er et annet viktig 
punkt. Det pekes også på betydningen av samarbeid i alle ledd i skolen, der 

tospråklige lærere og alle faglærere er involvert. Minoritetselevene har ofte 
vært sett på som problemer, og problemet eies av klasselærer eller læreren som 
underviser i norsk. Øvrige lærere tilpasser kanskje ikke undervisningen sin til 
den allsidige gruppen, men underviser som om alle var like. Nettverk utenfor 
skolen kan også være en kilde til kunnskap og bidra til å utvide perspektiver. 
Gode rutiner for innlæring og systematisk tilbakemelding til elevene på arbei- 
det deres blir vesentlig. Dette innebærer også relevant veiledning når det gjel- 
der videre skolevalg og utdanning. 

Banks (2008) hevder at skolen representerer en vev av oppfatninger om ver- 
den, av verdier, normer, holdninger og praksiser som utgjør den aktuelle kul- 
turen i denne sammenhengen. Der skolen er preget av en flerkulturell 
tilnærming, vil det kunne påvirke holdninger og verdier blant skolens 
aktører. 

Også Schultz, Støre og Hauge (2008) peker på fire elementer som er vesent- 
lig for å kunne fremme en trygg opplæringssituasjon, og som kan knyttes til 
flerkulturell pedagogikk. Disse gjelder uansett hva slags bakgrunn elevene 
måtte ha. 

For det første må eleven kunne forstå det læreren og medelevene sier. Hvis 
man ikke behersker opplæringsspråket, vil en ikke kunne se sammenhenger, 
trekke konklusjoner og arbeide ut fra det som er formidlet. Dette appellerer til 
at lærere er seg bevisst hva slags språk de bruker — altså hvordan man ordlegger 
seg. For å sikre at elevene skjønner det som blir sagt, blir samtaler med den 
enkelte viktig, og også et kritisk blikk på hva slags læremidler som blir brukt. 

For det andre må elevene kunne se mening og sammenheng i ulike opplæ- 
ringssituasjoner og i fagstoffet som skal læres. Her er det sammenheng mellom 
tidligere ervervet kunnskap og det som formidles i skolen, og om elevene opp- 
lever en helhetlig læring som bygger på tidligere kunnskap. Også her blir det 
poengtert at ulike perspektiver må få sette sitt preg på undervisningen. Mange 
historiske hendelser og dagsaktuelle situasjoner kan benyttes og utnyttes i 
undervisningen. 

For det tredje må elevene få mestringskunnskaper. Helt vesentlig for å bli 
motivert og for å opparbeide et godt sjølbilde er mestring. Det gir lyst til å lære, 
mot til lære og tro på egne evner. Dette vil jeg komme tilbake til senere. 

Til sist pekes det på hvor viktig det er å oppleve gjenkjennelse og tilhørighet 
i læringssituasjonene. Å kunne bidra, ha kunnskaper som trengs, og være en 
del av fellesskapet gir muligheter til gjenkjennelse og tilhørighet. 

Behov for a sette minoritetsspraklige elevers 
opplæringssituasjon på dagsordenen 


Når det gjelder minoritetselevers læringsutbytte og prestering i skolefaglige 
aktiviteter, finnes det en opphoping av elever i begge endene av skalaen. Det vil 
si at forholdsvis mange elever gjør det veldig bra på skolen (Hermansen & 
Birkelund 2015). Disse elevene tar ofte lange utdannelser og kvalifiserer seg til 
høystatusyrker (NOU 2010:7, 2010). Samtidig viser studier at minoritetselever 
også er sterkt representert blant de som har dårligst læringsutbytte i skolen 
(Dale 2010). De er overrepresentert blant de som mottar spesialundervisning 
og som dropper ut av videregående skole (Pihl 2010). På bakgrunn av disse 
tallene er det verdt å sette fokus på skolens møte med denne gruppen og spørre 
hvorfor skolen delvis mislykkes overfor disse elevene. Tidligere i dette kapit- 
telet er flerkulturell pedagogikk presentert, og mangel på denne typen tilnær- 
ming kan være en årsak. Elever som strever med vonde minner fra flukt, som 
lever med savn etter hjemland, familie, venner og nettverk, og som lever i usik- 
kerhet om de får opphold i landet, kan ha vanskelig for å konsentrere seg, lære 
og utvikle seg på en sunn måte. Dette kan også ha innvirkning på opplæringen. 
Om læreren har et nært kjennskap til elevens situasjon og til læringsforutset- 
ningene, vil nødvendige hensyn kunne tas. Den daglige kontakten kan skape 
en relasjon der elevene gir uttrykk for hvordan hun eller han har det. 

Kartlegging og tester vil kunne gi et bilde av elevenes totalsituasjon, men her 
vises det også til manglende kunnskap om hvordan det skal kartlegges, hvilke 
kartleggingsverktøy som er aktuelle og bruken av kartleggingsresultatene 
(Pihl 2010). 


Alle elever - alles ansvar 


Alle lærere har ansvar for at elevene får et relevant læringsutbytte i de fagene 
der de underviser. I læreplanens prinsipper for opplæringen heter det: «Lærere 
og instruktører må også ha flerkulturell kompetanse og kunnskap om elevers 
ulike utgangspunkt» (Udir 2012). Noen lærere mener at minoriteters læring 
og framgang er et ansvar for norsklæreren (Jortveit 2017). Da fraskriver de seg 
egne forpliktelser til å legge til rette i det faget de har undervisning i, om det er 
matematikk, naturfag eller kroppsøving. Den flerkulturelle kompetansen og 
kunnskapen som læreplanen løfter fram, er presisert i St. Meld. nr 11 

(2008-2009), (2008), hvor toleranse, respekt, anerkjennelse, kulturforståelse 
og demokratiforståelse er nevnt. Noen av disse områdene blir behandlet i 
lærerutdanningen, men for lærere som ikke nylig er utdannet, vil kulturforstå- 
else ikke ha vært en del av den teoretiske kompetansen. At læreren skal for- 
holde seg til «ulike forutsetninger» (s. 13), innebærer at lærere i de ulike fagene 
må være bevisst hvilke begreper hun eller han bruker, og hvilke modeller, for- 
klaringer og referanserammer som ligger til grunn når fagets innhold blir for- 
midlet. Konflikter mellom elever, der fordommer, utestenging og hatprat 
forekommer, vil ikke begrense seg til timene der norsklæreren er til stede. Her 
må alle lærere vise handlekraft og skape et læringsmiljø der alle får en trygg og 
god læringssituasjon. Nyere lærerutdanninger tar nå i mye større grad høyde 
for mangfoldet i elevmassen, og studentene får undervisning i, og skal reflek- 
tere over, undervisning og kommunikasjon i en flerkulturell hverdag. 
Utdanningsdirektoratet har mellom 2013 og 2018 en satsing på å heve barne- 
hagen, skolen og voksenopplæringens kompetanse på det flerkulturelle områ- 
det. Denne satsingen, Kompetanse for mangfold (Udir 2016), har som mål å 
styrke kompetansen i skoler og barnehager, slik at de bedre kan håndtere et 
flerspråklig og flerkulturelt mangfold i barn, unge og voksnes opplæring. 
Høyskoler og universiteter tilbyr også etter- og videreutdanningsstudier: Norsk 
som andrespråk, Interkulturell kommunikasjon, Flerkulturell forståelse osv. Alle 
disse tiltakene vil kunne være med på å styrke kompetansen til skolens ansatte, 
slik at de kan møte mangfoldet blant elevene. Likevel viser det seg at det er mye 
usikkerhet og manglende kompetanse blant lærere og skoleledere (Jortveit 
2017; Vedøy 2006). Dette kan være med å bidra til at minoritetselever ikke får 
den opplæringen de har krav på. 

Engasjementet og elevers motivasjon for å lære henger sammen med sko- 
lens kompetanse til å legge til rette, og forventningene lærerne har til dem. 
Forventningene skolen og lærerne har til majoritetselever og minoritetselever, 
er forskjellig. Det er ofte lavere forventninger til kunnskap, innsats og presta- 
sjoner fra minoritetselevene (Harlin, Sirota & Bailey 2009). Horst og Gitz- 
Johansen (2010) viser i sin undersøkelse at minoritetselever og deres foreldre 
blir sett på som depriverte. Det vil si at de har manglende kulturelle, sosiale og 
språklige ressurser, og opplæringen må kompensere for dette. Målet er ofte at 
minoritetselevene skal bli mest mulig lik de øvrige elevene, og ikke at med- 
brakte kunnskaper og erfaringer kan brukes som en ressurs i opplæringen, 
både for minoritet og majoritet. Minoritetselevers etniske identitet, kultur og 

verdier blir nedvurdert. Dette kan i verste fall føre til at elevene blir underytere, 
får dårlig sjølbilde og liten motivasjon. Harling mfl. (2009) kaller dette for en 
institusjonell diskriminering, der eleven ikke får en adekvat opplæring. Et 
aktuelt spørsmål blir da om mestring kun skal være forbeholdt noen av elevene 
i skolen. 


Inkludering 


Inkludering er et sentralt tema i denne sammenhengen. Alle elever har rett til 
et godt og inkluderende læringsmiljø (Udir 2017b). Inkluderingsbegrepet har 
ofte vært brukt i sammenheng med elever med spesielle behov i skolen, men 
det omfatter alle elever uansett bakgrunn, kunnskaper og erfaringer. Det defi- 
neres blant annet som en prosess for å identifisere og fjerne barrierer, fremme 
deltakelse for alle elever og minimalisere ekskludering (Ainscow, Booth & 
Dyson 2006). Det betyr at elevene skal være både sosialt og faglig aktive, og ha 
et relevant utbytte av undervisningen. Ofte har den sosiale delen av inklude- 
ringen vært fokusert, mens den faglige har vært mindre framtredende. 


... inkludering i sosialt trivelige fellesskaper hvor ikke skolefaglig utvikling vektleg- 
ges, kan bidra til at elever i kunnskapssamfunnet tidlig blir ekskludert fra videre 


utdanning og arbeidsliv og aktiv samfunnsdeltakelse (Dale 2010, s. 44). 


Mange lærere er opptatt av at minoritetselevene skal trives og ha venner, og 
lærerne føler omsorg for dem. De jobber for å fremme et godt klassemiljø, men 
mange kjenner at de kommer til kort når det gjelder å legge til rette for et godt 
faglig læringsutbytte (Jortveit 2017). Det er ikke bare lærerne i skolen som er 
ansvarlige for at minoritetselever skal lykkes i skolen. Skoleeiere og skoleledere 
har et ansvar for at den kunnskapen som trengs for å møte mangfoldet av 
elever, finnes på den aktuelle skolen. Da er kunnskapen om hva som er gode 
læringsbetingelser, trygge læringssituasjoner, stabilitet og forutsigbarhet, 
avgjørende. Minoritetselevers rettigheter i skolen, slik det er nedfelt i opplæ- 
ringsloven og læreplaner, er diffuse og uklare, og garanterer ikke for at de elev- 
ene som har behov for særlig tilrettelegging, får det. Flerkulturelle perspektiver 
kan være med på å åpne for en inkluderende skole, for nye forståelser og gjen- 
kjennelser, både hos minoritetselever og majoritetselever (Allan 2008). Banks 
(2008) hevder at det er en myte at flerkulturell pedagogikk bare er for «de 
andre» (s. 8). Denne tankegangen er et hinder for inkludering, hevder han. 

Alle skoler, uansett hvor mange minoritetselever som gar der, og alle lærere, 
uansett om de er norsklærere eller kroppsøvingslærere, er delaktige, og alle 
elever, uansett om de er majoritet eller minoritet, vil profittere på en flerkultu- 
rell undervisning. 

Det blir stadig flere elever med minoritetsbakgrunn i den norske skolen. 
Det betyr at flere skoleeiere, skoleledere og øvrige ansatte i stadig større grad 
må forholde seg til mangfoldet. Forhåpentligvis får de en større interesse for å 
utvikle sin egen flerkulturelle kompetanse, slik at den forskjellen som finnes i 
læringsutbytte mellom elevene, kan minimaliseres. 

